
Το καλοκαίρι ο ουρανός 
διανυκτερευει, οι μυρουδιές 
έχουν την παιδική μας ηλικία 


Ενάντια στην δικτατορία του 
«κανονικού»: μια αναδρομή στο 
ελληνικό αναπηρικό κίνημα 

Η ιστορία του αναπηρικού κινήματος στην Ελλάδα 
ακολουθεί την πορεία των περισσότερων εγχώριων 
κοινωνικών κινημάτων, σε μία χώρα που βίωσε 
με καθυστέρηση την αντίδραση καταπιεσμένων 
κοινωνικών ομάδων. 

σεβ. 10 


Πλάνητε§ Άνθρωποι 

Η ιστορία της ανθρωπότητας είναι μια ιστορία 
μετανάστευσης. Από τότε που σχηματίστηκαν οι πρώτες 
κοινωνικές ομάδες, οι άνθρωποι διαρκώς μετανάστευαν 
από το ένα μέρος στο άλλο προς αναζήτηση τροφής ή 
ασφάλειας. Ο ίδιος ο πολιτισμός είναι το αποτέλεσμα 
της διαρκούς μετανάστευσης του ανθρώπινου είδους και 
ξεκίνησε χωρίς να φορά παπούτσια. 

σεβ. 17 


"Οι Νέγροι", 

το στερεότυπο και η δήιηόηρ 

Τέχνη & Επανάσταση V 

Αυτό το έργο επαναλαμβάνω έχει γραφτεί από έναν 
Λευκό και απευθύνεται σε ένα κοινό Λευκών. Αλλα 
αν παρ' ελπίδα παιζόταν ένα βράδυ μπροστά σε ένα 
κοινό Μαύρων θα έπρεπε σε κάθε παράσταση να 
καλείται κι ένας Ασπρος - άντρας ή γυναίκα.. 

σεβ. 28 


Μ νημόνια, λόμπι της δραχμής, έξοδος 
από το Ευρώ, άνοδος των $ρτεαά$, 
πέφτουν τα χρηματιστήρια, χρε¬ 
οκοπία, ανάπτυξη, πρωτογενές πλεόνασμα, 
έξοδος από το Ευρώ, τραπεζική κρίση, συμ¬ 
φωνία, πέφτουν τα χρηματιστήρια, ανάπτυξη, 
πρωτογενές πλεόνασμα, εταίροι, έξοδος από 
το Ευρώ, εαρίίαί εοπίτοί, δεν θα καταβληθούν 
μισθοί και συντάξεις, έξοδος από το Ευρώ, κα¬ 
ταστροφή, χρεοκοπία, άνοδος των $ρνεαά$, 
πρωτογενές πλεόνασμα, ρήξη, εταίροι, συμ¬ 
φωνία, πέφτουν τα χρηματιστήρια, άνοδος 
των $ρτεαά$, δεν θα καταβληθούν μισθοί και 
συντάξεις, άνοδος των $ρτεαά$, ανάπτυξη, 
πρωτογενές πλεόνασμα, έξοδος από το Ευρώ, 
δανειστές, χρεοκοπία, ανάπτυξη, συμφωνία, 
λόμπι της δραχμής, χρεοκοπία, δανειστές, 
ρήξη, μνημόνια, δεν θα καταβληθούν μισθοί 
και συντάξεις, ρήξη, πέφτουν τα χρηματιστή¬ 
ρια... 

Η Οικονομία δεν είναι κάποια θεότητα που 
πλανάται πάνω από τα κεφάλια μας με δική της 
αυτόνομη βούληση. Είναι η ψευδής αναπαρά¬ 
σταση των πραγματικών κοινωνικών σχέσεων, 
η μαθηματική απεικόνιση της εκμετάλλευσης, 
η δυσνόητη γλώσσα των μεγάλων αφεντικών. 

Πάνω απ' όλα η Οικονομία είναι ο εγκλωβι¬ 
σμός της συλλογικής φαντασίας, των προλετα¬ 
ριακών επιθυμιών και της κοινωνικής κίνησης 
σε ασφυκτικά προκαθορισμένα πλαίσια. Με 
όχημα την Οικονομία, η «πραγματικότητα» 
που μας έχουν επιβάλλει δεν είναι παρά η κε¬ 
φαλαιοποίηση της προσωρινής νίκης τους στον 
κοινωνικό πόλεμο. Δυστυχώς όμως για τους 
διαχειριστές της βαρβαρότητας - δεξιούς και 
αριστερούς - αυτός ο πόλεμος δεν τελείωσε 
ποτέ... 


Σχετικά με το δημοψήφισμα και τις πολι¬ 
τικές εξελίξεις, δείτε στο ένθετο 


I 


ΔΙΑΒΑΣΤΕ 


ΣυνΑθηνά και... χρήμα κίνει 

06 

Κρουαζιέρα στο Αιγαίο 

07 

100+1 χρόνια ενός ατελείωτου 
πολέμου 

08 

Τροπάρια για Φονιάδες 

18 

“Αντιμετωπίζοντας” την 
ανθρωπιστική κρίση 

19 

14 σημεία για τους άνθρακες 
και το θησαυρό 

20 

Τάγμα διεθνιστικής ελευθερίας 
στη Ροζάβα 

24 

Σύλβια Παπαδοπούλου. 

Το “Μαύρο Ρόδο” των σελίδων 

27 



Κανείς δε θα γλιτώσει 


Κι αυτό το μακέλεμα δε θάχει 
ούτε μισό μισοσβησμένο Όχι. 

Θα βουλιάζουμε-βουλιάζουμε- 
κατακόρυφα με 300 και βάλε 
σε συφιλιδικά νερά χωρίς τέλος 
με αφορισμούς και χτυπήματα στο κεφάλι 
απο διαμαντένιους σταυρούς τραβεστί πατέρων 

γλείφοντας 

υπογράφοντας 

ικετεύοντας 

κι ουρλιάζοντας ξεφτιλισμένα 


ΝΑΙ ΝΑΙ ΝΑΙ 


Κατερίνα Γώγον , "Κάνεις δεν θα γλιτώσει" 


ΕΝΘΕΤΟ ΑΦΙΕΡΩΜΑ 

Δεσμώτες τήδε κείμεθα, τοις 
κείνες ρήμασι πειθόμενοι 




Αμερικάνικος Εφιάλτης 

Οι ταραχές στη Βαλτιμόρη 

Συνέντευξη με μέλη της αναρχικής κολεκτίβας ΟπηίθΙήΙηε 


Σελ. 21-23 


Ποιον απειλούν 
οι πρόσφυγες; 

Ο καπιταλισμός στην περιφέρεια της Ευ¬ 
ρώπης αναπαράγεται μέσω της απόλυ¬ 
της καταστροφής και του πολέμου, η 
Ευρώπη - Φρούριο υποδέχεται τα θύματα της 
και οι εύθραυστες κοινωνικές ισορροπίες των 
χωρών του Νότου δοκιμάζονται. 

Για τους μετριοπαθείς ανθρωπιστές και τους 
ρεαλιστές με ευαισθησίες, που κουνώντας το κε¬ 
φάλι αναγνωρίζουν το μεταναστευτικό σαν πρό¬ 
βλημα, αποδέχονται τα στρατόπεδα συγκέντρω¬ 
σης, τις δολοφονίες στη Μεσόγειο και σύντομα 
τους βομβαρδισμούς και ψελλίζουν ότι «δεν μπο¬ 
ρούμε να δεχτούμε άλλους», η πραγματικότητα 
είναι δυσάρεστη: στις δεξαμενές ανθρώπων του 
άμεσου μέλλοντος και στις καπιταλιστικές μη- 
τροπόλεις που καταρρέουν, οι πρόσφυγες χρειά¬ 
ζονται στέγη, τροφή και τα βασικά μέσα επιβί¬ 
ωσης, όπως ακριβώς και οι γηγενείς άνεργοι και 
εξαθλιωμένοι - αμφότεροι περισσεύουν και αργά 
ή γρήγορα θα έχουν την ίδια μοίρα. 

Είναι η στιγμή οι κοινωνικές αντιστάσεις να 
ξαναβγούν στο προσκήνιο. Οι καταλήψεις στέ¬ 
γης, τα κοινωνικά ιατρεία και τα συσσίτια, οι 
αντιφασιστικές περιπολίες και οι συνελεύσεις 
γειτονιάς με συμμετοχή ντόπιων και μεταναστών 
αποτελούν την πολύτιμη παρακαταθήκη του 
πολύ πρόσφατου παρελθόντος. 

Ταυτόχρονα όμως με το ζήτημα της κοινω¬ 
νικής αυτό-οργάνωσης πρέπει να τεθεί και το 
ζήτημα της κοινωνικής δικαιοσύνης - να αναζη¬ 
τηθούν και να βρεθούν οι ένοχοι αυτής της αν¬ 
θρωπιστικής κρίσης και οι ντόπιοι σύνδεσμοι και 
υπάλληλοί τους. 

Για τους ευαίσθητους τηλεθεατές και τους 
αυταπατόμένους ψηφοφόρους που περιμένουν 
κεντρική πολιτική διαχείριση τα πράγματα δεν 
είναι ευχάριστα: Ανεξάρτητα από το ποια εφε¬ 
δρεία του καπιταλισμού κυβερνάει, η Ευρώπη 
-Φρούριο είναι πραγματικότητα και η ανθρωπι¬ 
στική ευαισθησία της αριστερό-δεξιάς κυβέρνη¬ 
σης θυσιάστηκε στο βωμό της ικανοποίησης του 
ρατσιστικού μικροαστικού ακροατηρίου και της 
συνέχειας του δολοφονικού κράτους. Η νέα κυ¬ 
βέρνηση ακολουθεί πιστά την πολιτική της Ε.Ε 
και τη ρατσιστική ρητορική της και επιχειρεί να 
διαιρέσει τα εξαθλιωμένα κομμάτια του πληθυ¬ 
σμού ενεργοποιώντας τους απαραίτητους κοινω¬ 
νικούς αυτοματισμούς. 

Είναι η εποχή που οι πρόσφυγες χαρακτηρί¬ 
ζονται επίσημα δυνάμει «εγκληματίες», «τρομο¬ 
κράτες» και «τζιχαντιστές». Είναι η εποχή που 
τα αφεντικά της Ε.Ε κατατάσσουν τις μετανα- 
στευτικές ροές στις «εξωτερικές απειλές». Κατά 
βάθος μπορεί να μην έχουν άδικο, καμιά φορά οι 
δημογραφικές αλλαγές και η συσσώρευση πλεο- 
νάζοντος πληθυσμού γεννάνε δυσάρεστες κατα¬ 
στάσεις για την Τάξη αυτού του κόσμου... 


Ευρώπη-Φρούριο, σελ. 13-17 

ΑΠΑΤΡΙ* 

εφημερίδα δρόμου 


ΙΟΥΛΙΟΣ-ΑΥΓΟΥΣΤΟΣ 2015 

ΑΡ. ΦΥΛΛΟΥ 30 


βάΐίοΓίαΙ 

Μ ετά τις ατελέσφορες προσπάθειες για συμβιβα¬ 
σμό μεταξύ των δύο προτάσεων μνημονίων (από 
τη μία της Ευρωπαϊκής Ένωσης και του ΔΝΤ 
και από την άλλη της ελληνικής συγκυβέρνησης ΣΥΡΙΖΑ- 
ΑΝΕΛ), η κυβέρνηση επέλεξε τη διεξαγωγή δημοψηφίσμα¬ 
τος με το ερώτημα της αποδοχής ή όχι των προτεινόμενων 
οικονομικών μέτρων από τους δανειστές. 

Μέσα από δύο μονολεκτικές απαντήσεις, “ναι” ή “όχι”, η 
κοινωνία καλείται να απαντήσει στο ερώτημα που τίθεται 
από τα πάνω και όχι ως λαϊκή διεκδίκηση, μέσα σε λίγες μόνο 
μέρες και με τη στρόφιγγα της ροής του χρήματος να έχει 
κλείσει αποκλείοντας τους εργαξόμενους/ες από το μεγαλύ¬ 
τερο μέρος των μισθών τους. 

Η προσφυγή σε δημοψήφισμα (ακόμη κι αν δεν είναι αρε¬ 
στή στους δανειστές) δεν αποτελεί θρίαμβο της δημοκρατί¬ 
ας, όπως μπορεί ευθαρσώς να παρουσιάζεται. Τα δημοψηφί¬ 
σματα στο πλαίσιο της κοινοβουλευτικής δημοκρατίας δεν 
έχουν καμία σχέση με τις αμεσοδημοκρατικές διαδικασίες, 
οι οποίες απαιτούν την ισότιμη συμμετοχή, συνδιαμόρφω- 
ση και συναπόφαση όλων των εμπλεκομένων, ενώ από αυτά 
αποκλείονται όσοι δεν έχουν εκλογικά δικαιώματα, όπως 
οι μετανάστες. Τα δημοψηφίσματα είναι κατασκευές -όπως 
ακριβώς και οι δημοσκοπήσεις- όπου το ερώτημα πολλές 
φορές διαμορφώνει αυτόματα την απάντηση. 

Όσο για τα επιχειρήματα που ταυτίζουν το δημοψήφισμα 
με τη δύναμη της θέλησης του λαού, απαντάμε -παραφράζο¬ 
ντας τα λόγια του Μ. Μπούκτσιν- ότι το σύνθημα “δύναμη 
στο λαό” μπορεί να γίνει πράξη μόνο όταν η εξουσία που 
ασκείται από τις κοινωνικές ελίτ διαχυθεί εντός του λαού. 


Κάθε άτομο θα μπορεί τότε να αναλάβει τον έλεγχο της κα¬ 
θημερινής του ζωής. Αν “δύναμη στο λαό” δεν σημαίνει τίπο¬ 
τα περισσότερο από δύναμη στους “ηγέτες” του λαού, τότε 
ο λαός παραμένει μια άμορφη, ποδηγετούμενη μάζα, τόσο 
ανίσχυρη μετά το δημοψήφισμα όσο και πριν. Σε τελευταία 
ανάλυση, ο λαός δεν μπορεί ποτέ να έχει δύναμη έως ότου 
πάψει να αποτελεί “λαό”. 

Το ψευδεπίγραφο του διλήμματος μνημόνιο-αντιμνημό- 
νιο έχει πια αποκαλυφθεί και έχει εξελιχθεί σ’ ένα δίπολο 
μεταξύ της εφαρμογής μέτρων που προτείνουν οι ντόπιοι κι 
οι διεθνείς φορείς της εξουσίας. Έτσι λοιπόν, η κοινωνία δεν 
καλείται απλά να απαντήσει ένα “ναι” ή ένα “όχι”. 

Το “ναι” ουσιαστικά σημαίνει περαιτέρω υποταγή στις 
προσταγές της καπιταλιστικής ελίτ, γι’ αυτό άλλωστε και 
υποστηρίζεται με τόσο πάθος από τους ντόπιους εκπροσώ¬ 
πους της, τις μαριονέτες τους και τους υποτακτικούς τους. 
Παράλληλα, το «ναι» σημαίνει μια μεγάλη ήττα -όχι μόνο 
για το ανταγωνιστικό κίνημα, αλλά και για την κοινωνία γε¬ 
νικότερα- καθώς θα έχει επικρατήσει στην κοινωνία ο επι¬ 
βαλλόμενος από τους κυρίαρχους τρόπος σκέψης, ενώ το 
ζητούμενο τώρα είναι η πλήρης αποδόμησή του. Αν τελικά 
το επιτύχουν, θα έχουμε κάνει πολλά βήματα πίσω. 

Το “όχι” θα χρησιμοποιηθεί από την εξουσία ως δεύτερο 
«ναι» στις επιλογές της κυβέρνησης που προσπαθεί να απο- 
σπάσει τη λαϊκή συναίνεση στην οικονομική της πολιτική - 
μια πολιτική που πόρρω απέχει από το πολυδιαφημισμένο 
“σκίσιμο του μνημονίου”, αλλά αντίθετα επιδεικνύει μια δι¬ 
άθεση “δημιουργικής” συναίνεσης σε προτάσεις για εξοντω¬ 
τικά για την κοινωνία μέτρα και στόχους, προκειμένου να 
αποφευχθεί η ευθύνη μιας ουσιαστικής ρήξης με τους θιασώ¬ 
τες της επέλασης του νεοφιλελευθερισμού.» 

Είτε κανείς επιλέξει να συμμετάσχει στο δημοψήφισμα 
είτε όχι, τα αγωνιζόμενα κομμάτια της κοινωνίας δεν θα 
πρέπει να καθοριστούν από τα ψευτοδιλήμματα που θέτει το 


κράτος και οι φράξιες του ντόπιου και διεθνούς κεφαλαίου 
εν μέσω της ενδοκαπιταλιστικής σύγκρουσης. 

Εμείς επιλέγουμε την όξυνση του κοινωνικο-ταξικού 
ανταγωνισμού, ενισχύοντας τη θέση των από τα κάτω, μέσα 
από υφιστάμενες και νέες κινηματικές δομές, όπως οι λαϊκές 
συνελεύσεις, οι συλλογικότητες του ριζοσπαστικού κινήμα¬ 
τος, τα σωματεία βάσης, τα δίκτυα αλληλέγγυας οικονομί¬ 
ας, οι καταλήψεις, τα αυτοδιαχειριζόμενα εγχειρήματα σε 
κάθε σφαίρα της κοινωνικής ζωής. 

Τα αγωνιζόμενα κοινωνικά κομμάτια οφείλουμε, με ψυ¬ 
χραιμία και αποφασιστικότητα: 

α) Να στήσουμε αναχώματα στο δεξιό αντιδραστικό θε¬ 
σμό του νεοφιλελευθερισμού και της συντήρησης, που προ¬ 
σπαθεί να εισβάλλει στους δρόμους και τις πλατείες. 

β) Να καταλάβουμε το δημόσιο χώρο, όπου θα δομήσου¬ 
με το αντίπαλο δέος απέναντι στην παγίδα του “αριστερού” 
ή ευρωπαϊκού μνημονίου, χωρίς ν’ αφήνουμε σπιθαμή γης 
στους υπερασπιστές της λεηλασίας των ζωών μας. 

γ) Να γυρίσουμε την πλάτη στους χρηματιστές και τους 
τραπεζίτες της Ευρωπαϊκής Ένωσης, καθώς και στους ντό¬ 
πιους καπιταλιστές και να εμπνευστούμε από απτά παρα¬ 
δείγματα αυτοοργάνωσης και αγώνα, όπως αυτά των Ζα- 
πατίστας και των Κουρδισσών και Κούρδων αγωνιστών στη 
Κο)ανα. 

Η κρισιμότητα της στιγμής επιβάλλει τη χρήση κάθε μέ¬ 
σου που θα θεωρηθεί απαραίτητο. 

ΟΧΙ στην ανάθεση των ζωών μας και στην υποταγή σε 
κράτος και ντόπιο και διεθνές κεφάλαιο. 

ΝΑΙ στους αδιαμεσολάβητους αγώνες για την κοινωνική 
χειραφέτηση. 

*/ Εφημερίδα Δρόμου Άπατρις 

Κείμενο της Άπατρις που δημοσιεύτηκε και μοιράστηκε πριν 
από το δημοψήφισμα τον Ιουλίου. 


Χωρίς περίσκεψιν, δίχως αιδώ 


Επί του πιεστηρίου 


«Τώρα, με τις τράπεζες 
κλειστές, είναι σαν να 
αφαιρέσαμε από τους 
Έλληνες τις ταυτότη- 
τές τους. Η πιστωτι¬ 
κή σου κάρτα είναι η 
ταυτότητά σου. Χωρίς 
πιστωτική κάρτα δεν 
κατεβάζεις δωρεάν ούτε μια εφαρμογή στο κινητό. Είναι ένα 
είδος στέρησης σύγχρονων ανθρωπίνων δικαιωμάτων»” 

(Ο... Ποδονίφτης της πολιτικής ζωής του τόπου και αρχηγός του Ποταμιού, 
Σταύρος Θεοδωράκης σε συνέντευξή του στην Ιταλική εφημερίδα ΟοιτΐεΓε Όε 
Εα 5επι στις 8/07/15). 

Σχόλιο: Σε νιώθουμε Σταύρο, θέλει αρετή και τόλμη το ιιράαΐε στις μέρες 
μας... 

Η Άπατρις είναι πανελλαδική εφημερίδα δρόμου που εκδίδεται μέσω του 
οριζόντιου συντονισμού επτά συντακτικών ομάδων κατανεμημένων 
γεωγραφικά σε όλη την επικράτεια . Το μοντέλο οργάνωσης των ομάδων είναι 
βασισμένο στην αποκέντρωση, τη συνεργασία και τήν ισοτιμία των συντακτικών 
ομάδων στα πλαίσια μιας πανελλαδικής κοινότητας με κοινό στόχο την έκδοση 
της εφημερίδας αλλά και ποικιλόμορφες τοπικές παρεμβάσεις. Η εφημερίδα διανέμεται χωρίς 
αντίτιμο, με τιράζ 15000 φύλλα. 


Επίσης, μπορούμε να σας στέλνουμε κάθε νέο φύλλο της εφημερίδας ταχυδρομικά, σε 
περίπτωση που επιθυμείτε να τη λαμβάνετε, καταβάλλοντάς μας τα έξοδα αποστολής. 


Μπορείτε να επικοινωνήσετε μαζί μας στο θιίπθϊΙ: 3ρ3ΐΝ5.ηθνν5@9 Γη9 ·Ι·£° ηΓ| 

Θα βρείτε την ψηφιακή μορφή της εφημερίδας εδω: Ηΐΐρ://ί55υυ.«)Γη/3ρ3ΐΝ5_ηθνν5 

εφημερίδα δρόμου 

υπεύθυνος έκδοσης: Εΐα ΡαικΤιο 
επικοινωνία: αραΐπδ.η6\νδ@§ιηαί1.ςοηι 

Διανέμεται σε καταλήψεις, στέκια, 
ελεύθερους χώρους 

Αν επιθυμείτε να λαμβάνετε φύλλα της 
εφημερίδας, να συμβάλλετε στη 
διανομή της ή να μας στείλετε κάποιο 
κείμενο, επικοινωνήστε μαζί μας στο ειηώΐ. 


ΕΠΙΤΡΕΠΕΤΑΙ η αναδημοσίευση, 
η αναπαραγωγή, ολική, μερική ή 
περιληπτική ή κατά παράφραση ή 
διασκευή απόδοση του 
περιεχομένου της εφημερίδας με 
οποιονδήποτε τρόπο, ηλεκτρονικό, 
μηχανικό, φωτοτυπικό, 
ηχογράφησης ή άλλο, χωρίς 
προηγούμενη γραπτή άδεια του 
εκδότη. 




λο το φαντασιακό μέσα στο 
οποίο πλέουμε, δεν είναι παρά 
ένα ταξίδι στο χρόνο με βάρκα 
το σώμα μας. Ξεκινάμε ρίχνοντάς το στα 
νερά της ζωής νέο, άφθαρτο, χωρίς ζη¬ 
μιές και αβαρίες. Μπορεί να ονειρευ¬ 
όμαστε τη γαλήνη των ήρεμων θα¬ 
λασσών αλλά υπάρχει περισσότερη 
αγαλλίαση όταν πλέουμε μέσα στις 
καταιγίδες προσπαθώντας να τις κα¬ 
τευνάσουμε εξαντλώντας τη λύσσα 
τους και αυτό είναι η δική μας 
οδύσσεια. Είναι η οδύσσεια 
της επιθυμίας να ανακα¬ 
λύψου με νέα λιμάνια, τη 
πολυμορφία νέων κόσμων. 
Το σώμα μας γερνά, 
όπως κάθε σκαρί που η 
αρμύρα της θάλασσας 
και τα χτυπήματα των 
κυμάτων με το πέρα¬ 
σμα του χρόνου τού 
καταφέρνουν απώλειες 
και ζημιές. Είμαστε όμως 
χαμένοι, ταξιδιώτες χωρίς 
πυξίδα καταμεσής στον 



η εφημερίδα 

ΑΠΑΤΡΙί 

διανέμεται 

πανελλαδικά: 


Σε στέκια 
και καταλήψεις 
καθώς και 
πόρτα-πόρτα 
σε διάφορες 
πόλεις. 



ωκεανό της ζωής. Προσπαθώντας να δαμά¬ 
σουμε τις καταιγίδες και τα κύματα, έχουμε 
ξεχάσει προς τα που είναι ο αρχικός μας 
προορισμός. 

Ωστόσο θα ήταν υπέροχο να καταλά¬ 
βουμε τι καιρό κάνει μέσα μας και πόσο 
χρόνο χάνουμε στον πλου μας, μην έχοντας 
μάθει πότε και πώς να τον αλλάξουμε. 

Πόσα θα είχαμε να κερδίσουμε από τις 
απορίες της παιδικής μας ηλικίας για το 
χρώμα του ουρανού, την απαλότητα του 
αέρα, την καταιγίδα, τη θύελλα, αφού εί¬ 
ναι παραδεκτό ότι η γνώση της γης είναι 
αδιαχώριστη από τη γνώση του σώματος; 
Αντί να πατάμε στις βεβαιότητες που μας 
εκπαίδευσε να πιστεύουμε ο υπάρχων κό¬ 
σμος; Αντί να είμαστε χαμένα παιδιά στην 
ώριμη ηλικία με μόνιμη προσμονή τη λήψη 
μίας απάντησης σε μία σειρά από ατελείς 
ερωτήσεις; 

Για πόσο ακόμη θα συνεχίσουμε να ζούμε 
σ’ έναν κόσμο όπου τα πάντα αγοράζονται 
και πληρώνονται; Ο πληρωμένος χρόνος 
δεν επιστρέφει τίποτε πίσω. Η νεότητα θα¬ 
νατώνεται από τον χαμένο χρόνο με κυμαι¬ 
νόμενο επιτόκιο. 

Ο παλιός κόσμος που ψυχορραγεί μπρο¬ 
στά στα μάτια μας απονεκρωμένος από το 
χρήμα, θέλει να μας κάνει να πιστέψουμε 
ότι η εξαφάνισή του θα σημάνει το τέλος 
του κόσμου για όλους και όλες μας. 

Όμως αυτός ο κόσμος που πεθαίνει κάτω 
από τον παράλογο ζυγό της ετοιμοθάνατης 
οικονομίας δεν είναι ο δικός μας. Ο κόσμος 
που καταρρέει γύρω μας δεν είναι ο δικός 
μας. Ο δικός μας κόσμος είναι αυτός των 
ατόμων και των κοινωνιών που προσδο¬ 
κούν τη ζωή. Ο άλλος δεν έχει τίποτα κοινό 
με μας. 

Τι μας μένει; Τίποτε περισσότερο από το 
να ζήσουμε σαν παιδιά τις ανολοκλήρωτες 
περιπέτειές μας. 

ΕΪΓ6\ναΐ6Γ 

ΑΠΑΤΡΙΣ 

εφημερίδα δρόμου 



Εχ Είδη» 


Ιούνιος 1917. Αγ. Πετρούπολη. Εξήντα 
χιλιάδες και πλέον άνθρωποι υποδέχονται 
με ενθουσιασμό τον 75χρονο Πιοτρ Κρο- 
πότκιν, Ρώσο αναρχικό και θεμελιωτή της 
αναρχοκομμουνιστικής αντίληψης, που 
επιστρέφει στην Ρωσία μετά από τέσσερις 
δεκαετίες εξορίας. Παρά την ενθουσιώ¬ 
δη υποδοχή τόσο του κόσμου όσο και της 
προσωρινής επαναστατικής κυβέρνησης, ο 
Κροπότκιν θα αρνηθεί τη θέση του Υπουρ¬ 
γού Παιδείας που του προσφέρουν επιλέ¬ 
γοντας να παραμείνει συνεπής και να μην 
αναμειχθεί με την εξουσία κατά οποιονδή- 
ποτε τρόπο. 

Ιούνιος 1910. Τόκιο. Συλλαμβάνεται 
μαζί με εκατοντάδες αλλά άτομα ο ΚοΐοΕυ 
8Ηυ5ΐπ, εμβληματική μορφή του ιαπωνικού 
αναρχικού κινήματος. Κατηγορούνται όλοι 
ότι σχέδιαζαν τη δολοφονία του αυτοκρά- 
τορα Μεήΐ. Ενδεικτικό της σημασίας που 
δίνει το ιαπωνικό κράτος στις έρευνες είναι 
ότι επικεφαλής των ερευνών είναι ο ίδιος 
ο πρωθυπουργός, καθώς επίσης και ότι 
κατά τη διάρκεια της δίκης απαγορεύτηκε 
οπουδήποτε η δημοσιοποίηση των επιχει¬ 
ρημάτων των κατηγορουμένων. Έξι μήνες 
μετά, δώδεκα από τους κατηγορούμενους, 
ανάμεσά τους και ο ΚοΐοΕιι, θα οδηγηθούν 
στην κρεμάλα. 


13 Ιουνίου 1351. Λονδίνο. Χιλιάδες εξε- 
γερμένοι Άγγλοι χωρικοί μπαίνουν στην 
αγγλική πρωτεύουσα. Την επόμενη μέρα θα 
καταλάβουν τον Πύργο του Λονδίνου και 
θα προβούν σε αποκεφαλισμό των Υπουρ¬ 
γών Δικαιοσύνης και Οικονομικών, τους 
οποίους θεωρούν υπεύθυνους για την επι¬ 
βολή έκτακτης φορολογίας. Η Εξέγερση 
των Χωρικών, όπως έμεινε στην ιστορία, 
θα κατασταλεί οριστικά δέκα μέρες μετά 
και μόνο αφού ο βασιλιάς έχει πείσει το με¬ 
γαλύτερο κομμάτι των εξεγερμένων ότι θα 
προχωρήσει σε μεταρρυθμίσεις όπως η πα¬ 
ραχώρηση γης σε χαμηλές τιμές, η κατάρ¬ 
γηση της δουλοπαροικίας και η ελεύθερη 
διεξαγωγή του εμπορίου. 

26-30 Ιουνίου 1976. Μιλάνο. Συγκρο¬ 
τούνται πολιτικά οι Μητροπολιτικοί Ινδι¬ 
άνοι. Προπαγανδιστές ενός εξωθεσμικού 
τρόπου ζωής, θεωρητικά επηρεασμένοι από 
τους Λακάν και Φουκώ, χρησιμοποίησαν 
την ειρωνεία, τον σαρκασμό και τις τεχνι¬ 
κές του «ντανταϊσμού» ως κύρια όπλα τους, 
εφευρίσκοντας συνθήματα όπως «περισσό¬ 
τερη δουλειά, λιγότερος μισθός», «εξουσία 
στα αφεντικά» και «ένα γέλιο θα σας θά¬ 
ψει», ενώ στο απόγειο της δυναμικής τους, 
τον Σεπτέμβριο του 1977, διοργάνωσαν 
τεράστια συγκέντρωση στην Μπολόνια με 
περίπου 100.000 άτομα. Οι Μητροπολιτι- 
κοί Ινδιάνοι κατά τη διάρκεια της ύπαρξής 
τους προέβησαν σε μια σειρά ενεργειών 
όπως απαλλοτριώσεις εμπορευμάτων από 
πολυκαταστήματα, ενώ το Φεβρουάριο του 
1977 πρωτοστάτησαν στη βίαιη εκδίωξη 
του σταλινικού Γενικού Γραμματέα της ερ¬ 
γατικής συνομοσπονδίας Λουτσιάνο Λάμα 
με μπουγέλα, χρωματοβόμβες και κεντρικό 
σύνθημα «Οι Λάμα στο Θιβέτ». 

7 Ιουλίου 1939. Αθήνα. Ένας 20χρονος, 
μέλος της ΟΚΔΕ, καθοδηγητής των τεταρ- 
τοδιεθνιστών της Νομικής και από τους 
επικεφαλής της οργάνωσης οδηγείται στα 
κρατητήρια της ασφάλειας μετά από σύλ¬ 
ληψή του. Ο 20χρόνος, που υπογράφει δή¬ 


λωση μετάνοιας, αποκηρύσσει τον κομμου¬ 
νισμό και καταδίδει με λεπτομέρειες όλους 
τους συντρόφους του, είναι ο Ανδρέας Πα- 
πανδρέου. Αμέσως μετά, με τη μεσολάβηση 
του πατέρα του, Γ. Παπανδρέου, στον αρχι- 
βασανιστή Μανιαδάκη ο μελλοντικός πρω¬ 
θυπουργός θα φυγαδευτεί στην Αμερική. 

10 Ιουλίου 1973. Σεβέζο - Ιταλία. Δύο 

κιλά διοξίνης, μιας εξαιρετικά τοξικής καρ¬ 
κινογόνου ουσίας, υπεύθυνης για γενετικές 
δυσπλασίες, διαφεύγουν στην ατμόσφαιρα 
στην πόλη 8ενεζο της Ιταλίας, μετά από 
ατύχημα σε βιομηχανική μονάδα παρα¬ 
γωγής φαρμάκων της Ιαηεδα Οιεπήοαΐ 
Θοπιρ&ηγ. Τις επόμενες μέρες η πόλη θα 
καλυφθεί από ένα λευκό νέφος που θα επι- 
καθίσει στο χώμα και από εκεί θα περάσει 
στην τροφική αλυσίδα, με αποτέλεσμα 220 
χιλιάδες άνθρωποι να αναγκαστούν να 
συμμετέχουν σε μακροχρόνια προγράμ¬ 
ματα παρακολούθησης της υγείας τους. Η 
σοβαρότητα του ατυχήματος έγινε γνωστή 
στον πληθυσμό κατά στάδια λόγω της μη 
συνεργασίας της εταιρίας, που είτε έδινε ελ¬ 
λιπείς πληροφορίες είτε τις έδινε καθυστε¬ 
ρημένα προκειμένου να υποβαθμίσει το πε¬ 
ριστατικό και να διαφυλάξει την εικόνα της. 

Αύγουστος 2011. Λονδίνο. «Η αντεπί¬ 
θεση έχει πραγματικά ξεκινήσει. Θα πλη¬ 
ρώσετε για ό,τι έχετε κάνει». Είναι τα λό¬ 
για του Ντέιβιντ Κάμερον μετά την άγρια 
μητροπολιτική εξέγερση που ξέσπασε στην 
Αγγλία με αφορμή την εκτέλεση του 29χρο- 
νου ΜατΕ Όιιη§&η από αστυνομικούς. Οι 
ταραχές, που επεκτάθηκαν σε όλη την Αγ¬ 
γλία, κράτησαν 5 μέρες και προκάλεσαν 
ζημιές ύψους 100 εκ. λιρών, είχαν σαν απο¬ 
τέλεσμα πέντε νεκρούς, 2 χιλιάδες και πλέ¬ 
ον συλλήψεις, ανάπτυξη δύναμης 16.000 
αστυνομικών στο Λονδίνο, συγκρότηση ει¬ 
δικών δικαστηρίων που δίκαζαν ακόμα και 
νυχτερινές ώρες, δημιουργία ακροδεξιών 
περιπολιών σε πολλές πόλεις και εκτόξευση 
απειλών από τον ίδιο τον πρωθυπουργό για 
κάθοδο του στρατού στους δρόμους. 


1 Αυγούστου 1973. Ουράλια Όρη. Πε¬ 
θαίνει στο Σουργκούτ της Χαντιμανσίας 
στη Σοβιετική Ένωση ο Νίκος Ζαχαριάδης. 
Αμφιλεγόμενη και ιδιάζουσα προσωπικό¬ 
τητα, ο Ζαχαριάδης κατά την διάρκεια της 
ζωής του ηγήθηκε ενός εμφυλίου, φυλακί¬ 
στηκε στην Κέρκυρα, στο Νταχάου αλλά 
και σε γκούλαγκ της Σιβηρίας, αποτέλεσε 
ένα από τα ισχυρότερα μέλη στην τρίτη διε¬ 
θνή και κατ' επέκταση στο παγκόσμιο κομ¬ 
μουνιστικό κίνημα, υπήρξε από τα 25 του 
χρόνια ο πλέον καταζητούμενος άνθρωπος 
στην Ελλάδα, απέδρασε πέντε φορές από 
τις ελληνικές φυλακές και ήταν υπεύθυνος 
εσωτερικών εκκαθαρίσεων εκατοντάδων 
μελών και φίλων του ΚΚΕ. Σχιζοειδής μέχρι 
τέλους, ο Ζαχαριάδης αυτοκτόνησε μετά 
από απεργία πείνας με αίτημα την επιστρο¬ 
φή του στην Ελλάδα και την αποκατάστασή 
του από το ΚΚΕ, αρνούμενος ωστόσο πει¬ 
σματικά να αποκαταστήσει ο ίδιος τα θύμα¬ 
τα των δικών του εκκαθαρίσεων. 

2 Αυγούστου 1980. Μπολόνια. Έκρη¬ 
ξη βόμβας στο σιδηροδρομικό σταθμό 
της Μπολόνια σκοτώνει 85 ανθρώπους 
και αφήνει εκατοντάδες τραυματίες. Για 
την έκρηξη, ενώ αρχικά κατηγορούνται οι 
“Ερυθρές Ταξιαρχίες”, εν τέλει καταδικά¬ 
ζονται τρεις πράκτορες του ιταλικού κρά¬ 
τους. Η βόμβα είχε κατασκευαστεί στα 
εργαστήρια της ΟΗάΐο και τα λόγια του 
καταδικασμένου ακροδεξιού βομβιστή 
νίηεεηζο νΐηά^ιιειτΒ. που δούλευε για αυ¬ 
τήν δεν αφήνουν περιθώρια: «Ο λόγος ήταν 
πολύ απλός. Έπρεπε ν’ αναγκαστούν αυτοί 
οι άνθρωποι, ο ιταλικός λαός, να στραφεί 
στο κράτος του για να ζητήσει μεγαλύτε¬ 
ρη ασφάλεια. Αυτή είναι η πολιτική λογική 
πίσω από όλες τις σφαγές και τις βομβιστι¬ 
κές επιθέσεις που έμειναν ατιμώρητες, μιας 
και το κράτος δεν μπορεί να καταδικάσει 
τον εαυτό του ή να αναλάβει την ευθύνη 
για όσα συνέβησαν». 

*/ Βάγιάν 


Ο εμπρηστικός βωξίτης της Γκιώνας 



λα ξεκίνησαν όταν το 2006, ο Στέ¬ 
φανος Κάλλιας, κάτοικος Αθηνών, 
αποφάσισε να επιστρέφει και να 
εγκατασταθεί μόνιμα στον τόπο καταγωγής 
του, στο πατρικό του σπίτι στην Καλοσκοπή 
Φωκίδας ή Κουκουβίστα, όπως αποκαλούν το 
μικρό γραφικό χωριό τους οι ντόπιοι. Η ευρύ¬ 
τερη ορεινή περιοχή της Γκιώνας έχει αποτε- 
λέσει εδώ και πολλές δεκαετίες ένα τεράστιο 
εργοτάξιο μεταλλείων βωξίτη δύο εταιριών 
(8&Β και ΕΛΜΙΝ Α.Ε) με πλήθος παραβά¬ 
σεων και αυθαιρεσιών με σοβαρές επιπτώσεις 
περιβαλλοντικού χαρακτήρα στην περιοχή. Ο 
Στέφανος υπήρξε ένας από τους πρωτεργάτες 
της “Κίνησης Πολιτών για την σωτηρία της 


Γκιώνας” το 2008, με σκοπό τον περιορισμό 
της ανεξέλεγκτης μεταλλευτικής δραστηριό¬ 
τητας των εταιριών και την ευαισθητοποίηση 
των κατοίκων της περιοχής. Οι αντιδράσεις 
εναντίον της Κίνησης ήταν άμεσες με ολόι¬ 
διες καταγγελτικές επιστολές όλων των συν¬ 
δικάτων εργαζομένων στα μεταλλεία αλλά 
και με αντισυγκεντρώσεις των ίδιων “για να 
μηνχαθούν οι δουλειές” απέναντι στις συγκε¬ 
ντρώσεις μελών της Κίνησης. Το 2009 έχου¬ 
με τον πρώτο ολοκληρωτικό εμπρησμό του 
σπιτιού του Στέφανου, το οποίο σημειωτέον 
είχαν ξανακάψει στο παρελθόν οι Γερμανοί 
κατακτητές. Ακολούθησαν δύο ακόμη απο¬ 
τυχημένοι εμπρησμοί και μετά την ολοκλή¬ 
ρωση της ανακατασκευής του σπιτιού -με τη 
συλλογική-κινηματική βοήθεια πλήθους κό¬ 
σμου- στις 29 Μαρτίου 2015 το σπίτι καίγεται 
ολοκληρωτικά για μια ακόμη φορά! 

Με αφορμή τη δεύτερη ολοκληρωτική 
καταστροφή του σπιτιού του αγωνιστή Στέ¬ 
φανου Κόλλια, συγχωριανοί, συντοπίτες, 
συναγωνιστές και φίλοι του κάλεσαν σε συ¬ 
γκέντρωση αλληλεγγύης στην πλατεία του 
χωριού στις 2 Μαϊου, το μεσημέρι. Σαν συ¬ 
νέλευση αναρχικών αντιεξουσιαστών/-τριών 
Λαμίας, θεωρήσαμε πως η παρουσία μας στη 


συγκέντρωση ήταν επιβεβλημένη, καθώς τα 
περιβαλλοντικά προβλήματα της ορεινής 
Γκιώνας σχετίζονται άμεσα και με την τύχη 
της ορεινής Οίτης στο νομό μας από τις ίδιες 
μεταλλευτικές εταιρίες. Τη συγκέντρωση 
πλαισίωσαν περίπου 70- 80 άτομα, εκτός από 
ντόπιους και φίλους, μέλη της ΑΝΤΑΡΣΥΑ 
και του ΣΥΡΙΖΑ, καθώς και εκπρόσωποι το¬ 
πικών φορέων και περιβαλλοντικών κινήσε¬ 
ων. Ο Στέφανος δεν μπορούσε να παρευρεθεί 
για προσωπικούς λόγους. 

Ακολούθησε ανοιχτή συνέλευση στο χώρο 
της πλατείας όπου συζητήθηκαν τα προβλή¬ 
ματα της περιοχής και η ερήμωσή της από τη 
δραστηριότητα των μεταλλείων, η οικολογι¬ 
κή καταστροφή, η οργάνωση του αγώνα, η 
στοχοποίηση του Στέφανου και οι επαναλαμ¬ 
βανόμενοι εμπρησμοί του σπιτιού. Στη συνέ¬ 
χεια ακολούθησε πορεία μέσα στο χωριό από 
τους συγκεντρωμένους, όπου φωνάχτηκαν 
συνθήματα όπως “Ενάντια στης φύσης τη λε¬ 
ηλασία, αγώνας για τη γη και την ελευθερία”, 
“Φωτιά στα κάτεργα των μεταλλευτικών και 
όχι στα σπίτια των Κουκουβιστιανών.” “Καίνε 
τα σπίτια, σκάβουν τα βουνά, να βγάλουνε 
παράδες τα αφεντικά”, “Στέφανε γερά, στο 
χωριό ξανά” κ.α. Η πορεία κατέληξε στο κα¬ 
μένο σπίτι όπου ο κόσμος παρέμεινε συγκε¬ 
ντρωμένος για αρκετή ώρα και στη συνέχεια 
αποχώρησε. 


(((·))) ΟαικΙΐα Α1ΐ£Γΐι&Ιϊν& 

Ανεξάρτητος εναλλακτικός χώρος ενημέρωσης και αντιπληροφόρησης στην Κρήτη 


αθηώθθΙΙθΓΠθΙίνθ.ίηΡο 


■"χΓ ί*ή<1ΐ33ΐι«πΜΐίν3.ίηίο 




Εμείς από μέρους μας δηλώνουμε πως κα¬ 
νένας αγωνιστής δεν γίνεται και δεν πρέπει 
να μείνει μόνος απέναντι στην τρομοκρατία 
των μεταλλείων. Είναι ένας αγώνας παρό¬ 
μοιος με αυτόν των κατοίκων της Χαλκιδικής 
απέναντι στους οικονομικούς κολοσσούς 
των μεταλλευτικών εταιριών που το μόνο 
που αφήνουν πίσω τους είναι η καταστροφή 
και η ερημοποίηση ολόκληρων οικοσυστη¬ 
μάτων στο όνομα της καπιταλιστικής κερδο¬ 
φορίας. Θεωρούμε πως θα πρέπει να γίνουν 
νέα καλέσματα, να φουντώσει το κίνημα αλ¬ 
ληλεγγύης. Ο αγώνας του Στέφανου Κόλλια 
είναι αγώνας όλων μας. 

ι/ Συνέλευση αναρχικών 
αντιεξουσιαστών/-τριών Λαμίας 

Επιμέλεια ΙοδΙ Βογ 

ΑΠΑΤΡΙ* 

εφημερίδα δρόμου 


Εκκένωση της κατάληψης «Ντουγρού» στη Λάρισα 


Τ ο Σάββατο 9/5 στις 8 το πρωί μία ομάδα συντρόφων - 
φισσών, από τον ευρύτερο αναρχικό-αντιεξουσιαστι- 
κό χώρο, μπήκαμε στο εγκαταλειμμένο επί 30 χρόνια 
σπίτι που βρίσκεται στη συμβολή των οδών Ασκληπιού και 
Οικονόμου εξ Οικονόμων. Την Κυριακή 10/5 στις 12:30 το 
μεσημέρι εμφανίστηκαν ξαφνικά πάνοπλες οι δυνάμεις της 
αστυνομίας, ΟΠΚΕ, ΜΑΤ, ασφαλίτες και όλη η ηγεσία των 
μπάτσων της Λάρισας. Επίσης, επί της Ασκληπιού ήρθε να 
συμπληρώσει το σκηνικό ένα όχημα της πυροσβεστικής. Επι¬ 
κεφαλής της επιχείρησης ήταν ο διευθυντής της αστυνομικής 
διεύθυνσης Λάρισας Αγάκος με συνοδεία εισαγγελέα. Μαζί 
τους ήταν και ένα άτομο φερόμενο ως ιδιοκτήτης του σπιτιού, 
οποίος, χωρίς χαρτιά και αποδεικτικά για την ιδιοκτησία, επα¬ 
ναλάμβανε στην πόρτα ότι “το σπίτι είναι ιδιοκτησία του και 
ότι βρίσκεται υπό κατάληψη” απαιτώντας την αποχώρησή 
μας. Αν και η συγκεκριμένη περίπτωση αφορά μια υποτιθέ¬ 
μενη διαφορά μεταξύ ιδιωτών 1, η κατάληψη εκκενώθηκε και 
26 σύντροφοι προσήχθησαν χωρίς δυνατότητα απαγγελίας 
καμιάς κατηγορίας. Επιπλέον, από τη μεριά του ο δήμαρχος 
Καλογιάννης, με τη δήλωση του στο δημοτικό ραδιόφωνο ότι 
δεν ασκήθηκε βία εκ μέρους της αστυνομίας, αφενός ψεύδε¬ 
ται και αλλοιώνει τα γεγονότα της εκκένωσης και αφετέρου 
νομιμοποιεί κοινωνικά την επιχείρηση των μπάτσων στα αυ¬ 
τιά των ακροατών. Εντυπωσιακό είναι ότι δύο μέρες μετά σε 
προγραμματισμένη επίσκεψη του Πανούση στη Λάρισα, δή¬ 
μαρχος και μπάτσοι έδειξαν το καλό τους πρόσωπο περήφα¬ 
νοι ότι διαφυλάσσουν το νόμο και την τάξη στην πόλη. 

Είναι ξεκάθαρο ότι σε ένα καθεστώς σύγχρονου ολοκλη¬ 
ρωτισμού η εξουσία και κάθε διαχειριστής της, κάθε κράτος 
δεξιό ή αριστερό, χρησιμοποιεί μηχανισμούς για να καταστέλ¬ 
λει οτιδήποτε την απειλεί. Επιχειρεί να καταστέλλει οποιαδή¬ 
ποτε μορφή αντίστασης και αγώνα, οποιονδήποτε αποφασί¬ 
ζει να αυτοοργανωθεί και να αγωνιστεί. Τάσσεται ενάντια σε 
οποιονδήποτε πυρήνα εξωτερικεύει μια φωνή επικίνδυνη για 
την κυρίαρχη ιδεολογία. Πρόσφατα παραδείγματα υπάρχουν 
πάρα πολλά. Είναι η εκκένωση της κατάληψης στέγης «Αοΐα 
εΐ νετόα» στα Γιάννενα, η διακοπή ρεύματος στον Ε.Κ.Χ. 
«Σχολείο» στη Θεσσαλονίκη, η απειλή εκκένωσης της Βίλας 
Ζωγράφου και της κατάληψης «Κένταυρος». Επιπλέον, ας 
μην ξεχνάμε την εισβολή των ΜΑΤ στην κατάληψη της Πρυ¬ 
τανείας του ΕΚΠΑ και την καταπάτηση του πανεπιστημιακού 
ασύλου. Χαρακτηριστική είναι και η καταστολή που υπέστη¬ 
σαν στις Σκουριές οι κάτοικοι που διαμαρτύρονταν κατά των 
μεταλλείων χρυσού, ανοίγοντας το δρόμο για την κερδοφο¬ 
ρία της Ε1 Όογ&<3ο. Βέβαια παραδείγματα υπάρχουν και άλλα, 
ακόμα και σε καθημερινό επίπεδο. Κράτος και κεφάλαιο, λοι¬ 
πόν, καταστέλλουν για τη διατήρηση της συνέχειάς τους. 

Ωστόσο, η εξουσία άλλοτε αποποιείται κατ’ επίφαση το 
βίαιο προσωπείο της καταστολής και άλλοτε υιοθετεί ένα 
διαφορετικό, το οποίο φροντίζει να αποπολιτικοποιεί τους 
αγώνες και να τους αφομοιώνει. Αυτό έχει ως αποτέλεσμα την 
υποβάθμιση και την αλλοτρίωση ριζοσπαστικών πράξεων και 


προταγμάτων. Για όλα τα παραπάνω, σαν κατάληψη «Ντου¬ 
γρού» θα είμαστε αντίθετοι σε κάθε λογική αφομοίωσης (πα¬ 
ραχώρηση χώρου, άδεια). 

Επιλέξαμε να πράξουμε το εγχείρημα αυτό στην Λάρισα, 
παρόλο που βιώσαμε στο παρελθόν καταστολή τόσο με εκ¬ 
κένωση και γκρέμισμα της κατάληψης ΙΚΑ το 2007, που βρι¬ 
σκόταν ένα στενό πιο πάνω, καθώς και με την δίωξη με τον 
τρομονόμο 15 ανηλίκων το 2008. 

Να τονιστεί ότι η Λάρισα αποτελεί κοινωνικό πείραμα, κα¬ 
θώς κάθε νέος κατασταλτικός νόμος έρχεται να εφαρμοστεί 
πρώτα εδώ (βλ. τρομονόμος, λευκά κελιά). Αποτελεί, επίσης, 
υπόδειγμα συντηρητισμού λόγω της ύπαρξης πολλών στρατι¬ 
ωτικών μονάδων μέσα στον αστικό ιστό. Επιπροσθέτως, κάθε 
αστυνομικός διευθυντής βλέπει τη μετάθεσή του ή τη θητεία 
του στη Λάρισα ως ένα σταυροδρόμι για την επαγγελματική 
του ανέλιξη. Με βάση τα παραπάνω, δεν μας προκαλεί έκ¬ 
πληξη η παράνομη-ακόμα και για τη δική τους νομιμότητα- 
υπερπαραγωγή της αστυνομικής διεύθυνσης να καταστείλει 
το αυτό οργανωμένο εγχείρημα της κατάληψης «Ντουγρού». 


Είναι ξεκάθαρο ότι σε 
ένα καθεστώς σύγχρονου 
ολοκληρωτισμού η εξουσία 
και κάθε διαχειριστής της, 
κάθε κράτος δεξιό ή αριστερό, 
χρησιμοποιεί μηχανισμούς για 
να καταστέλλει οτιδήποτε την 
απειλεί. 


Εμείς θεωρούμε ότι η κατάληψη ενός κτηρίου αμφισβη¬ 
τεί ριζικά την ατομική ιδιοκτησία, βασιζόμενη στις ιδέες του 
αναρχισμού και του κομμουνισμού, πως οι παραγωγοί του 
κοινωνικού πλούτου πρέπει να έχουν πρόσβαση σε αυτόν συ¬ 
νολικά και συλλογικά. Πρόταγμά μας είναι η χρήση, αντί της 
κατοχής, βάσει των κοινωνικών αναγκών και η έμπρακτη και 
άμεση αντίσταση στον ίδιο τον θεσμό της ιδιοκτησίας. Έτσι 
λοιπόν, με την κατάληψη μετατρέπουμε ένα άψυχο κτήριο σε 
πυλώνα αλληλεγγύης, προωθώντας τη συλλογική ζωή, τη 
συμβίωση, την αλληλοβοήθεια. 

Υπερασπιζόμαστε την πολιτική αυτή πράξη, καθώς θεω¬ 
ρούμε ότι κανένα σπίτι δεν πρέπει να μένει εγκαταλειμμένο. 
Η κατοικία, το ρεύμα και το νερό είναι κοινωνικά αγαθά και 
θα έπρεπε να ανήκουν σε όλους. Γι’ αυτό αρνούμαστε να υπο- 
κύψουμε στη βαρβαρότητα των κρατικών μηχανισμών που 
σφραγίζουν χιλιάδες άδεια εγκαταλειμμένα σπίτια, τη στιγμή 
που μεγάλο ποσοστό του κόσμου αποτελούν άστεγοι, άποροι 
ή ανίκανοι να καλύψουν τις βασικές τους ανάγκες. 



Όσον αφορά τη σημερινή συγκυρία 

Κάποια από τα δεδομένα που είχαμε στην αρχή (κατά το στή¬ 
σιμο και το °ντου” στο σπίτι) ανατράπηκαν, χωρίς αυτό να 
εξαρτάται από εμάς, οπότε αλλάζει και η στρατηγική μας. 

Σαν απολογισμό όλων αυτών εμείς βλέπουμε πολλά θετικά 
σημεία. Η διάθεσή μας έχει ανέβει, έχουμε συσπειρωθεί, δοκι¬ 
μάσαμε τις δυνάμεις και τα όρια μας και πλέον η συνέλευση 
έχει πλαισιωθεί από πολύ περισσότερο κόσμο. Η δράση της 
κατάληψης μας έφερε όλους και όλες πιο κοντά, δυνάμωσε τις 
συντροφικές σχέσεις και αυτό είναι το πιο όμορφο πράγμα. 
Αυτή τη στιγμή ανασυγκροτούμαστε και μαζεύουμε τις δυνά¬ 
μεις μας - η ανάγκη μας παραμένει! 

Όπως λέγαμε χαρακτηριστικά εξαρχής το πιο σημαντικό 
κομμάτι στα προτάγματα είναι η πραγμάτωσή τους! Μπορεί 
να μην είμαστε μέσα στο σπίτι, αλλά είμαστε παντού στην 
πόλη. 

Ραντεβού στα άδεια σπίτια 

Δεν έχουμε λοιπόν αυταπάτες. Είτε δεξιός είτε αριστερός ο 
διαχειριστής της εξουσίας (κεντρικής ή δημοτικής) θα βρίσκε¬ 
ται ενάντια σε οτιδήποτε ριζοσπαστικό και από τα κάτω το 
οποίο μπορεί να κλονίσει την ίδια του την ύπαρξη. Κανένας 
δήμος και κανένα κράτος δεν θα αποτελούν διοργανωτές της 
ζωής μας κρίνοντας και καθορίζοντας τις εκάστοτε ανάγκες 
του κοινωνικού συνόλου. Σε κάθε τι που μας καταστέλλει, 
εμείς θα απαντάμε από τα κάτω και αυτό οργανωμένα. Και η 
απάντησή μας θα έρχεται μαζικά σε δρόμους, αυτοδιαχειριζό- 
μενα στέκια και καταλήψεις, με διαρκή αγώνα μέχρι την κοι¬ 
νωνική απελευθέρωση. 

ι/ Κατάληψη «Ντουγρού» 


"Σπύρος Λάτσης 

Ο πλουσιότερος Έλληνας «επαΐ ΙάΙΙεΓ εργατών 



Ο Σπύρος Λάτσης το 2015 βρίσκεται 
στην 48η θέση στη λίστα του περιο¬ 
δικού ΕοτΒεδ με τους πλουσιότερους 
ανθρώπους του κόσμου. Με περιουσία 11,4 
δισ. δολάρια είναι ο πλουσιότερος Έλληνας 
στον κόσμο. Γιος του εφοπλιστή Γιάννη Λά¬ 
τση, μένει μόνιμα στην Ελβετία και, μεταξύ 
άλλων επιχειρήσεων, έχει στην κατοχή του 
και την ΕΕΟ Οτουρ ΕιιτοΒαηΕ, έναν πολυ¬ 
εθνικό τραπεζικό όμιλο με σημαντική θέση 
στην αγορά Ρπν&ΐε ΒαπΕΐπ§ στην Ελβετία. 
Ο συγκεκριμένος τραπεζικός όμιλος, μαζί με 


τις μεγαλύτερες πολυεθνικές του πλανήτη, 
φιγουράρει στη λίστα που έδωσε στη δημο¬ 
σιότητα τον Νοέμβρη του 2014 η Διεθνής 
Σύμπραξη Ερευνητών Δημοσιογράφων (ΙΟΙΙ) 
και αποτελεί μέρος των 28.000 απόρητων 
εγγράφων της υπόθεσης ΕυχΕεαΕδ από το 
Λουξεμβούργο, που αποδεικνύουν τη συστη¬ 
ματική φοροδιαφυγή δισεκατομμυρίων ευρώ. 

Αλλά αυτό φυσικά ποτέ δεν θα το διαβά¬ 
σετε στο ΕοτΒεδ ή σε κάποιο ελληνικό συ- 
στημικό μ.μ.ε. Το περιοδικό ΕοτΒεδ μπορεί, 
μεταξύ άλλων, να έχει γράψει αρκετές φορές 
για το επιχειρηματικό δαιμόνιο του Λάτση, 
δεν έχει όμως γράψει ούτε μισή γραμμή για 
τις δολοφονίες (στην πραγματικότητα) ερ¬ 
γατών λόγω των ανύπαρκτων μέτρων ασφα¬ 
λείας στις επιχειρήσεις του στην Ελλάδα. 
Μόνο τους τελευταίους τρεις μήνες στις 
επιχειρήσεις του Λάτση έχουν σκοτω¬ 
θεί έξι εργάτες. Ενδεικτικά: Στις 23 Μαρ¬ 
τίου, 50χρονος ηλεκτρολόγος βρέθηκε 
απανθρακωμένος στο καράβι Ηΐ§Κ δρεεά 
5 της δεατν^γδ, κατά τη διάρκεια συντή¬ 
ρησής του στο μώλο της Δραπετσώνας. 


Την 1η Απριλίου, 52χρονος εργολαβικός ερ¬ 
γάτης ανασύρθηκε νεκρός από τα εργοτάξια 
της ΛΑΡΚΟ στη Φθιώτιδα, όταν καταπλακώ¬ 
θηκε κατά τη διάρκεια έργων στα μεταλλεία. 
Στις 8 Μαΐου, έξι εργαζόμενοι από τα διυ¬ 
λιστήρια των ΕΛ.ΠΕ. στον Ασπρόπυργο 
μεταφέρθηκαν σε κρίσιμη κατάσταση στο 
νοσοκομείο με εγκαύματα έως και 80%, 
μετά από έκρηξη σε αγωγό πετρελαίου κατά 
τη διάρκεια εργασιών συντήρησης σε μια 
παλιά μονάδα. Ο αγωγός εξεράγη και στη 
συνέχεια ξέσπασε πυρκαγιά, με αποτέλε¬ 
σμα 6 εργάτες να τραυματιστούν και να με¬ 
ταφερθούν με εγκαύματα στο νοσοκομείο. 
Την ώρα της έκρηξης δεν χτύπησε ο συναγερ¬ 
μός πυρκαγιάς και δεν υπήρχε κανένα σαφές 
σχέδιο ασφαλούς εξόδου των εργαζομένων 
από τις εγκαταστάσεις. Οι εργάτες στοιβά¬ 
χτηκαν εγκλωβισμένοι σε έναν εσωτερικό 
χώρο στάθμευσης, χωρίς να τους επιτρέπεται 
να μετακινηθούν. Κι όταν αντέδρασαν με δική 
τους πρωτοβουλία και ενστικτωδώς, ανοίγο¬ 
ντας μια από τις εξόδους διαφυγής με σκοπό 
να επιβιώσουν την πύρινη κόλαση, οι πραί¬ 


τορες του Λάτση (προσωπικό φύλαξης των 
εγκαταστάσεων) τους κυνήγησαν με λύσσα 
για να τους αφαιρέσουν τις κάρτες εξόδου και 
να τους μπλοκάρουν. Οι εργάτες κάνουν λόγο 
για καθαρή δολοφονία, αφού για αρκετή ώρα 
δεν υπήρχε ξεκάθαρη εικόνα από τους υπευ¬ 
θύνους για το πόσοι και ποιοι ήταν οι εργάτες 
που εκτελούσαν τη συντήρηση στη μονάδα 
όπου ξέσπασε η πυρκαγιά. Επίσης, μιλούν για 
ελλιπή μέτρα ασφαλείας και αυτοπροστασίας. 
Έντεκα μέρες αργότερα, στις 19/5, οι δύο πο- 
λυτραυματίες Μ. Δευτεραίος και Ρ. Ντελιλάι 
δεν τα καταφέρνουν και φεύγουν από τη ζωή. 
Τέσσερις μέρες αργότερα, στις 23/5, την ίδια 
κατάληξη θα έχει και ο τρίτος εργάτης, Α. 
Αβραμπός. Στις 30/5 πέθανε άλλος ένας, ο Κ. 
Μαγγούρας. 

Αυτή η ιστορία στις επιχειρήσεις του Λά¬ 
τση κρατάει χρόνια. Δεν ξεχνάμε ούτε τους 
14 νεκρούς και 24 τραυματίες της ΠΕΤΡΟΛΑ 
το Σεπτέμβριο του 1992, που όλως τυχαίως 
αποτελούσε και πάλι ιδιοκτησία Λάτση. 

*/ Οη^εοί 

ΑΠΑΤΡΙΣ 

Ανακοίνωση του αυτοδιαχειριζόμενου κοινωνικού 
χώρου Βίλα Ζωγράφου σχετικά με την πρόθεση της 
δημοτικής αρχής να καταστείλει την κατάληψη 


Σ τις 2/4/2015, η 3η τακτική συνεδρίαση του Ν.Π.Δ.Δ. 
Αθλητισμού και Πολιτισμού του Δήμου Ζωγράφου 
ομόφωνα εγκρίνει την οριστική μεταστέγαση του Δη¬ 
μοτικού Ωδείου στον κατειλημμένο χώρο της Βίλας Ζωγρά¬ 
φου. Αφορμή είναι η μη καταλληλότητα του χώρου που μέχρι 
τώρα στεγάζει το δημοτικό ωδείο και ως «θετικό επακόλου¬ 
θο» παρουσιάζεται το «άνοιγμα» της Βίλας στους κατοίκους 
του Ζωγράφου.Σε συνέχεια λοιπόν του σχεδιασμού για το 
γκρέμισμα μέρους του περιβάλλοντος τοίχου της Βίλας Ζω¬ 
γράφου και την αφομοίωσή της, οι μεθοδεύσεις για την κα¬ 
ταστολή της κατάληψης συνεχίζονται με σαφώς πιο επιθετικά 
χαρακτηριστικά. 

Δεδομένης της ύπαρξης και άλλων κατάλληλων χώρων 
για το ωδείο, η επιλογή της Βίλας Ζωγράφου έχει ξεκάθαρο 
στόχο την εκκένωση της κατάληψης. Η ύπαρξή της, με τον 
ακηδεμόνευτο και αντιεμπορευματικό της χαρακτήρα, έρχε¬ 
ται εξαρχής σε αντίθεση με τις βλέψεις της τοπικής εξουσίας 
για οποιαδήποτε χρήση του χώρου. Μπορεί η ρομαντική ει¬ 
κόνα ενός ωδείου στη Βίλα Ζωγράφου, μιας Βίλας γεμάτης 
μουσική, να δημιουργεί τις καλύτερες εντυπώσεις για την 
ποιότητα και το κύρος της δημοτικής αρχής, αλλά δεν είναι 
κάτι άλλο πέρα από αυτό. Η ύπαρξη αντιτίμου που καλούνται 
να πληρώνουν οι μαθητές για τα μαθήματά τους αποτελεί μια 
ολοφάνερη εμπορευματική σχέση, που μόνο ρομαντική δεν 
είναι, αφού αυτόματα αποκλείονται από τα μαθήματα όσοι 
δεν έχουν τα απαραίτητα χρήματα (δεν είναι και λίγοι), ενώ 
παράλληλα ανοίγει το δρόμο για περαιτέρω εμπορευματική 
χρήση του χώρου. 

Επίσης, καθόλου ρομαντική δεν είναι και η παράκαμψη των 
μόνιμων εργαζόμενων που πληρούν τις προϋποθέσεις για τη 
θέση του καλλιτεχνικού διευθυντή και η επιλογή αντί αυτών, 
μιας φίρμας σοπράνο, «εκλεκτής» του προέδρου του Ν.Π.Δ.Δ. 
και της δημάρχου με αδιαφανείς διαδικασίες (απευθείας ανά¬ 
θεση) και με μισθό 22.374 ευρώ (!) το χρόνο. Δεν είναι ότι 
είμαστε τυπολάτρες, ούτε έχουμε φετίχ με τους χαμηλούς μι¬ 
σθούς, αλλά εδώ γίνεται φανερό το πόσο σημαντικό είναι για 
την Καφατσάκη και το επιτελείο της να παίξουν με τις εντυ¬ 
πώσεις, παρακάμπτοντας τις τυπικές τους διαδικασίες και κά¬ 
νοντας επιλογές που κοστίζουν ανεξήγητα περισσότερο από 
όσο μας έχουν συνηθίσει. 

Η εικόνα αυτή, παράλληλα, προετοιμάζει το έδαφος για 
την καταστολή, αφού στοχεύει στην επίτευξη της συναίνεσης 


των κατοίκων της περιοχής μέσω του κοινωνικού προσωπεί¬ 
ου του ωδείου. Έτσι, ο δήμος προσπαθεί να δικαιολογήσει 
πολύ πιο εύκολα την καταστολή ενός ξεκάθαρα κοινωνικού 
και ανοιχτού εγχειρήματος που αμφισβητεί τις μίζερες σχέσεις 
εκμετάλλευσης του καπιταλιστικού συστήματος. Σχέσεις που 
συνεχίζουν να αναπαράγονται από την αριστερή διαχείριση 
τόσο σε κεντρικό όσο και σε τοπικό επίπεδο (προσλήψεις 
μέσω κοινωφελών προγραμμάτων, συμβάσεις ορισμένου χρό¬ 
νου, συμβάσεις έργου κλπ). 

Ο Αυτοδιαχειριζόμενος Κοινωνικός Χώρος Βίλα Ζωγρά¬ 
φου, στα 4 χρόνια της ζωής του, στεγάζει ποικίλες δομές χωρίς 
κανένα αντίτιμο, χωρίς ιεραρχίες και χωρίς «ειδικούς». Μέσα 
από τις δομές αυτές προσπαθούμε να καλύψουμε τις ανάγκες 
μας και να ικανοποιήσουμε τις επιθυμίες μας σε κάθε πτυχή 
της καθημερινότητάς μας. Αναφέρουμε ενδεικτικά τα ανταλ¬ 
λακτικά και χαριστικά παζάρια, τις εβδομαδιαίες προβολές 
ταινιών, το γήπεδο 5x5, τα καφενεία ψυχικής υγείας και ένα 
μεγάλο πλήθος μαθημάτων αυτομόρφωσης: ιστορία, φιλοσο¬ 
φία, μελέτη του Κεφαλαίου του Μαρξ, φωτογραφία, ελεύθερο 
σχέδιο, ισπανικά, ιταλικά, γερμανικά, ενισχυτική διδασκαλία 
σε μαθήματα σχολείου, χορός, εργαστήριο ανοιχτού λογισμι¬ 
κού, δημιουργία και εμψύχωση κούκλας και τέλος, αυτοορ- 
γανωμένα μαθήματα μουσικής.Ακόμα, το πολιτικό εγχείρημα 
της συνέλευσης του Μπαξέ που δημιουργήθηκε στον απελευ¬ 
θερωμένο χώρο της Βίλας τροφοδοτεί με τα προϊόντα που 
παράγει τις εβδομαδιαίες συλλογικές κουζίνες της κατάλη¬ 
ψης και γειτονικών εγχειρημάτων. Μέσω πολιτικών δράσεων 
(συγκεντρώσεις, πορείες, δράσεις αντιπληροφόρησης, συνε¬ 
λεύσεις, κατάληψη δημαρχείου Ζωγράφου) και εκδηλώσεων 
οικονομικής ενίσχυσης (ρεμπέτικα γλέντια, μπαρ, πάρτι, θεα¬ 
τρικές παραστάσεις, συναυλίες), η Βίλα στέκεται αλληλέγγυα 
και στηρίζει οικονομικά εργατικούς αγώνες, συντροφικά εγ¬ 
χειρήματα, διωκόμενους και φυλακισμένους αγωνιστές, αλλά 
και αγωνιστές με ανάγκη κάλυψης ιατρικών εξόδων. 

Όλα αυτά τα χρόνια η συνέλευση της Βίλας έχει συμμε- 
τάσχει σε ταξικούς κοινωνικούς αγώνες στοχεύοντας όσο το 
δυνατόν περισσότερο στην περαιτέρω ριζοσπαστικοποίηση 
τους. Στον αγώνα ενάντια στις συνθήκες εργασίας και τις 
απολύσεις των «ωφελούμενων» στα κοινωνικά προγράμμα¬ 
τα του δήμου Καισαριανής που χρηματοδοτούνται από το 
ΕΣΠΑ, των εργαζομένων στο ταχυφαγείο ΟΑΜΑΤΟ, της 
απολυμένης Ελένης Σ. από τα δυρετ ητατΕεΐ «ΑΒ Βασιλό- 



πουλος», των απολυμένων καθηγητών από τα φροντιστήρια 
«Ανέλιξη» , καθώς και ενάντια στις διαθεσιμότητες των εργα¬ 
ζόμενων του ΕΚΠΑ και του ΕΜΠ που απεργούσαν επί 3,5 μή- 
νες.Οι κινητοποιήσεις για την υπεράσπιση της Κυριακάτικης 
αργίας αποτελούν άλλη μια σημαντική στιγμή στον ταξικό 
ανταγωνισμό όπου η Βίλα παίζει ενεργό ρόλο. 

Ενάντια στη διαρκή αύξηση του κόστους ζωής που επι¬ 
βάλλεται από κράτος και αφεντικά, δίνουμε αγώνες για την 
ελεύθερη μετακίνηση στα ΜΜΜ, αποτρέπουμε διακοπές ρεύ¬ 
ματος και νερού και προχωρούμε σε επανασυνδέσεις. 

Έχοντας διαλέξει σαφή θέση στον κοινωνικό ταξικό πόλε¬ 
μο που μαίνεται, δεν θα μπορούσαμε παρά να κρατάμε ανελ¬ 
λιπώς καθαρή τη γειτονιά και από τη δράση των φασιστών 
(ΧΑ, ΔΡΑΣΙΣ-ΚΕΣ). Επίσης, μέσα από διάφορες εκδηλώσεις- 
συζητήσεις θίγονται θέματα και προβληματικές που αφορούν 
τους αγώνες και συνεισφέρουν έτσι στον διαρκή κριτικό ανα- 
στοχασμό που είναι απαραίτητος για την διαμόρφωση μιας 
ριζοσπαστικής, επαναστατικής συνείδησης. 

Ως εργαζόμενοι-ες, άνεργοι-ες και φοιτητές-ριες από τη 
γειτονιά του Ζωγράφου και τις γύρω περιοχές, επιλέγουμε 
να βρισκόμαστε στο χώρο της Βίλας αναγνωρίζοντάς την ως 
μια κοινότητα αγώνα στην οποία οργανωνόμαστε υλικά και 
πνευματικά για μια κοινωνία χωρίς εκμετάλλευση. 

Η φύση του εγχειρήματος είναι εχθρική προς το υπάρχον 
σύστημα και αυτούς που το διαχειρίζονται, είτε αριστερούς 
είτε δεξιούς και αυτή είναι και η ουσιαστική αιτία αυτής της 
επίθεσης. Δεν είναι μόνο επίθεση σε ένα κατειλημμένο κτίριο 
και τους ανθρώπους που το πλαισιώνουν. Είναι επίθεση ενά¬ 
ντια στους κοινωνικούς ταξικούς αγώνες των οποίων η Βίλα 
αποτελεί αναπόσπαστο κομμάτι, και ως τέτοια θα απαντηθεί. 

ι/ Αυτοδιαχειριζόμενος Κοινωνικός Χώρος 

Βίλα Ζωγράφου 


ΙΟΒΤ(}Ι+ ΡΗ4β Κρήτης 

Ιο Φεστιβάλ Ορατότητας και Διεκδικήσεων για την 
Απελευθέρωση Φύλου, Σώματος και Σεξουαλικότητας 


Σ τις 26 και 27 Ιούνη, πραγματοποιήθηκε στο Πάρκο 
Γεωργιάδη του Ηρακλείου Κρήτης, το Ιο Φεστιβάλ 
Ορατότητας και Διεκδικήσεων για την Απελευθέρω¬ 
ση Φύλου, Σώματος και Σεξουαλικότητας: ΕΟΒΤΌΙ+ Ρπάε 
Κρήτης. Το Συντονιστικό για το Ιο ΕΟΒΤΌΙ+ Ρπάε Κρήτης 
είναι μία οριζόντια συνέλευση χωρίς ιεραρχίες, στην οποία 
μετέχουν οι συλλογικότητες ΟοηΌιιεετ (Ηράκλειο) και Φύλο 
και Φτερό (Ρέθυμνο), καθώς και άτομα που ασχολούνται με 
τις ΕΟΒΤΌΙ+ διεκδικήσεις. Αποφασίζουμε συνδιαμορφώνο- 
ντας, βασιζόμαστε στην αλληλεγγύη και την αυτοοργάνωση. 
Υλοποιούμε τις αποφάσεις μας χωρίς αιγίδες και χορηγούς, 
αλλά μέσω στήριξης αλληλέγγυων ομάδων και ατόμων, με 
πολύμορφες δράσεις ενίσχυσης του Φεστιβάλ. 

Δύο χρόνια τώρα, οι δύο ομάδες σε Ρέθυμνο και Ηράκλειο 
έχουν ενεργό παρουσία στο πολιτικό γίγνεσθαι με μοφάσμα¬ 
τα, εκδηλώσεις, παρεμβάσεις, προβολές, πορείες και άλλες 
δράσεις. Αρχίζουμε επιτέλους και μιλάμε για το φύλο και την 
σεξουαλικότητα ανοιχτά και μαχόμαστε ενάντια στον σεξι¬ 
σμό, την ομοφοβία, την τρανσφοβία, τον κοινωνικό στιγμα- 
τισμό των οροθετικών ατόμων και σε κάθε μορφή καταπίεσης 
και κλιμακώνουμε την δράση μας στο διήμερο Φεστιβάλ. 

Το πρόγραμμα περιελάμβανε ομιλίες-συζητήσεις, βιωματι¬ 
κά εργαστήρια, ενημερωτικά περίπτερα, μουσικά-καλλιτεχνι- 
κά δρώμενα. Θίχτηκαν ζητήματα που άπτονται φύλου, σώμα¬ 
τος και σεξουαλικότητας με έμφαση σε εκείνα που τίθενται 
συχνά ελλιπώς ή διαστρεβλωμένα, όπως η τρανσφοβία, η πο- 
λυφοβία (διάκριση ενάντια στην πολυσυντροφικότητα), και 
ο κοινωνικός στιγματισμός οροθετικών ατόμων. Κορυφαία 
στιγμή αποτέλεσε η Πολύχρωμη Πορεία στην οποία βαδίσαμε 


υπενθυμίζοντας πως υπάρχουμε, φαινόμαστε και διεκδικούμε 
χωρίς φόβο, και θέλουμε να βαδίζουν στο πλάι μας όλοι, αλ¬ 
ληλέγγυοι χώροι και συλλογικότητες και ζητάμε την στήριξή 
τους. 

Τα θεμελιώδη ανθρώπινα δικαιώματα της ΕΟΒΤΌΙ+ κοι¬ 
νότητας αντιμετωπίζονται από ένα κομμάτι της κοινωνίας ως 
μια περιττή έως και προκλητική πολυτέλεια που ανήκει στη 
σφαίρα του πολιτισμικού. Η ορατότητα στον δημόσιο χώρο, 
η ελευθερία και αυτοδιάθεση του σώματος και της επιθυμίας 
δεν είναι απλά σχήματα λόγου, αλλά εκφάνσεις της ζωής τις 
οποίες η κοινωνία στερεί σε πολλές ατομικότητες, εντός και 
εκτός της ΕΟΒΤΌΙ+ κοινότητας, όταν δεν τις κατασπαράζει. 
Σε θεσμικό επίπεδο, η νομική αναγνώριση ταυτότητας φύλου, 
το σύμφωνο συμβίωσης, το δικαίωμα στην παιδοθεσία είναι 
ελάχιστες από τις νομικές κατοχυρώσεις που απουσιάζουν 
από την ελληνική νομοθεσία με συνέπεια να δυσχεραίνει ακό¬ 
μα περισσότερο η ζωή των ατόμων της ΕΟΒΤΌΙ+ κοινότητας. 

Η συστηματική καταπάτηση όλων των παραπάνω είναι 
ένας πόλεμος που ασκείται λυσσασμένα πάνω σε σώματα και 
ζωές, και τα σημαδεύει ανεπανόρθωτα και συχνά θανάσιμα. 
Διεκδικούμε το δικαίωμα στο δημόσιο χώρο και στην αυτο¬ 
διάθεση. Η απάντηση με ορατότητα, διεκδικήσεις και αγώνες 
είναι για μας ευθύνη και δέσμευση απέναντι σε όλα τα θύματα 
σεξιστικών, ομοφοβικών, τρανσφοβικών επιθέσεων. Ταυτό¬ 
χρονα, είναι και απέναντι σε κάθε άλλη καταπιεσμένη κοινω¬ 
νική ομάδα, καθώς αντιλαμβανόμαστε πως όροι καταπίεσης 
όπως το φύλο, η φυλή, η τάξη, η σεξουαλικότητα, η σωματική 
διάπλαση κ.ά. συνδέονται και συγκρούονται σ’ ένα σύνθετο 
πλέγμα, δομώντας προνόμια και αποκλεισμούς. 



Ά 


ρπϋβ Κρήτης ώιεκδικήαειον νι« την^ 

ί6 27 ΙΟΥΝΙΟΥ ^ 

πλρϊο γεωργιαδ η Φυλου,Σώματος 
Ιίξοχώικίητιπς 


Θέλαμε το Φεστιβάλ να αποτελέσει αφορμή για διάλογο 
και ζυμώσεις με πολιτικούς, κινηματικούς χώρους, άτομα, 
πρωτοβουλίες, συλλογικότητες, φορείς, πάνω σε θέματα 
φύλου και σεξουαλικότητας. Οι έμφυλοι ρόλοι, η λεβεντιά, 
«παραδοσιακές αξίες» της πατριαρχίας που φύονται στο νησί 
και όχι μόνο, είναι εξουσίες που καταπιέζουν πολλά από εμάς, 
ανεξαρτήτως σεξουαλικότητας και ταυτότητας φύλου. Δεν 
υπάρχει ιεράρχηση στις καταπιέσεις, μόνο ο κοινός αγώνας 
ενάντια σε κάθε εξουσία που ασκείται πάνω στα σώματα και 
τις ζωές μας. 

*/ Συντονιστικό 1ου Φεστιβάλ 
Ε6ΒΤ(}Ι+ ΡτκΙε Κρήτης 

Ο. Καηιΐηΐ$ & 0.0. - ΑγΙ ΟιιΙΙιιγο αηά Κεαΐ 
ΕδΙαΙε εοιηραηγ 

Τον Ιούλιο του 2013, περίπου 6 μήνες μετά τον "λεπτό" 
χειρισμό του στην υπόθεση της λΠΗ ΑτηαΐΗδ, ο δήμαρχος 
Γιώργος Καμίνης εγκαινιάζει τη διαδικτυακή πλατφόρμα 
"ΣυνΑθηνά", όπου συγκεντρώνονται οι δράσεις "ομάδων 
πολιτών", τόσο άτυπων όσο και φορέων με κάποια νομική 
υπόσταση. Τον Οκτώβρη του ίδιου χρόνου, εγκαινιάζεται 
και η "στέγη ΣυνΑθηνά" στην πλατεία της Βαρβακείου, 
στο ιστορικό κέντρο της πόλης, για να στεγάσει εκ περι¬ 
τροπής δράσεις αυτών των ομάδων. Πάνω από 150 ομά¬ 
δες και φορείς έχουν καταχωρήσει έκτοτε δράστηριότητές 
τους σ' αυτή την πλατφόρμα. 

Εκείνη που πρότεινε, κατά δήλωσή της, στο δήμαρχο τη 
διαδικτυακή πλατφόρμα, αλλά και τη "στέγη ΣυνΑθηνά" 
είναι η κοσμοπολίτισσα Αμαλία Ζέπου, κοινωνική ανθρω¬ 
πολόγος, γόνος διπλωματικής οικογένειας που επέστρεψε 
στην Ελλάδα μετά από δεκαετίες στο εξωτερικό για να 
κατοικήσει στο Μεταξουργείο το 2007. Όπως διαβάζουμε 
σε διάφορα αγιογραφικά δημοσιεύματα και συνεντεύξεις 
στον ελληνικό και ξένο τύπο, κι όπως έχει πει κι η ίδια σε 
ομιλία της, με θέμα "Φέρνοντας κοντά κράτος και ομάδες 
πολιτών", όταν έπεσε με αλεξίπτωτο στο υποβαθμισμένο 
Μεταξουργείο των τουρκόφωνων μουσουλμάνων από τη 
Θράκη και των Αλβανών μεταναστών, θεώρησε ότι δεν 
βρίσκεται σε μια ασφαλή γειτονιά και προσπάθησε γι' αυτό 
να συναναστραφεί με τους γείτονες που είχαν ποικίλα προ¬ 
βλήματα: "με τα χαρτιά τους, με δάνεια, με εξώγαμα παι¬ 
διά, με διάφορα". Στην πορεία διαπίστωσε πως οι ιθαγενείς 
"δεν ενδιαφέρονταν για την οικολογία του πλανήτη", αλλά 
"είναι πολύ συνεργάσιμοι αν καταφέρεις να επικοινωνήσεις 
μαζί τους" και κατανόησε (σαν καλή κοινωνική ανθρωπο¬ 
λόγος) ότι υπήρχε και μια "αόρατη πόλη που δε τη βλέπαμε 
τόσα χρόνια", η οποία "δεν ήταν έτσι όπως θα τη θέλαμε". 

Η Ζέπου συνδέθηκε με τους Αίεηΐδίαδ (μια πρωτοβουλία 
του δημοσιογράφου της "Καθημερινής" Δημήτρη Ρηγό- 
πουλου και του γραφίστα Τάσου Χαλκιαδάκη, γνωστού απ' 
το μπλογκ ΑίΗεηδνΐΠε) και με την αστική μη κερδοσκο¬ 
πική εταιρεία "κμ πρότυπη γειτονιά", ένα απ' τα εργαλεία 
του Ιάσωνα Τσάκωνα, με τον οποίο θ' ασχοληθούμε και 
παρακάτω. Κάπως έτσι πρέπει να εξηγείται και η προνο¬ 
μιακή της πρόσβαση στον δήμαρχο Καμίνη, που της ανέ¬ 
θεσε απ' το καλοκαίρι του 2013 το χειρισμό της υπόθεσης 
"ΣυνΑθηνά", δηλαδή της ενσωμάτωσης δια της κολακείας 
μια σειράς πρωτοβουλιών, που κατά τ' άλλα θα μπορούσαν 
να έχουν ενδιαφέροντα αποτελέσματα στον αστικό ιστό, 
παρά τον ελλιπή πολιτικό τους προβληματισμό. Για τη Ζέ¬ 
που (που από επιστημονική σκοπιά μάλλον θα πρέπει να 
την εντάξουμε στην καλύτερη παράδοση της κοινωνικής 
ανθρωπολογίας ως δεκανικιού της αποικιοκρατίας!), πρω¬ 
τοβουλίες όπως οι Αίεηΐδΐαδ δείχνουν ότι αναπτύσσεται 
στην πόλη "μια νέα υπερηφάνεια", ενώ ξυπνά μια "αταβι¬ 
στική μνήμη" ενεργητικότητας που ανάγεται στις γυναίκες 
που σκούπιζαν το δρόμο έξω απ' την πόρτα τους κι ήταν 
περήφανες για το αποτέλεσμα... 


" ΣυνΑθηνά και... χρήμα κινεί 


Σ τις 9 Μαΐου μια εκδήλωση με τίτλο "Ελα στην Αγο¬ 
ρά" έλαβε χώρα έξω από τη Δημοτική Αγορά της 
Κυψέλης στην Αθήνα. Την οργάνωσε το "ΣυνΑθη¬ 
νά", η πλατφόρμα που δημιούργησε ο δήμος Αθηναίων "για 
να στηρίξει και να διευκολύνει τις ομάδες πολιτών που με 
τις δράσεις τους βελτιώνουν την ποιότητα ζωής στην Αθή¬ 
να". Στόχος της, κάτοικοι και δημότες "να σχεδιάσουν από 
κοινού τη νέα εποχή του ιστορικού κτιρίου της Δημοτικής 
Αγοράς Κυψέλης, στη Φωκίωνος Νέγρη", σε μια περιοχή 
υψηλής εμπορευματοποίησης, με δεκάδες καφετέριες και 
εκατοντάδες τετραγωνικά μέτρα τραπεζοκαθισμάτων. 

Η εκδήλωση ήταν άλλη μια στιγμή της επιχείρησης εν¬ 
σωμάτωσης και αποπροσανατολισμού της αυτενέργειας 
των κατοίκων της πόλης και καθυπόταξής της σε αλλότρι- 
ους σκοπούς. Ακόμη, επρόκειτο και για μια στιγμή υψηλής 
ειρωνείας: Ο χώρος τελούσε υπό κατάληψη από το τέλος 
του 2006, με την ιδιομορφία ότι αυτό γινόταν με τη συμ¬ 
μετοχή της "Ανοιχτής Πόλης", της δημοτικής παράταξης 
του ΣΥΡΙΖΑ, με επικεφαλής τον σημερινό πρωθυπουργό 
Αλέξη Τσίπρα. Τον Αύγουστο του 2012, λίγους μήνες πριν 
την επέμβαση στη νύΗ Αιηαΐίαδ, ο δήμος Αθηναίων του 
Γιώργου Καμίνη αποφάσισε με τη συνδρομή των ΜΑΤ να 
πάρει πίσω τον χώρο της Αγοράς και το κατάφερε, χωρίς 
ουσιώδεις αντιδράσεις απ' τους άμεσα ενδιαφερομένους. 


Η Ζέπου ανήκει βέβαια στον "καλό κόσμο" της πρω¬ 
τεύουσας και δε μπορεί παρά να φέρει ένα εγγενές μίσος 
προς τους ξεβράκωτους. Εξάλλου, φυσικοί της συνομιλη¬ 
τές είναι όσοι σχεδιάζουν μακροπρόθεσμα τις κερδοσκο¬ 
πικές τους κινήσεις στον αστικό χώρο, ντύνοντάς τις με 
άφθονη αθηναιολατρική ιδεολογία κι εισαγόμενο ιιιΕ>αη 
εναλλακτισμό. Η ομιλία της που αναφέρθηκε παραπάνω, 
για παράδειγμα, οργανώθηκε από το αρχιτεκτονικό γρα¬ 
φείο ΘΕΘΟΜΡΑΝΥ των Στέλιου Κούτσικου και Στάμου 
Φαφαλιού (της γνωστής εφοπλιστικής οικογένειας της 
Χίου) στο σαλόνι του Ιδρύματος Κατακουζηνού, ενώ δη- 


του Πάνου Τουρνικιώτη, τον οποίο συναντήσαμε παραπά¬ 
νω ως υπεύθυνο του ΚείΕίπΕ ΑίΕεπδ. Την υποκλοπή του 
τίτλου του σημαντικού βιβλίου του Λεφέβρ έχει διαπρά- 
ξει βέβαια κι ο Καμίνης, δίνοντας στο συνδυασμό του το 
ίδιο όνομα. Αν σκεφτεί κανείς ότι τέτοιες εκδηλώσεις με 
τέτοιους τίτλους οργανώνονται από τέτοιους φορείς μετά 
την ψήφιση του νέου Ρυθμιστικού Σχεδίου Αθήνας-Αττι- 
κής, το οργουελικό σκηνικό συμπληρώνεται εφιαλτικά. 
Ειδικά μάλιστα όταν η συζήτηση μπορεί να περιλαμβάνει 
αποστροφές όπως η παρακάτω, που ακούστηκε, σύμφωνα 
με τα ρεπορτάζ που δημοσιεύτηκαν στον τύπο απ' τα χείλη 
του Καμίνη: "Δεν μπορώ να έχω δημοτικούς αστυνομικούς 
άοπλους όταν πάνε να επιβάλουν την τάξη στο Γκάζι, όπου 
υπάρχει μαφία, τα Εξάρχεια ή αλλού και να πρέπει για κάθε 
τους κίνηση να συνεννοούμαι με την αστυνομία". 



Ο αστικός χώρος είναι το 
έδαφος των σύγχρονων ταξικών 
συγκρούσεων ακόμη κι όταν 
αυτές δεν είναι ορατές με πρώτη 
ματιά. 


μοσιεύεται μαζί με άλλες ομιλίες της ίδιας σειράς σε ιστο¬ 
σελίδα που διατηρεί το Ίδρυμα Μποδοσάκη. Μεταξύ των 
άλλων συμμετεχόντων στις ομιλίες, ο αθηναιογράφος 
δημοσιογράφος της "Καθημερινής" Νίκος Βατόπουλος, ο 
καθηγητής του ΕΜΠ και σύμβουλος του ΚείΗΐηΕ ΑίΕεπδ 
(του ιδιωτικού αρχιτεκτονικού διαγωνισμού του Ιδρύμα¬ 
τος Ωνάση) Παναγιώτης Τουρνικιώτης και βέβαια ο πολύς 
επιχειρηματίας του κτηματομεσιτικού κλάδου Ιάσων Τσά- 
κωνας (εφοπλιστικός γόνος κι αυτός). Οι Κούτσικος και 
Φαφαλιός κατασκευάζουν, πωλούν κι ενοικιάζουν ακίνητα 
στην περιοχή του Γκαζιού. Ο Τσάκωνας είναι ιδιοκτήτης 
35 ακινήτων στην περιοχή του Κεραμεικού και του Μετα¬ 
ξουργείου, συνολικής δομημένης επιφάνειας 21.000 τμ σε 
έδαφος 7.500 τμ. Στη δική του ομιλία με τίτλο "Το πείρα¬ 
μα του Μεταξουργείου", που δόθηκε στις 12 Φεβρουάρι¬ 
ου 2014, αναπτύσσει αναλυτικά και χωρίς αναστολές το 
κερδοσκοπικό του σχέδιο και τις προϋποθέσεις του για το 
σύνολο της περιοχής: ενσωμάτωση του δικού του πλάνου 
στον πολεοδομικό σχεδίασμά, τροποποίηση των σχετικών 
νομοθετημάτων και κανονισμών, απώθηση των ανεπιθύ¬ 
μητων δραστηριοτήτων που εδρεύουν στην περιοχή (με 
αιχμή την πορνεία που συνδέεται βέβαια με τη σωματε¬ 
μπορία κι άρα είναι απ' όλους κατακριτέα) και, φυσικά, 
χρηματοδότησή του από δημόσια "χρηματοδοτικά εργα¬ 
λεία", όπως το ευρωπαϊκό πρόγραμμα }εδδίεα. 

Καταστολή. Η άλλη όψη του ίδιου 
νομίσματος 

Στις 28 Μαΐου ο Καμίνης μιλούσε μαζί με την κοσμήτορα 
της Σχολής Αρχιτεκτόνων του ΕΜΠ Ελένη Μαΐστρου σε 
εκδήλωση της Επιστημονικής Εταιρείας Δικαίου Πολεο¬ 
δομίας και Χωροταξίας με τίτλο "Δικαίωμα στην Πόλη" με 
την ευγενική υποστήριξη της Τράπεζας Πειραιώς. Ο τίτ¬ 
λος αυτός είναι απαλλοτριωμένος, βέβαια, από τον μαρξι¬ 
στικό προβληματισμό της δεκαετίας του '60 για την πόλη 
και την ταξική πάλη. Το ομώνυμο βιβλίο του Ανρί Λεφέβρ, 
που τίποτα δεν έχει να κάνει με Καμίνηδες και Σάλλες, έχει 
κυκλοφορήσει και στα ελληνικά το 1977, σε μετάφραση 


Συμμετοχική αρπαγή Α.Ε. 

Στο μεταξύ, ο δήμος Αθηναίων συνεχίζει τα "συμμετοχικά" 
του εγχειρήματα, διοργανώνοντας και ηλεκτρονική δημό¬ 
σια διαβούλευση για την τύχη 4 κτιρίων της πόλης, μεταξύ 
αυτών και η Δημοτική Αγορά Κυψέλης. Στη σχετική ιστο¬ 
σελίδα διαβάζουμε ότι η Αγορά μετά το 1970 "έγινε πεδίο 
απρόσμενων μεταστροφών της τύχης" και ακόμη ότι "τα 
χρόνια της κρίσης έμοιαζε σαν τον καθρέφτη της υποβαθ¬ 
μισμένης καθημερινότητας των πολιτών της περιοχής" - 
κουβέντα, βέβαια, για τα 6 χρόνια κατάληψης... Έτσι τώρα 
η Δημοτική Αγορά πρέπει να ξαναγίνει "αυτό που λέει και 
το όνομα της. Τόπος συνάντησης, συναναστροφής και επι¬ 
κοινωνίας του δήμου. Των πολιτών και των κατοίκων της 
γειτονιάς" - ή, τέλος πάντων, εκείνων των κατοίκων που 
θα προσέλθουν με καλή πίστη και χαμόγελο στο κάλεσμα 
του δήμου· αυτών που "είναι πολύ συνεργάσιμοι αν κατα¬ 
φέρεις να επικοινωνήσεις μαζί τους", όπως θα έλεγε κι η 
Αμαλία Ζέπου, αλλά λίγα έχουν να κερδίσουν τελικά από 
τη νομιμοποίηση που προσφέρουν σε κτηματομεσιτικά και 
άλλα συμφέροντα καλυμμένα με το μανδύα του εθελοντι¬ 
σμού και του ακτιβισμού. Γι' αυτό άλλωστε φορείς όπως το 
Ίδρυμα Σταύρος Νιάρχος ή το Ίδρυμα Αλέξανδρος Ωνάσης 
χρησιμοποιούν την πλατφόρμα "ΣυνΑθηνά" για "να προ¬ 
σεγγίσουν δραστήριους πολίτες", όπως μας πληροφορεί η 
Ζέπου στην παραπάνω ομιλία της. 

Παράλληλα, το χρήμα ρέει: Η Ζέπου, που απ' τον περα¬ 
σμένο Σεπτέμβριο ανέλαβε αντιδήμαρχος Κοινωνίας των 
Πολιτών & Δημοτικής Αποκέντρωσης, μετράει την επιτυ¬ 
χία της βράβευσης του "ΣυνΑθηνά" με ένα εκατομμύριο δο¬ 
λάρια στο διαγωνισμό "ΜαγοΓδ 01ια11εη§ε" του Ιδρύματος 
ΒίοοηιΒεη* ΡΗίΠηίΕΓορΐεδ. Το ίδρυμα ανήκει βέβαια στον 
δισεκατομμυριούχο επιχειρηματία Μάικλ Μπλούμπεργκ, ο 
οποίος όχι και τόσο παρεμπιπτόντως είναι και δήμαρχος 
της Νέας Υόρκης από το 2001, λίγο μετά την επίθεση στους 
Δίδυμους Πύργους. 

Ο αστικός χώρος είναι το έδαφος των σύγχρονων τα¬ 
ξικών συγκρούσεων ακόμη κι όταν αυτές δεν είναι ορατές 
με πρώτη ματιά. Στις συγκρούσεις αυτές, η καθοδήγηση 
που προσφέρουν οι κερδοσκόποι της γης στα πολιτικά 
τους φερέφωνα, τόσο στο κεντρικό κράτος όσο και στους 
δήμους, δεν αρκεί. Είναι αναγκαίο να συμπληρωθεί με ερ¬ 
γαλεία ενσωμάτωσης των καλόπιστων και αποκλεισμού 
όσων θέτουν τον εαυτό τους σε ανταγωνιστική θέση στα 
ζητήματα του χώρου, όπως το κίνημα των καταλήψεων. 
Γιατί, βέβαια, δε θα γινόταν διαφορετικά: "Ελευθερία ανά¬ 
πηρη πάλι σου τάζουν"... 

*/ π. 

" Κρουαζιέρα στο Αιγαίο 


ρουαζιέρες, διακοπές μέσα στη χλιδή. Αλλά με τι κόστος για τους εργαζόμενους; Λίγες 
σκέψεις μετά την εμπειρία μου ως εργαζόμενη στον τομέα αυτό... 

- Μάνα, θα πάω στα καράβια! 

- Γιατί κορίτσι μου; 

- Λόγω ερωτικής απογοήτευσης! Έτσι απάντησα, όχι στη μητέρα μου, αλλά στο λιμενικό όταν 
πήγα να φτιάξω τα χαρτιά μου. 

- Κοροϊδεύετε εσείς, αλλά οι περισσότερες κοπέλες γι' αυτό μπαρκάρουν, μου απάντησε. Ποτέ 
δεν κατάλαβα γιατί. 

Οι στολές στο πλοίο δεν ήταν άσχημες, αλλά ήταν το ακριβώς αντίθετο του κολακευτικού. 
Ήταν σαν... αυτές που βλέπουμε σε κάτι ταινίες επιστημονικής φαντασίας, που ο κόσμος εί¬ 
ναι ντυμένος ομοιόμορφα αδιάφορα, κάτι σαν κολεκτίβα σοσιαλιστικού στιλ. Κι αν νιώθεις 
έτσι, συντρόφισσα, τι καλό μπορεί να κάνει αυτό στην αυτοεκτίμησή σου; Ούτε ο χώρος μας 
βοηθούσε. Οι καμπίνες είναι μικρές και χαμηλοτάβανες, καταπιεστικές, εκτός κι αν είσαι υψη¬ 
λόβαθμος. Αλλά και πάλι, το χαμηλοτάβανο δεν παλεύεται. Φρέσκος αέρας πουθενά, και φι¬ 
νιστρίνι να έχεις αν είσαι τυχερός, εννοείται ότι δεν ανοίγει επ' ουδενί και ο βόμβος του κλιμα¬ 
τισμού συνεχής. Ναι, ο θόρυβος, η έλλειψη ησυχίας, είναι αποπνικτικά. Όχι, δεν θα μπορέσεις 
ποτέ να γαληνέψεις αν είσαι κουρέλι. Και τέλος, δεν είσαι ποτέ μόνος σου. 

Αυτή η σκηνή που ακουμπισμένη στην κουπαστή μπορείς να κλαις στην κουβέρτα ατενίζο¬ 
ντας το πέλαγος, απλώς δεν υπάρχει! Το προσωπικό έχει, αν είναι τυχερό, πολύ συγκεκριμένο 
χώρο προαυλισμού με αποτέλεσμα να μην είσαι ποτέ μόνος. Και πώς άλλωστε; Εδώ δεν είσαι 
στην καμπίνα. Ποιος θα σου τύχει, τι χούγια θα 'χει, θα συμφωνούν τα ωράριά σας... Τουλάχι¬ 
στον το φαγητό; Ποικιλία, φυσικά. Άλλωστε το πλήρωμα έχει εθνικότητες όλων των ειδών και 
όλοι πρέπει να βρίσκουν κάτι οικείο: σουτζουκάκια, νουντλς, λαχανικά με κάρι, σπρίνγκρολς, 
σπανακοπιτάκια, ρύζι, ψαρομπουκιές... Μετά από λίγο έχεις μπουχτίσει. Όχι που τα έχεις φάει 
όλα. Ούτε καν. Αλλά τα έχεις δει τόσες φορές που είναι σαν να τα 'φαγες. 

Ε τότε θα 'ναι τα χρήματα. Μπορεί. Δεν είναι πια και τόσο καλά όπως ήταν κάποτε, αλλά 
είναι καλύτερα από τη στεριά. Αν λάβουμε υπόψιν κι ότι δεν πληρώνεις διαμονή, διατροφή... 
Αλλά η αλήθεια είναι ότι λόγω του «εγκλεισμού» η πρώτη σου σκέψη σε κάθε λιμάνι είναι «να 
φάω κάτι ωραίο!». Και ναι, το προσωπικό είναι δεν μόνο ενός συγκεκριμένου επιπέδου. Υπάρ¬ 
χουν και πολύ χαμηλόβαθμοι-χαμηλόμισθοι, συνήθως Αιγύπτιοι, Φιλιππινέζοι, Πακιστανοί. 
Οι μισθοί τους για κλάματα. Πόσο ακριβώς; Κάπου είχε πάρει το μάτι μου στο λογιστήριο ένα 
283,65 δολάρια κι αυτό υπολογισμένο με τυχόν υπερωρίες, επιδόματα και ό,τι άλλο προβλέπε- 
ται. Κάποιοι λένε ότι αυτά τα λεφτά, συν πληρωμένη διαμονή και διατροφή, δεν θα τα έβλεπαν 



ποτέ στη χώρα τους. Ναι, αλλά μην ξεχνάμε ότι πέρα από την αξία των χρημάτων στη χώρα 
τους, πρέπει να πληρώνουν για τηλέφωνα ή γραμματόσημα, ίσως τσιγάρα και σίγουρα πόσιμο 
νερό. Αυτό δεν παρέχεται δωρεάν μέσα στο πλοίο. Μα σε ένα κρουαζιερόπλοιο που προσφέρει 
υπηρεσίες πολυτελείας... 

Ας μην ξεχνάμε πως πια οι κρουαζιέρες είναι πολύ πιο προσιτές απ' ότι στο παρελθόν. Και 
πάλι, οι μισθοί των «κάτω» δε θα δίνονταν ποτέ σε ντόπιους εδώ. Από την άλλη, ας μην ξε¬ 
χνάμε πως ακόμα και στους μεγάλους, διεθνείς ανθρωπιστικούς οργανισμούς, ο μισθός των 
εκπατρισμένων υπολογίζεται σύμφωνα με τη χώρα προέλευσης του καθενός, χωρίς κανένα 
στάνταρ. Όσο για ασφάλιση, ούτε λόγος: για να είναι καλυμμένοι τα πλοία έχουν ξένες ση¬ 
μαίες βλέπεις. 

Ουουφφφ... Δύσκολο να υπολογίσεις και να καταλήξεις τι είναι δίκαιο και τι άδικο. Αλλά 
να σας πω κάτι; Το οικονομικό κομμάτι είναι κάτι που το ξέρεις απ' την αρχή και το δέχεσαι ή 
όχι. Αυτό που είναι το πιο σημαντικό είναι το καθημερινό. Που τελειώνεις τη βάρδια σου κατά¬ 
κοπος και δεν μπορείς να μιλήσεις με τους αγαπημένους σου γιατί η σύνδεση του τηλεφώνου 
είναι δορυφορική. Που δε μπορείς να βάλεις μουσική, γιατί ο συγκάτοικος κοιμάται ή δεν του 
αρέσει. Που δε μπορείς να μείνεις μόνος. Που δεν έχει αργίες ή ρεπό. Που ζεις μέσα στο ηλε¬ 
κτρικό φως και τον κλιματισμό. Που έχει κανονισμούς ακόμα και τις ώρες εκτός καθήκοντος. 
Έτσι είναι η ζωή στο κρουαζιερόπλοιο αγαπητέ μου.. 

Ζωνοδέλφινο 



" Η γεωπολιτική πλευρά των διαπραγματεύσεων 



Η κυβέρνηση του ΣΥΡΙΖΑ, άμα τη 
αναλήψει των καθηκόντων της, 
επανέλαβε ό,τι είχε διαδηλώσει 
στην προεκλογική περίοδο: πως θα προχω¬ 
ρήσει σε μια περήφανη διαπραγμάτευση με 
τους δανειστές, πως δεν αναγνωρίζει τις συμ¬ 
φωνίες των προηγούμενων κυβερνήσεων που 
θίγουν τα ζωτικά συμφέροντα των λαϊκών 
τάξεων και πως υπάρχουν κόκκινες γραμμές 
πίσω από τις οποίες δεν θα υποχωρήσει. 

Οι ηγέτες της Ευρωπαϊκής Ένωσης και η 
Ευρωπαϊκή Κεντρική Τράπεζα άφησαν στην 
αρχή ένα μικρό περιθώριο χρόνου στην ελ¬ 
ληνική κυβέρνηση για να αναθεωρήσει τις 
απόψεις της -ή τουλάχιστον τον τρόπο με 
τον οποίο εξέφραζε δημόσια τις μύχιες σκέ¬ 
ψεις της- και στη συνέχεια έκαναν ορισμένες 
απλές κινήσεις για να δείξουν ποιος θέτει 
τους κανόνες του παιχνιδιού, χρησιμοποι¬ 
ώντας το πιο άμεσο και πειστικό μέσο που 
έχουν στη διάθεσή τους: την απειλή να στε¬ 
ρέψουν οι ελληνικές τράπεζες -και κατ’ επέ¬ 
κταση η αγορά και το κράτος- από ρευστό. 

Τη στιγμή που γράφονται αυτές οι γραμ¬ 
μές ο κύκλος των διαπραγματεύσεων δεν έχει 
ακόμα κλείσει και τα μηνύματα από αυτές πα¬ 
ραμένουν αντιφατικά, παρόλο που ο ΣΥΡΙΖΑ 
έχει κάνει ήδη βήματα πίσω από τις κόκκινες 
γραμμές που είχε θέσει. Κι αυτό γιατί στις 
διαπραγματεύσεις εμπλέκεται ένας παράγο¬ 
ντας του οποίου η σημασία δεν έχει επιση- 
μανθεί όσο πρέπει τόσο από τα ΜΜΕ της 
κυρίαρχης τάξης, όσο κι από αυτά της αντι- 
πληροφόρησης: ο γεωπολιτικός παράγοντας. 
Οι κινήσεις της κυβέρνησης δείχνουν ότι 
αυτή είχε εκτιμήσει (ή είχε υπερεκτιμήσει) 
τη σημαντική γεωπολιτική θέση της Ελλά¬ 
δας, μέσα σε ένα περιβάλλον όπου κυριαρ¬ 
χούν πόλεμοι και πολιτική αστάθεια (Συρία, 
Λιβύη, Ουκρανία, Κόσσοβο κλπ), αν όχι ως 
το βασικό, τουλάχιστον ως ένα από τα βασι¬ 
κά διαπραγματευτικά χαρτιά απέναντι στους 
«θεσμούς». 

Κατά τη διάρκεια της επίσκεψης του Αλέξη 
Τσίπρα στις ΗΠΑ, ένα-δύο χρόνια πριν από 


τις εκλογές, σίγουρα οι Αμερικάνοι είχαν εκ- 
φράσει το ενδιαφέρον τους για την εξυπηρέ¬ 
τηση των συμφερόντων τους από μια ενδε¬ 
χόμενη νέα ελληνική κυβέρνηση, και τα ανα- 
κοινωθέντα που εξέδωσαν και οι δύο πλευρές 
μιλούσαν με ικανοποίηση για το αποτέλεσμα 
των συνομιλιών, πράγμα που σημαίνει πως 
κάποια πράγματα, αν δεν είχαν ήδη συμφω- 
νηθεί, βρίσκονταν σε καλό δρόμο για τη συμ¬ 
φωνία. Έτσι εξηγείται, άλλωστε, και η διακρι¬ 
τική υποστήριξη των ΗΠΑ -ακόμα και μέσω 
του Προέδρου τους- στην κυρίαρχη τάση του 
ΣΥΡΙΖΑ, ενώ με ανακοινώσεις άλλων στελε¬ 
χών του αμερικάνικου πολιτικού κατεστημέ¬ 
νου υπενθυμιζόταν (άτυπα προς τη λεγάμενη 
αριστερή τάση του κυβερνώντος κόμματος) 
ότι αυτή η υποστήριξη μπορεί ανά πάσα στιγ¬ 
μή να αποσυρθεί, αν επικρατήσουν απόψεις 
που θέλουν την Ελλάδα να συνεργάζεται με 
Ρωσία και Κίνα, παράλληλα με τις ΗΠΑ και 
την ΕΕ. 

Οι ΗΠΑ ενδιαφέρονται πρωτίστως, στην 
παρούσα φάση, για δύο ζητήματα. Το ένα εί¬ 
ναι να αποκλειστεί η Ρωσία ως τροφοδότης 
της Ευρώπης με φυσικό αέριο. Σ’ αυτό το 
ζήτημα οι απόψεις των ΗΠΑ συμπίπτουν με 
τις απόψεις της ευρωπαϊκής οικονομικής και 
πολιτικής ελίτ. Επειδή η Ελλάδα είναι κόμβος 


για τη μεταφορά του φυσικού αερίου, οι ΗΠΑ 
και η ΕΕ ζητούν από την ελληνική κυβέρνηση 
να μη συνδεθεί με τον αγωγό ΤιιτΕΐδΕ δΐτεαιη, 
ρωσικών συμφερόντων, αλλά με τον αγωγό 
ΤΑΡ, αμερικανοευρωπαϊκών συμφερόντων. 

Το άλλο ζήτημα, για το οποίο ενδιαφέ- 
ρονται οι ΗΠΑ -και μέχρι στιγμής γίνονται 
συζητήσεις σε επίπεδο στρατιωτικής ηγε¬ 
σίας των δύο χωρών- είναι η δημιουργία 
ακόμα μιας αμερικάνικης βάσης, αυτήν τη 
φορά στην Κάρπαθο. Λεπτομέρειες για τον 
ειδικότερο ρόλο που θα παίζει αυτή η βάση 
δεν έχουν γίνει γνωστές, αλλά σίγουρα η 
έκρυθμη, για τα αμερικάνικα συμφέροντα, 
κατάσταση στη Μέση Ανατολή και τη Βόρεια 
Αφρική καθιστούν την ύπαρξή της αναγκαία 
για τις ΗΠΑ. 

Από την άλλη πλευρά, η Ρωσία αφενός 
ενδιαφέρεται για την προώθηση του δικού 
της αγωγού μέσω της Ελλάδας, αφετέρου 
αντιμετωπίζει αρνητικά κάθε τάση προς απο¬ 
δέσμευση της Ελλάδας από την ΕΕ. Μάλιστα 
έχει ξεκαθαρίσει ότι δεν πρόκειται να παρά¬ 
σχει στην Ελλάδα καμία υποστήριξη, αν γίνει 
πραγματικότητα αυτό το ενδεχόμενο. Κι αυτό 
για τον απλό λόγο ότι η Ελλάδα, με κυβέρνη¬ 
ση ΣΥΡΙΖΑ-ΑΝΕΛ, είναι το μοναδικό μέλος 
της ΕΕ που ενδεχομένως, σε μια κρίσιμη για 


τα συμφέροντα της Ρωσίας στιγμή, θα μπο¬ 
ρούσε να μπλοκάρει κάποια απόφαση της ΕΕ. 

Την ίδια στάση, πάνω-κάτω, κρατάει και 
η Κίνα. Αφενός ενδιαφέρεται, μέσω της 
00800, να ελέγξει τη μεταφορά εμπορευμά¬ 
των από και προς την ΕΕ, αλλά για την επί¬ 
τευξη αυτού του στόχου η Ελλάδα είναι ένας 
κρίκος που δεν πρέπει να αποσπαστεί από 
την αλυσίδα της Ευρωπαϊκής Ένωσης. 

Αν λάβουμε υπόψη μας αυτά τα δεδομένα, 
τότε γίνεται πιο καθαρή η εικόνα της στάσης 
που κρατά η κάθε πλευρά στις διαπραγμα¬ 
τεύσεις. Η ελληνική πλευρά προσπάθησε από 
την πρώτη στιγμή να παίξει το γεωπολιτικό 
χαρτί και αυτό ακριβώς είναι που έχει κάνει 
ακανθώδη τη διαδικασία. Όπως και να ’χει 
όμως, είτε με το χαρτί που παίζει η «συντηρη¬ 
τική» είτε με το χαρτί που παίζει η «αριστερή» 
πτέρυγα του ΣΥΡΙΖΑ, ο βασικός κανόνας 
του παιχνιδιού είναι να εξυπηρετηθούν τα 
συμφέροντα των μεγάλων δυνάμεων και, στο 
πλαίσιο αυτό, να προκόψουν και ορισμένα 
παράπλευρα οφέλη για το κυρίαρχο τμήμα 
της αστικής τάξης της Ελλάδας. 

Ο ΣΥΡΙΖΑ, δηλώνοντας την προσήλωσή 
του στην ΕΕ και γενικότερα στη Δύση, παίζει 
σύμφωνα με τους κανόνες το παιχνίδι. Αυτό 
δεν σημαίνει ότι οι ζαβολιές αποκλείονται - 
ας μην ξεχνάμε ότι το μικρό διάστημα που η 
Ελλάδα αποχώρησε από το ΝΑΤΟ, αυτό έγινε 
από τον Καραμανλή και όχι από κάποια αρι¬ 
στερή κυβέρνηση- αν το παιχνίδι δεν βγαί¬ 
νει στη μία ή στην άλλη πλευρά. Όμως πάει 
πολύ νέες αμερικάνικες στρατιωτικές βάσεις, 
ευρωπαϊκοί και ρώσικοι αγωγοί, έλεγχος του 
βασικότερου λιμανιού της χώρας από τους 
Κινέζους να ονομάζονται «ανεξάρτητη πο¬ 
ρεία» από την κυρίαρχη τάση του ΣΥΡΙΖΑ. 
Πολύ περισσότερο όταν όλα αυτά καθιστούν 
την Ελλάδα μέρος ενός γεωπολιτικού παιχνι¬ 
διού, στην άκρη του οποίου καιροφυλακτεί η 
απειλή του πολέμου. 

Αλέξανδρος Πρωτόπαπας 

Αλληλεγγύη στον ολικό αρνητή 
στράτευσης Θάνο Χατζηαγγέλου 



Σ τις 17 Ιούνη, στο στρατοδικείο του Ρουφ στην Αθήνα, 
δικάζεται ο σύντροφός μας και ολικός αρνητής στρά¬ 
τευσης, Θάνος Χατζηαγγέλου. Ο σύντροφος από το 
2012 έχει καταθέσει πολιτική δήλωση ολικής άρνησης στρά¬ 
τευσης, έπειτα από παρέμβαση στο κτίριο της στρατολογίας 
Θεσσαλονίκης. Από εκεί και πέρα ξεκινάει ακόμα ένας κύ¬ 
κλος διώξεων, αρχής γινομένης του οικονομικού εκβιασμού 
του κράτους με το πρόστιμο των 6000 ευρώ άλλα και την 
σύλληψή του (μαζί με τη συντρόφισσα Στέλλα Αντωνίου που 
κατηγορήθηκε για παραβίαση περιοριστικών όρων) κατά τη 
διάρκεια επιχείρησης κουκουλοφόρων της αντιτρομοκρατι- 
κής στο σπίτι της συντρόφου του στις 17-7-2014, έπειτα από 
ένταλμα σύλληψης που είχε εκδοθεί σε βάρος του από την 
εισαγγελία Αθηνών. Ακολουθεί η ίδια διαδικασία, δύο μέρες 
μετά, στο πατρικό του συντρόφου, αυτή την φορά από την 
Ασφάλεια πολιτεύματος Βόλου, επικαλούμενη διαταγή σύλ¬ 
ληψης με βάση το ίδια ένταλμα (που είχε ήδη εκτελεσθεί). 

Ούτε μια ώρα στο στρατό 

Το ειδεχθές έγκλημα για το οποίο κατηγορείται ο σύντροφος 
είναι το αδίκημα της ανυποταξίας σε καιρό ειρήνης. Για ποια 
ειρήνη όμως μιλάμε πραγματικά; 

Μιλάμε για την ειρήνη των χιλιάδων νεκρών μεταναστών 
στα στρατόπεδα συγκέντρωσης, στον φράχτη του Έβρου, στα 
νερά της Μεσογείου με πιο πρόσφατο το νέο έγκλημα της 
Λαμπεντούζας. Για τους ανθρώπους αυτούς που ο καπιταλι¬ 


σμός τους έχει καταστήσει πλεονάζον εργατικό δυναμικό και 
ανακυκλώσιμη δύναμη. Μιλάμε για την ειρήνη που στο όνο¬ 
μα της ανάπτυξης (οικονομικής, γεωπολιτικής, τεχνολογικής) 
λεηλατεί τη γη και εκμεταλλεύεται κάθε μορφή ζωής. Κηρύτ¬ 
τει πολέμους με προφανή τα οικονομικά κίνητρα και στο διά¬ 
βα της αφήνει στάχτη και θάνατο. Μιλάμε για την ειρήνη των 
εκβιασμών σε κάθε πτυχή της καθημερινότητας. Σε μια ζωή, 
κατώτερη της επιβίωσης, ο καθένας μας βιώνει καθημερινούς 
εκβιασμούς. Σε μια συνθήκη κατασκευασμένη για να μη τους 
χωράει όλους, ο καθένας μας πρέπει να διδάσκεται-υπόκειται 
τον εξευτελισμό της μισθωτής σκλαβιάς, τον ρατσισμό και 
την ανωτερότητα του κάθε έθνους, την ομοφοβία, την εκμε¬ 
τάλλευση. 

Σε αυτή την ειρήνη που διψάει για αίμα, αν είσαι υπο¬ 
ταγμένος, είσαι συνένοχος 

Τα στρατοδικεία όμως δε δικάζουν το αδίκημα της ανυπο¬ 
ταξίας σε καιρό ειρήνης. Δικάζουν και καταδικάζουν την συ¬ 
νειδητή και αδιαπραγμάτευτη επιλογή αγώνα ενάντια στην 
κάθε εξουσία. Δικάζουν και καταδικάζουν την αδιαλλαξία της 
ανθρώπινης αξιοπρέπειας. Γιατί η άρνηση στράτευσης σε ένα 
μηχανισμό που η δομή και η λειτουργία του συμπυκνώνουν 
όλα τα νοσηρά ένστικτα, πηγάζει από την επιλογή του αγώνα 
ενάντια στη βαρβαρότητα. 

Η ολική άρνηση στράτευσης ως αρχή για τη συνολική 
στράτευση των αρνήσεών μας 

Η άρνηση στράτευσης είναι κομμάτι των γενικευμένων αρνή¬ 
σεών μας ενάντια στους εκβιασμούς της κάθε εξουσίας. Όμως 
καμία άρνηση, όσο κάθετη και οξυμένη και να είναι, δεν περιέ¬ 
χει επαναστατικές προοπτικές αν δεν συνοδεύεται από την κα¬ 
τάφαση της οργανωμένης δράσης που στοχεύει στην γενικευ- 


μένη κοινωνική και ταξική αντεπίθεση. Στη σημερινή συνθήκη 
όπου η διαχείριση από το σύμπλεγμα της αριστεροφάνειας με 
την πατριωτική ακροδεξιά αναφωνεί τη συνέχεια του κράτους, 
οφείλουμε να αντιπαραθέσουμε τη συνέπεια των αγωνιζόμε- 
νων. Με όπλο την ιστορική μνήμη και μέσο τον πολύμορφο 
αγώνα, να επιτεθούμε συνολικά στο κράτος και το κεφάλαιο. 

Αλληλεγγύη στον ολικό αρνητή στράτευσης Θάνο Χατζηαγ¬ 
γέλου. 

Μια ζωή αφιερωμένη στον αγώνα για την Κοινωνική Επανά¬ 
σταση και την Αναρχία. 

ι/ Κατάληψη Ήττα Ιηςο§πίΙα 
ΐ6ΓΓαίπςο§πίΙα.δηιιαΙ.§Γ 

Ενημέρωση για την έκβαση του στρατοδικείου 

Στο στρατοδικείο του Θ. Χατζηεγγάλου, που έγινε στις 17 Ιού¬ 
νη στην Αθήνα, οι πολιτικές τοποθετήσεις από πλευράς της 
υπεράσπισης αλλά και του ίδιου έθεσαν επί τάπητος πολιτικά 
ζητήματα που σχετίζονται με το ρόλο του στρατοδικείου ως 
θεσμού της αστικής δημοκρατίας, με την ιστορική θέση του 
στρατού διεθνώς, με την εξ’ ορισμού πατριαρχική του φύση, 
καθώς και με τη θέση της γυναίκας σε μαχητικές διαδικασίες. 
Πριν την ολοκλήρωση της διαδικασίας, ο εισαγγελέας πρό- 
τεινε την αθώωση του συντρόφου για ιδεολογικού λόγους, 
επικαλούμενος «ισχυρές ιδεολογικές πεποιθήσεις που αν και 
δεν είναι κρατούσες στην κοινωνία, ωστόσο, πρέπει να υπάρ¬ 
χουν μέσα σε μία πλουραλιστική κοινωνία». Η διαδικασία 
της λήψης της τελικής απόφασης του δικαστηρίου, βέβαια, 
δε φάνηκε αντίστοιχα πλουραλιστική, επιβάλλοντας στον Θ. 
Χατζηαγγέλου ποινή φυλάκισης 10 μηνών με 3ετή αναστολή. 

Πληρέστερη ενημέρωση σχετικά με το στρατοδικείο στο Ηηία 
Ηίίρ://ίβτταίηεο£ηίία.$ηΗαί.£ε/ 


" Σκάσε και κολύμπα 


Σ κηνές απείρου κάλλους αντικρίσαμε τον περασμένο 
Μάιο στην πλαζ των Αλυκών, όπου ο δήμαρχος Βόλου 
Αχιλλέας Μπέος μαζί με αντιδημάρχους και δημοτι¬ 
κούς συμβούλους έκαναν το μπάνιο τους. Η τολμηρή αυτή 
κίνηση έγινε με σκοπό ο δήμαρχος να αποδείξει ότι η θάλασ¬ 
σα είναι πεντακάθαρη, καθώς, όπως υποστηρίζει, σύμφωνα με 
τις μετρήσεις της Δημοτικής Επιχείρησης Ύδρευσης-Αποχέ¬ 
τευσης Μείζονος Περιοχής Βόλου (ΔΕΥΑΜΒ) δεν υπάρχουν 
υπερβάσεις σε ρύπανση που προκλήθηκε από λύματα. 

Πράγματι, λοιπόν, τολμηρή η κίνηση αυτή, καθώς τον ίδιο 
μήνα οδηγήθηκαν μέσω του χειμάρρου Ξηριά στον Παγα- 
σητικό κόλπο 1.600 κυβικά μέτρα ανεπεξέργαστου λύματος 
από τις εγκαταστάσεις του βιολογικού καθαρισμού Βόλου 
και έχουν καταγραφεί υποψίες ρύπανσης από αγωγό όμβριων 
διαφόρων βιομηχανιών στην Α’ Βιομηχανική Περιοχή Βόλου, 
ο οποίος καταλήγει στην αποστραγγιστική τάφρο, που μετα¬ 
φέρει παρεμπιπτόντως μέσω των νερών της Κάρλας, το περι¬ 
εχόμενό της στη θάλασσα. Γιατί λοιπόν τόσος υπερβάλλων 
ζήλος; 

Εδώ και πολύ καιρό δίνεται στο Βόλο μια μάχη ενάντια 
στην πολιτική της ΔΕΥΑΜΒ και του νέου σχεδίου κανονισμού 
άρδευσης, που προβλέπει μεταξύ άλλων χλωρίωση του νερού 
και τοποθέτηση υδρομετρητών σε χωριά του Πηλίου. Παρά 
τις οργισμένες αντιδράσεις των συνελεύσεων των κατοίκων 
από όλα τα χωριά του Πηλίου, οι οποίες δεν αναγνωρίζουν 
το δικαίωμα στην ΔΕΥΑΜΒ να διαχειρίζεται την άρδευση, ο 
Δήμαρχος προχώρησε στην υλοποίηση των αποφάσεων της 
«προληπτικής απολύμανσης» και τους απείλησε με μηνύσεις, 
κακούργη ματ ικού μάλιστα χαρακτήρα. 

Όπως χαρακτηριστικά καταγγέλλει η κίνηση κατοίκων Πη¬ 
λίου και Βόλου «η ΔΕΥΑΜΒ είναι ένας αφερέγγυος οργανι¬ 
σμός, ο οποίος έχει δημιουργήσει με την πολιτική που ασκεί 
τα τελευταία χρόνια μεγάλα προβλήματα στους κατοίκους 
του πολεοδομικού συγκροτήματος Βόλου με την κακή ποιό¬ 
τητα του πόσιμου νερού, τις τεράστιες απώλειες του δικτύου 
ύδρευσης και την τιμολογιακή πολιτική της. Πέραν αυτού, το 
νέο δημοτικό συμβούλιο του Δήμου Βόλου θα αποφασίζει για 
την πολιτική της ΔΕΥΑΜΒ με γνώμονα το «συμφέρον» της 
πόλης και την εφαρμογή της «ενιαίας διαχείρισης των υδάτι¬ 
νων πόρων», δηλαδή με την προσαγωγή των νερών του Πη¬ 
λίου στις δεξαμενές της ΔΕΥΑΜΒ. Ο κάτοικος, ωστόσο, του 
χωριού δεν θα έχει δραστική συμμετοχή στη λήψη των απο¬ 
φάσεων, καθώς είναι δεδομένη η μεγάλη πλειοψηφία των Δ.Σ 


που αντιπροσωπεύουν το αστικό κέντρο και η παντελής σχε¬ 
δόν απουσία της περιφέρειας στα όργανα που αποφασίζουν». 

Την ίδια στιγμή, οι εργαζόμενοι στο βιολογικό καθαρισμό 
Βόλου, με υπηρεσιακά σημειώματα και επίσημες εκθέσεις που 
έχουν αποστείλει στη διοίκηση, καταγγέλλουν ότι οι εγκατα¬ 
στάσεις επεξεργασίας λυμάτων καταρρέουν από ελλείψεις σε 
υλικά και επαναλαμβανόμενες βλάβες σε 12 μονάδες, χωρίς 
όμως να έχουν πάρει κάποια απάντηση ή χρηματοδότηση για 
επισκευή. 

Ακάθεκτος όμως, όπως πάντα, ο Μπέος προκάλεσε τον ει¬ 
σαγγελέα να παρέμβει στην υπόθεση των λυμάτων ρίχνοντας 
τις ευθύνες στους εργαζόμενους και δηλώνοντας ότι εκείνοι 
δημιουργούν το πρόβλημα «γιατί τους κόψαμε επιδόματα 
και υπερωρίες». Συνέχισε ακόμα προκλητικά λέγοντας ότι «ο 
μόνος κίνδυνος για τον Παγασητικό είναι από όλους αυτούς 
τους βρωμιάρηδες που προσπαθούν να δυσφημίσουν την 
πόλη. Αυτοί λοιπόν να μείνουν στα βρώμικα σπίτια τους και 
μακριά από τον Παγασητικό». Σκάσε και κολύμπα δηλαδή σε 
ελεύθερη μετάφραση. 

Ο Βόλος όμως κύριε Μπέο, δεν είναι Σικάγο· και παρά τη 
ρίψη δακρυγόνων, τις διμοιρίες των ΜΑΤ, την παρουσία ισχυ¬ 
ρής αστυνομικής δύναμης, την ιδιωτική εταιρία σεκιούριτι και 
τις ελπίδες σου να συνεδριάσεις με την ησυχία σου μαζί με την 
τοπική μαφία σου, δεν σου χαρίστηκε το Μάρτιο ούτε θα σου 
χαριστεί ποτέ. Το αναρχικό και αντιεξουσιαστικό κίνημα και 
όσοι δεν δέχονται απλά να σκάσουν και επιλέγουν να συλ- 
λογικοποιήσουν τις αντιστάσεις τους, έχουν αποδείξει ότι δεν 
πρόκειται να αφήσουν τίποτα αναπάντητο. 

Το θέμα του νερού στο Βόλο, άλλωστε, έχει πάρει μεγάλες 
διαστάσεις, καθώς η Κίνηση Πολιτών για το Νερό (^ΐετνοΐο. 
Β1θ£3ροΐ.£Γ) με τη συμμετοχή της στη διεθνή συνάντηση των 
κινημάτων για το νερό στη Θεσσαλονίκη που οργανώθηκε 
από το «ΣΩΣΤΕ ΤΟ ΝΕΡΟ», τόνισε την ανάγκη της περαι¬ 
τέρω ενδυνάμωσης του κινήματος και της ενεργοποίησης 
της «Πανελλήνιας Συμμαχίας για το νερό». Χαρακτηριστικά 
δηλώνουν ότι οι επαφές αυτές δίνουν τη δυνατότητα να ανα¬ 
πτυχτούν δεσμοί αλληλεγγύης ανάμεσα στα κινήματα σε όλο 
τον κόσμο και να δημιουργηθεί ένα δίκτυο ενημέρωσης και 
ανταλλαγής πληροφοριών, ώστε να αντιμετωπισθεί αποτε¬ 
λεσματικά η επίθεση που γίνεται σε παγκόσμιο επίπεδο από 
τις πολυεθνικές εταιρείες ενάντια στα δημόσια αγαθά και τις 
δημόσιες υπηρεσίες γενικότερα, στο πλαίσιο της παγκοσμιο¬ 
ποίησης και του νεοφιλελευθερισμού. 



Τέλος, λίγα λόγια όσον αφορά την έντονη δυσωδία που έχει 
παρατηρηθεί στο Βόλο, εκτός από τη βρώμα του Παγασητι- 
κού. Σε εγκαταλειμμένες εγκαταστάσεις της Βιομηχανικής 
Περιοχής, τη διαχείριση της οποίας δεν μπορεί να αναλάβει ο 
φορέας που έχει ήδη συσταθεί από το 2008, καθώς εκκρεμεί η 
απόφαση έγκρισης της μελέτης περιβαλλοντικών όρων, κάη¬ 
καν ζωντανοί δύο νεαροί αθίγγανοι Βούλγαροι πριν μερικούς 
μήνες από έκρηξη μονάδας αζώτου. Ο εκλεγείς από το 53% 
των δημοτών δήμαρχος Αχιλλέας Μπέος το 2011 συνελήφθη 
με την κατηγορία της σύστασης εγκληματικής οργάνωσης 
που έστηνε ποδοσφαιρικούς αγώνες και αποφυλακίστηκε ένα 
χρόνο μετά με ομόφωνη απόφαση του Συμβουλίου Εφετών 
με καταβολή εγγύησης ύψους 300.000 ευρώ. Στις 24 Μάη, η 
δημοτική αρχή του Δήμου Βόλου παραχώρησε την αίθουσα 
του πρώην δημαρχείου Διμηνίου για εκδήλωση με τηλεφωνι¬ 
κή παρέμβαση του προφυλακισμένου Π. Ηλιόπουλου, μέλους 
της φασιστικής οργάνωσης Χρυσή Αυγή. Καθόλου τυχαία 
κίνηση αφού τουλάχιστον τρεις χρυσαυγίτες είχαν εκλεγεί 
μέσα στους δέκα συμβούλους του νικητή Μπέου ήδη από τον 
πρώτο γύρο των εκλογών. Ο μητροπολίτης Θεοφόρος Ιγνά¬ 
τιος, πνευματικό τέκνο του ιερού Καλλινίκου της περιβόητης 
χουντικής «Χρυσοπηγής» του οποίου τα γένια ευλογούν όλοι 
οι παραπάνω, μαζί με τον υποψήφιο του ΣΥΡΙΖΑ Πατσιαντά, 
που τον επισκέφθηκε προεκλογικά, έχει εμπλακεί στα περίφη¬ 
μα εκκλησιαστικά σκάνδαλα του 2005 και την γλίτωσε σχε¬ 
δόν αναίμακτα. 

Το αν θα ξανατολμήσουν λοιπόν να κάνουν μπάνιο μες το 
καλοκαίρι δεν μπορούμε να το ξέρουμε, αλλά το γιατί ακόμα 
επιπλέουν είναι πλέον ξεκάθαρο. 

*/ ΜαηοΚοεο 

ΣΤΟ ΔΡΟΜΟ 


ΑΠΑΤΡΙΣ 

εφημερίδα δρόμου 



Απεβίωσε ο σύντροφος αναρχικός Α. Στασινόπουλος 



Σ ις 7/5/2015, έφυγε από κοντά μας ο 
σύντροφος αναρχικός Αντώνης Στα- 
σινόπουλος. Ήταν ιδρυτικό μέλος της 
Αναρχικής Ομάδας Πάτρας το 1984, η οποία 
είχε δημιουργήσει και το πρώτο αναρχικό 
στέκι σε ένα διώροφο νεοκλασικό στην οδό 
Γεροκωστοπούλου, πάνω από τη πλατεία 
Γεωργίου. Ιδρυτικό μέλος, επίσης, του σω¬ 
ματείου ανέργων Πάτρας το 1992, μέλος του 
Κοινωνικού Κέντρου Πάτρας από τα τέλη της 
δεκαετίας του '80 και άλλων αναρχικών και 
όχι μόνο πρωτοβουλιών. 

Ο Αντώνης είχε πάρει μέρος σαν αλληλέγ¬ 
γυος σε όλους τους εργατικούς αγώνες από 
το 1970, και στην πρώτη γραμμή στις μεγά¬ 


λες κινητοποιήσεις της Πειραϊκής Πατραϊκής, 
της Μΐδοο και της ΡΐτεΠΐ τη δεκαετία του '90. 
Εργάτης ο ίδιος, είχε περάσει από πολλές 
δουλειές. 

Τα τελευταία χρόνια είχε προβλήματα με 
την καρδιά του. Αυτό δεν τον εμπόδισε στην 
εξέγερση του 2008, με αφορμή τη δολοφονία 
του Αλέξη Γρηγορόπουλου, εντελώς μόνος 
του και σε ηλικία 51 ετών, να επιτεθεί με δύο 
μολότοφ στη γενική αστυνομική διεύθυνση 
Αχάίας. Ενέργεια για την οποία συνελήφθη. 

Ο Αντώνης έγραφε ποιήματα, πεζά και πο¬ 
λιτικά συγγράμματα. Ήταν λογοτέχνης και 
ποιητής της αγνής εργατικής συνείδησης. 
Τα εμπνευσμένα ποιήματά του υπάρχουν σε 
κινηματικά βιβλιοπωλεία και δανειστικές βι¬ 
βλιοθήκες σε στέκια της πόλης της Πάτρας. 

Γνωριστήκαμε το 1983. Ήταν ένας ευγενι¬ 
κός άνθρωπος, με ασκητικό παρουσιαστικό, 
αλλά με μάτια γεμάτα δύναμη και φλόγα, λες 
και είχε βγει μέσα από τα βιβλία του Ντοστο- 
γιέφσκι, μαχητικός και πάντα μπροστάρης 
στους εργατικούς αγώνες. 

Ήμασταν μαζί στη κατάληψη του Παραρ¬ 
τήματος το 1985 μετά τη δολοφονία του Μι- 
χάλη Καλτεζά. Κάποτε μου στάθηκε εκείνα τα 


χρόνια, όταν με είχαν προσαγάγει σε συγκέ¬ 
ντρωση για την επέτειο της 17ης Νοέμβρη 
και προσπάθησε να εμποδίσει τους ασφαλί¬ 
τες να με πάρουν. 

Παραθέτω στη μνήμη του δύο από τα ποι¬ 
ήματά του. Δεν σε ξεχνώ, σύντροφε. Θα ζεις 
μέσα από τη μνήμη μας. 

Ευάγριος Αληθινός 

Απόηχος 

Και τι απομένει, 

εάν όχι ο απόηχος 

όσων με επιμέλεια πράξαμε; 

Στους ομόκεντρους κύκλους του 

σύμπαντος 

πουλιά ταξιδιάρικα. 

Και καθίσαμε γύρω από το τραπέζι 
οι αγαπημένοι 
με κρασί 

στις σκέψεις μας το τελευταίο ταξίδι. 

Κουβεντιάσαμε τα όνειρα 

μας συνεπήρε ο χορός των κυμάτων. 

Και παραδοθήκαμε στης νύχτας τη 
σαγήνη 

ωσάν πέπλο μας τύλιγε των άστρων το 
φέγγισμα. 


Της καρδιάς 

Άνοιξε το παράθυρο της καρδιάς σου. 
Άνοιξε το στους ξεριζωμένους 
μετανάστες, 

που σε κοιτούν με βλέμμα κυνηγημένου 
αγριμιού. 

Άνοιξε το στους άνεργους 

που χάνονται στις ψευδαισθήσεις των 

υποσχέσεων 

για μια ακτίνα ήλιου. 

Άνοιξε το παράθυρο της καρδιάς σου 

στα παιδιά των φαναριών, 

που το κρύο τούς περονιάζει τα κόκαλα. 

Άνοιξε το σε αυτούς που απέτυχαν να 

αλλάξουν τον κόσμο 

καίτοι προσπάθησαν. 

Άνοιξε το παράθυρο της καρδιάς σου 
σε όλους τους απόκληρους της ζωής. 

(Από την ποιητική συλλογή "Των ονείρων τα 
χρώματα" εκδ. Βιβλιοπέλαγος 2004) 

Στο λινκ μπορείτε να βρείτε όλες τις ποιητικές 
συλλογές τον \ιϊϊρ:ΙΙ$Χ\ιεηο$.\ήο%$ροϊ.%τΙ 


" 100+1 
χρόνια ενός 
ατελείωτου 
πολέμου 

Τ ην 1η Ιουνίου ο Πολ Κρούγκμαν, αναφερόμενος 
στις διαπραγματεύσεις της ελληνικής κυβέρνη¬ 
σης με τους «θεσμούς», είπε πως η κατάσταση 
θυμίζει το καλοκαίρι του 1914. Άσχετα με την άποψη του 
Πολ Κρούγκμαν για τις διαπραγματεύσεις, η αναφορά 
του στο ξέσπασμα του Α' Παγκόσμιου Πολέμου φέρνει 
στον νου ένα ιστορικό γεγονός του οποίου τα αποτελέ¬ 
σματα βιώνουμε και σήμερα. 

Πράγματι, μέχρι τον Α' Παγκόσμιο Πόλεμο τα ευ¬ 
ρωπαϊκά κράτη ήταν δομημένα με τελείως διαφορετικό 
τρόπο απ’ ό,τι είναι σήμερα. Υπήρχε η Βρετανική Αυτο¬ 
κρατορία, η Γερμανική Αυτοκρατορία, η Αυστροουγγρι- 
κή Αυτοκρατορία, η Ρώσικη Αυτοκρατορία, η Γαλλική 
Αυτοκρατορία, η Ισπανική Αυτοκρατορία, η Οθωμανική 
Αυτοκρατορία. Τι απόμεινε εκτός των ορίων των αυτο¬ 
κρατοριών; Η Ιταλία, τα επονομαζόμενα σήμερα κράτη 
της Μπενελούξ, η Σουηδία, η Νορβηγία και κάποια μικρά 
κράτη στα Βαλκάνια. Η ύπαρξη όμως των αυτοκρατορι¬ 
ών, εκ των πραγμάτων πολυεθνικών, καθιστούσε κοινή 
αντίληψη το ότι διαφορετικές εθνότητες μπορούν να 
συνυπάρχουν μέσα στα όρια ενός κράτους. Επίσης, ο άν¬ 
θρωπος που ζούσε μέσα σε μια αυτοκρατορία δεν όφειλε 
υπακοή σε έναν απρόσωπο μηχανισμό, αλλά στο πρόσω¬ 
πο του (συνήθως ελέω Θεού) αυτοκράτορα. 

Ο Α' Παγκόσμιος Πόλεμος σύντριψε όλη αυτήν την 
κατάσταση που επικρατούσε για αιώνες. Οι αυτοκρα¬ 
τορίες διαλύθηκαν -όχι όμως και η αποικιοκρατία- ενώ 
αναδύθηκε και παγιώθηκε η έννοια του έθνους-κράτους, 
η οποία, για να γίνει πράξη, οδήγησε, ιδιαίτερα στα Βαλ¬ 
κάνια, σε μεγάλης κλίμακας εθνικές εκκαθαρίσεις. Στη 
θέση του προσώπου του αυτοκράτορα εμφανίστηκε ο 
απρόσωπος μηχανισμός που μέχρι σήμερα ονομάζουμε 
κράτος. 

Ειδικά στα Βαλκάνια, όπου ο πόλεμος είχε ξεσπάσει 
πιο νωρίς με τη μορφή των βαλκανικών πολέμων, οι αλ¬ 
λαγές ήταν κατακλυσμιαίες. Δημιουργήθηκαν τα κράτη 
της Αλβανίας, της Γιουγκοσλαβίας και της Βουλγαρίας, η 
οποία μέχρι τότε ήταν αυτόνομη επαρχία της Οθωμανι¬ 
κής Αυτοκρατορίας. Η πολυεθνική γεωγραφική περιοχή 
της Μακεδονίας μοιράστηκε ανάμεσα στα νεοϊδρυθέντα 
κράτη και την Ελλάδα, ανάλογα με το πού είχε φτάσει ο 
στρατός τους κατά τη λήξη του πολέμου και τους σχεδι- 
ασμούς των Μεγάλων Δυνάμεων. 


" Η επιλεκτική “φρίκη” 
των μ.μ.ε. της κυριαρχίας 

Π ριν σχεδόν δύο μήνες, όλος ο αστικός μιντιακός εσμός είχε 
“φρίξει” με τη δολοφονία ενός φτωχού πεντάχρονου κο¬ 
ριτσιού από τον πατέρα του και τον τρόπο που το δολο¬ 
φόνησε. Δεν εξαιρέθηκαν οι “σοκαρισμένοι” σχολιαστές επί παντός 
επιστητού των κοινωνικών δικτύων. Σχεδόν όλοι στον ίδιο τόνο που 
τα κυρίαρχα μ.μ.ε. σάλπιζαν, σε ένα άτυπο διαγωνισμό σαδιστικών 
τρόπων εκτέλεσης, πρότεινε ο καθένας με τη σειρά του και τον πιο 
επώδυνο. 

Όσοη αφορά τα μ.μ.ε. της κυριαρχίας, γνωρίζουμε πολύ καλά 
Πώς παρουσιάζουν μία είδηση. Ειδικά αν αυτή είναι ένα φρικτό 
έγκλημα και ειδικότερα αν ο δράστης είναι ξένος, φτωχός, πρεζά- 
κι, παρίας, έξω από τη κοινωνία τους έτσι όπως αυτοί την ορίζουν. 
Ούτε που μπαίνουν στη βάσανο του “γιατί” - τις συνθήκες, που έφε¬ 
ραν έναν άνθρωπο στο να το κάνει. Τα ερωτήματα γιατί το μυαλό 
ενός ανθρώπου χάθηκε μέσα στο σκοτάδι του παραλογισμού και 
έφτασε σε τέτοιο σημείο να κάνει κάτι τέτοιο στο ίδιο του το παιδί. 
Στις 8 Ιούνη, ένα ανθρωποειδές των ΜΑΤ, ένας μπάτσος, ένας αστυ¬ 
νομικός (για να μη προσβάλω και τον καθωσπρεπισμό μερικών), 
στραγγάλισε με τα ίδια του τα χέρια την επτά χρονών κόρη του. Στα 
αστικά μ.μ.ε. η δολοφονία καταγράφηκε με χαμηλών τόνων τίτλους 
όπως: “ Άνδρας των ΜΑΤ, δολοφόνησε το παιδί του”. Δεν υπήρχαν 
πουθενά τίτλοι όπως: “Αστυνομικός πα-Τέρας...” Βούλγαρος τοξι¬ 
κομανής...” “Ανθρωπόμορφο τέρας...” κλπ. κλπ. Απούσιασαν επίσης 
οι καθημερινές πολύωρες ζωντανές συνδέσεις με δραματοποιημένα 
ρεπορτάζ στα δελτία ειδήσεων. Ενώ στα κοινωνικά δίκτυα, οι άλ¬ 
λοτε “σοκαρισμένοι” χρήστες -στην περίπτωση της δολοφονίας της 
πεντάχρονης Άννης- “ξέχασαν” τον δήμιο που κρύβουν μέσα τους. 

Να υποθέσω ότι στη περίπτωση του αστυνομικού των ΜΑΤ (ο 
οποίος υποτίθεται πρέπει να έχει λόγω θέσης μεγάλη ψυχραιμία και 
αυτοέλεγχο) η τόση νηφαλιότητα προέρχεται από το γεγονός ότι ο 
δολοφόνος του ίδιου του τού παιδιού είναι φύλακας της τάξης, ανή¬ 
κει στην ανώτερη ελληνική φυλή, είναι οικογενειάρχης και καλός 
χριστιανός που απλά σε μία “κακή στιγμή απώλεσε τη ψυχραιμία 
του”; Μάλλον το κοριτσάκι του θα έφταιγε που ενοχλούσε τον φύ¬ 
λακα της τάξης και δεν τον άφηνε να ξεκουραστεί από το δύσκολο 
και σκληρό ρόλο της φύλαξης των αφεντικών του. Ποιος ξέρει τι 
τέρας θα ήταν το μικρούλι... 

Αφήνω για το τέλος το ότι ο συγκεκριμένος μπάτσος (όπως τα 
ίδια τα ρεπορτάζ μετέδωσαν) είχε διαγνωσθεί από την αρμόδια 
υπηρεσία της ΕΛ.ΑΣ. ως έχων χρόνια ψυχολογικά προβλήματα. Κι 
όμως αυτός ο άνθρωπος, όχι μόνο συνέχιζε να υπηρετεί στον τόσο 
νευραλγικό τομέα της καταστολής όπως είναι τα ΜΑΤ (που γνωρί¬ 
ζουμε πολύ καλά το πώς αντιμετωπίζουν όποιον βρεθεί στο δρόμο 
τους), αλλά συνέχιζε να φέρει και οπλισμό μαζί του. Αυτή τη φορά 
την πλήρωσε το ίδιο του το παιδί, ένα κοριτσάκι μόλις επτά ετών. 
Πάλι καλά που οι πολιτικοί του προϊστάμενοι δεν χαρακτήρισαν και 
αυτό το γεγονός σαν ένα “μεμονωμένο περιστατικό”, όπως έχουν 
κάνει στο παρελθόν στις δολοφονίες Μ. Καλτεζά, Η. Μαραγκάκη, 
Α. Γρηγορόπουλου.Ή μήπως το χαρακτήρισαν; 

Αλέξανδρος Μικρός 


Ειδικότερα στην Ελλάδα, η λήξη του Α' Παγκόσμιου 
Πολέμου τροφοδότησε όνειρα για την πραγματοποίηση 
της Μεγάλης Ιδέας, αλλά η συντριβή τους την κατέστησε 
μουσειακό είδος. Όμως η παραχώρηση της Κύπρου από 
την Τουρκία στη Βρετανία και όσα ακολούθησαν είχε 
(και ακόμη έχει) τις πολύ σοβαρές επιπτώσεις της στην 
πολιτική ζωή της Ελλάδας. Τέλος, η ενσωμάτωση του με¬ 
γαλύτερου μέρους της Μακεδονίας, και κυρίως της Θεσ¬ 
σαλονίκης, στην ελληνική επικράτεια, μαζί με την έλευση 
των προσφύγων από τη Μικρά Ασία, άλλαξε άρδην τη 
φυσιογνωμία της οικονομικής ζωής της Ελλάδας, αφού 
σε μια σχεδόν αποκλειστικά αγροτική οικονομία προστέ¬ 
θηκαν βιομηχανίες και -πολύ σημαντικό- πολύ ισχυρά 
εργατικά σωματεία. 

Απηνείς διωγμοί σλαβόφωνων στην Ελλάδα και ελ¬ 
ληνόφωνων στη Βουλγαρία, μαζί με την πρώτη στην 
Ιστορία ανταλλαγή πληθυσμών, που έγινε ανάμεσα στην 
Ελλάδα και την Τουρκία, ολοκληρώνουν την εικόνα ενός 
παιχνιδιού που ακόμα δεν έχει λήξει στα Βαλκάνια και 
στην Κύπρο. Οι μικρής κλίμακας, αλλά μεγάλου κόστους 
σε ανθρώπινες ζωές, συγκρούσεις που διεξάγονται αυτή 
τη στιγμή σε ορισμένες βαλκανικές χώρες δεν είναι μεθε¬ 
όρτια του πολέμου της Γιουγκοσλαβίας, αλλά σε μεγά¬ 
λο βαθμό αποτελέσματα του Α' Παγκόσμιου Πολέμου, 
όπως το λεγόμενο Μακεδονικό ζήτημα, οι ελληνοτουρ¬ 
κικές διαφορές, το Βορειοηπειρωτικό (για όσους το θυ¬ 
μούνται - μεταξύ τους και ο υπουργός Άμυνας της κυ¬ 
βέρνησης του ΣΥΡΙΖΑ), αλλά και οι εντάσεις που υπάρ¬ 
χουν, και στο μέλλον θα γίνουν μεγαλύτερες, σχετικά με 
τη ρύθμιση των ΑΟΖ. 

Ο Α' Παγκόσμιος Πόλεμος υπάρχει ακόμα ανάμεσά 
μας - όπως και το κράτος που κληρονομήσαμε από αυ¬ 
τόν και με το οποίο βρισκόμαστε σε διαρκή πόλεμο. 

ι/ Αλέξανδρος Πρωτόπαπας 

" Ενάντια στην δικτατορία του «κανονικού»: 
Μια αναδρομή στο ελληνικό αναπηρικό κίνημα 



Η ιστορία του αναπηρικού κινήματος 
στην Ελλάδα ακολουθεί την πορεία 
των περισσότερων εγχώριων κοινω¬ 
νικών κινημάτων, σε μία χώρα που βίωσε με 
καθυστέρηση την αντίδραση καταπιεσμένων 
κοινωνικών ομάδων. Τα αντίστοιχα κινήματα 
στην Βόρεια Αμερική και στην Ευρώπη είχαν 
ήδη από τα μέσα της δεκαετίας του 1960 αρ¬ 
χίσει να αντιτίθενται στην ιατρικοποίηση και 
στο μονοπώλιο των ειδικών (γιατρών, ψυχο¬ 
θεραπευτών, εργασιοθεραπευτών, κ.ά.) στον 
ορισμό και αντιμετώπιση της αναπηρίας. Η 
ιατρική προσέγγιση συνδέει την αναπηρία 
αποκλειστικά με την σωματική κατάσταση 
αλλά και τις ατομικές, κοινωνικές, και πολιτι¬ 
σμικές πεποιθήσεις του ατόμου. Η αναπηρία, 
μέσα από το ιατρικό πρίσμα, αποτελεί ένα 
ατομικό μειονέκτημα το οποίο απαιτεί ιατρι¬ 
κή λύση. 

Η ιατρική προσέγγιση απορρίφθηκε από 
τις αναπηρικές οργανώσεις και ακτιβιστές 
της αναπηρίας. Αν και η πολιτικοποίηση του 
αναπηρικού κινήματος στις χώρες του δυτι¬ 
κού κόσμου ξεκίνησε ήδη κατά την διάρκεια 
του 19ου αιώνα, ήταν η ριζοσπαστικοποίηση 
που επέφεραν τα κοινωνικά κινήματα των 
δεκαετιών 1960-1970 η οποία δημιούργησε 
τις προϋποθέσεις για τους ακτιβιστές της 
αναπηρίας να αντικαταστήσουν την ιατρική 
προσέγγιση με μια κοινωνική προσέγγιση 
της αναπηρίας, το λεγόμενο κοινωνικό μο¬ 
ντέλο. Η νέα αυτή προσέγγιση, η οποία αρ- 
νιόταν τον ρόλο των ειδικών στον ορισμό της 
αναπηρίας, συσχέτισε την αναπηρία με την 
κοινωνική καταπίεση. Η προσέγγιση αυτή 
διατυπώθηκε για πρώτη φορά το 1975 από 
το Σωματείο Ατόμων με Αναπηρία ενάντια 
στην Απομόνωση (υπίοη ο£ ΐΗε ΡΗγδΐοαΙΙγ 
Ιτηραΐτεά Α§αΐηδΐ 5ε§Γε§&ΐΐοη, υΡΙΑ5) στην 
Μεγάλη Βρετανία. Ένα από τα ισχυρά επιχει¬ 
ρήματα στήριξης στο κοινωνικό μοντέλο εί¬ 
ναι η πολιτική του αποτελεσματικότητα στην 
προσέγγιση της αναπηρίας ως κοινωνική κα¬ 
τασκευή και φυσικών εμποδίων που επιβάλ¬ 
λονται από τους αρτιμελείς. Με βάση αυτό το 
μοντέλο, η αναπηρία αποτελεί μια διφορού¬ 
μενη έννοια η οποία δεν μπορεί να εστιάζει 
αποκλειστικά στην σωματική βλάβη, εφόσον 
διαχέεται συλλογικά στον κοινωνικό και υλι¬ 
κό κόσμο, πέρα από την ατομική εμπειρία των 
αναπήρων. Φανταστείτε τι θα συνέβαινε εάν 
σχεδιάζαμε και κατασκευάζαμε αστικά πε¬ 
ριβάλλοντα μόνο για χρήστες αναπηρικών 
αμαξιδίων, εάν γράφαμε βιβλία κατά κύριο 
λόγο στη γλώσσα ΒταΐΠε, ή εάν επικοινωνού¬ 
σαμε μόνο στη νοηματική γλώσσα. Ποιος θα 
ήταν ανάπηρος/η σε αυτές τις περιπτώσεις; Τι 
είναι αρτιμέλεια και τι συνιστά αναπηρία; 

Επιστρέφοντας στην Ελλάδα, μέχρι την 
δεκαετία του 1980, η αναπηρία αποτελούσε 
ένα ζήτημα το οποίο είτε παραμελούνταν είτε 
άπτονταν ιδεοληψιών και φιλανθρωπικών 
δραστηριοτήτων. Μέσα στο πλαίσιο αυτό, η 
αναπηρία ορίζονταν ως μια ασθένεια ή βα- 
σκανία η οποία έπρεπε να θεραπευτεί ή να 
ιδρυματοποιηθεί σύμφωνα με τους όρους του 
ιατρικού μοντέλου, που περιέγραψα παραπά¬ 
νω. Έτσι, η αναπηρία συνδέθηκε με την προ¬ 
σωπική τραγωδία του ατόμου και αποτέλεσε 
αποκλειστικό προϊόν της βιοφυσικής κατά¬ 
στασης του σώματος. Η διασύνδεση μεταξύ 
αναπηρίας και του δομημένου περιβάλλο¬ 
ντος ήταν παντελώς απούσα. 

Για το μεγαλύτερο μέρος του 20ου αιώνα, 
τα άτομα με αναπηρία και οι οργανώσεις τους 
στην Ελλάδα ήταν πολιτικά αδύναμα για να 
υποστηρίξουν και να επιβάλουν τα αιτήματα 
τους. Ωστόσο, στο σημείο αυτό θα πρέπει να 
σημειωθεί ότι υπάρχουν και δυνατές εξαι¬ 
ρέσεις, όπως οι οργανώσεις των τυφλών οι 
οποίες πρωτοστάτησαν με δυναμικές κινητο¬ 


ποιήσεις καθ’ όλη την διάρκεια της νεώτερης 
ελληνικής ιστορίας. Τα άτομα με αναπηρία 
αντιμετωπίζονται ως αντικείμενα φιλανθρω¬ 
πικής (π.χ. εκκλησιαστικής) ελεημοσύνης 
ενώ πολλοί αρτιμελείς αντιλαμβάνονταν την 
αναπηρία ως αμαρτία ή ασθένεια. Οι δημό¬ 
σιες πολιτικές επικεντρώνονται σε μεθόδους 
ιδρυματοποίησης, θεραπείας και αποκατά¬ 
στασης. Η εμφάνιση των αναπηρικών οργα¬ 
νώσεων και η ευρεία πολιτικοποίησή τους ιδι¬ 
αίτερα κατά την διάρκεια και μετά την πτώση 
της χούντας το 1974, σηματοδότησε την 
απαρχή ριζοσπαστικών αλλαγών, οι οποίες 
αμφισβήτησαν τις κυρίαρχες αντιλήψεις σχε¬ 
τικά με την αναπηρία. 

Στις εκλογές του 1981, το ΠΑΣΟΚ με 
τους γνωστούς συντεχνιακούς και ψηφο¬ 
θηρικούς του τρόπους, συμπεριέλαβε άτομα 
με αναπηρία στα ψηφοδέλτια του, ενώ μετά 
τις εκλογές εγκαθιστά άτομα με αναπηρίες 
σε δημόσιες θέσεις διοίκησης και επικυρώνει 
μια σειρά οικονομικών μέτρων για την στήρι¬ 
ξη και ένταξη των αναπήρων στην κοινωνία. 
Εκείνη την περίοδο, αυτές ήταν και οι διεκδι¬ 
κήσεις του ελληνικού αναπηρικού κινήματος. 
Το ζήτημα της διαμόρφωσης του δομημένου 
περιβάλλοντος ήταν ακόμη ανενεργό. Μέσα 
στο πλαίσιο αυτό, η αναπηρία αντιμετωπίζε¬ 
ται ως ένα πολιτικό και οικονομικό ζήτημα 
το οποίο αναφέρεται στην πολιτιστική και 
οικονομική προσαρμογή του ανάπηρου ατό¬ 
μου σε μια «φυσιολογική» ζωή. Τα μέσα της 
δεκαετίας του 1980 ωστόσο σηματοδότησαν 
άλλη μια σημαντική στροφή στην αντιμετώ¬ 
πιση της αναπηρίας. Η έλλειψη κουλτούρας 
προσβασιμότητας αντανακλάται σε μια έρευ¬ 
να της Εταιρείας Σπαστικών με τίτλο «Αθήνα, 
μια πόλη απροσπέλαστη για τα άτομα με ει¬ 
δικές ανάγκες» που διενεργήθηκε το 1984. Η 
έρευνα έδειξε σημαντική έλλειψη σε ράμπες, 
ανελκυστήρες και προσβάσιμες εισόδους σε 
διάφορα δημόσια κτίρια, καθώς και την έλ¬ 
λειψη προσβάσιμων μέσων μεταφοράς. 

Το 1985 δημιουργήθηκε στο Υπουργείο 
Περιβάλλοντος, Χωροταξίας και Δημοσίων 
Έργων το Γραφείο Μελετών για Άτομα Με 
Ειδικές Ανάγκες το οποίο αποτέλεσε κομβικό 
σημείο. Το γραφείο ιδρύθηκε από μια ανάπη¬ 
ρη αρχιτέκτονα, υπάλληλο του υπουργείου, 
την Αργυρώ Λεβέντη, και παρήγαγε προδι¬ 
αγραφές και επέβαλε μέτρα για την διάχυση 
της προσβασιμότητας στον δημόσιο αστικό 
χώρο. Αυτή ήταν και η πρώτη φορά που η 
αναπηρία συνδέθηκε με το δομημένο περι¬ 
βάλλον. Αρχικά, η προσέγγιση αυτή προέκυ- 
ψε από την συμμετοχή ενός περιορισμένου 
αριθμού μεμονωμένων ατόμων με αναπηρία 
(και όχι) που εργάζονταν στο γραφείο ενώ 
οι αναπηρικές οργανώσεις δεν συμμετείχαν 


στην διαδικασία. Η ομάδα της Λεβέντη λει¬ 
τούργησε ως μια αυτό-οργανωμένη μονάδα 
μέσα στην καρδιά του τέρατος και έδωσε τε¬ 
ράστιες μάχες για να επιβάλλει την ανάγκη 
της προσβασιμότητα του δομημένου περι¬ 
βάλλοντος κόντρα σε απρόθυμους δημόσι¬ 
ους λειτουργούς και αδιάφορους πολιτικούς. 
Το γραφείο συνεισέφερε στην αναθεώρηση 
του Γενικού Οικοδομικού Κανόνα, το 1985, 
με την εισαγωγή για πρώτη φορά προδιαγρα¬ 
φών προσβασιμότητας για τα δημόσια κτίρια. 

Το γραφείο αποτέλεσε το έναυσμα για την 
υιοθέτηση του κοινωνικού μοντέλου στην Ελ¬ 
λάδα τόσο από κρατικούς φορείς όσο και από 
αναπηρικές οργανώσεις, οι οποίες άρχισαν να 
υιοθετούν στις αρχές του 1990 αιτήματα για 
προσβάσιμες υποδομές. Ταυτόχρονα, η προ¬ 
κήρυξη μεγάλων έργων εκείνη την περίοδο, 
όπως πχ. το μετρό της Αθήνας, δημιούργη¬ 
σαν προσδοκίες στις αναπηρικές οργανώσεις 
να διεκδικήσουν συμμετοχή στον σχεδίασμά 
των έργων αυτών ως ενδιαφερόμενες ομάδες, 
με προσωπική εμπειρία και γνώση πάνω σε 
θέματα προσβασιμότητας. 

Η εφαρμογή ενός νεοφιλελεύθερου μο¬ 
ντέλου διακυβέρνησης στις αρχές του 1990 
αναστέλλει την διάχυση του κοινωνικού 
μοντέλου αναπηρίας στην χάραξη δημοσίων 
πολιτικών και την διαμόρφωση προσβάσι- 
μων δημόσιων χώρων. Το ελληνικό κράτος 
επιστρέφει σε μια ιατρική προσέγγιση της 
αναπηρίας και λήψη μέτρων που στόχευαν 
στην ιδρυ ματοποίηση και αποκατάσταση των 
σωματικών βλαβών, και ενίσχυση των φιλαν¬ 
θρωπικών οργανώσεων. Η αναπηρία γίνεται 
πάλι ιατρικό και οικονομικό ζήτημα. Αυτό 
αντικατοπτρίζεται και στην πρώτη σύμβαση 
για την κατασκευή του μετρό της Αθήνας, η 
οποία δεν προέβλεπε ούτε καν ανελκυστήρες 
αλλά και στην προβολή ιδρυματικών πρω¬ 
τοβουλιών ως επίσημες κρατικές πολιτικές, 
όπως πχ το λεγόμενο «Μαρίκειο», ένα κτίριο 
το οποίο θα κατασκευάζονταν έξω από την 
Αθήνα και θα στέγαζε εκατοντάδες ανάπη¬ 
ρους, κρυμμένους και απομονωμένους από 
την υπόλοιπη κοινωνία, μετά από πρωτοβου¬ 
λία της συζύγου του τότε πρωθυπουργού, 
Μαρίκας Μητσοτάκη. Όσον αφορά τα δημό¬ 
σια έργα και την προσβασιμότητα, η κυβέρ¬ 
νηση ακολουθούσε μια σκληρή οοδΐ-Βεηείϊΐ 
πολιτική. Σε μια περίοδο σκληρής λιτότητας 
και ιδιωτικοποιήσεων (1990-1993), οι ανάπη¬ 
ροι δεν αποτελούσαν ένα σημαντικό αριθμό 
δυνητικών χρηστών του δομημένου περιβάλ¬ 
λοντος και έτσι θεωρήθηκε πολύ δαπανηρό 
να προβλέπεται κόστος προσβασιμότητας. 
Πχ η κατασκευή του μετρό της Αθήνας με 
ράμπες και ανελκυστήρες ήταν πολύ πιο πο¬ 
λύπλοκο και δαπανηρό από ένα δίκτυο μόνο 


για την “αρτιμελή πλειοψηφία" του πληθυ¬ 
σμού. 

Το αναπηρικό κίνημα αντέδρασε έντονα 
στον αποκλεισμό του από την διαμόρφωση 
του δομημένου περιβάλλοντος καθώς και 
ενάντια στην αυξανόμενη περιθωριοποίηση 
των αναπηρικών ζητημάτων. Αυτό είναι ένα 
κομβικό σημείο για την ιστορία του κινήμα¬ 
τος, διότι για πρώτη φορά στην Ελλάδα (με 
καθυστέρηση μερικών δεκαετιών σε σχέση με 
τα διεθνή αναπηρικά κινήματα όπως είδαμε 
παραπάνω), αναπηρικές οργανώσεις επι¬ 
βάλλουν μια ξεχωριστή αξίωση: η αναπηρία 
καθεαυτή δεν αποτελεί πρόβλημα. Το πρό¬ 
βλημα είναι πώς η κοινωνία και το κράτος 
αντιμετωπίζει την αναπηρία. Η στροφή του 
αγώνα των αναπήρων έχει διττή σημασία. 
Από την μία, το αναπηρικό κίνημα δηλώνει 
ότι ο αγώνας του είναι και υλικός και προ¬ 
σβλέπει στην διαμόρφωση του κοινού αστι¬ 
κού περιβάλλοντος. Από την άλλη, αμφισβη¬ 
τεί την εφαρμογή του νόμου της αγοράς για 
την επιβίωση του ισχυρότερου. Οι ανάπηροι 
δηλώνουν ότι όλοι οι άνθρωποι έχουν δι¬ 
αφορετικές ικανότητες και πολιτικές ατζέ¬ 
ντες αλλά είναι απαραίτητο να δουλέψουν 
από κοινού με αμοιβαίες και συνεργατικές 
προσεγγίσεις για την συνδιαμόρφωση ενός 
αστικού περιβάλλοντος χωρίς αποκλεισμούς. 
Αυτό έρχεται σε απόλυτη αντίθεση με την νε¬ 
οφιλελεύθερη και νεωτερική αφήγηση περί 
της ανεξαρτησίας του ατόμου, χωρίς την ανά¬ 
γκη συλλογικής υποστήριξης και αλληλεγγύ¬ 
ης. Όπως σημειώνει άλλωστε και ο αναρχικός 
ανθρωπολόγος Όανΐά Οτ^εΒετ, στο άρθρο 
του «Είσαι αναρχικός-η; Η απάντηση μπορεί 
να σε εκπλήξει», «σχεδόν οποιοδήποτε μεγά¬ 
λο επίτευγμα που άξιζε το κόπο στην ανθρώ¬ 
πινη ιστορία, κάθε ανακάλυψη ή κατόρθωμα 
που βελτίωσε τις ζωές μας, βασίστηκε στη 
συνεργασία και την αλληλοβοήθεια». 

Μέρος του αναπηρικού κινήματος στην 
Ελλάδα μέσω πολιτικών αγώνων αρχι¬ 
κά αλλά και με την παραγωγή βιωματικής 
γνώσης στην συνέχεια αντιτάχθηκε στην 
μονοπωλιακή κυριαρχία των ειδικών στον 
σχεδίασμά και παραγωγή τεχνολογίας, στην 
διαμόρφωση του δομημένου περιβάλλοντος 
και τον ορισμό του τι είναι αναπηρία και τι 
αρτιμέλεια. Οι ανάπηροι τα τελευταία χρό¬ 
νια, έχοντας δημιουργήσει οριζόντιες δομές, 
όπως το παράδειγμα της Ομάδας Προσβα¬ 
σιμότητας στην Θεσσαλονίκη (Ηΐΐρ://ΐ]ΐ6δ- 
ρΓΟδναδΐπιοΐΐΐα.ΒΙο^δροΐ.άε/), παρεμβαίνουν 
και αντιτάσσονται σε συστηματικές διακρί¬ 
σεις σε βάρος τους. Παρά τα τεράστια βήμα¬ 
τα προόδου, οι αναπηρικές οργανώσεις δεν 
έχουν καταφέρει να μετατρέψουν την δική 
τους παραγωγή γνώσης και τεχνοτροπίας σε 
κανονικοποιημένο μέρος του τεχνοεπιστη- 
μονικού γίγνεσθαι. Αυτό μπορεί να οφείλεται 
αφενός στην οπορτουνιστική αντιμετώπιση 
της αναπηρίας από τα πολιτικά κόμματα και 
το ελληνικό κράτος, τα οποία χρησιμοποιούν 
τους ανάπηρους για ψηφοθηρική προβολή 
κοινωνικού έργου ή καθιστώντας ένα μέρος 
του αναπηρικού πληθυσμού αναλώσιμο βιο- 
πολιτικό υλικό σε περιόδους οικονομικής 
κρίσης (βλ. την πρόσφατη συντονισμένη και 
ρατσιστική επίθεση από κράτος και ΜΜΕ 
σε ομάδες αναπήρων, όπως πχ. οι τυφλοί 
ως δήθεν «μαϊμού» αποδέκτες επιδομάτων). 
Αφετέρου, μέρος του αναπηρικού κινήματος 
παρουσιάζει τις παθογένειες του εργατικού 
κινήματος, έχοντας παραχωρήσει σε «αναπη¬ 
ροπατέρες», καριερίστες του κοινοβουλευ¬ 
τισμού, την ηγεμονία στην αντιπροσώπευση 
των αναπηρικών ζητημάτων. Είναι αρκετά τα 
παραδείγματα «αστέρων» της αναπηρίας οι 
οποίοι διεκδικούν την κηδεμονία του κινήμα¬ 
τος, ενώ γνωστές οι μεταξύ τους απολιτικές >► 

Κάντε ράμπες όχι φυλακές 


και μικροκομματικές κόντρες οι οποίες αδρα- 
νοποιούν την δυναμική του κινήματος και 
καπελώνουν τις σημαντικές του νίκες. 

Η αναδρομή στην ιστορία του αναπηρι¬ 
κού κινήματος στην Ελλάδα καταδεικνύει ότι 
το κίνημα πέρασε από διαφορετικές φάσεις 
και κομμάτια του ακολούθησαν αντίθετες 
διαδρομές. Το ρεφορμιστικό τμήμα του, πα¬ 
ρόλο που πρόσφερε μια μίνιμουμ ανάδειξη 
των αναπηρικών ζητημάτων σε διάφορους 
θεσμικούς φορείς και στην ελληνική κοινω¬ 
νία, ενσωματώθηκε άγαρμπα σε κομματικούς 
μηχανισμούς και γραφειοκρατικές συνδικαλι¬ 
στικές δομές, έχοντας απολέσει οποιαδήποτε 
μαχητική διάθεση. Από την άλλη, ένα άλλο 
κομμάτι του, που ριζοσπαστικοποιήθηκε, 
προσπαθεί να βρει τον βηματισμό του και να 
δημιουργήσει ανεξάρτητες δομές. Αυτή την 
στιγμή, τα ζητήματα αναπηρίας στην Ελλάδα 
βρίσκονται στο κενό και αποτελεί μοναδική 
ευκαιρία για οριζόντιες και αυτό-οργανωμέ- 
νες ομάδες αναπήρων και αλληλέγγυων να 
προβάλλουν τον δημόσιο λόγο τους και να 
εφαρμόσουν τις πρακτικές τους, τόσο κινη¬ 
ματικές όσο και τεχνικές. Η βιωματική τους 
γνώση των αναπηρικών ζητημάτων αποτελεί 
ένα σημαντικό συστατικό για την παραγω¬ 
γή και υλοποίηση προτάσεων, κανόνων και 
λύσεων για την δημιουργία μιας συμβίωσης 
χωρίς αποκλεισμούς. 

Η έννοια της άρσης των αποκλεισμών έχει 
διπλή σημειολογία. Αφενός αναφέρεται στην 
διαμόρφωση ενός προσβάσιμου και φιλικού 
δομημένου περιβάλλοντος και αφετέρου στη 
δημιουργία πολιτικών, κοινωνικών και τεχνο- 
επιστημονικών διαδικασιών που όχι μόνο επι¬ 
τρέπουν στους ανάπηρους να συμμετέχουν 
στην συνδιαμόρφωση κοινωνικοπολιτικών 
αποφάσεων αλλά και στην συμπαραγωγή 
πρακτικής γνώσης. Με τον τρόπο αυτό και 
πέρα από την υλική διάσταση του δομημένου 
περιβάλλοντος, οι ανάπηροι εγγράφονται 
στο συλλογικό φαντασιακό ως μια ενεργή 
κοινωνική ομάδα. Αυτό αποτελεί ακόμη ένα 
πλήγμα στην αυθεντία των ορθόδοξων ειδι¬ 
κών και στην ιεραρχία της κανονικότητας. 

Αθως Σιμονέτης 


Η ομάδα προσβασιμότητας ξεκίνησε 
στα πλαίσια του μαθήματος του 
Τ μή ματος Ψυχολογ ίας «Κο ινω - 
νικός Αποκλεισμός» το 2009. Με αφορμή 
την ομιλία αναπήρου συγκροτήθηκε μία 
ομάδα αλληλέγγυων, με σκοπό αρχικά την 
καταγραφή του οαιηρυδ και των σχολών του 
Α.Π.Θ. για να γίνει εμφανές κατά πόσο ήταν 
προσβάσιμο για άτομα με κινητικές δυσκο¬ 
λίες και αμαξίδιο. Ουσιαστικά, αυτή ήταν η 
πρώτη δράση της ομάδας, μέσω της οποίας 
ξεκίνησε να γνωστοποιεί και στην υπόλοιπη 
φοιτητική κοινότητα, ότι το Α.Π.Θ., που συ¬ 
γκαταλέγεται στα καλύτερα πανεπιστήμια 
του κόσμου, δεν έχει τις κατάλληλες υποδο¬ 
μές για να δεχθεί φοιτητές με αναπηρία. 

Οι αποφάσεις της ομάδας λαμβάνονται 
οριζόντια με ανοιχτές συνελεύσεις και λει¬ 
τουργούμε αντιιεραρχικά, αντισεξιστικά, 
αντιεμπορευματικά και αυτοοργανωμένα. 
Στόχος μας είναι να ανατρέψουμε μέσω 
πράξεων και δράσεων την παγιωμένη κοινω¬ 
νικά αλλά και ιδεολογικά κατασκευασμένη 
αναπηρία. Ανέκαθεν η σωματική αναπηρία 


θεωρούνταν ταυτισμένη με την πνευματική 
και ήταν άξια λύπησης. Για παράδειγμα, σε 
δύο άτομα της ομάδας έχει τύχει, ενώ βρι¬ 
σκόντουσαν σταματημένοι στο δρόμο, οι 
περαστικοί, στο πνεύμα της φιλανθρωπίας, 
να επιμένουν να τους αφήσουν χρήματα. 

Το πρότυπο του εργάτη που δημιούργη¬ 
σε το καπιταλιστικό σύστημα από το ξεκί¬ 
νημα της βιομηχανικής επανάστασης είναι 
ο άνθρωπος, ο οποίος πρέπει να είναι παρα¬ 
γωγικός και αρτιμελής. Εκ των πραγμάτων 
ένας ανάπηρος δεν μπορεί να ανταπεξέλθει 
σε αυτό και θεωρείται ανίκανος και μη κερ¬ 
δοφόρος στην αγορά αλλά και στην κατα¬ 
νάλωση. 

Σε αντίθεση με την παραπάνω οπτι¬ 
κή η λειτουργία και η δράση της ομάδας 
αποδεικνύουν ότι ο ανάπηρος μπορεί να 
αγωνιστεί, να διεκδικήσει και να επιτύ¬ 
χει παίρνοντας ο ίδιος την ευθύνη που του 
αναλογεί. Σε αυτό το πλαίσιο αναφέρου¬ 
με κάποιες από τις δράσεις της ομάδας: 
α) Ενώ δεν υπήρχε ούτε ένα Βαν για τη 
μετακίνηση των φοιτητών με αναπηρία, 


αυτή τη στιγμή, μετά από διεκδίκηση και 
συνεχή αγώνα αποκτήθηκαν δύο Βαν. 
β) Καταφέραμε ύστερα από πιέσεις της ομά¬ 
δας στη μη προσβάσιμη λέσχη του Α.Π.Θ. 
να δημιουργηθεί ασανσέρ και πλέον έχει 
πρόσβαση κάθε φοιτητής με αναπηρία, 
γ) όσον αφοράτην κατασκήνωση του Α.Π.Θ., 
στην οποία δεν υπήρχε καμία υποδομή για 
την διαμονή ατόμων με αναπηρία, οι οποίοι 
δεν έχουν την επιλογή να μείνουν σε σκηνή. 
Η ομάδα, με αλλεπάλληλες διεκδικήσεις, 
κατάφερε να γίνουν προσβάσιμοι δύο οικί- 
σκοι για την φιλοξενία ατόμων με αναπηρία, 
δ) Το Α.Π.Θ. είναι μια μικρογραφία της κοι¬ 
νωνίας. Γι’ αυτό η ομάδα έχει επεκταθεί στο 
να καταδείξει τα προβλήματα της προσβα¬ 
σιμότητας στην πόλη (ράμπες, πεζοδρόμια, 
αδυναμία πρόσβασης σε αστικά λεωφορεία, 
παρκάρισμα αυτοκινήτων μπροστά από ρά¬ 
μπες και σε θέσεις αναπήρων.). 

ε) Λόγω προβλημάτων που υφίστανται 
από το 2009, η ομάδα προέβει σε κατάλη¬ 
ψη της Πρυτανείας του Α.Π.Θ. από τις 6/5 
μέχρι και τις 14/5. Τα αιτήματά μας ήταν η 
δημιουργία προσβάσιμων αμφιθεάτρων σε 
κάθε τμήμα του Α.Π.Θ. με την αφαίρεση 
δύο θέσεων σε καθένα από αυτά, να βρεθεί 
λύση για το μη προσβάσιμο Κεντρικό Αμφι¬ 
θέατρο του διατηρητέου κτιρίου της Παλιάς 
Φιλοσοφικής και η εύρυθμη λειτουργία των 
δύο Βαν με βάση το ακαδημαϊκό ωράριο. Η 
κατάληψη έληξε ύστερα από την γραπτή δέ¬ 
σμευση των Πρυτανικών αρχών για την υλο¬ 
ποίηση των αιτημάτων μας. 

Η ομάδα Προσβασιμότητας δεν παρα¬ 
μένει στον χώρο του Πανεπιστημίου, αλλά 
στηρίζει με την παρουσία της ελεύθερους 
κοινωνικούς χώρους και στέκια, αφού είναι 
και η ίδια αυτοοργανωμένη και αυτοδιαχει- 
ριζόμενη, χωρίς κάποιο νομικό πλαίσιο. Γι’ 
αυτό έχουμε κάνει εκδηλώσεις στον Ελεύ¬ 
θερο Κοινωνικό Χώρο «Σχολείο», το Στέκι 
Μεταναστών, χώρων των οποίων η προσβα- 
σιμότητα έχει βελτιωθεί και συμμετέχουμε 
σε πορείες και το Αντιρατσιστικό Φεστιβάλ. 

*/ Ομάδα Προσβασιμότητας ΑΠΘ 

Ειηαίΐ επικοινωνίας: 
ρΓΟδναδίΓηοίίΙα^^ιηαίΙχοιη 


Μαύρο Δάσος 

Τ ο «Μαύρο Δάσος»* είναι μια αναρχική συλλογικότητα 
με αναφορά τη γειτονιά του Ζωγράφου. Σύντροφοι 
και συντρόφισσες από του Ζωγράφου και τις γύρω 
περιοχές, επιλέξαμε να οργανωθούμε και να συλλογικοποιή- 
σουμε τις αντιστάσεις μας με βάση την πολιτική μας ταυτότη¬ 
τα. Θέλουμε έτσι, να βάλουμε από τη σκοπιά μας, σύμφωνα 
με τις αντικειμενικές μας δυνατότητες και από την μεριά του 
στρατοπέδου των καταπιεσμένων και εκμεταλλευόμενων, το 
δικό μας λιθαράκι στον ταξικό και κοινωνικό πόλεμο. 

Ο αγώνας ενάντια στην εξουσία για τη δημιουργία μιας άλ¬ 
λης κοινωνίας δεν μπορεί παρά να είναι συλλογικός και οργα¬ 
νωμένος από τα κάτω, βασισμένος σε οριζόντιες, αντιιεραρ- 
χικές δομές. Σημείο εκκίνησης μας, η παραδοσιακή αναρχική 
θέση - ο τρόπος που οργανωνόμαστε στο σήμερα οφείλει να 
είναι το πρόπλασμα της αυριανής κοινωνίας. Ο τρόπος λοιπόν 
που επιλέγουμε να αντισταθούμε δεν μπορεί παρά να αντα¬ 
νακλά και να εμπεριέχει τις μορφές, τις διαδικασίες αλλά και 
τις διαπροσωπικές σχέσεις της κοινωνικής οργάνωσης που 
οραματιζόμαστε. Δεν μπορεί παρά να αποτελεί τον αντίθετο 
πόλο του εξουσιαστικού τρόπου οργάνωσης της ζωής μας. 

Θεωρούμε πως οι αναρχικές ομάδες με ξεκάθαρα πολιτικά 
χαρακτηριστικά και στόχους αποτελούν συστατικά στοιχεία 
ενός πολύμορφου αγώνα ενάντια στο Κράτος και το Κεφά¬ 
λαιο και οφείλουν να είναι το μέσο παραγωγής και διάχυσης 
της επαναστατικής προπαγάνδας σε όλα τα επίπεδα του αγώ¬ 
να. 

Σε μια μεταμοντέρνα περίοδο κατακερματισμού, σε μια πε¬ 
ρίοδο που δεν μπορούμε να εφησυχαζόμαστέ μόνο πάνω σε 
επιμέρους διεκδικήσεις και ζητήματα, είναι αναγκαία πιο πολύ 
από ποτέ μια συνολική θέαση του υπάρχοντος κόσμου, των 
τρόπων επιβολής του και των μεθόδων καταπίεσής του και 
ταυτόχρονα ένα όσο το δυνατόν πιο συγκεκριμένο όραμα για 


τον κόσμο που επιθυμούμε να οικοδομήσουμε. Αυτό δεν ση¬ 
μαίνει ότι αποκηρύσσουμε ή εχθρευόμαστε τους αγώνες της 
κοινωνίας για επιμέρους ή μερικά ζητήματα. 

Δεν είμαστε της λογικής ότι κάθε διεκδίκηση που δεν αντα- 
ποκρίνεται σε ένα συλλογικό, επαναστατικό φαντασιακό εί¬ 
ναι αυτόματα και εχθρική για την υπόθεση της κοινωνικής 
επανάστασης. Αντίθετα, πιστεύουμε πως κάθε δράση που 
αμφισβητεί έστω και στο πιο μερικό επίπεδο την καταπίεση 
και την εκμετάλλευση είναι θετική και εμπεριέχει μέσα της 
την πιθανότητα της δημιουργίας επαναστατικής συνείδησης 
για όσους και όσες εμπλέκονται σε αυτή. Ωστόσο, το ότι δεν 
αντιλαμβανόμαστε ως εχθρικές τέτοιες διεκδικήσεις δεν ση¬ 
μαίνει ότι θεωρούμε και πως φτάνουν από μόνες τους. 

Κατά την άποψή μας, αν μέσα στις επιμέρους διεκδικήσεις 
δεν «φυτευτεί» η σπορά της συνολικοποίησης και αν αυτές δεν 
τεθούν γενικότερα στην τροχιά του ταξικού ανταγωνισμού με 
προοπτική την κοινωνική χειραφέτηση για την αναρχική κομ¬ 
μουνιστική κοινωνία, τότε οι τελευταίες είναι καταδικασμένες 
στην ενσωμάτωση από το σύστημα. Οι αναρχικοί πρέπει να 
βρίσκονται σε μια διαδικασία έμπρακτης αλληλεγγύης και 
αλληλεπίδρασης με όλους τους επιμέρους αγώνες που προκύ¬ 
πτουν αυθόρμητα και από τα κάτω για την κοινωνία έτσι ώστε 
μέσα από την παρέμβασή μας σε αυτούς να τους στρέψουμε 
στην συνολική αμφισβήτηση του καπιταλισμού, να συμβά¬ 
λουμε στην ριζοσπαστικοποίησή τους και να τους εντάξουμε 
μέσα σε μια συνολική θεώρηση για τις κοινωνικές διεργασίες. 

Ταυτόχρονα, εχθρευόμαστε κάθε είδους πολιτική πρωτο¬ 
πορία με ιδεοληπτικές λογικές κατοχής της μιας και μοναδικής 
αλήθειας, η οποία υποτίθεται πως βήμα-βήμα θα μας οδηγή¬ 
σει στην πολυπόθητη αταξική κοινωνία, λες και η επανάσταση 
είναι ένας προορισμός για τον οποίο χρειαζόμαστε απλά έναν 
οδικό χάρτη. Ο δρόμος για την κοινωνική επανάσταση χτίζε¬ 
ται ενώ τον περπατάμε και κάθε βήμα γίνεται μέσα από την 
διαλεκτική μας συνύπαρξη με τον κόσμο του κινήματος και 
της κοινωνίας. Η χάραξη στρατηγικής μας γίνεται μόνο μέσα 
από αυτή τη διαλεκτική. 


Η περιοχή του Ζωγράφου είναι αρκετά δυνατή κινηματικά 
και ένας από τους σκοπούς μας είναι σε επίπεδο γειτονιάς να 
βρεθούμε και να συνεργαστούμε, μακριά από λογικές αντα¬ 
γωνισμού, με κομμάτια του κινήματος που λειτουργούν αντι- 
ιεραρχικά και αδιαμεσολάβητα, έτσι ώστε πέρα από κόμματα 
και παρατάξεις να προωθήσουμε και να δυναμώσουμε κοινω¬ 
νικές δομές και εγχειρήματα που βρίσκονται σε πόλεμο με το 
υπάρχον και ταυτόχρονα οικοδομούν έναν άλλο κόσμο. 

Αναρχική συλλογικότητα "Μαύρο Δάσος” 

*Η ονομασία που επιλέξαμε να δώσουμε στην συλλογικό¬ 
τητα έχει τον δικό της συμβολισμό καθώς έτσι ονομάζεται το 
δασάκι ανάμεσα στην περιοχή των Ιλισίων, της Καισαριανής 
και του Παγκρατίου. Στο μαύρο δάσος κάποιοι από εμάς παί¬ 
ξαμε όταν ήμασταν παιδιά και πρωτοερωτευτήκαμε σαν έφη¬ 
βοι. Επιπλέον, το καλοκαίρι του 2010, μαζί με την υπόλοιπη 
γειτονιά, δόθηκαν αυτοοργανωμένοι αγώνες με σκοπό την 
οικειοποίηση του δημόσιου αυτού χώρου. Δημιουργήθηκε, 
λαϊκή συνέλευση γειτονιάς η οποία επαναδιαμόρφωσε το 
χώρο που είχε αλλάξει από τις μπουλντόζες των εργολάβων, 
αντικατέστησε τα κομμένα δέντρα με νέα, αφαίρεσε τις λα¬ 
μαρίνες της περίφραξης, οργάνωσε δράσεις εντός κι εκτός 
του δάσους, υπερασπίστηκε κι επιτυχώς διέσωσε την ύπαρξη 
του ως έχει σήμερα. Ακυρώνοντας από τα κάτω τα σχέδια της 
τότε δημοτικής αρχής που το θεωρούσε ένα καλό φιλέτο προς 
εμπορική εκμετάλλευση μέσω της τσιμεντοποίησης του. 

ΑΠΑΤΡΙΧ 


εφημερίδα δρόμου 


Μικρά Μεγάλα Εσωτερικά Νέα 


Καρτέλ ηρωίνης: Η Ελληνική μεγαλοα¬ 
στική τάξη που εμπορεύεται τον θάνατο 

Στις 22/6/2014, έπειτα από εξάμηνη παρακο¬ 
λούθηση εντοπίστηκαν δύο τόνοι ηρωίνης 
που είχαν μεταφερθεί με νταλίκες από το 
δεξαμενόπλοιο «Νοογ Οηο> (που παρέμενε 
αγκυροβολημένο από τις 7/6) στα ανοιχτά 
της Ελευσίνας, σε αποθήκη και βίλα στο 
Κορωπί και στη Φιλοθέη. Η βίλα, στην οδό 
Αθανασίου Διάκου 9-11, όπου κατασχέθηκε 
ο ένας και πλέον τόνος ηρωίνης, ανήκε στον 
έμπορο διαμαντιών Νίκο Σταματιάδη. 

Ο πατέρας Σταματιάδης, ήταν γνωστός 
στους κύκλους των εύπορων Αθηναίων για 
τις ιδιομορφίες του σε σχέση με τυχερά παι¬ 
χνίδια και στοιχήματα. Η οικογένεια Σταμα¬ 
τιάδη είναι στη λίστα Λαγκάρντ, με βασικό 
καταθέτη τον Νίκο Σταματιάδη. 

Η βίλα Σταματιάδη ήταν ο χώρος που 
έκρυβαν την ηρωίνη. Από εκεί έφευγε μόνο 
όταν υπήρχε επιχείρηση αποστολής στο εξω¬ 
τερικό, οπότε την μετέφεραν τμηματικά στην 
αποθήκη στο Κορωπί και την έκρυβαν σε 
σάκο με μαρμαρόσκονη. 


Το πρόσωπο-κλειδί της επιχείρησης «φω- 
τογραφήθηκε» από μερικά αστικά μ.μ.ε. αλλά 
και με αναρτήσεις στο Διαδίκτυο. Τα δημο¬ 
σιεύματα αφορούσαν και τη στενή συνεργα¬ 
σία του με πρόεδρο μεγάλης Ποδοσφαιρικής 
Α.Ε.. Πρόκειται για τον Αιμίλιο Κοτσώνη, 
στενό φίλο του Βαγγέλη Μαρινάκη, πρόε¬ 
δρο της Π.Α.Ε. Ολυμπιακός και υπεύθυνο 
του τμήματος προμηθειών της Π.Α.Ε., που 
μπήκε στη σύνθεση του Ολυμπιακού τον Σε¬ 
πτέμβριο του 2010, λίγους μήνες μετά την μη 
εκλογή του στο Δήμο Γλυφάδας με την παρά¬ 
ταξη του Μιλτιάδη Βαρβιτσιώτη. 

Ο Α. Κοτσώνης ήταν ο ιδιοκτήτης του 
δεξαμενόπλοιου "Νοογ Οηε", ενώ η εταιρία 
στην οποία άνηκε ουσιαστικά το πλοίο είχε 
δημιουργηθεί το 2013 από τον ίδιο τον Β. 
Μαρινάκη. Ο στενός συνεργάτης και φίλος 
του Βαγγέλη Μαρινάκη κρίθηκε προφυλακι- 
στέος, μετά την πολύωρη απολογία του στην 
ανακρίτρια Πειραιώς ως φυσικός αυτουργός 
στις 30/5/15. 

Η συνολική ποσότητα της ηρωίνης που έχει 
εντοπίσει και κατασχέσει το Λ.Σ - ΕΛ.ΑΚΤ. 
από τη βίλα της Φιλοθέης, το πλοίο και τις 


αποθήκες στο Κορωπί ανέρχεται σε δύο τό¬ 
νους και εκατόν είκοσι κιλά (2,120 Ε§γ). Πρό¬ 
κειται για τη μεγαλύτερη ποσότητα που έχει 
βρεθεί ποτέ σε ευρωπαϊκό έδαφος. Φυσικά 
μόνο τυχαίο δεν είναι ο ένας από τους δικη¬ 
γόρους του να είναι ο αδελφός του φύρερ της 
Χρυσής Αυγής Νίκου Μιχαλολιάκου, Τάκης 
Μιχαλόλιας. 

Η φασιστική Ελληνική “Δικαιοσύνη” σε 
νέα επεισόδια. 

Αν στη χώρα που κάποιοι βάφτισαν Ελλά¬ 
δα υπάρχει ένας ξευτιλισμένος θεσμός με 
εντελώς φασιστικά χαρακτηριστικά, αυτός 
είναι σίγουρα η Ελληνική “Δικαιοσύνη”. 12 
χιλιάδες ευρώ καλούνται να καταβάλουν ως 
πρόστιμο οι μετανάστες από το Μπαγκλα¬ 
ντές που, όταν διεκδίκησαν τα δεδουλευμένα 
τους, δέχτηκαν επίθεση από επιστάτες των 
φραουλοχώ ραφών όπου εργαζόταν στη Μα- 
νωλάδα, με αποτέλεσμα να τραυματιστούν 28 
άτομα. Πρόκειται για τα δικαστικά έξοδα που 
θα πρέπει να πληρώσουν ως πρόστιμο επειδή 
είχαν αιτηθεί αλλαγή δικαστή στη δίκη, θεω¬ 


ρώντας πως ο συγκεκριμένος 
δικαστής μεροληπτούσε υπέρ 
της άλλης πλευράς. 

Ο εκπρόσωπος των μεταναστών εργατών, 
Αρίφ Αχμάν, δήλωσε ότι έκαναν καταγγελία 
για το πρόστιμο στο γραφείο της αναπληρώ- 
τριας υπουργού, Νάντιας Βαλαβάνη: “Συνα¬ 
ντηθήκαμε με τον διευθυντή του γραφείου 
της και του είπαμε πως το πρόστιμο είναι 
ρατσιστικό. Τα παιδιά έφαγαν σφαίρες, δεν 
έχουν πληρωθεί τα λεφτά που τους χρωστά¬ 
νε κι έρχεται και το πρόστιμο τώρα. Αυτό που 
μας είπε ο διευθυντής είναι ότι θα βοηθήσουν 
να ακυρωθούν αυτά τα πρόστιμα. Και μας 
είπε ότι είναι ντροπή που μας τα έστειλαν”, 
συμπλήρωσε. 

Υπενθυμίζεται ότι στη δίκη για τους τραυ¬ 
ματισμούς με καραμπίνα από επιστάτες των 
φραουλοχώ ραφών, ο ιδιοκτήτης της επιχεί¬ 
ρησης είχε αθωωθεί, ενώ οι επιστάτες κατα¬ 
δικάστηκαν για επικίνδυνες σωματικές βλά¬ 
βες και συνεργεία σε επικίνδυνες σωματικές 
βλάβες εκ παραλείψεως. Η καταδίκη τους 
είχε ανασταλτικό χαρακτήρα και αφέθηκαν 
ελεύθεροι. ■ 



Ανακοίνωση πρωτοβουλίας 
συντρόφων/ ισσων Ηρακλείου 
για μια επαναστατική πλατφόρμα 


Σ τις 10/04/2014 ο Επαναστατικός Αγώ¬ 
νας επιτίθεται στο παράρτημα της 
ΕΚΤ, στη Διεύθυνση Εποπτείας της 
Τράπεζας της Ελλάδος στο Σύνταγμα, όπου 
στεγαζόταν και το γραφείο του μόνιμου αντι¬ 
προσώπου του ΔΝΤ στην Ελλάδα. Στην ανά¬ 
ληψη ευθύνης που ακολουθεί ως επίλογος, 
προτάσσεται μια επαναστατική πλατφόρμα 
με συγκεκριμένες πολιτικές θέσεις. Το Νο¬ 
έμβριο του 2014, πραγματοποιήθηκε εκδή¬ 
λωση στο Ηράκλειο με τη συμμετοχή του 
φυλακισμένου συντρόφου και μέλους του 
Επαναστατικού Αγώνα, Νίκου Μαζιώτη, με 
θεματολογία το τρίπτυχο, «Ένοπλος Αγώνας 
- Επαναστατικό Κίνημα - Κοινωνική Επανά¬ 
σταση». 

Με αφορμή αυτά αλλά, πρωτίστως, ανα¬ 
γνωρίζοντας την αναγκαιότητα να ξεκινήσει 
ένας διάλογος εντός του χώρου με σκοπό 
να διευρυνθεί μία τέτοια οπτική, συστήσαμε 
στο Ηράκλειο μια πρωτοβουλία από συντρό¬ 
φους/ισσες. 

Σκοπός μας σε πρώτη φάση είναι να ερ¬ 
μηνεύσουμε (αλλά και να συνεχίζουμε να 
ερμηνεύουμε) όσο το δυνατόν καλύτερα την 
πολιτική-κοινωνική συγκυρία, τις συνεχείς 
αλλαγές της, τις ανάγκες της εποχής μας, βά¬ 
ζοντας σε αυτά μία επαναστατική προοπτική, 
αλλά και να αναζητήσουμε, τόσο εντός του 
Α/Α χώρου, όσο και εκτός, μέσα σε κοινωνι¬ 
κές και πολιτικές ομάδες και δομές, σε εργατι¬ 
κά σωματεία βάσης, αλλά γενικότερα και από 
τα αγωνιζόμενα κομμάτια της κοινωνίας, τα 
υποκείμενα που θα αποτελέσουν τη δυναμική 
για τη δημιουργία ενός ισχυρού επαναστατι¬ 
κού κινήματος. Συγχρόνως, ερμηνεύουμε την 
κατάσταση που βρίσκεται το Α/Α κίνημα, τις 
ανάγκες του, το ρόλο που θα πρέπει να παίξει 
στις σημερινές αλλά και μελλοντικές συνθή¬ 
κες της οικονομικής κρίσης και τη στρατηγι¬ 
κή που θα πρέπει να έχει για να αποτελέσει 
μια πολιτική δύναμη με ενιαία πολιτική συ¬ 
γκρότηση και ενιαίο πολιτικό λόγο που θα 
καταφέρει τη χειραφέτηση των αγωνιστικών 
δυνάμεων. 

Έτσι θεωρήσαμε την πλατφόρμα ως μία 
βάση - μια ομπρέλα, η οποία θα εμπεριέχει τις 
ήδη υπάρχουσες δομές (τόσο τις κοινωνικές, 
όσο και τις πολιτικές), βάζοντας από κοινού 


σε αυτές μια επαναστατική προοπτική, αλλά 
συγχρόνως θα αποτελέσει ένα πολιτικό πρό¬ 
γραμμα μέσα από το οποίο θα προκύπτει η 
κεντρική πολιτική στόχευση. 

Αυτό φυσικά δεν σημαίνει ότι θα συμφω¬ 
νήσουμε σε όλα τα ζητήματα, αλλά να ανα¬ 
γνωρίσουμε την αναγκαιότητα να κινηθούμε 
πάνω σε μία κοινή βάση, με κοινούς πολιτι¬ 
κούς στόχους, ώστε να μπορέσουμε να εκμε¬ 
ταλλευτούμε τη σημερινή πολιτική συγκυρία, 
να βάλουμε προοπτική, να επαναπροσδιο¬ 
ρίσουμε τα μέσα αγώνα και, εν τέλει, να συ¬ 
γκροτήσουμε ένα ευρύτερο επαναστατικό 
μέτωπο. 

Θεωρούμε ότι η πλατφόρμα που προτείνει 
ο Ε.Α. περικλείει τις πολιτικές θέσεις εκείνες 
που θα έπρεπε να εξετάσουμε και να δου¬ 
λέψουμε πάνω σε αυτές. Τις αναλύσαμε και, 
μέσα από τις συμφωνίες και τις διαφωνίες 
που προέκυψαν, την τροποποιήσαμε σε ένα 
μικρό βαθμό, προσθέτοντας κάποιες δικές 
μας απόψεις, παραθέτοντας και εμείς με τη 
σειρά μας την τροποποιημένη πλατφόρμα. 

Μια επαναστατική πλατφόρμα στις σημε¬ 
ρινές συνθήκες θα μπορούσε να συνοψιστεί 
στα εξής: 

■ Μη αναγνώριση και μονομερής παύση 
πληρωμών του ελληνικού χρέους. 

■ Έξοδος από την ΟΝΕ και από την ΕΕ. 

■ Απεμπλοκή από τις νατοϊκές δυνάμεις 
(ΝΑΤΟ) και διάλυση των στρατιωτικών τους 
βάσεων. 

■ Απαλλοτρίωση της ιδιοκτησίας του κεφα¬ 
λαίου, των μεγάλων επιχειρήσεων, των πολυ¬ 
εθνικών, όλης της κινητής και ακίνητης περι¬ 
ουσίας των καπιταλιστών. 

■ Κατάργηση του τραπεζικού συστήματος, 
διαγραφή όλων των χρεών προς τις τράπεζες, 
απαλλοτρίωση και κοινωνικοποίηση των πε¬ 
ριουσιακών στοιχείων των τραπεζών. 

■ Απαλλοτρίωση της κρατικής περιουσίας, 
των επιχειρήσεων κοινής ωφέλειας. Απαλλο¬ 
τρίωση της εκκλησιαστικής περιουσίας. 

■ Κοινωνικοποίηση των μέσων παραγωγής, 
της βιομηχανίας, των λιμανιών, των μέσων 
μεταφοράς και επικοινωνιών, των συγκοινω¬ 
νιών, των επιχειρήσεων κοινής ωφέλειας, των 
νοσοκομείων και των εκπαιδευτικών ιδρυμά¬ 
των. Τη διαχείρισή τους θα την αναλάβουν οι 



εργαζόμενοι (στα πλαίσια της αυτοδιαχείρι¬ 
σης και της κολεκτιβοποίησης). 

■ Κατάργηση του κράτους (ως πολιτικό σύ¬ 
στημα) και του αστικού κοινοβουλίου των 
επαγγελματιών πολιτικών και αντικατά¬ 
στασή τους από ένα συνομοσπονδιακό σύ¬ 
στημα* λαϊκών συνελεύσεων και εργατικών 
συμβουλίων, ο συντονισμός των οποίων, η 
επικοινωνία και η εκτέλεση των αποφάσε¬ 
ων θα γίνεται από αντιπροσώπους αιρετούς 
και άμεσα ανακλητούς. Σε πανελλαδικό επί¬ 
πεδο θα υπάρχει στη θέση του παλιού αντι¬ 
προσωπευτικού αστικού κοινοβουλίου μια 
ανώτατη Συνομοσπονδιακή Λαϊκή Συνέλευ¬ 
ση, τα μέλη της οποίας θα προέρχονται από 
εξουσιοδοτημένα μέλη-αντιπροσώπους αι¬ 
ρετούς και ανακλητούς από τις τοπικές λαϊ¬ 
κές συνελεύσεις και τα εργατικά συμβούλια. 
*(Όα αποτελούνται είτε από μεμονωμένα άτο¬ 
μα , είτε από κοινωνικές ομάδες , είτε από πολι¬ 
τικές ομάδες). 

■ Κατάργηση της αστυνομίας και του εθνι¬ 
κού στρατού και αντικατάσταση τους από το¬ 
πικές ένοπλές λαϊκές πολιτοφυλακές (ομάδες 
αυτοπεριφρούρησης), οι οποίες στο σύνολό 
τους θα συγκροτούν έναν ενιαίο επαναστα¬ 
τικό στρατό (μη μισθοφορικό). 

Οι συγκεκριμένες πολιτικές θέσεις δεν 
αντανακλούν το σκεπτικό ενός αγώνα αιτη- 
ματικού χαρακτήρα, αλλά για την υλοποίηση 
τους θα χρειαστεί ένας επίμονος αγώνας, ο 
οποίος (θα επαναλάβουμε και έχει σημασία) 
θα επαναπροσδιορίσει τη στρατηγική και τα 
μέσα πάλης του. 

Επιφυλασσόμαστε λοιπόν για ένα πλήρες 
κείμενο τον επόμενο καιρό, όμως κοινοποι¬ 
ούμε την πλατφόρμα ως παρότρυνση προς 
δημιουργία κι άλλων πρωτοβουλιών γύρω 
απ’ αυτήν ή την επαφή με ήδη υπάρχουσες 


ομάδες που τους ενδιαφέρει. Σκοπός είναι 
η συγκρότηση μιας συνέλευσης, η οποία θα 
στοχεύει στη διοργάνωση ενός πανελλαδικού 
συνέδριου, στο οποίο με βάση μια επαναστα¬ 
τική πλατφόρμα θα καλούνται ανοιχτά συλ- 
λογικότητες και άτομα, στέκια, καταλήψεις 
από τον Α/Α χώρο αλλά και από τον ευρύ¬ 
τερα αντικαπιταλιστικό, λαϊκές συνελεύσεις 
γειτονιών και σωματεία βάσης, με σκοπό την 
επίτευξη μιας κοινής πολιτικής συμφωνίας 
που αφορά την ανάπτυξη πολιτικών θέσεων 
και προτάσεων πάνω στην αντιμετώπιση της 
σημερινής πολυδιάστατης συστημικής κρίσης 
και στον επαναστατικό κοινωνικό μετασχη¬ 
ματισμό. 

Ένα τέτοιο συνέδριο, με την επίτευξη μιας 
τέτοιας συμφωνίας πάνω σε μια κοινή πλατ¬ 
φόρμα θέσεων και προτάσεων θα αποτελού¬ 
σε την ιδρυτική πράξη ενός Επαναστατικού 
Κινήματος. 

Αρμοδιότητα ενός τέτοιου συνεδρίου είναι 
επίσης η προώθηση θέσεων που αφορούν τα 
μέσα αγώνα, την στρατηγική δράσεων, την 
οργανωτική δομή του κινήματος, θέματα εκ¬ 
προσώπησης και ποιος θα είναι ο τρόπος λή¬ 
ψης των αποφάσεων. 

Με βάση τα παραπάνω, σκοπός είναι να 
φτιαχτεί μια οργανωτική δομή, με την οποία 
θα προωθήσουμε την πολύμορφη και ανατρε¬ 
πτική δράση. 

Αγώνας με όλα τα μέσα για την ανατροπή 
του κράτους και του κεφαλαίου. 

Για μια αναρχική και αταξική κοινωνία. 

ι/ Πρωτοβουλία συντρόφων/ισσων 
Ηράκλειου Κρήτης 
για μια Επαναστατική Πλατφόρμα 

Δράσεις έξω από στρατόπεδα 
συγκέντρωσης και η απεργία 
πείνας στο Παρανέστι 

«Κάνουμε απεργία πείνας. Κλείστε το στρατόπεδο στο 
Παρανέστι. Δώστε μας την ελευθερία να πάρουμε χαρτιά με 
τα ονόματά μας. Η ελευθερία είναι φυσικό δικαίωμα των 
ανθρώπινων πλασμάτων. Αναγκαζόμαστε να κάνουμε απεργία 
πείνας για το αίτημά μας προς την ελληνική κυβέρνηση. Η 
ελευθερία είναι ανθρώπινο δικαίωμα και θα έπρεπε να μας 
ανήκει. Με την απεργία πείνας χάνουμε την ελευθερία μας. Θα 
συνεχίσουμε ως το θάνατο. Ελευθερία ή θάνατος» 

Ανακοίνωση των μεταναστών απεργών πείνας στο Παρανέστι 




Η συνέλευση Νο Εα§6Γ (στη Θεσσαλονίκη) δημιουργήθηκε το Δεκέμβριο του 2013 με 
αρχική βάση συγκρότησης τις θέσεις που είχαν αναπτυχθεί από τις συντρόφισσες 
και τους συντρόφους της συνέλευσης Νο Ε&§6 γ στην Αθήνα. Σκοπός της συνέλευ¬ 
σης είναι η θεωρητική επεξεργασία, η κυκλοφορία πληροφοριών, η δικτύωση με αντίστοιχες 
πρωτοβουλίες και άτομα και η οργάνωση δράσεων ενάντια στα στρατόπεδα συγκέντρωσης. 

Τα στρατόπεδα συγκέντρωσης αποτελούν την πιο χαρακτηριστική έκφραση του ολοκληρω¬ 
τισμού και το αποκορύφωμα της αντιμεταναστευτικής πολιτικής του ελληνικού κράτους. Δεν 
παραγνωρίζουμε το γεγονός ότι αυτά δεν στέκονται από μόνα τους, αλλά μόνο ως μέρος ενός 
μηχανισμού που κρατά απαγορευμένο και υποτιμημένο ένα μεγάλο κομμάτι της εργατικής 
τάξης. Βλέπουμε αυτή τη στρατηγική υποτίμησης ως μια αναγκαία και πολλαπλά επωφελή 
για το κεφάλαιο διαδικασία, την οποία το ελληνικό κράτος εξελίσσει και συγκροτεί σε φυσικό 
επίπεδο ανάλογα με τις ανάγκες του ως καπιταλιστικός σχηματισμός. Ως εκ τούτου, ο ειδικός 
ρόλος των στρατοπέδων συγκέντρωσης μεταβάλλεται διαρκώς, καθώς μεταβάλλεται και ο 
ρόλος που ο ελληνικός καπιταλισμός επιφυλάσσει σε αυτούς που προορίζει να τα γεμίσουν. 

Μετά το 2008, η διαχείριση της κρίσης από τα αφεντικά υπαγορεύει μια νέα πιο βίαιη με¬ 
ταχείριση των μεταναστών ως περιττό εργατικό δυναμικό και αυτή δεν είναι άλλη από την 
ανακήρυξή τους σε εσωτερικό εχθρό. Τα στρατόπεδα συγκέντρωσης αποκτούν αναβαθμισμέ¬ 
νο ρόλο, ειδικά με τις επιχειρήσεις-σκούπα που ξεκίνησαν το καλοκαίρι του 2012. Η ολοένα 
αυξανόμενη προβολή τους, αποσκοπεί στην εμπέδωση του νέου δόγματος διαχείρισης του 
πλεονάζοντος πληθυσμού: Όταν ακόμα και η εκμετάλλευση δεν αποτελεί συμφέρουσα λύση, 
τότε σειρά έχει η εξόντωση. Παράλληλα, γύρω από αυτά στήνεται ένα σύνολο από επικερδείς 
οικονομικές δραστηριότητες, αφού κονδύλια της ΕΕ εκταμιεύονται και απορροφώνται από τις 
μικρές και μεγάλες επιχειρήσεις που αναλαμβάνουν να κατασκευάσουν, να εξοπλίσουν και να 
συντηρήσουν τα στρατόπεδα συγκέντρωσης. Δεν παραλείπουμε και τους αυξημένους μισθούς 
των μπάτσων και ανθρωποφυλάκων που απασχολούνται σε αυτά. Έτσι η εναντίωση στην 
ύπαρξη στρατοπέδων συγκέντρωσης οφείλει να ξεπερνά (χωρίς να υποτιμά) αυτή καθαυτή 
την συνθήκη του εγκλεισμού. Γιατί τα στρατόπεδα συγκέντρωσης είναι μόνο φυσικά αποκομ¬ 
μένα από την υπόλοιπη επικράτεια. Γιατί έξω από αυτά, η λειτουργία τους νομιμοποιείται από 
ένα σύνολο κοινωνικών-υλικών σχέσεων μέσα στο οποίο οι μετανάστες και οι μετανάστριες 
είναι απαγορευμένες υπάρξεις. Και αυτές οι σχέσεις χτίζονται επί δεκαετίες από το κράτος και 
τα κάθε είδους αφεντικά με τις ευλογίες του διάχυτου ελληνικού ρατσισμού. 

Από τα πρώτα της βήματα, η συνέλευση έθεσε ως πρωταρχική στόχευση την επικοινωνία 
των περιεχομένων μας και τη δικτύωση με τους απαγορευμένους-ες μετανάστες και τις μετα- 
νάστριες. Προφανώς από αυτό δεν θα μπορούσε να λείπει η φυσική μας παρουσία έξω από τα 
στρατόπεδα συγκέντρωσης, όπου βέβαια αυτό είναι εφικτό λόγω απόστασης. 

Στο Παρανέστι 

Τον Δεκέμβριο του 2014, ένα χρόνο μετά την δημιουργία της ομάδας, βρεθήκαμε για πρώτη 
φορά μαζικά και οργανωμένα έξω από το στρατόπεδο συγκέντρωσης του Παρανεστίου Δρά¬ 
μας. Περίπου 200 άτομα από συλλογικότητες της Θεσσαλονίκης και άλλων πόλεων της Β. Ελ¬ 
λάδας αλλά και μεμονωμένα, φωνάξαμε συνθήματα για πάνω από 2 ώρες με στόχο να δείξουμε 
στους μετανάστες ότι δεν είναι μόνοι. Φτάσαμε μερικά μέτρα από τη είσοδο του στρατοπέδου 
αφού μπροστά μας είχαν παραταχθεί σειρές των ματ και κλούβες. Καθώς, λόγω χωροταξίας η 
οπτική επαφή ήταν μόνο στοιχειώδης, στήθηκε μικροφωνική, από όπου επαναλαμβάνονταν 
ηχογραφημένα μηνύματα αλληλεγγύης σε αγγλικά και γαλλικά ώστε να γίνει αντιληπτή τόσο 
η παρουσία μας όσο και οι προθέσεις της δράσης αυτής προς τους έγκλειστους. Αυτοί απα¬ 
ντούσαν από το προαύλιο με συνθήματα και σφυρίγματα παρά τις απειλές των μπάτσων να 
παραμείνουν ήσυχοι. Ομάδα αλληλέγγυων και δικηγόρων μπήκε στο στρατόπεδο και παρέδω¬ 
σε είδη ρουχισμού και υγιεινής στους μετανάστες. 

Στην Ξάνθη 

Τον ίδιο καιρό, ήδη επεξεργαζόμασταν το σχέδιο για μια αντίστοιχη δράση έξω από το στρα¬ 
τόπεδο συγκέντρωσης που βρίσκεται στην Ξάνθη, που, μαζί με αυτό της Δράμας αποτελούν 
τα δύο κοντινότερα σε εμάς στρατόπεδα συγκέντρωσης. Στη διοργάνωση της δράσης συμμε¬ 
τείχαν, εκτός απ’ τη συνέλευση του Νο Ε&§6 γ στη Θεσσαλονίκη, συλλογικότητες από τη Θεσ¬ 
σαλονίκη, την Ξάνθη και άλλες πόλεις, καθώς και μεμονωμένοι αλληλέγγυοι-ες. Το Σάββατο 
28/2 πραγματοποιήθηκε σύντομη πορεία στην Ξάνθη και στη συνέχεια περίπου 300 άτομα 
διαδηλώσαμε έξω από το στρατόπεδο συγκέντρωσης μεταναστών, που στεγάζεται στην πρώ¬ 
ην σχολή αστυφυλάκων. Η στάση των μπάτσων ήταν διακριτική, γεγονός που υποθέτουμε 
ότι οφείλεται αφενός στη νέα τακτική καταστολής της αριστεροδεξιάς κυβέρνησης αφετέρου 
στην δυναμικότητα μιας μαζικής (για τα δεδομένα) διαδήλωσης. Φτάσαμε ακριβώς έξω από 
τις πτέρυγες των κρατουμένων όπου για 2 ώρες ανταλλάσσαμε συνθήματα, ακούσαμε προσω¬ 
πικές μαρτυρίες των μεταναστών οι οποίοι είχαν φτιάξει αυτοσχέδια πανό με μηνύματα που 
αποζητούσαν ελευθερία. Καθ’ όλη τη διάρκεια της παρέμβασης, επικοινωνούσαμε με μοναδι¬ 
κό εμπόδιο την περίφραξη του στρατοπέδου, κάτι που προκάλεσε ανάμεικτα συναισθήματα 
καθώς μέσα στο θερμό κλίμα αλληλεγγύης που δημιουργήθηκε υπέβοσκε το ερώτημα για το 
ποιο μπορεί να είναι το βήμα παραπάνω. 


Η απεργία πείνας στο Παρανέστι 

Στις 23 Μαρτίου 23 μετανάστες, έγκλειστοι στο στρατόπεδο συγκέντρωσης Παρανεστίου 
Δράμας, ξεκίνησαν απεργία πείνας που διήρκεσε 18 ημέρες. Αιτήματά τους ήταν η άμεση απε¬ 
λευθέρωση και η νομιμοποίησή τους. Αναγνωρίζοντας ως παράλογη και άδικη τη συνθήκη της 
κράτησής τους δεν δέχθηκαν να παραμένουν φυλακισμένοι περιμένοντας την όποια διαδικα¬ 
σία χορήγησης χαρτιών. Την στιγμή που η απεργία βρισκόταν σε εξέλιξη, στο Παρανέστι ήταν 
φυλακισμένοι 210 μετανάστες και περίπου 80 ανήλικοι, ενώ ανάμεσά τους υπήρχαν άτομα με 
σοβαρά προβλήματα υγείας που «αντιμετωπίζονταν» μόνο με παυσίπονα. 

Στην αρχή της απεργίας πείνας, οι μετανάστες δέχονταν συνεχώς καψόνια από τους δε- 
σμοφύλακές τους και απειλές ότι θα τους σκορπίσουν σε διαφορετικά στρατόπεδα. Όπως 
αναφέρουν, παρακρατούνταν αντικείμενα και χρήματα που τους έστελναν φίλοι τους, με τον 
εκβιασμό ότι θα τα παραλάβουν μόνο εάν σταματήσουν την απεργία πείνας. Αντίστοιχα σκλη¬ 
ρή για την υγεία των απεργών υπήρξε και η στάση του γιατρού του στρατοπέδου. Η συνθήκη 
αυτή άλλαξε χάρη στην αποφασιστικότητα των απεργών αλλά και λόγω των αλληλέγγυων, 
που βρέθηκαν από τις πρώτες μέρες κοντά στους απεργούς πείνας (σε αντίθεση με το τραγικό 
κινηματικό έλλειμμα στις μεγάλες απεργίες πείνας των έγκλειστων μεταναστών το καλοκαίρι/ 
φθινόπωρο του 2013). Μετά από μια εβδομάδα, η απεργία πείνας είχε ήδη αρχίσει να πετυχαί¬ 
νει αποτελέσματα. Γύρω στους 40 ανήλικους που είχαν απειλήσει ότι θα ξεκινήσουν κι αυτοί 
απεργία πείνας αφέθηκαν ελεύθεροι, ενώ αφέθηκαν ελεύθεροι επίσης μετανάστες που είχαν 
προβλήματα υγείας (πριν την απεργία πείνας δεν είχαν καν εξεταστεί από γιατρό...). Στις 8 
Απριλίου οι απεργοί πείνας σταμάτησαν καθώς, ήδη ταλαιπωρημένοι από την πολύμηνη κρά¬ 
τηση, είχαν φτάσει στα όρια των αντοχών τους, ενώ οι ανθρωποφύλακες τούς διαβεβαίωναν 
ότι θα απελευθερωθούν άμεσα είτε λόγω όμηνου είτε λόγω αίτησης ασύλου. 

Δράσεις αλληλεγγύης στην απεργία πείνας 

Κατά τη διάρκεια της απεργίας πείνας βρεθήκαμε δύο φορές έξω από το στρατόπεδο του Πα¬ 
ρανεστίου, ενώ παράλληλα διοργανώσαμε μια μικροφωνική συγκέντρωση - ενημέρωση και 
μια πορεία στο κέντρο της Θεσσαλονίκης. 

Την Κυριακή 29/3 περίπου 30 σύντροφοι και συντρόφισσες, με πρωτοβουλία της συνέλευ¬ 
σης Νο Ε&£6 γ Θεσσαλονίκης, προσεγγίσαμε το στρατόπεδο από το βουνό στη βόρεια πλευρά 
του, κοντά στις πτέρυγες όπου κρατούνται οι μετανάστες και βρισκόταν σε εξέλιξη η απεργία 
πείνας. Για σχεδόν δύο ώρες ανταλλάσσαμε συνθήματα με τους φυλακισμένους μετανάστες, οι 
οποίοι έφτιαξαν επιτόπου αυτοσχέδια πανό, σχημάτισαν με ρούχα τις λέξεις «ΕΚΕΕΌΟΜ ΟΚ 
ΌΕΑΤΗ», μας πετούσαν χάρτινες μπάλες με μηνύματα [ανάμεσά τους κι ένα χαρτί «εθελοντι¬ 
κής απέλασης» (!) που τους είχαν δώσει να υπογράψουν]. 

Μετά από μια εβδομάδα, το Σάββατο 4/4, ένα λεωφορείο και 3 αυτοκίνητα με αλληλέγ- 
γυους-ες από Θεσσαλονίκη και Δράμα συγκεντρωθήκαμε ξανά έξω από το στρατόπεδο. 
Εκτός από την ανταλλαγή συνθημάτων, στήσαμε μικροφωνική με γεννήτρια και δεχόμασταν 
και στέλναμε μηνύματα μέσα σε μπουκάλια νερού, ενώ οι κρατούμενοι απαντούσαν πετώ- 
ντας μπάλες ποδοσφαίρου, ακόμη και παπούτσια μέσα στα οποία τοποθετούσαν σημειώματα. 
Όπως μας είπαν όσοι συνέχιζαν τότε την απεργία, ο λόγος που αντέχουν ακόμα παρά την 
κακή τους κατάσταση ήταν η αλληλεγγύη από έξω, καθώς σε προηγούμενες περιπτώσεις που 
έκαναν απεργία πείνας δεν το είχε μάθει κανείς. Κατά τη δεύτερη παρουσία μας εκεί, εμφανής 
ήταν η αλλαγή της στάσης των μπάτσων απέναντι στους αλληλέγγυους, αφού δεν επέτρεψαν 
την είσοδο σε κανέναν εκτός δικηγόρων, λέγοντάς μας να υποβάλουμε αίτηση στο αρχηγείο 
της αστυνομίας στην Αθήνα και θα μας απαντήσουν σε 10 μέρες (!!!). Επίσης, σε εφαρμογή 
της δήλωσης Πανούση ότι «τα κέντρα κράτησης μπορεί να χρειαστεί να ξαναγεμίσουν», σε μια 
πτέρυγα βρίσκονταν καινούργιοι κρατούμενοι μετανάστες από το Αφγανιστάν. 

Επίλογος 

Τα στρατόπεδα συγκέντρωσης δεν θα τα γκρεμίσει κανένας άλλος παρά οι ίδιοι οι κρατούμε¬ 
νοί τους, ως τα υποκείμενα που βιώνουν άμεσα την συνθήκη που επιθυμούν να ανατρέψουν. 
Όμως η δυναμική (και) αυτού του αγώνα εξαρτάται άμεσα από την αποφασιστικότητα και την 
αυτοπεποίθηση που θα επιδείξουν εκείνη τη στιγμή. Χαρακτηριστικά που αμφότερα επηρεά¬ 
ζονται από την στάση του κινήματος αλληλεγγύης που θα τους συμπαρασταθεί. Ειδικά από 
τη στιγμή που οι αγώνες των μεταναστών, εκτός του ότι αντιμετωπίζονται βίαια χωρίς κανένα 
πρόσχημα, στερούνται την όποια μορφή καθεστωτικής ή εναλλακτικής δημοσιοποίησης. 

Η εμπειρία μας από την πρόσφατη σειρά δράσεων έξω από τα στρατόπεδα συγκέντρωσης 
μας δείχνει την αξία να στεκόμαστε δίπλα στους μετανάστες, ειδικά όταν αυτοί επιλέγουν να 
αντισταθούν με μαζικό και δυναμικό τρόπο απέναντι στον εγκλεισμό τους. Είναι μέρος της 
δικής μας συμβολής στο γκρέμισμα των στρατοπέδων συγκέντρωσης. Και είναι το λιγότερο 
που μπορούμε να κάνουμε για να ενισχύσουμε την αυτοπεποίθηση τους και να τους υπενθυμί¬ 
σουμε ότι δεν είναι μόνοι. Και δυστυχώς ήμασταν ελάχιστοι αυτοί που το κάναμε... 

*/ Νο γ 

Κανένας τόπος για τους πρόσφυγες 


σο κι αν επιχειρείται να συσκοτι- 
I ■ στεί, η ουσία της υπό διαμόρφωση 
νέας Ευρωπαϊκής πολιτικής απέ¬ 
ναντι στο άσυλο δεν είναι άλλη παρά μια 
προσπάθεια να εξορκιστεί η πηγή του προ¬ 
βλήματος, δηλαδή η μαζική φυγή πληθυσμών 
από εμπόλεμες περιοχές. Η ίδρυση των νέων 
στρατοπέδων στην ευρωπαϊκή περίμετρο και 
η προσπάθεια να αναλάβει μια ενιαία κεντρι¬ 
κή διοίκηση την αντιμετώπιση του προσφυ- 
γικού προβλήματος προετοιμάζει την ευρω¬ 
παϊκή κοινή γνώμη για μια νέα πολιτική με 
διαστάσεις ανοιχτής εχθρότητας κατά των 
προσφύγων. 

Η <3ε ίάεΐο πολιτική της ΕΕ, είναι να αφήνει 
τους μετανάστες να πνίγονται, ώστε να τους 
αναγκάσει να φοβηθούν να κάνουν το ταξίδι. 
Το 2014, σχεδόν 4.000 πτώματα ανθρώπων 
περισυλλέγησαν από τη Μεσόγειο. Κι αυτός 
ο αριθμός αντιπροσωπεύει μόνο τα πτώματα 
που βρέθηκαν. Ο συνολικός αριθμός των αφί¬ 
ξεων στην Ιταλία το 2014 αυξήθηκε πάνω από 
300% σε σχέση με το 2013, με περισσότερους 
από 170.000 πρόσφυγες. 

Σε όλα τα κράτη-μέλη της ΕΕ εφαρμόζο¬ 
νται πολιτικές δίωξης, φυλάκισης, απέλασης, 
βασανισμού, κρατικής και εργοδοτικής βίας 
εναντίον των χωρίς χαρτιά προσφύγων και 
μεταναστών. Η Ελλάδα, βασική χώρα διέλευ¬ 
σης προσφύγων από χώρες που έχουν δεχθεί 
τις πολεμικές επεμβάσεις της Δύσης, είναι 
ένα από τα κράτη-μέλη με την πιο σκληρή 
πολιτική δίωξης εναντίον τους. 

Ο πόλεμος γεννά κέρδη και 
πτώματα 

Η σκλήρυνση της ΕΕ απέναντι σε πρόσφυγες 
και μετανάστες ξεκίνησε μετά τα μαζικά κύ¬ 
ματα προσφύγων που προκάλεσαν οι επεμ¬ 
βάσεις στο Αφγανιστάν και το Ιράκ. Η στάση 
αυτή επενδύθηκε ιδεολογικά με την ενοχο¬ 
ποίηση των μεταναστών για την “τρομοκρα¬ 
τία”, την εγκληματικότητα, την ανεργία. Μια 
έκθεση που δημοσιεύθηκε από τη Διεθνή 
Κοινοπραξία των δημοσιογράφων, προκύ¬ 
πτει, ότι η Παγκόσμια Τράπεζα εκτόπισε τον 
εντυπωσιακό αριθμό των 3,4 εκατομμυρίων 
ανθρώπων τα τελευταία πέντε χρόνια. Με τη 
χρηματοδότηση των ιδιωτικοποιήσεων, την 
αρπαγή της γης και τα φράγματα, υποστηρί¬ 
ζοντας τις εταιρείες και τις κυβερνήσεις που 
κατηγορούνται για βιασμούς, δολοφονίες 
και βασανιστήρια, η Παγκόσμια Τράπεζα συ¬ 
νέβαλε μαζικά στη ροή μετανάστευσης των 
φτωχών ανθρώπων σε όλο τον κόσμο. 

Η ενασχόληση της ΕΕ με ζητήματα Ασύ- 
λου-Μετανάστευσης-Συνόρων ξεκίνησε με 
τη Συνθήκη του Μάαστριχτ (1992), όπου για 
πρώτη φορά η ΕΕ απέκτησε αρμοδιότητα στα 
θέματα Εσωτερικών Υποθέσεων και Δικαιο¬ 
σύνης ως λογική συνέπεια της ανάγκης θε¬ 
σμικής θωράκισης των τεσσάρων ελευθεριών 
που κατοχυρώνει το Μάαστριχτ. 

Το 1985 υπογράφτηκε από ορισμένα κρά¬ 
τη-μέλη η “Σύμβαση Σένγκεν” (τέθηκε σε 
ισχύ το 1995), που -μεταξύ άλλων- θέσπισε 
τους όρους εισόδου ελεύθερης κυκλοφορί¬ 
ας στο χώρο “Σένγκεν”, καθώς και τη “βίζα 
Σένγκεν”. Δημιουργήθηκε το “Σύστημα Πλη¬ 
ροφοριών Σένγκεν” (8181), που αποτελεί την 
πρώτη τράπεζα καταχώρισης και ανταλλαγής 
πληροφοριών, το πρώτο επίσημο φακέλω¬ 
μα, σε επίπεδο ΕΕ. Στη σύμβαση ορίζεται η 
έννοια του “ανεπιθύμητου” αλλοδαπού, του 
“ύποπτου για τη δημόσια τάξη, ασφάλεια και 
υγεία”. 

Δημιουργήθηκε ακόμη το “ΕυΓοάαε”, δη¬ 
λαδή η τράπεζα καταχώρισης, επεξεργασίας 
και ανταλλαγής των δακτυλικών αποτυπω¬ 
μάτων, στην οποία θα έπρεπε να καταχωρού- 
νται μόνο όσοι κάνουν αίτηση για άσυλο (για 
να μπορεί να εφαρμοστεί ο Κανονισμός του 



Όπως τα μη επανδρωμένα αεροσκάφη καί τα 
πολεμικά πλοία, η μεταναστευτική πολιτική 
επιτρέπει στους ισχυρούς να προκαλούν φρίκη 
στους αδύναμους χωρίς να λερώσουν τα χέρια τους. 


Δουβλίνου), αλλά που στην πράξη χρησιμο¬ 
ποιείται για το φακέλωμα κάθε αλλοδαπού 
που θα “συναντηθεί” με τις Αρχές. 

Για την “παράνομη” μετανάστευση, η 
οδηγία που ψηφίστηκε το 2008, προβλέπει 
18μηνη φυλάκιση, απέλαση και απαγόρευση 
εισόδου στην ΕΕ για πέντε χρόνια. Τα κρά¬ 
τη-μέλη της ΕΕ (ιδιαίτερα όσα βρίσκονται 
στα νότια αλλά και τα ανατολικά σύνορα) 
είναι γεμάτα κέντρα κράτησης μεταναστών 
και προσφύγων. Κέντρα κράτησης -με συγ- 
χρηματοδότηση της ΕΕ- υπάρχουν και σε 
μια σειρά αφρικανικές και ανατολικές χώρες. 
Οι συνθήκες είναι παντού ανυπόφορες και 
απάνθρωπες, γεγονός που έχει προκαλέσει 
ξεσηκωμούς και απεργίες πείνας των κρα¬ 
τουμένων προσφύγων και μεταναστών. Η 
σύντομη αυτή αναφορά στους μηχανισμούς 
που διαμόρφωσαν την “Ευρώπη-φρούριο” 
αποδεικνύει ότι αυτοί δεν ήταν αποκλειστι¬ 
κό προϊόν των φιλελεύθερων δεξιών αστικών 
κομμάτων, όπως υπαινίσσονται τα διάφορα 
σοσιαλδημοκρατικά, “αριστερά” κόμματα, κι¬ 
νήσεις και ΜΚΟ, αλλά μία καθολική συμφω¬ 
νία όλων όσων απαρτίζουν το αστικό πολιτι¬ 
κό σύστημα, με ελάχιστες εξαιρέσεις κάποιων 
μικρών αριστερών κομμάτων. 

Η Ελπίδα που γίνεται υδάτινος 
τάφος 

“Λεν είναι δουλειά μας να σώζουμε ανθρώ¬ 
πους,, δεν περιλαμβάνεται στις υποχρεώ¬ 
σεις της ΕΕ”. 

(ΡαΒποε Ε6£§6 π επικεφαλής της ΡΐΌηΐεχ στην 
Ιταλία) 

Στα μεταβατικά στρατόπεδα στη Λιβύη, πριν 
από την επικίνδυνη επιχείρηση διάσχισης της 
“Μπλε Ερήμου”, όπως αποκαλούν τη Με¬ 
σόγειο οι μετανάστες, παίζουν ποδόσφαιρο, 
πάλη και συγκεντρώνουν όλοι μαζί τα λιγο¬ 
στά τους χρήματα, ώστε ακόμη κι ένας πιο 
φτωχός φίλος τους να μπορέσει να πληρώσει 
για το ταξίδι. Ένας άντρας λέει ότι το μικρό- 
σκοπικό ξύλινο σκάφος του πλαισιωνόταν 
από δελφίνια καθώς έκαναν το ταξίδι, τρία 
σε κάθε πλευρά, όπως οι φύλακες-άγγελοι, 
κι αυτό ήταν που του έδωσε ελπίδα. Οι λα¬ 
θρέμποροι ανακατεύουν το νερό με βενζίνη, 


ώστε οι άνθρωποι που μεταφέρουν να μην το 
πίνουν γρήγορα και τους κοστίζουν περισσό¬ 
τερα χρήματα. Η απάντηση της ΕΕ, καθοδη¬ 
γούμενη από τη Βρετανική κυβέρνηση, ήταν 
να μειώσει τη βασική επιχείρηση διάσωσης, 
“Μ&Γε Νοδΐηιπι”. Ο ίαπιεδ ΒΓοΕεηδΗΐΐΌ, ο 
Βρετανός υπουργός, υπερασπίστηκε τη δι¬ 
ακοπή του προγράμματος διάσωσης “Μ&Γ6 
Νοδΐπιπι” με το εμετικό επιχείρημα ότι το 
πρόγραμμα αυτό ενθάρρυνε τη μετανάστευ¬ 
ση. 

Αδιαφορώντας πλήρως για τις ροές προ¬ 
σφύγων, που οι ίδιοι προκάλεσαν με τις στρα¬ 
τιωτικές και παραστρατιωτικές επιχειρήσεις 
τους στην Αφρική και την ευρύτερη Μέση 
Ανατολή, οι ηγέτες της Ε.Ε επιχειρούν τώρα 
να εκμεταλλευτούν τις εκατόμβες θυμάτων 
για να προετοιμάσουν μια ακόμη στρατιωτι¬ 
κή επιχείρηση στη Λιβύη - αυτή τη φορά με 
πρόσχημα την αντιμετώπιση των λαθρεμπό¬ 
ρων. 

Στη χώρα του “Ξένιου Δία” 

Τους πρώτους πέντε μήνες του 2015, περισ¬ 
σότεροι από 48.000 άνθρωποι, κυρίως πρό¬ 
σφυγες, έχουν εισέλθει στην Ελλάδα μέσω 
θαλάσσης. Ο αριθμός αυτός είναι εξαπλάσιος 
από αυτόν της ίδιας περιόδου του περασμέ¬ 
νου έτους (6.500) και σχεδόν ο ίδιος με τον 
συνολικό αριθμό των αφίξεων για όλο το 
2014 (43.500). Οι πρόσφυγες διασχίζουν το 
ανατολικό Αιγαίο από την Τουρκία μέσα σε 
μικρές μη αξιόπλοες βάρκες και φουσκωτά. 
Αποβιβάζονται σε έως και 15 διαφορετικά ελ¬ 
ληνικά νησιά ή διασώζονται από την ελληνι¬ 
κή ακτοφυλακή. Οι μεγαλύτερες αφίξεις είναι 
στα νησιά της Λέσβου, της Χίου, της Σάμου 
και στα Δωδεκάνησα, ιδίως στην Κω και τη 
Λέρο. Μικρότεροι αριθμοί προσφύγων έχουν 
επίσης διασχίσει και τα χερσαία σύνορα μετα¬ 
ξύ Ελλάδας και Τουρκίας στον Έβρο. 

Ο μεγάλος αριθμός προσφύγων που φτά¬ 
νει στα ελληνικά νησιά έχει προκαλέσει με¬ 
γάλη συμφόρηση. Οι πρόσφυγες, μεταξύ των 
οποίων οικογένειες με παιδιά, δεν έχουν άλλη 
επιλογή από το να κοιμούνται έξω. Επιπλέ¬ 
ον, πολλοί πρόσφυγες που αποβιβάζονται σε 
απομακρυσμένες παραλίες, μεταξύ των οποί¬ 
ων και ηλικιωμένοι και μικρά παιδιά, αναγκά¬ 


ζονται να περπατήσουν για πολλά χιλιόμετρα 
κουβαλώντας τα λιγοστά τους υπάρχοντα, 
λόγω έλλειψης μεταφορικού μέσου. 

Η Ύπατη Αρμοστεία του ΟΗΕ,. ζητά από 
τους θεσμούς και τις υπηρεσίες της ΕΕ να 
ενισχύσουν περαιτέρω τη στήριξη που πα¬ 
ρέχουν στην Ελλάδα, καθώς επίσης και τις 
ΜΚΟ, ώστε να μπορέσουν να υποστηρίξουν 
άμεσα τις κοινότητες στα ελληνικά νησιά και 
τη Νότια Ιταλία, οι οποίες προσπαθούν να 
αντιμετωπίσουν την ανθρωπιστική κρίση των 
προσφύγων και μεταναστών μέσω θαλάσ¬ 
σης. Η Ύπατη Αρμοστία εκτιμά ότι μέχρι τα 
τέλη Μαΐου σχεδόν 137.000 πρόσφυγες και 
μετανάστες διέσχισαν τη Μεσόγειο το 2015. 
Μεταξύ αυτών 54.000 αποβιβάστηκαν στην 
Ιταλία και 48.000 στην Ελλάδα. Μικρότε¬ 
ροι αριθμοί έχουν καταγραφεί στην Ισπανία 
(920) και στη Μάλτα (91). Παράλληλα, 1.850 
πρόσφυγες και μετανάστες έχασαν τη ζωή 
τους ή αγνοούνται στη θάλασσα. 

Οι “Πόντιοι Πιλάτοι” που απαρ¬ 
τίζουν τους πολίτες της ΕΕ 

Η μετανάστευση απεικονίζει ένα από τα χα¬ 
ρακτηριστικά της σύγχρονης ζωής, το οποίο 
είναι ένα καθαρό έγκλημα δια αντιπροσώπου. 
Όπως τα μη επανδρωμένα αεροσκάφη και τα 
πολεμικά πλοία, η μεταναστευτική πολιτι¬ 
κή επιτρέπει στους ισχυρούς να προκαλούν 
φρίκη στους αδύναμους χωρίς να λερώσουν 
τα χέρια τους. Η ΕΕ είναι μια διαλυμένη και 
μειωμένη κοινωνία, γεμάτη καχυποψία και 
δυσπιστία προς τους “άλλους”, ακόμη και αν 
οι πολίτες της παλεύουμε διεστραμμένα με τη 
μοναξιά και την αποξένωση και αυτό μας κα¬ 
θιστά λιγότερο ανθρώπους. 

Ξεχάστε το γεγονός ότι αυτή η κοινωνία 
δεν θα μπορούσε να λειτουργήσει χωρίς τους 
μετανάστες. Γιατί κανείς άλλος δεν θα μαζέ¬ 
ψει τα λαχανικά σας αξημέρωτα από τα χω¬ 
ράφια και δεν θα σηκωθεί στις 4 το πρωί για 
να καθαρίσει το γραφείο σας. Ξεχάστε τη μα¬ 
ζική φορολογική συμβολή των μεταναστών 
στο δημόσιο ταμείο. Το θέμα αυτό δεν αφο¬ 
ρά την οικονομία. Πάρα πολύ συχνά, ακόμη 
και η θετική στάση, εξετάζει τη μετανάστευ¬ 
ση με βάση τους αριθμούς, τα χρήματα και 
το όφελος, την εξετάζει με βάση την άποψη 
του “τι μπορούν να προσφέρουν σε εμάς;”. Το 
θέμα αυτό όμως, αφορά τρία πράγματα: την 
ανθρωπιά, την αλληλεγγύη και την ευθύνη. 
Πόσους περισσότερους θανάτους μπορεί να 
αντέξει το στομάχι μας; 

ι/ Ευάγριος Αληθινός 









ΕΝΘΕΤΟ - ΕΞΕΛΙΞΕΙΣ 

Δεσμώτες τήδε κείμεθα, 
τοις κείνων ρήμασι πειθόμενοι 

* Βρισκόμαστε δέσμιοι εδώ, νπακονοντας στα δικά τους προστάγματα 



Την πρώτη νύχτα πλησιάζουνε 
και κλέβουν ένα λουλούδι 
από τον κήπο μας 
και δε λέμε τίποτα. 

Τη δεύτερη νύχτα δεν κρύβονται πλέον 
περπατούνε στα λουλούδια, 
σκοτώνουν το σκυλί μας 
και δεν λέμε τίποτα. 

Ώσπου μια μέρα 
-την πιο διάφανη απ’ όλες- 
μπαίνουν άνετα στο σπίτι μας 
ληστεύουν το φεγγάρι μας 
γιατί ξέρουνε το φόβο μας 
που πνίγει τη φωνή στο λαιμό μας. 

Κι επειδή δεν είπαμε τίποτα 
πλέον δε μπορούμε να πούμε τίποτα 

Βλαδίμηρος Μαγιακόφσκι, Ελευθερία έκφρασης 





ΑΠΑΤΡΙ* 

εφημερίδα δρόμου 

Ζήτα) ο εθνικός διχασμός 

Σημειώσεις για το λίγο πριν και το λίγο μετά του δημοψη¬ 
φίσματος, τα όρια της νέας εξουσίας, την Ε.Ε, τα κόμματα 
νέου τύπου και την αστική αντεπανάσταση 

(Υποσημείωση: Τη στιγμή που διαβάζεις αυτό το κείμενο το νέο «αριστερό» 
μνημόνιο πιθανότατα είναι ήδη πραγματικότητα...) 


«Κάνε ό,τι θέλεις. Ο Κόσμος αυτός είναι φανταστικός 
και έχει φτιαχτεί από αντιφάσεις» 

~ ννΊΠίαιη ΒΙαΧθ 


Η ιστορία είναι γεμάτη συγκρούσεις 
που προκύπτουν από τις αντιφάσεις 
των κοινωνικών συστημάτων και 
αντιφάσεις που προκύπτουν σαν αποτέλεσμα 
των κοινωνικών συγκρούσεων. Η ανάληψη 
της εξουσίας από τη ρεφορμιστική αριστερά 
προκύπτει έτσι σαν μια μεγάλη αντίφαση: ο 
ΣΥΡΙΖΑ σαν παράγωγο μιας εκπεφρασμένης 
-πλην ηττημένης- κοινωνικής οργής επιδι¬ 
ώκει την Ομαλότητα, αλλά τα μεγάλα αφε¬ 
ντικά επιδιώκουν τη Σύγκρουση. Σαν απο¬ 
τέλεσμα, η πραγματικότητα του κοινωνικού 
πολέμου αποκρυσταλλώνεται: ο ΣΥΡΙΖΑ 
εξωθήθηκε αρχικά σε ρήξη, παρά τις αγωνιώ¬ 
δεις προσπάθειές του να συμφωνήσει με δυ¬ 
σχερείς όρους -αφού η μόνη επιλογή που του 
απέμεινε ήταν ουσιαστικά να παραδώσει την 
εξουσία- και εν τέλει συνθηκολόγησε ψηφί¬ 
ζοντας νέο μνημόνιο. 

Η σοσιαλδημοκρατία εξάντλησε τα 
όριά της σαν οικονομικό μοντέλο 
όταν τέλειωσαν τα δάνεια - αυτά 
που πήραν τα κράτη για να αποδώσουν ψευ¬ 
δεπίγραφη κοινωνική δικαιοσύνη και αυτά 
που πήραν οι προλετάριοι για βιώσουν την 
επίπλαστη κοινωνική ανέλιξη. Σήμερα, τριά¬ 
ντα χρόνια μετά, είναι η ώρα της πληρωμής. 

Η ανάληψη της εξουσίας από τους 
ρεφορμιστές και η διαμάχη τους με 
την ηγεσία της Ε.Ε. -και εν τέλει η 
συντριβή τους- που ακολούθησε δεν δείχνει 
τίποτα περισσότερο παρά, για άλλη μια φορά, 
την αποτυχία του ειρηνικού δρόμου προς 
μια υποτυπώδη έστω απόδοση κοινωνικής 
δικαιοσύνης. Το μεγάλο κεφάλαιο δεν είναι 
διατεθειμένο να δώσει τίποτα και θα το κάνει 
μόνο εάν εξαναγκαστεί με τη βία. Η κοινω¬ 
νική πρόνοια και τα φιλολαϊκά μέτρα, όπως 
εφαρμόστηκαν τις δεκαετίες του 70 και του 
'80, αποτελούσαν την καθεστωτική αντιπρό¬ 
ταση τόσο στα επαναστατικά και αντάρτικα 
κινήματα που αμφισβητούσαν την καπιταλι¬ 
στική εξουσία, όσο και στην ίδια την ύπαρξη 
του σοβιετικού μοντέλου. Σήμερα, χωρίς αυ¬ 
τές τις προϋποθέσεις, η ειρηνική επίλυση του 
κοινωνικού και ανθρωπιστικού προβλήματος 
είναι εκτός πραγματικότητας. 

Η σύσταση του μετώπου που στήριξε 
το «ναι» είναι η πολιτική έκφραση 
του ολοκληρωτισμού των τελευ¬ 
ταίων ετών, η αντικομουνιστική στρατηγική 
και ο επικοινωνιακός τρόμος, το κόμμα της 
αστικής αντεπανάστασης. Προκειμένου να 
νικήσει ο εσμός αυτών των υποκειμένων, 
μεταχειρίστηκε όλα τα μέσα, από ειρηνικές 
συγκεντρώσεις και πορείες έως εργοδοτικούς 
εκβιασμούς που απειλούσαν ανοιχτά όσους 
δεν ταχθούν υπέρ του «ναι» με παύση πλη¬ 
ρωμών ή ακόμα και απόλυση. Απέναντι τους 
δεν πήραν θέση μόνο όσοι ψήφισαν «όχι» 
αλλά και αυτοί που συγκρούστηκαν μαζί 
τους στο Σύνταγμα, το Ηράκλειο, τη Βέροια 
και τα Γιάννενα, αυτοί που τους ξεφτίλισαν 
στη Θεσσαλονίκη και αυτοί που αποδόμησαν 
με τα μέσα τους τον τρόμο των κυρίαρχων 
ΜΜΕ, έστω κι αν για αξιακούς λόγους δεν 
συμμετείχαν στο δημοψήφισμα. 


Η κάθοδος των ευρωπαϊστών στο 
δρόμο δεν είναι πρωτοφανής. Εί¬ 
ναι άλλη μια προσπάθεια των πιο 
συντηρητικών κοινωνικών κομματιών να 
καταλάβουν το κοινωνικό έδαφος που τους 
αναλογεί. Η νέο -ελληνική ιστορία είναι γε¬ 
μάτη από τέτοια παραδείγματα. Στη δεκα¬ 
ετία του '20, την περίοδο του εθνικού διχα¬ 
σμού, χιλιάδες παπάδες και βασιλόφρονες 
συγκεντρώθηκαν στο Πεδίο του Άρεως για 
να καταραστούν από κοινού τον Ε. Βενιζέλο 
ουρλιάζοντας “ανάθεμα”, κατά τη διάρκεια 
της κατοχής πλήθη αστών μαζεύτηκαν στο 
Σύνταγμα για να διαδηλώσουν την αντίθεσή 
τους στην ΕΑΜική αντίσταση, ενώ κατά τα 
πρόσφατα χρόνια εκατοντάδες χιλιάδες άτο¬ 
μα διαδήλωσαν για το όνομα της Μακεδο¬ 
νίας και υπέρ της αναγραφής θρησκεύματος 
στις ταυτότητες. Κατ’ ουσία οι συγκεντρώ¬ 
σεις των ευρωπαϊστών είναι η άλλη έκφρα¬ 
ση των ναζιστικών συγκεντρώσεων της Χ.Α 
προ διετίας και αποτελούν την προσπάθεια 
του καθεστώτος να πάρει «τον δρόμο» από 
την αγωνιζόμενη κοινωνία - ή αλλιώς την 
παραγωγή της αντεπανάστασης στο δημό¬ 
σιο χώρο. Ταυτόχρονα ναζί και ευρωπαϊστές 
αλληλοσυμπληρώνονται στα προνομιακά 
για τον καθένα τους κοινωνικά εδάφη: οι ναζί 
στις γειτονιές κάνουν δουλειά βάσης και οι 
ευρωπαϊστές στο Σύνταγμα παρεμβαίνουν 
στο κεντρικό πολιτικό πεδίο. 

Ο μόνος λόγος που οι συγκεντρώσεις 
των οπαδών του «ναι» δεν μετα¬ 
τράπηκαν σε ανοιχτές πολυπληθείς 
συγκρούσεις με οπαδούς της κυβέρνησης 
είναι ότι καμία από τις δύο πλευρές δεν έχει 
μαχητική πολιτική κουλτούρα - αλλιώς κουλ¬ 
τούρα «δρόμου». Αυτοί που έχουν -δηλαδή οι 
αναρχικοί, οι φασίστες και οι σταλινικοί- δεν 
συμμετείχαν στα μεγάλα πλήθη. 

Η κοινωνική πόλωση μέσω του δίπο¬ 
λου ναι/όχι μπορεί να αποδώσει με 
τη σειρά της και άλλη μια πτυχή 
του ταξικού πολέμου: οι έχοντες καταθέσεις 
μικρές ή μεγάλες στο στρατόπεδο του ναι και 
οι μη έχοντες με το στρατόπεδο του όχι. 

Ο εξευτελισμός της επίσημης σοσιαλ¬ 
δημοκρατίας σχεδόν παντού στον 
κόσμο δημιούργησε το απαραίτητο 
έδαφος για την εμφάνιση των κομμάτων νέου 
τύπου. Ο ΣΥΡΙΖΑ σαν κόμμα νέου τύπου, 
όπως αντίστοιχα οι Ροάεηιοδ στην Ισπανία, 
ενσωματώνει συνθήματα και δράσεις του 
κοινωνικού κινήματος, αντλεί στελέχη από 
τους κοινωνικούς αγώνες, νομιμοποιεί την 
ανάθεση και επιδιώκει να αμβλύνει τις ταξι¬ 
κές αντιθέσεις μέσω αποπροσανατολιστικών 
διοικητικών μεταρρυθμίσεων στα πρότυπα 
της συμμετοχικής δημοκρατίας. Ειδικά στην 
Ελλάδα, η ήττα του κοινωνικού κινήματος 
και των μεγάλων ταραχών της πενταετίας 
2008-2013 ήταν ακριβώς αυτή που δημιούρ¬ 
γησε το απαραίτητο έδαφος για τη γιγάντω¬ 
ση ενός τέτοιου κόμματος. Η διαμάχη ΣΥΡΙ- 
ΖΑ-Ε.Ε είχε και αυτή την πτυχή: το πρώτο 
κόμμα νέου τύπου που κέρδισε την εξουσία 
στην Ευρώπη δημιούργησε μια οριακή κατά¬ 



σταση, ακριβώς γιατί απαιτεί τη διεύρυνση 
των ορίων της Ε.Ε. και την ενσωμάτωσή του 
σαν καπιταλιστική εφεδρεία. 

Η επικράτηση του «όχι» μπορεί αρχι¬ 
κά να αποτελεί θετική εξέλιξη αλλά 
δεν είναι άμεσα προβλέψιμο πώς 
θα εξελιχθεί. Ο βαθιά πατριωτικός λόγος, η 
αποκλειστικά εθνική αφήγηση καθώς και η 
συμμετοχή των εθνικιστών του Καμμένου 
και των ναζί της Χ.Α σε αυτή την πλευρά 
της διαμάχης αποτελούν δομικά στοιχεία της 
προβληματικής κοινωνικής συγκρότησης που 
επικράτησε. Ταυτόχρονα η -αρχική τουλάχι¬ 
στον- ισχυροποίηση του ΣΥΡΙΖΑ του δίνει 
την δυνατότητα, με την επανοικοδόμηση της 
εθνικής συνοχής και την απορρόφηση από το 
κοινωνικό κίνημα της λογικής του εθνικού 
συμφέροντος, να περάσει όσα νομοθετήματα 
και μνημόνια ήταν αδύνατο να περάσουν. Οι 
-κατά δήλωσή τους- συνεχιστές του κράτους 
ποτέ δεν έκρυψαν την ιδιότητά τους σαν κα¬ 
πιταλιστική εφεδρεία. Το γεγονός ότι νομιμο¬ 
ποιήθηκαν με το δημοψήφισμα σαν πολιτικός 
φορέας που εκφράζει τα κατώτερα κοινωνικά 
στρώματα -χωρίς μάλιστα να έχει γίνει κα¬ 
μία αλλαγή στα πεδία της καθημερινότητας 
(καταστολή, ανθρωπιστική κρίση, περιβάλ¬ 
λον, στρατόπεδα συγκέντρωσης, εκφασισμός 
κράτους)- μπορεί να αποτελέσει την αρχή 
ενός νέου κοινωνικού συμβολαίου που θα εν¬ 
σωματώνει και θα διαιωνίσει σαν κεκτημένο 
της εξουσίας την ήττα του κοινωνικού κινή¬ 
ματος. 

Τ ο γεγονός ότι η καθεστωτική προπα¬ 
γάνδα υπερτονίζει κατά το δοκούν 
κάποια χαρακτηριστικά και ότι η αρι¬ 
στερή αφήγηση τα αποκρύπτει δεν σημαίνει 
ότι δεν υπάρχουν. Έτσι, δεν έχει αξιολογηθεί 
ανάλογα ο ρόλος του πολυπληθούς κοινω¬ 
νικού κομματιού των δημοσίων υπαλλήλων 
που αποτέλεσε τον μεγάλο όγκο των αντι- 
μνημονιακών ταραχών, καθόρισε με την 
ύπαρξή του τα όρια και τα αμυντικά χαρα¬ 
κτηριστικά τους και στη συνέχεια βρήκε την 
πολιτική του έκφραση σαν μεγάλος όγκος 
των ψηφοφόρων του ΣΥΡΙΖΑ. 

Η σύγκρουση ρεφορμιστών-Ε.Ε. ανα¬ 
γκάζει αναπόφευκτα όλες τις πολι¬ 
τικές δυνάμεις να πάρουν θέση. Το 
ναζιστικό και το σταλινικό κόμμα -αμφότερες 
εξαιρετικά τυχοδιωκτικές πολιτικές δυνάμεις- 
απέδειξαν για άλλη μια φορά τόσο ξεκάθαρα 
το ρόλο και τις ιεραρχήσεις τους που μόνο οι 
ανεγκέφαλοι οπαδοί τους δεν μπορούν να 
το αντιληφθούν. Οι ναζιστές με δήλωση του 
αρχηγού τους τάχθηκαν με τους ευρωπαϊστές 
όταν φάνηκε η προοπτική του ελληνικού 
Μαϊντάν, και άλλαξαν ξανά στρατόπεδο μετά 
την ανακήρυξη του δημοψηφίσματος, επι- 
στρέφοντας στα γνώριμα νερά του προσχη¬ 


ματικά αντι-μνημονιακού εθνικισμού, ενώ οι 
σταλινικοί, μετά από 40 χρόνια που ζητάνε 
μονότονα έξοδο της Ελλάδας από το ευρώ, 
επέλεξαν την αποχή προκειμένου, πρώτον, 
να μην απορροφηθούν από τον ΣΥΡΙΖΑ και 
δεύτερον, να επανεπιβεβαιώσουν τον ρόλο 
τους σαν αριστερό δεκανίκι του καθεστώτος 
- όπως όταν καταλάμβαναν την Πάντειο για 
να μην επεκταθεί η δεκεμβριανή εξέγερση ή 
όταν υπερασπίστηκαν τη βουλή με όλες τους 
τις δυνάμεις. 

Σ τα ταραγμένα χρόνια της κρίσης εμ¬ 
φανίζονται και διάφορα αξιοσημείωτα 
φαινόμενα όπως το να παίζουν ρόλο 
στις ιστορικές εξελίξεις πολιτικά υποπροϊό¬ 
ντα χωρίς γενικά κάποιο άλλο λόγο ύπαρξης 
πέραν από τα αυτόνομα μικροσυμφέροντά 
τους. Μια τέτοια περίπτωση συνιστά ο Π. 
Χαμμένος που από τη θέση του υπ. Άμυνας 
δήλωσε προς όλες τις κατευθύνσεις την ετοι¬ 
μότητα του στρατού να καταστείλει εσωτερι¬ 
κές αντιδράσεις. Αξιοσημείωτη είναι επίσης 
και η εκκωφαντική σιωπή των συριζαίων που 
ιεραρχούν την πολιτική σκοπιμότητα σαν πιο 
σημαντική από το γεγονός ότι συγκυβερνούν 
με φασίστες. 

Η οικονομική δυσλειτουργία, όπως 
και το κλείσιμο των τραπεζών, είναι 
μια στιγμή που αμφισβητείται ξεκά¬ 
θαρα η Τάξη αυτού του κόσμου - ένα ορια¬ 
κό σημείο. Από πλευράς καταπιεσμένων -θα 
έπρεπε να- είναι η ώρα και της κοινωνικο¬ 
ποίησης της αυτοοργάνωσης απέναντι στον 
εν μέρει αυθόρμητο και εν μέρει επιδιωκόμε- 
νο από «τα πάνω», κοινωνικό κανιβαλισμό 
και η στιγμή της πρακτικής εφαρμογής των 
οποιονδήποτε επαναστατικών σχεδιασμών 
απέναντι στην επιβολή έκτακτων αστυνομι¬ 
κών ή/και στρατιωτικών μέτρων. Από πλευ¬ 
ράς καθεστώτος η δυσλειτουργία της οικονο¬ 
μίας είναι ευκαιρία να επανανοηματοδοτήσει 
την ίδια την ύπαρξή της - η τράπεζα, το ιερό 
φετίχ του καπιταλισμού, θα πρέπει να μετα¬ 
τραπεί σε ιερό φετίχ της κοινωνίας, μοναδι¬ 
κή πηγή χρημάτων και κατ’ επέκτασης πηγή 
ζωής στη μητροπολιτική έρημο. 

Η απειλή για χρεοκοπία αποκρύπτει 
μέρος της κοινωνικής πραγματικό¬ 
τητας. Μετά τον οικονομικό πόλε¬ 
μο των τελευταίων πέντε ετών ένα σημαντικό 
κομμάτι του πληθυσμού είναι ήδη χρεοκοπη¬ 
μένο, στο βαθμό που είτε δεν έχει καθόλου 
έσοδα, είτε έχει χρέη που είναι αδύνατο να 
ξεπληρώσει, είτε τέλος στερείται οποιασδή- 
ποτε ιδιότητας του πολίτη. Στο βαθμό που 
η ιστορική εμπειρία δείχνει ότι η χρεοκοπία 
δεν σημαίνει ολική καταστροφή, το καθόλου 
ολιγάριθμο κοινωνικό κομμάτι που έχει χρε¬ 
οκοπήσει ήδη δεν θα βιώσει την κατάστασή 
του να χειροτερεύει. 

ΕΝΘΕΤΟ - ΕΞΕΛΙΞΕΙΣ 


Η κατάσταση στην Ελλάδα δεν μπο¬ 
ρεί να εξεταστεί ούτε μονοδιάστατα 
σαν σύγκρουση με ταξικά χαρακτη¬ 
ριστικά, ούτε αποκλειστικά σαν ενδοεξου- 
σιαστική διαμάχη. Μπορεί η επικρατούσα 
εθνική αφήγηση της κρίσης να οριοθετεί το 
ακίνδυνο έδαφος στο οποίο τοποθετείται το 
«όχι», η κατάσταση όμως δεν μοιάζει καθό¬ 
λου με προηγούμενες ελεγχόμενες κρίσεις 
όπως για παράδειγμα αυτή με την οποία ο 
Ερντογάν έβγαλε την Τουρκία από το ΔΝΤ 
και γιγάντωσε την ισχύ της εξουσίας του. Στο 
βάθος, οι αυξομειώσεις των χρηματιστηρια¬ 
κών δεικτών και η θεωρία του ντόμινο υπεν¬ 
θυμίζουν ότι ο καπιταλισμός ήταν πάντα - και 
είναι πολύ περισσότερο τώρα - ένα ασταθές 
και αντιφατικό οικονομικό σύστημα με βά¬ 
σεις που στηρίζονται περισσότερο στη θεω¬ 
ρία των πιθανοτήτων παρά σε μαθηματικές 
νομοτέλειες και αριθμητικούς υπολογισμούς. 

Η αντίληψη των ευρωπαϊστών για την 
αστική δημοκρατία φάνηκε ξεκάθα¬ 
ρα στην προτροπή τους να υπογρα¬ 
φεί οποιαδήποτε συμφωνία ανεξαρτήτως του 
τί λέει (Σ. Θεοδωράκης), στον χαρακτηρισμό 
του δημοψηφίσματος σαν «πραξικόπημα» 
(Βενιζέλος, Σαμαράς) και γενικότερα στην 
διάθεση τους να εκχωρήσουν οποιαδήποτε 
πολιτική εξουσία έχουν απ’ ευθείας στο οικο¬ 
νομικό και πολιτικό διευθυντήριο της Ε.Ε και 
του ΔΝΤ. Ταυτόχρονα φάνηκε και η αντίλη¬ 
ψη της ίδιας της Ε.Ε που επενέβη στο εσω¬ 
τερικό μιας χώρας δηλώνοντας ξεκάθαρα ότι 
πράττει ανάλογα με το οικονομικό της συμ¬ 
φέρον και μόνο. 

Η δημιουργία της Ε.Ε σαν διακρατική 
οικονομική ένωση κρατών ποτέ δεν 
άφησε περιθώρια για αριστερίστικες 
παρερμηνείες, οι οποίες περισσότερο εμφανί¬ 
στηκαν για λόγους εσωτερικής συνοχής των 
ρεφορμιστικών αριστερών κομμάτων παρά 
πατούσαν σε κάποιο πραγματική βάση - η 
πολιτική ανυπαρξία του ευρω-κομμουνισμού 
πλέον είναι μία απόδειξη. Σήμερα εάν δεν 
είναι ακόμα η εποχή για το ξεπέρασμα της 
αυταπάτης του εφικτού ανθρώπινου καπιτα¬ 
λισμού, είναι σίγουρα η εποχή που το φάντα¬ 
σμα της Ευρωπαϊκής Δημοκρατίας πεθαίνει 
οριστικά. 

Τ ο γεγονός ότι ένα σημαντικό κομμάτι 
της μεγαλοαστικής τάξης εμφανίζε¬ 
ται με κοινή πολιτική τοποθέτηση, 
την οποία υπερασπίζεται με όλα τα θεμιτά 
και αθέμιτα μέσα, σηματοδοτεί τη δημιουρ¬ 
γία μιας ολιγαρχικής τάξης στα πρότυπα των 
αντίστοιχων ομάδων συμφερόντων της Ρωσί¬ 
ας, της Ουκρανίας και άλλων πρώην σοβιε¬ 


τικών κρατών. Ο Λάτσης, ο Βαρδινογιάννης, 
ο Αλαφούζος και ο Μπόμπολας διαθέτουν 
αεροδρόμια και εθνικές οδούς, ολόκληρα 
κόμματα και μεμονωμένους βουλευτές, πο¬ 
δοσφαιρικές ομάδες και ιδιωτικούς στρατούς, 
εργοστάσια και πλοία. Κυρίως όμως διαθέ¬ 
τουν όλα τα ΜΜΕ με τα οποία επιδόθηκαν 
σε μια απίστευτης χυδαιότητας εκστρατεία 
τρομοκράτησης του πληθυσμού, βασισμένη 
σε επαναλαμβανόμενες σκηνές δυστυχίας 
και μια στοχευμένη προσπάθεια πρόκλησης 
πανικού ειδικά στους ηλικιωμένους. Ο ρόλος 
των ΜΜΕ είναι ένα πρώτο δείγμα του πώς 
σχεδιάζει η ολιγαρχία να ασκήσει πολιτική 
όσο βαθαίνει η κρίση και μια υπενθύμιση ότι 
η ύπαρξή τους συνιστά ένα εντατικό κοινωνι¬ 
κό πρόβλημα που πρέπει να λυθεί με οποιον- 
δήποτε τρόπο. Τα πλήθη κόσμου που φώνα¬ 
ζαν «αλήτες, ρουφιάνοι, δημοσιογράφοι» στο 
Σύνταγμα στις μεγάλες συγκεντρώσεις υπέρ 
του «όχι» και συνολικά η απαξίωση μεγάλου 
μέρους του πληθυσμού προς τα ΜΜΕ, απο¬ 
τελούν μια θετική εξέλιξη στο βαθμό που 
εκτός από την αποδόμηση των φερέφωνων 
της συγκεκριμένης πολιτικής τοποθέτησης 
αποδομείται και το βασικό εργαλείο επιβολής 
της καθεστωτικής εξουσίας. 

Μ αζί με τον επικοινωνιακό τρόμο 
έγινε μεμονωμένη προσπάθεια 
πρόκλησης τρόμου και στην πραγ¬ 
ματική ζωή. Για κάποιες μέρες υπάλληλοι των 
σούπερ - μάρκετ ύαζαατ και σε κάποιες περι¬ 
πτώσεις και σε άλλες μεγαλύτερες αλυσίδες 
είχαν συγκεκριμένη εντολή να αφήνουν μι- 
σοάδεια τα ράφια με τα είδη πρώτης ανάγκης 
προκειμένου να πανικοβληθεί ο κόσμος και 
εν τέλει να ψηφίσει «ναι». 

Η ιδιότητα του δημοψηφίσματος σαν 
αμεσο-δημοκρατική διαδικασία 
είναι προσχηματική. Άμεση δημο¬ 
κρατία εντός ενός ταξικού συστήματος απο- 
τελούμενου από άτομα με ριζικά διαφορετικό 
συμφέρον είναι αυτό - αναιρούμενη. Επιπρο- 
σθέτως με δεδομένο ότι βρισκόμαστε πλέον 
σε εποχές που η ταξική διάρθρωση δεν είναι 
αυστηρά οριοθετημένη (αστοί/προλετάριοι) 
και αντιθέτως έχουν εμφανιστεί ταυτόχρονα 
πολυπληθείς ομάδες συμφερόντων, η αρχή 
της πλειοψηφίας δεν αποτελεί εχέγγυο κοι¬ 
νωνικής δικαιοσύνης - το παράδειγμα στο 
οποίο δύο λύκοι και ένα πρόβατο ψηφίζουν τι 
θα φάνε το βράδυ μπορεί να διαφωτίσει την 
κατάσταση. 

Η επικράτηση του «όχι» είναι ένα ακό¬ 
μα επεισόδιο ενός κύκλου αγώνων 
στους οποίους τα υποκείμενα δια¬ 
τηρούν ανέπαφες τις, καπιταλιστικές ως προς 


το σκοπό και ειρηνιστικές ως προς το μέσο, 
αυταπάτες τους. Σύντομα αυτός ο κύκλος θα 
κλείσει και θα δώσει τη θέση σε έναν επόμενο 
που θα αναφέρεται σε αλλαγή του κοινωνι¬ 
κού συστήματος είτε προς το καλύτερο, είτε 
προς το χειρότερο. Η κομμούνα της Ροτζάβα 
και το Ισλαμικό Κράτος αποτελούν τις δύο 
αντιθετικές όψεις του τέλους των ψευδαι¬ 
σθήσεων. 

Κ άθε ιστορικό γεγονός κάθε φορά 
εξελίσσεται σε ένα συγκεκριμένο 
ιστορικό πλαίσιο. Η διαμάχη των ρε- 
φορμιστών με την ηγεσία του παγκόσμιου κε¬ 
φαλαίου συνέβη με φόντο την αδυναμία του 
καπιταλισμού να επεκταθεί περαιτέρω και 
μέσω αυτής της αδυναμίας της δομικής του 
κρίσης. Την ίδια στιγμή που η νέα εξουσία 
παραμυθιάζει τις υποτελείς τάξεις για πιθα¬ 
νή λύση του κοινωνικού προβλήματος χωρίς 
αίματα και επαναστάσεις το κτήνος τρώει τις 
σάρκες του στη Συρία, το Ιράκ, την Υεμένη, 
την Ουκρανία και τη Λιβύη για να ανοικοδο¬ 
μήσει στη συνέχεια πάνω στα πτώματα την 
καμένη γη. 

Πρόσθετες σημειώσεις για τις 
τελευταίες εξελίξεις - 16 Ιουλίου 

Η -εκ πρώτης όψης- ακατανόητη επι¬ 
λογή του ΣΥΡΙΖΑ να πετάξει στα 
σκουπίδια την -παγκόσμιας εμβέ¬ 
λειας- πολιτική ισχυροποίηση που απέκτη¬ 
σε με το δημοψήφισμα και να προβεί σε ένα 
επαίσχυντο ιστορικό συμβιβασμό υπαγορεύ¬ 
εται από την ίδια τη φύση αυτού του πολιτι¬ 
κού μορφώματος. Ο ΣΥΡΙΖΑ εμφανίστηκε 
για να καταλάβει την κενή θέση στο χώρο 
της κεντροαριστεράς, αξιοποιώντας τα πολι¬ 
τικά της εργαλεία, την κομματική βάση της, 
τις διασυνδέσεις της, ακόμα και το στελεχι- 
κό δυναμικό της και εν τέλει να αποτελέσει 
το ρυθμιστή των κοινωνικών ισορροπιών 
που ουσιαστικά αποτελούν και το λόγο της 
ίδιας του της ύπαρξης. Η απροθυμία του να 
συγκρουστεί με οποιονδήποτε τρόπο με το 
βαθύ κράτος στην μέχρι τώρα παραμονή του 
στην εξουσία αρχικά φανερώνει ότι αυτός ο 
πολιτικός σχηματισμός έφτασε στα όρια του 
- ενώ η έλλειψη οποιουδήποτε σχεδιασμού 
για το ενδεχόμενο ρήξης το επιβεβαιώνει 
πλήρως. Συνεπώς η ουσιαστική ρήξη με την 
Ε.Ε. ξεπερνάει την πολιτική φύση αυτού του 
σχηματισμού, ο οποίος εν τέλει παραδίδεται 
άνευ όρων. 

Η αρχικά οριακή κατάσταση που δη- 
μιουργήθηκε μετά το δημοψήφισμα 
αποκάλυψε και το ρόλο που σκο¬ 
πεύει να διαδραματίσει ο κάθε πολιτικός χώ- 


_ ΑΠΑΤΡΙ* 

εφημερίδα δρόμου 

ρος. Τη στιγμή της πολιτικής κρίσης τα δεξιά 
κόμματα τοποθετήθηκαν απροσχημάτιστα 
με όρους ταξικούς -χωρίς συμφωνία «θα πα- 
ρέμβουν οι δυνάμεις της αστικής τάξης» κατά 
δήλωση του νέου αρχηγού της Ν.Δ.- και η ρε¬ 
φορμιστική αριστερά με όρους εθνικής συμ¬ 
φιλίωσης. 

Η ψήφιση του τρίτου μνημονίου, χωρίς 
την έγκριση ούτε του πληθυσμού, 
ούτε της κεντρικής επιτροπής του 
ΣΥΡΙΖΑ, ούτε καν του απαραίτητου αριθμού 
βουλευτών της κυβέρνησης, αποτελεί μια 
κραυγαλέα κρίση πολιτικής εκπροσώπησης, 
η οποία και μένει να δούμε με ποιό ακριβώς 
τρόπο θα ξεπεραστεί. Οι κινήσεις τεχνητής 
αποσταθεροποίησης, όπως είναι η «αποκάλυ¬ 
ψη» - από Βήμα και Αντέννα - της υποτιθέ¬ 
μενης συνομωσίας με την οποία η Αριστερή 
Πλατφόρμα θα εισέβαλλε στο Νομισματοκο¬ 
πείο, είναι παράγωγα παρακρατικών σχεδια- 
σμών που κινούνται στην κατεύθυνση του ξε¬ 
περάσματος αυτού του προβλήματος και της 
ομαλοποίησης μέσω μιας θεαματικού τύπου 
στρατηγικής της έντασης. Στην ίδια κατεύ¬ 
θυνση αλλά με δεδομένο ότι αποτελεί μακρο¬ 
χρόνιο σχεδιασμό, είναι και η αναπόφευκτη 
πλέον άνοδος των νεοναζί. 

Η Αριστερή Πλατφόρμα αποτελεί με 
τη σειρά της άλλη μια τυχοδιωκτι¬ 
κή πολιτική δύναμη που θα βρεθεί 
μπροστά στις αντιφάσεις της. Με δεδομέ¬ 
νο ότι δεν θίγει επ' ουδενί την νομοτελεια¬ 
κή οικονομίστικη αφήγηση του κοινωνικού 
προβλήματος αλλά απλά τοποθετεί αποπρο¬ 
σανατολιστικά τη νομισματική αλλαγή σαν 
κεντρικό ζήτημα, αργά ή γρήγορα θα βρεθεί 
μπροστά στα ίδια διλλήματα που συνάντησε 
και η σημερινή ηγεσία των ρεφορμιστών. 

Μ ετά τον ιστορικό συμβιβασμό της 
ηγεσίας των ρεφορμιστών, έρχε¬ 
ται λογικά και αναπόφευκτα και η 
πολιτική τους απαξίωση. Ανεξάρτητα από το 
χρονικό διάστημα στο οποίο θα μείνουν στην 
εξουσία, οι ρεφορμιστές αδυνατούν πλέον να 
συναινέσουν στην σύναψη -έστω και βρα¬ 
χυπρόθεσμου- νέου κοινωνικού συμβολαίου 
και μέσω αυτού στην οικοδόμηση της Ομα- 
λότητας. Ουσιαστικά άλλη μια εφεδρεία του 
καπιταλισμού καίγεται και μάλιστα σε ελάχι¬ 
στο χρονικό διάστημα, ανοίγοντας το δρόμο 
προκειμένου να λάβει χώρα η σύγκρουση των 
πραγματικών κοινωνικών δυνάμεων και όχι η 
ψευδής θεαματική αναπαράστασή της. 

*/ Βάγιάν 



Τύφλα να 'χει ο Γούκος 

Ά τιμη φάρα οι τραπεζίτες! Αν είναι να σου πάρουν τα 
λεφτά, σου στέλνουν μέχρι και το δικαστικό επιμε¬ 
λητή σπίτι. Ακόμα κι αν πρόκειται για ανύπαρκτο/ει- 
κονικό χρήμα, που ποτέ δε σου δάνεισαν. Αν είναι να σου δώ¬ 
σουν τα λεφτά που εσύ τους δάνεισες -διότι περί δανεισμού 
πρόκειται, μιας και σου δίνουν επιτόκιο για τις καταθέσεις 
σου-, κατεβάζουν τα ρολά, βάζουν και 2 μπάτσους απ’ έξω και 
σου δίνουν όσα γουστάρουν. Έτσι αποφεύγουν να τους πιά- 
σεις από το λαιμό. 

Ακόμα πιο περίεργη φάρα είσαι εσύ! Την πάτησες το 2001 
στο χρηματιστήριο, την πάτησες το 1998 με την υποτίμηση 
της δραχμής κατά 14%, την πάτησες αμέτρητες φορές πιο 
πίσω με τις υποτιμήσεις ή το άδειασμα του πορτοφολιού με 
το τέχνασμα του πληθωρισμού. Αλήθεια, οι πληρωμένες σου 
εισφορές θα μετατραπούν ποτέ στο ακέραιο σε περίθαλψη ή 
σύνταξη; 

Κι όμως, ακόμα δεν τα πήρες στο κρανίο με την ίδια τη 
φύση του νομισματικού / χρηματοοικονομικού / τραπεζικού 
συστήματος. Ακόμα δεν αναζητείς το φταίξιμο στο ίδιο το σύ¬ 
στημα εκμετάλλευσης, τον καπιταλισμό, ασχέτως το νόμισμα 
που χρησιμο-ποιεί για να κάνει τις συναλλαγές και να γράφει 
τους λογαριασμούς στα τεφτέρια του. 


Δε σε απασχόλησε ποτέ πως η παραγωγικότητα της εργα¬ 
σίας πολλαπλασιάστηκε τις τελευταίες δεκαετίες, οπότε και 
δε σου έκοψε να ζητάς λιγότερες ώρες εργασίας. Δε σε απα¬ 
σχόλησε ποτέ τι κρύβει το ιδεολόγημα της ανάπτυξης, οπότε 
και ζητάς να παραχθούν κι άλλα προϊόντα, μπας και πάρεις 
χρήμα ως μισθωτός σκλάβος στη γραμμή παραγωγής. Δε δι- 
ερωτήθηκες ποτέ γιατί πεινάνε ή μένουν άστεγοι άνθρωποι, 
ενώ τα τρόφιμα και τα σπίτια επαρκούν για εμάς κι άλλους τό¬ 
σους. Δεν αναρωτήθηκες ποτέ γιατί η τράπεζα μπορεί να σου 
βγάλει διαταγή πληρωμής, αλλά κανένα δικαστήριο δε θα 
αναγκάσει την τράπεζα να σου δώσει πίσω τις οικονομίες σου. 
Δεν αμφισβήτησες ποτέ τη λειτουργία του τόκου, του χρέους, 
του πληθωρισμού, της τράπεζας, του λογιστικού/εικονικού 
χρήματος, οπότε και θεωρείς δεδομένο πως ο κόσμος πάει 
μπροστά με τον ανταγωνισμό κι όχι με την αλληλοβοήθεια, με 
την επίτευξη κερδοφορίας κι όχι με την κάλυψη ουσιαστικών 
αναγκών για όλες/όλους. Ακόμα πιστεύεις πως ο πλούσιος εί¬ 
ναι απλά ένας πιο τυχερός και πιο ξύπνιος από εσένα, κι όχι 
μια βδέλλα που πίνει το αίμα των άλλων, με αποτέλεσμα να 
καταδικάζονται στη φτώχια. 

Το νομισματικό σύστημα του καπιταλισμού βρίσκεται στο 
χείλος του γκρεμού. Εσύ, αντί να το σπρώξεις, αναζητάς έναν 
ηγέτη/σωτήρα, άλλης απόχρωσης κάθε φορά, για να σου 
διασφαλίσει το σπιτάκι, τη δουλίτσα, το μισθουλάκο, το βι¬ 
βλιάριο καταθέσεων. Τα χέρια σου, το μυαλό σου, οι ισότιμες 


σχέσεις αλληλεγγύης-συνεργασίας, η συλλογικότητα, οι κοι¬ 
νότητες αυτόνομα συναιτερισμένων παραγωγών, η αντίστα¬ 
ση, οι ταξικοί και κοινωνικοί αγώνες δε σημαίνουν για εσένα 
τίποτα. Έχεις αποφασίσει από καιρό ότι η δύναμη και ο πλού¬ 
τος εκφράζεται σε μηδενικά που ακολουθούν τα νούμερα. Θα 
ήθελες, κατα βάθος, να έχεις εσύ το πάνω χέρι, να είσαι στα 
πόστα, να βρίσκεσαι με τις κατάλληλες συμμαχίες την κατάλ¬ 
ληλη στιγμή. Ο κώλος σου να βολευτεί κι όλοι οι άλλοι ας 
ψοφήσουν... 

Ο Γούκος δεν είχε έγκριση λειτουργίας από την Τράπεζα 
της Ελλάδος. Είχε όμως την προνοητικότητα να εξαφανιστεί 
για να μην πληρώσει το τίμημα για τις κομπίνες του. Οι αμέ¬ 
τρητοι Γούκοι των τραπεζών, οι επιφανείς κύριοι με τις γραβά¬ 
τες, όχι απλά δε λουφάζουν, αλλά πλασάρουν τον εαυτό τους 
ως εγγυητή της επόμενης ημέρας. Αναγορεύονται σε μεσσίες 
της ανθρωπότητας, που φέρουν το Λόγο του Θεού Χρήματος. 
Άλλωστε για να ζήσουμε χρειαζόμαστε αέρα, νερό, τροφή 
και... τράπεζα! 

Αν υπήρχε ένα πραγματικό ερώτημα προς διερεύνηση, για 
όλες τις ημέρες του χρόνου, τότε αυτό θα ήταν: Άραγε, υπάρ¬ 
χει ζωή χωρίς τράπεζες; Κι αυτό δεν απαντιέται στις κάλπες 

ι/ Απλήρωτος προλετάριος με συνείδηση 

Για μια συμβολή στην καταπολέμηση της ηττοπάθειας 


“Η παράδοση των κα¬ 
ταπιεσμένων μάς δι¬ 
δάσκει ότι η κατάστα¬ 
ση έκτακτης ανάγκης 
που ζούμε τώρα δεν 
είναι η εξαίρεση αλλά 
ο κανόνας. Πρέπει 
να κατορθώσουμε να 
συλλάβουμε την ιστορία έχοντας αυτήν την επίγνω¬ 
ση. Τότε Θα διαπιστώσουμε καθαρά ότι αποστολή 
μας είναι να δημιουργήσουμε μια πραγματική κα¬ 
τάσταση έκτακτης ανάγκης” 

\ν. Βθη]αππη, 

Θέσεις για την φιλοσοφία της ιστορίας, Θέση VIII 

Α ποτελεί αξιωματική υπόθεση ότι για την ερμηνεία- 
εξήγηση κάθε μεμονωμένου γεγονότος απαιτείται η 
τοποθέτησή του εντός ενός δομημένου κοινωνικού 
όλου και η εξέτασή του ως καθορισμένου από τους όρους πα- 
ραγωγής-αναπαραγωγής αυτής της ολότητας. Υπό αυτό το 
πρίσμα, το τελευταίο σημαντικό γεγονός που σχεδόν μονο¬ 
πώλησε την κοινωνική ζωή του ελληνικού σχηματισμού κατά 
βάση, αλλά απασχόλησε αρκετά και τα παγκόσμια κέντρα 
εξουσίας των κεφαλαιακών ροών, το περιβόητο δημοψήφι¬ 
σμα που διεξαχθη την Κυριακή 5 Ιούλη, δεν μπορεί να ειδωθεί 
διαχωρισμένο από το γενικότερο πλαίσιο εντός του οποίου 
έλαβε χώρα: αυτό της καπιταλιστικής αναδιάρθρωσης και 
μακροχρόνιας προσπάθειας εξόδου από τη βαθιά συστημική 
κρίση αναπαραγωγής των ταξικών σχέσεων που συγκροτούν 
τον καπιταλιστικό κοινωνικό σχηματισμό, τόσο στον ελλαδι- 
κό χώρο αλλά και σε παγκόσμιο επίπεδο. Μια αναδιάρθρωση 
που στην ελληνική περίπτωση παίρνει ιδιαίτερα βάναυσα χα¬ 
ρακτηριστικά μέσω της εφαρμογής των πολιτικών εσωτερικής 
υποτίμησης των τελευταίων 5 χρόνων και υλοποιώντας Προ¬ 
γράμματα Δομικής Προσαρμογής με την κωδικη ονομασία 
“μνημόνια”. 

“Πιστεύεται ευρέως ότι αυτοί που αναγορεύουν 
εαυτούς σε επαναστάτες , επέδειξαν την μεγαλύτε¬ 
ρη ανικανότητα σε ζητήματα λογικής” 

Γ. Ντεμπόρ, Σχόλια πάνω στην κοινωνία του θεάματος 

Με καμία λοιπόν διάθεση καλλιέργειας αυταπατών, επανα¬ 
στατικών ονειρώξεων και βολονταριστικών φανφαρονισμών 
-που εμπειρικά παρατηρείται ότι χαρακτηρίζει τους αυτοα- 
ναγορευμένους επαναστάτες (οι οποίοι βέβαια στην αγωνία 
τους να ανακαλύψουν το πολυπόθητο επαναστατικό υποκεί¬ 
μενο παραβλέπουν ότι δεν υπάρχουν επαναστάτες... χωρίς 
επανάσταση) και με μια πρώτη και ομολογουμένως βιαστική 
εκτίμηση, υπάρχει η πεποίθηση ότι η σε μεγάλο βαθμό πλειο¬ 
ψηφούσα αρνητική απάντηση της Κυριακής (άρνηση τιθέμε¬ 
νη απέναντι στην πρόταση-επιταγή του χρηματοπιστωτικού 
κεφαλαίου και του μπλοκ εξουσίας που αυτό συγκροτεί εντός 
της Ε.Ε.), αποτελεί ένα γεγονός (περιορισμένης δυναμικής 
ίσως το πιθανότερο) που -πέρα από το ειδικό περιεχόμενο 
που προκύπτει από τα υποκειμενικά μεθοδολογικά εργαλεία 
ανάλυσης του καθενός- έχει μια αντικειμενικά ταξική διάστα¬ 
ση, με όποιες δυνατότητες ενυπάρχουν σε αυτή τη συνθήκη. 

Αυτό φυσικά δεν σημαίνει ότι “αφυπνίστηκε” άξαφνα η 
προλεταριακή ενάντια-στο-κεφάλαιο συνείδηση και με απο- 
καλυψιακό τρόπο φώτισε τους παραπλανημένους. Άλλωστε, 
τόσα χρόνια οι κάθε είδους πρωτοπορίες -λενινιστικές και 
μη- δεν κατάφεραν να την μπολιάσουν στον “λαό”, τις “μάζες”, 
τους “μικροαστούς” και σε διάφορους άλλους υποψήφιους. 

Για να καθοριστεί με κάποιον τρόπο αυτή η ταξική διάστα¬ 
ση της ψήφου του ΟΧΙ, επιβάλλεται να εντοπιστούν κάποια 
πραγματικά αντικειμενικά κριτήρια που να θεμελιώνουν αυ¬ 
τήν την ταξική συνάφεια -και αυτό γενικά ισχύει για όλες τις 
εκφάνσεις του κοινωνικού ανταγωνισμού και για τις μορφές 
που παίρνει η ταξική πάλη, θεσμοποιημένες ή μη. Στη συγκε¬ 
κριμένη περίπτωση, ένα κριτήριο συνάφειας είναι η σχετική 
κοινότητα των υλικών συμφερόντων, τα οποία βέβαια παρα¬ 
μένουν ατομικά ταξικά συμφέροντα που προκύπτουν από το 
κοινό ταξικό ανήκειν και μόνον. Σε αυτήν την ατομικιστική 
θέαση των γεγονότων έχει συμβάλλει σε μεγάλο βαθμό η 
εξελισσόμενη διάλυση-ρευστοποίηση της πάλαι ποτέ εργατι¬ 
κής ταυτότητας και της συνεπακόλουθης μη-διεξαγωγής των 
αγώνων υπό τους όρους αυτής της κοινής ταυτότητας, συμπε¬ 
ριλαμβανομένων και των αγώνων που βρίσκονται εντός των 
παραμέτρων του συστήματος και προωθούν την αναπαραγω¬ 
γή του, όπως ένα δημοψήφισμα. 

Σαν ενισχυτικό στοιχείο του παραπάνω ισχυρισμού μπο¬ 
ρεί να παρατηρηθεί η συντριπτική πλειοψηφία της αρνητικής 
ψήφου στις φτωχές, υποβαθμισμένες, αμιγώς προλεταριακές 
συνοικίες και ευρύτερες γεωγραφικές περιοχές, καθώς και η 


ευρεία υποστήριξη των μικρομεσαίων στρωμάτων που βρί¬ 
σκονται σε διαδικασία προλεταριοποίησης ή καθόδου της 
κοινωνικής σκάλας. Στον άλλο πόλο βρίσκεται το μεγάλο 
ποσοστό των υποστηρικτών του ΝΑΙ σε περιοχές που είναι 
τόποι κατοικίας κομματιών της αστικής τάξης και των παρα- 
τρεχάμενών της, αλλά και γενικότερα σε στρώματα που έχουν 
πληγεί λιγότερο ή μπορεί και να συνεχίζουν απερίσπαστα την 
κερδοφορία τους. Τα σχετικά στατιστικά στοιχεία υπάρχουν 
στο διαδίκτυο και αναφέρονται τόσο σε γεωγραφικές περιο¬ 
χές αλλά και σε επαγγέλματα-ιδιότητες. 

“..είχαν μέχρι τούδε γενεαλόγοι της ηθικής την 
παραμικρή υποψία, ακόμα και στα όνειρα τους, ό¬ 
τι η βασική ηθική έννοια 8εΗιιΙά(ενοχή) έλκει 
την καταγωγή της από την πολύ ηθική έννοια 
8εΗαΙά6π(χρέη, οφειλές).. ” 

Φ. Νίτσε, Γενεολογία της ηθικής, 2η πραγματεία 

Ένα δεύτερο αντικειμενικό κριτήριο που διέπει εγκάρσια την 
αρνητική ψήφο -κι αυτό γιατί δεν κάνει διαχωρισμούς ανάμε¬ 
σα στους καταμερισμένους κοινωνικούς ρόλους της καπιτα¬ 
λιστικής κοινωνίας (άντρας-γυναίκα, εργαζόμενος-άνεργος 
κ.ά)- είναι η σχέση πιστωτή-οφειλέτη. Πρόκειται για την πιο 
γενική και αποεδαφικοποιημένη εξουσιαστική σχέση η οποία 
χρησιμοποιείται από το νεοφιλελεύθερο μπλοκ εξουσίας για 
να διεξάγει την ταξική πάλη, ενσωματώνοντας στην υλική 
κοινότητα του κεφαλαίου και ταυτόχρονα αποκλείοντας ιδι¬ 
αίτερα αυτούς που δεν έχουν ιδιοκτησία και πρόσβαση στο 
χρήμα. Η υποκειμενοποίηση μέσω του χρέους -ιδιωτικού και 
δημόσιου- ο τρόπος που το άτομο και η κοινωνική ομάδα 
διαμορφώνει την ιδιαίτερη ταυτότητα μέσα από το υφιστά¬ 
μενο πλέγμα κοινωνικών σχέσεων, είναι κοινός τόπος στην 
κοινωνική σύνθεση του ΟΧΙ και υπόρρητα πιθανώς να παίζει 
κάποιο ρόλο στη συγκεκριμένη επιλογή σαν μια άρνηση αυ¬ 
τής της συνθήκης, χωρίς να παραγνωρίζεται η επιλογή δια- 
μεσολάβησης αυτής της άρνησης μέσα από το δημοκρατικό 
δημοψήφισμα. Η συνεχιζόμενη δυσκολία αναπαραγωγής της 
εργατικής δύναμης, το δυσοίωνο μέλλον της περαιτέρω υπο¬ 
τίμησης μέσω των συνεχιζόμενων “πολιτικών λιτότητας”, το 
χαμήλωμα του πήχη των κοινωνικών προσδοκιών, σε συνδυα¬ 
σμό με την “άσχημη συνείδηση” του Νίτσε, τη συνείδηση του 
οφειλέτη που χρωστάει, συνιστούν ένα σύνολο παραγόντων 
που από μια πλευρά προάγουν την κοινωνική καθυπόταξη 
αλλά από μια άλλη παράγουν και αρνήσεις -όσο ποιοτικά ελ¬ 
λιπείς κι αν είναι αυτές από τη στιγμή που υπάρχει σε πρώτο 
πλάνο η ανάθεση-εναπόθεση προσδοκιών στην καλύτερη, 
δημοκρατικότερη διαχείριση των αντιφάσεων του κεφαλαίου: 
στο πολιτικό μόρφωμα του ΣΥΡΙΖΑ. 

“..το θέαμα πολύ ευχαρίστως περιορίζει τις παρα¬ 
χωρήσεις του στη ικανοποίηση της ζήτησης βελ¬ 
τιωμένων προϊόντων και δημοκρατικά βελτιωμέ¬ 
νων συνθηκών πραγμοποίησης...” 

Ρ. Κούπερσταιν, Η κρίση του ακαθάριστου εθνικού θεάματος 

Στο σημείο αυτό μπορεί να βρεθεί ο συνδετικός κρίκος μετα¬ 
ξύ αυτής της συγκεκριμένης κατάστασης πολλών προλετάρι¬ 
ων, καθώς και μικρό-μεσαίων στρωμάτων που βρίσκονται σε 
διαδικασία προλεταριοποίησης, και του ευρύτερου περιβάλ¬ 
λοντος της παγκόσμιας καπιταλιστικής αναδιάρθρωσης, σαν 
απάντηση στην πτώση της κερδοφορίας που λαμβάνει χώρα 
(με κάποιες στιγμές ανάκαμψης ενδιάμεσα, μέχρι να σκάσει 
η φούσκα που αυτές δημιουργούν) από τα μέσα της δεκαε¬ 
τίας του 1970. Στον ελληνικό κοινωνικό σχηματισμό αυτή η 
αντεπίθεση του κεφαλαίου μεταφράζεται σε προσπάθεια 
πλήρους διάλυσης ενός μοντέλου κοινωνικών σχέσεων που 
παγιώθηκε τα τελευταία περίπου 40 χρόνια μέσα από σφο¬ 
δρούς ταξικούς αγώνες -αγώνες που παρ' όλες τις σημαντικές 
νίκες κατέληξαν σε ήττα-ενσωμάτωση. Η πολιτική διαχείρισης 
του χρέους αποτελεί σημαντικό όπλο στα χέρια του πολιτι¬ 
κού προσωπικού του κεφαλαίου για την εγκαθίδρυση ενός 
νέου καθεστώτος συσσώρευσης (η περίφημη “ανάπτυξη”) 
με πάμφθηνη εργατική δύναμη και μικρότερη συμμετοχή του 
πατερναλιστικού κρατικού τομέα σε αυτό. Είναι γεγονός ότι 
αυτές οι προσπάθειες (που το ξεκίνημά τους μπορεί να εντο¬ 
πιστεί στα μέσα της δεκαετίας του 1980 με το πρώτο “σύμ¬ 
φωνο σταθερότητας” Σημίτη και συνεχίζονται εντεινόμενες 
μέχρι σήμερα) συνάντησαν αρκετή αντίσταση λόγω της ομο- 
λογούμενης κρίσης πειθάρχησης του εγχώριου εργατικού δυ¬ 
ναμικού αλλά και του αναχρονιστικού για το διεθνοποιημένο 
κεφαλαίο κορπορατιστικού-πελατειακού πλέγματος σχέσεων 
μεταξύ κράτους-συνδικάτων-αφεντικών. Η αυστηρή υποταγή 
στις απαιτήσεις της αποπληρωμής του χρέους, στην αποδοχή 
των μεταρρυθμίσεων-προσαρμογών που αξιώνουν οι εταίροι- 
πιστωτές και τα υπερεθνικά εργαλεία του χρηματοπιστωτικού 


κεφαλαίου, αποτελεί ένα πρώτης τάξης όχημα για τα ντόπια 
και ξένα αφεντικά στη μακρόχρονη -ατελέσφορη μέχρι ενός 
ικανοποιητικού σημείου- προσπάθεια αύξησης του βαθμού 
εκμετάλλευσης (ποσοστού υπεραξίας) και την απαξίωση μη- 
παραγωγικού κεφαλαίου, σταθερού και μεταβλητού - ένας 
συνδυασμός απαραίτητος για την έναρξη ενός νέου κύκλου 
ικανοποιητικής κερδοφορίας και διευρυμένης αναπαραγωγής 
του κεφαλαίου. Φυσικά, σε αυτή τη διαδικασία υποτίμησης 
των ζωών μας δεν μπορεί να παραβλεφθεί η εγγραφή της 
εθνικιστικής ιδεολογίας μέσω της φιλολογίας περί υποταγής 
του ελληνικού περήφανου λαού στους υποχθόνιους ξένους 
δανειστές-κατακτητές, παρέχοντας ένα ακόμη χρήσιμο εργα¬ 
λείο στα χέρια της τάξης του κεφαλαίου για την συνέχιση της 
καπιταλιστικής ταξικής κυριαρχίας. Αυτή η εθνικιστική ιδεο¬ 
λογία προβάλλει τη φαντασιακή κοινότητα του έθνους, στα¬ 
θερή και αναλλοίωτη στο χρόνο, χωνεύοντας στον εθνολαϊκό 
διαταξικό χυλό τις ταξικές διαιρέσεις και ανισότητες, διαχωρί¬ 
ζοντας τους ντόπιους προλετάριους από αυτούς διαφορετικής 
εθνότητας και εξομοιώνοντάς τους έτσι με τα αφεντικά τους 
στηνβάση μιας κοινής εθνικής ταυτότητας. 

“Η οικονομία είναι σε κρίση, ας την αποτελειώσουμε” 

Ανώνυμος ο ανθέλλην 

Αυτό που έχει σημασία σε μια ριζοσπαστική προοπτική κατάρ¬ 
γησης του υπάρχοντος είναι η παρατήρηση ότι υπάρχει ένα 
αρκετά μεγάλο χάσμα ανάμεσα στα σχέδια του κεφαλαίου και 
την εκπλήρωσή τους στην πράξη. Ένα χάσμα που μπορεί να 
γίνει κατανοητό μόνο σε σχέση με τη διαρκή δύναμη του αγώ¬ 
να, της ταξικής πάλης, παρά τις φαινομενικές και πραγματικές 
ήττες. Η ηττοπάθεια έχει υλική βάση και οι ήττες των τελευ¬ 
ταίων ετών είναι αρκετά πραγματικές μάλλον. Παρ' όλα αυτά, 
μια μικρή, ελάχιστη άρνηση στις διαθέσεις του τοκοφόρου 
κεφαλαίου, έστω και με αυτή τη μέγιστα διαμεσολαβημένη 
μορφή, είναι κάτι που εμπεριέχει κάποιες δυνατότητες, με τα 
όρια αυτών βέβαια να φαίνονται εκ πρώτης όψεως αρκετά πε¬ 
ριοριστικά. Με την επικράτησή του στις τελευταίες εκλογές, 
αλλά και νωρίτερα από την ανάληψη της κυβερνητικής εξου¬ 
σίας, το συνονθύλευμα του ΣΥΡΙΖΑ έχει καταφέρει μέχρι ενός 
σημείου να επαναφέρει εκ νέου στο προσκήνιο τον φετιχισμό 
της πολιτικής μορφής μέσω του κόμματος-κινήματος και της 
δημοκρατικής ιδεολογίας-ρητορείας, μετά από μια παρατετα- 
μένη περίοδο απονομιμοποίησης του πολιτικού συστήματος 
που χαρακτήριζε τις κοινωνικές αγωνιστικές πρακτικές. (Αυτό 
δεν σημαίνει ότι η ιδεολογία της αμεσοδημοκρατίας που χα¬ 
ρακτήρισε τις πλατείες δεν αποτελεί και αυτή κομμάτι του 
πολιτικού φετιχισμού, αλλα συνήθως συνυπήρξε και με μορ¬ 
φές αγώνα που προχωρούσαν πέρα από τον τρόπο λήψης των 
αποφάσεων). 

Για την ώρα, η δυναμική του ανταγωνισμού, η δυναμική της 
ταξικής πάλης, έχει διοχετευθεί σε κανάλια που είναι συμβατά 
με τη διατήρηση των δεδομένων καπιταλιστικών κοινωνικών 
σχεσεων. Αυτό όμως δεν συνεπάγεται την παύση αυτού του 
ανταγωνισμού που είναι εγγενής στην ποιότητα της κεφαλαι¬ 
ακής σχέσης. Η ταξική πάλη παίρνει κάποιες φορές μορφές 
ανοιχτής σύγκρουσης, αλλά μπορεί να εντοπιστεί και στην 
καθημερινή διαπάλη για την άντληση υπερεργασίας από τους 
άμεσους παραγωγούς, σε υπόγειες, υπόρρητες μορφές αγώνα. 
Το “καθαρό μη-υπόλοιπο της ζωής”, σύμφωνα με την εγκελια- 
νή διατύπωση στη Φαινομενολογία, δεν μπορεί να δεσμευτεί 
εύκολα από τις αλλοτροιωμένες, φετιχοποιημένες μορφές των 
καπιταλιστικών κοινωνικών σχέσεων - οι αλλοτριωμένες μορ¬ 
φές περιέχουν μέσα τους την αντίθεσή τους. Η προσπάθεια 
του κεφαλαίου να υποτάξει κάθε πτυχή της δημιουργικής αν¬ 
θρώπινης δραστηριότητας στην κίνηση της αξίας θα συναντά¬ 
ει πάντα αναχώματα και αρνήσεις, είτε αυτό συμβαίνει μέσω 
ενός πράττειν συνειδητού, είτε ασυνείδητου. 

Πέρα από υποκειμενίστικους ιδεαλισμούς (“δεν υπάρχουν 
οι αντικειμενικές συνθήκες”) και αντικειμενίστικους φατα¬ 
λισμούς (“όλα είναι στημένα”), το διακύβευμα για μια προ¬ 
οπτική κατάργησης της ταξικής κοινωνίας φαίνεται να είναι 
η εύρεση τρόπων εκτροπής της ταξικής πάλης από τις θεσμο¬ 
πο ιημένες μορφές που λειτουργούν συμβατά με την αναπα¬ 
ραγωγή των καπιταλιστικών κοινωνικών σχέσεων. Αποτελεί 
στοίχημα το πέρασμα από το υψηλό επίπεδο αφαίρεσης των 
γενικολόγων παρατηρήσεων στο συγκεκριμενοποιημένο πε¬ 
δίο της πράξης. Εγχειρίδια ορθής πρακτικής δραστηριότητας 
και οδηγιών προς ναυτιλομένους δεν υπάρχουν. 

“Ο καθένας είναι προϊόν των έργων του και η πα- 
θητικότητα όπως έστρωσε θα κοιμηθεί” 

Γ. Ντεμπόρ, ξανά... 

ΜίΈυ 

λΥίΐΙοΙι ΊΓΗβ Μβά ΑΙογπι Ρΐιοηβ 

Τηλεφωνική Γραμμή Εκτάκτου Ανάγκης για ανθρώπους 
που ταξιδεύουν δια θαλάσσης 


1 η Οκτωβρίου 2013: Πρόσφυγες που 
η βάρκα στην οποία επέβαιναν βού- 
λιαζε, καλούσαν και ξανακαλούσαν 
την Ιταλική ακτοφυλακή, μέσω δορυφορι¬ 
κού τηλεφώνου για διάσωση, όμως το δΟδ 
σήμα τους αγνοούνταν. Η βάρκα μετέφερε 
πάνω από 400 άτομα και είχε πυροβοληθεί 
νωρίτερα τη νύχτα από ένα Λιβυκό σκά¬ 
φος. Παρ’ όλο που οι Ιταλικές και αργότε¬ 
ρα οι Μαλτέζικες αρχές είχαν ειδοποιηθεί 
για το περιστατικό και για τον κίνδυνο των 
επιβατών, οι σωστικές δυνάμεις καθυστέ¬ 
ρησαν για ώρες και το σωστικό σκάφος 
έφτασε μία ώρα αφού η βάρκα είχε βουλιά¬ 
ξει. Πάνω από 200 άνθρωποι πνίγηκαν και 
μόνο 212 διασώθηκαν. 

Τι θα συνέβαινε αν οι άνθρωποι που ήταν 
στη βάρκα μπορούσαν να καλέσουν και 
μια δεύτερη, ανεξάρτητη γραμμή έκτακτης 
ανάγκης όπου μια ομάδα πολιτών - εθελο¬ 
ντών μπορούσε να σημάνει συναγερμό και 
να πιέσει άμεσα τις αρχές για διάσωση; 

Ένα χρόνο μετά την τραγωδία στην 
Τατηρεάυδα στις 3 Οκτωβρίου και μετά το 
περιστατικό που αναφέρθηκε παραπάνω, η 
κατάσταση παραμένει το ίδιο δραματική. 
Παρόλο που η Ιταλική στρατιωτική επιχε 
ρηση «ιηαΓε ποδίπιπι» οδήγησε στη διά¬ 
σωση 100.000 προσφύγων και μεταναστών 
στη κεντρική Μεσόγειο τους τελευταίους 
11 μήνες, πάνω από 1300 άνθρωποι έχουν 
πέσει θύματα του συνοριακού καθεστώτος. 
Στις αρχές του 2014 γίναμε μάρτυρες ακό¬ 
μα περισσότερων θανάτων στα εξωτερικά 
σύνορα της Ευρωπαϊκής Ένωσης: Στις 20 
Ιανουάριου, 12 πρόσφυγες έχασαν τη ζωή 
τους όταν η βάρκα στην οποία επέβαιναν 


βούλιαξε καθώς τραβιόταν δεμένη με σχοι¬ 
νί πίσω από σκάφος της ελληνικής ακτο¬ 
φυλακής που έπλεε με μεγάλη ταχύτητα με 
σκοπό την επαναπροώθηση τους πίσω στα 
Τουρκικά παράλια. Στις 6 Φεβρουάριου, 
Ισπανοί συνοριοφύλακες έριχναν με πλα¬ 
στικές σφαίρες εναντίον προσφύγων που 
κολυμπούσαν προς την ακτή της Θέουτα 
με αποτέλεσμα να σκοτωθούν 14 άτομα. 

Τα παραπάνω περιστατικά δεν είναι τα 
μόνα, αλλά τα πιο γνωστά ανάμεσα σε 
άλλα παρόμοια που διαπράττονται στη 
Μεσόγειο εναντίων μεταναστών. Αραγε 
θα συνέβαιναν αυτοί οι θάνατοι αν η κοι¬ 
νωνία και οι πολίτες ενημερώνονταν εγκαί¬ 
ρως και ασκούσαν πίεση και επιρροή πριν 
να συμβούν αυτά και όχι εκ των υστέρων; 
Δε γίνεται άλλο να παραμένουμε άπραγοι 
όσο αυτές οι τραγωδίες επαναλαμβάνονται 
και θέλουμε να κάνουμε κάτι περισσότερο 
από το να καταδικάζουμε τα περιστατικά 
αφού αυτά έχουν συμβεί. Πιστεύουμε ότι 
ένα εναλλακτικό δίκτυο προειδοποίησης 
κινδύνου και σήμανσης συναγερμού στη 
Μεσόγειο Θάλασσα, συγκροτημένο από 
πολίτες, μπορεί να κάνει τη διαφορά. 

Δεν διαθέτουμε κάποια ομάδα διάσω¬ 
σης, ούτε και μπορούμε να προσφέρουμε 
άμεση προστασία. Αντιλαμβανόμαστε τις 
αδυναμίες και τις περιορισμένες δυνατό¬ 
τητες που μπορεί να ενέχει αυτό το εγχεί¬ 
ρημα, αλλά θεωρούμε πολύ σημαντικό να 
μπορούμε να σημάνουμε εγκαίρως συνα¬ 
γερμό σε περίπτωση που πρόσφυγες και 
μετανάστες κινδυνεύουν στη θάλασσα. 
Θέλουμε να καταγράφουμε σε πραγματικό 
χρόνο και να γνωστοποιούμε επιχειρήσεις 


παράνομης επαναπροώθησης (ρυδΕ ΕαεΕδ) 
και παραβιάσεων των ανθρωπίνων δικαιω¬ 
μάτων. Θέλουμε μέσω της επαγρύπνησης 
των πολιτών και μέσω πολιτικής πίεσης να 
προλαμβάνουμε αδικίες που συμβαίνουν 
καθημερινά στα εξωτερικά σύνορα της ΕΕ. 

Ξέρουμε ότι τέτοιου είδους πίεση μπο¬ 
ρεί να είναι αποτελεσματική, καθώς έχει 
εξασκηθεί εδώ και χρόνια από μεμονωμέ¬ 
να άτομα τα οποία διαμέσου των οικογε¬ 
νειών προσφύγων και μεταναστών έχουν 
δεχθεί τηλεφωνήματα εκτάκτου ανάγκης 
και έχουν με τη σειρά τους ειδοποιήσει τις 
αρχές διασφαλίζοντας έτσι επιχειρήσεις 
διάσωσης στη θάλασσα. Θα θέλαμε να 
διευρύνουμε και να ενισχύσουμε τέτοια 
αλληλέγγυα δίκτυα, ενδυναμώνοντας τον 
πολιτικό ρόλο που μπορεί αυτά να παίξουν 
στην υπεράσπιση των δικαιωμάτων των 
μεταναστών και στην ελευθερία της μετα¬ 
κίνησης. 

Γι αυτό το λόγο, καθιερώσαμε, σε συνερ¬ 
γασία με το πρόγραμμα παρακολούθησης 
ΥνώτΤι ίΕε Μεά, μια τηλεφωνική γραμμή 
έκτακτης ανάγκης εικοσιτετραώρου βά- 
σεως, την οποία διαχειρίζονται ακτιβιστές 
υπεράσπισης των ανθρωπίνων δικαιωμά¬ 
των και από τις δύο πλευρές της Μεσογεί¬ 
ου. Η γραμμή ορίστηκε να μπει σε ισχύ στις 
10 Οκτωβρίου 2014 για να μπορεί να απα¬ 
ντήσει κλήσεις σε διαφορετικές γλώσσες 
και αυτή τη στιγμή λειτουργεί. 

Αφού διαμηνύσουμε στους ανθρώπους 
που βρίσκονται σε κίνδυνο στη θάλασσα 
να καλέσουν οι ίδιοι τις αρμόδιες αρχές, 
στη συνέχεια εμείς οι ίδιοι καλούμε αυτές, 
ώστε να διασφαλίσουμε ότι θα γίνουν οι 
αναγκαίες επιχειρήσεις διάσωσης, γνωστο¬ 
ποιώντας τους παράλληλα ότι γνωρίζουμε 
το περιστατικό και ότι τους “παρακολου¬ 
θούμε”. Σε περίπτωση που η ακτοφυλακή 
και το λιμενικό σώμα δεν ανταποκριθούν 
εγκαίρως θα χρησιμοποιήσουμε κάθε δυ¬ 


νατό μέσο πολιτικής και κοινωνικής πί¬ 
εσης ώστε να πράξουν ως οφείλουν. Θα 
ειδοποιούμε τους καπετάνιους εμπορικών 
και άλλων πλοίων που πλέουν στην περι¬ 
οχή αλλά και δημοσιογράφους από διεθνή 
μέσα. Θα ζητούμε την βοήθεια θρησκευ¬ 
τικών ποιμένων (δΐε) που δραστηριοποι¬ 
ούνται σε ανθρωπιστικά ζητήματα καθώς 
και τη βοήθεια άλλων υποστηρικτών με 
κύρος. Θα χρησιμοποιούμε το διαδίκτυο 
για έγκαιρη δημοσιοποίηση και καλέσματα 
σε απλούς πολίτες που θα θελαν να συμ¬ 
βάλουν δημιουργώντας κι άλλες μορφές 
παρέμβασης. Οι περιπτώσεις όπως αυτές 
που αφήνουν τους ανθρώπους στις βάρκες 
να πεθάνουν (Ιείΐ ίο άΐε Εοαίδ) και οι λοι¬ 
πές παραβιάσεις των ανθρωπίνων δικαιω¬ 
μάτων στα εξωτερικά σύνορα της Ευρώπης 
που γίνονται από την Ευρωπαϊκή υπηρεσία 
συνόρων Εγοπϊοχ και την ακτοφυλακή σε 
όλη την επικράτεια της Μεσογείου πρέπει 
να σταματήσουν άμεσα.. 

Χρειάζεται ένα δίκτυο πολιτών και στις 
δύο πλευρές της Μεσογείου το οποίο να 
μπορεί να ασκήσει πολιτική πίεση υπερα¬ 
σπίζοντας τη ζωή και τα δικαιώματα των 
ανθρώπων που μεταναστεύουν δια θα¬ 
λάσσης με βάρκες και θέλουμε να είμαστε 
κομμάτι αυτού του δικτύου. Ενός εναλλα¬ 
κτικού δικτύου σήμανσης συναγερμού που 
θα αποτελέσει ένα πρώτο βήμα για έναν 
Ευρωπαϊκό και Μεσογειακό χώρο που δεν 
θα χαρακτηρίζεται από ένα συνοριακό κα¬ 
θεστώς που οδηγεί στο θάνατο αλλά από 
ένα πνεύμα αλληλεγγύης και προστασίας 
του δικαιώματος για ελεύθερη μετακίνηση. 

επιμέλεια: εατρε άϊετη 

Για περισσότερες πληροφορίες: 

Ηίίρ ://\ΥΜηγ.\γαί€ΐιΐ1ΐ6ηΐ6ά. πεί/ 

Αριθμός συναγερμού: +334 86 51 71 61 


Ανοιχτή συζήτηση για τη στέγαση 
μεταναστών και προσφύγων 


ΑΝΤΑΠΟΚΡΙΣΗ 

ο απόγευμα της Τετάρτης 10 Ιού- 
νη καλέστηκε με πρωτοβουλία της 
Ανοιχτής Συνέλευσης Κατοίκων 
Μπραχαμίου ανοιχτή συζήτηση με αφορμή 
τη φιλοξενία εδώ και αρκετούς μήνες Σύρων 
προσφύγων σε δομές αλληλεγγύης. Στο χώρο 
της Πλατείας Παναγούλη (Μπραχάμι), όπου 
και ήταν το σημείο συνάντησης και προβλη¬ 
ματισμού, συγκεντρώθηκαν άτομα από διά¬ 
φορες συλλογικότητες και χώρους που είτε 
θέτουν το μεταναστευτικό ζήτημα στο επί¬ 
κεντρο των κινήσεών τους είτε στο ευρύτερο 
πλαίσιο αυτοοργάνωσης και δράσης. Συγκε¬ 
κριμένα παρευρέθηκαν άτομα αρχικά από τις 
δομές που έχουν φιλοξενήσει Σύρους πρό¬ 
σφυγες όπως το Υπόστεγο (Αργυρούπολη), 
η Εργατική Λέσχη Νέας Ιωνίας καθώς και η 
νέα κατάληψη αλληλέγγυων σε μετανάστες 
και πρόσφυγες - “Λυόμενα Ιλισίων” αλλά και 
ενδιαφερόμενος αλληλέγγυος κόσμος από 
την Ανοιχτή Συνέλευση Κατοίκων Π. Φαλή¬ 
ρου, Αγίας Παρασκευής, Βύρωνα-Καισαρια- 
νής-Παγκρατίου, από τους Αλληλέγγυους 
Κρατουμένων στα Νότια, τη Συνέλευση για 
την Κυκλοφορία των Αγώνων (Σ.ΚΥ.Α), το 
Δίκτυο Σπάρτακος, την Κατάληψη Στρούγκα 
(Νέα Φιλαδέλφεια), το Ελευθεριακό Στέκι 
"Πικροδάφνη", τη ΕώΓ Ρΐαηεί κ.α. 

Η συζήτηση η οποία κράτησε αρκετές 
ώρες ξεκίνησε με μια περιγραφή των εμπει¬ 
ριών όλων των περασμένων μηνών αλλά και 
της σημερινής κατάστασης των προσφύγων 
που στεγάστηκαν και στεγάζονται ακόμα 
στις δομές. Όλοι οι παρευρισκόμενοι έδρα¬ 
σαν με ποικίλους τρόπους για τον ίδιο σκοπό, 


τη φροντίδα, δηλαδή, των συνανθρώπων με 
βάση τα προτάγματα της αυτοοργάνωσης και 
της αλληλεγγύης κάνοντας, όπως αναφέρθη¬ 
κε χαρακτηριστικά, ένα άλμα στο κενό. Διεκ¬ 
δικήσεις από τις εκάστοτε δημοτικές αρχές 
(που άλλοτε ανταποκρίθηκαν θετικά όπως 
στην περίπτωση του Ασυρμάτου, άλλοτε με 
σχετική αδιαφορία όπως στη Νέα Ιωνία και 
άλλοτε αρνητικά όπως στην περιοχή του 
Ζωγράφου) σε συνδυασμό με πρωτοβουλίες 
κατάληψης χώρων για στέγαση των ανθρώ¬ 
πων αυτών αλλά και κινήσεις για μια σταδι¬ 
ακή ένταξή τους στην κοινωνία (όπως μα¬ 
θήματα ελληνικών και αγγλικών, συμβουλές 
και βοήθεια για τη διαδικασία των νομικών 
εγγράφων κτλ.), συνθέτουν τις κινήσεις που 
έγιναν το προηγούμενο διάστημα. Ιδιαίτερα 
σημαντική ήταν και η παρουσία των ανθρώ¬ 
πων που ασχολούνται συστηματικά με τις 
έγκλειστες μετανάστριες στο Κέντρο Κράτη¬ 
σης Ελληνικού, οι οποίοι μετέφεραν την κα¬ 
τάσταση που επικρατεί πίσω από τα κάγκελα 
με τις εξευτελιστικές και απάνθρωπες συν¬ 
θήκες, τα αδιέξοδα που βιώνουν οι γυναίκες 
που κρατούνται χωρίς να έχουν κάνει κάτι και 
τις δυσκολίες-εμπόδια που ορθώνονται στην 
επικοινωνία με τον αλληλέγγυο κόσμο. 

Μέσα από αυτή τη διαδικασία προέκυψαν 
και αρκετές προβληματικές που αποτέλε- 
σαν ένα δημιουργικό πεδίο συζήτησης: Πού 
σταματάει η αλληλεγγύη και πού ξεκινάει 
η φιλανθρωπία; Πώς καταφέρνεις να σπά¬ 
σεις τη λογική της ανάθεσης που μπορεί να 
αναπτυχθεί λόγω -πρακτικών κατά τα λοι¬ 
πά- αδυναμιών και να προβάλεις τη λογική 


της συμμετοχής και της πρωτοβουλίας; Αυτά 
ήταν μερικά από τα βασικά ερωτήματα που 
τέθηκαν παράλληλα με το πρωταρχικό ζήτη¬ 
μα της στέγης. Η παραπάνω περιγραφή απο- 
τέλεσε μια πολύ καλή βάση για συνολικότερη 
προσέγγιση του μεταναστευτικού ζητήματος 
σε μια περίοδο γενικευμένου αναβρασμού, με 
τις μεταναστευτικές ροές να έχουν αυξηθεί 
στην Ευρώπη και ιδιαίτερα στην Ελλάδα, και 
την ΕΕ να επανδρώνεται στρατιωτικά για να 
αντιμετωπίσει το “πρόβλημα”. Η κατανόηση 
των αιτημάτων και προβλημάτων των με¬ 
ταναστών και των προσφύγων και η ένταξη 
τους σε κινηματικές δομές αποτελεί σίγουρα 
μια πρόκληση για τον αγωνιζόμενο κόσμο 
και το ανταγωνιστικό κίνημα 

Η πρώτη αυτή συνάντηση και συζήτη¬ 
ση έθεσε επί τάπητος αρκετά ζητήματα, για 
τα οποία προέκυψε η ανάγκη δικτύωσης 
των επαφών και συνεχούς επικοινωνίας στο 


πνεύμα της αλληλοϋποστήριξης και της από 
κοινού αντιμετώπισης των καθημερινών προ¬ 
βλημάτων. Αντίστοιχες αφορμές για κουβέ¬ 
ντα στο πλαίσιο εκδηλώσεων και μη, καθώς 
και πρωτοβουλίες για πορείες και διαδηλώ¬ 
σεις -όπως αυτή που καλέστηκε ενάντια στο 
Κέντρο Κράτησης Ελληνικού στις 20/6 από 
την αναρχική συλλογικότητα Ελληνικού, 
Αργυρούπολης και Α. Γλυφάδας “Ναμούς”- 
πρόκειται να γίνουν μέσα στο επόμενο διά¬ 
στημα από διάφορες ομάδες και συλλογικό¬ 
τητες. 

ί/ ίΐ6Γί 


* Για αναλυτικότερη μέχρι στιγμής περιγραφή 
των συνθηκών δημοσιεύτηκε κείμενο από τους 
«Αλληλέγγυους Κρατουμένων στα Νότια»: 
1ιΙΙρδ://α11ΐ6ηδ.ίηά7Πΐ6άία.θΓ§/ροδΙ/1545657/ 

"«Χωρίς τέλος η απόβαση 
προσφύγων στη Λέσβο» 


Η όξυνση της καπιταλιστικής κρίσης 
και η ειδικότερη δημοσιονομική όψ 
Αυτός ήταν και ο τίτλος άρθρου 
εφημερίδας πανελλήνιας κυκλοφορίας στις 
αρχές Μαΐου, που περιέγραφε την κατάστα¬ 
ση που έχει διαμορφωθεί στη Λέσβο αλλά και 
στο υπόλοιπο ανατολικό Αιγαίο. Ένας τίτλος 
περιγραφικός του μεγάλου αριθμού αφίξεων, 
μελλοντολογικός καθώς δεν προμηνύεται 
από πουθενά ότι αυτό μπορεί να αλλάξει, 
αλλά επίσης και μιλιταριστικός, έτσι όπως 
άλλωστε γίνεται η περιγραφή του μετανα- 
στευτικού ζητήματος όλα αυτά τα χρόνια από 
τα ΜΜΕ της κυριαρχίας. 

Τους τελευταίους μήνες στη Λέσβο -και 
από τη στιγμή που άρχισε να βελτιώνεται ο 
καιρός διευκολύνοντας την έτσι κι αλλιώς 
επικίνδυνη διέλευση των μεταναστών από τα 
παράλια της Τουρκίας στα νησιά του ανατο¬ 
λικού αιγαίου- οι αφίξεις έχουν αυξηθεί κα- 
τακόρυφα. Οι διαμορφωθείσες συνθήκες στη 
Μέση Ανατολή, η εντατικοποίηση πολεμικών 
επιχειρήσεων και η συνεχιζόμενη συσσώρευ¬ 
ση μεταναστών/-ριών στα εδάφη της Τουρ¬ 
κίας οδηγεί τεράστια κύματα ανθρώπων να 
εκτελούν το κομμάτι της μετάβασης προς την 
Ευρώπη-φρούριο. Έτσι, η Λέσβος, ως ένας 
βασικός κόμβος αυτής της διαδρομής, έχει 


επωφεληθούν. Η διαχείριση αυτή όμως έχει 
και τους νεκρούς της. Νεκρούς που βρίσκο¬ 
νται πάντα στην πλευρά των αδυνάτων. Εν¬ 
δεικτικά μόνο στο Αιγαίο, το διάστημα μετα¬ 
ξύ του Αυγούστου του 2012 και του Ιουλίου 
του 2014 τουλάχιστον 218 άνθρωποι έχασαν 
τη ζωή τους, ενώ φέτος έχουν ήδη υπάρξει 22 
θάνατοι σε τρία διαφορετικά ναυάγια. 

Για την υλοποίηση των πολιτικών αυτών 
είναι απαραίτητα και τα ανάλογα εργαλεία.. 
Έτσι, νέα ελληνικά αλλά και ευρωπαϊκά στρα- 
τιωτικο-αστυνομικά σώματα, με μπλε αντί 
για χακί στολές και πλήθος εναέριων και θα¬ 
λάσσιων οχημάτων αλλά και υπερσύγχρονο 
τεχνολογικό εξοπλισμό για την παρακολού¬ 
θηση της συνοριακής γραμμής και των πλη¬ 
θυσμών που ζουν γύρω από αυτή, ήρθαν να 
εγκατασταθούν στις περιοχές αυτές. Μαζί με 
αυτά ήρθαν και τα στρατόπεδα συγκέντρω¬ 
σης, ως ένα αναπόσπαστο εργαλείο. 

Συγκεκριμένα, στη Λέσβο, στις αρχές του 
2000, τις ανάγκες εγκλεισμού των νεοαφι- 
χθέντων μεταναστών τις κάλυψε το ερειπω¬ 
μένο κτήριο των παλιών φυλακών της πόλης 
στην περιοχή της Λαγκάδας, για να αντικα- 
τασταθεί το 2003 από τα κτήρια αποθηκών 
που βρίσκονταν λίγο δυτικότερα στην περι- 
οχή της Παγανής.Ένα κέντρο που αποτελού¬ 



φτάσει να υποδέχεται πρωτοφανή γι' αυτή 
νούμερα, παρ' όλη τη μακρά ιστορία που έχει 
στο εν λόγω ζήτημα. 

Η προνομιακή, για τις ανάγκες αυτές, θέση 
του νησιού κοντά στην τουρκική ακτογραμ¬ 
μή και το αστικό κέντρο της ΙδίηΐΓ (Σμύρ¬ 
νης), όπως και η καλή του διασύνδεση με την 
ηπειρωτική Ελλάδα σε σχέση με το υπόλοιπο 
ανατολικό Αιγαίο, το έχουν μετατρέψει από 
τις αρχές του 2000 σε μια από τις βασικότερες 
πύλες εισόδου μεταναστών στην ανατολική 
συνοριογραμμή της Ευρώπης-φρούριο.Ήταν 
τότε που τα περάσματα των μεταναστευτικών 
ρευμάτων μετατοπίστηκαν από τη βόρεια Ελ¬ 
λάδα στο ανατολικό Αιγαίο, μετατρέποντας 
την περιοχή αυτή στο κύριο πεδίο υλοποίη¬ 
σης των συνοριακών αντιμεταναστευτικών 
πολιτικών της Ε.Ε. και των κρατών μελών 
της. Πολιτικών που στον πυρήνα τους είχαν 
πάντα την πολεμική διαχείριση του μετανα- 
στευτικού ζητήματος και των εμπλεκόμενων 
πληθυσμών, με τη συνεχιζόμενη και εντεινό- 
μενη υποτίμηση και επισφαλειοποίησή τους. 

Οι πολιτικές αυτές δεν άργησαν να πιά- 
σουν τόπο. Ούτως ή άλλως, όπως και στην 
υπόλοιπη Ελλάδα, η λεσβιακή ύπαιθρος είχε 
κι αυτή τις δικές τις ανάγκες σε υποτιμημέ¬ 
νους εργάτες και εργάτριες. Για όσους μετα¬ 
νάστες δεν συνέχιζαν το ταξίδι τους κάπου 
αλλού, υπήρχαν και υπάρχουν ακόμα κάθε 
λογής μικρά και μεγάλα αφεντικά έτοιμα να 


σε και τον προπομπό μίας σειράς κέντρων 
κράτησης που δημιουργήθηκαν την περίοδο 
εκείνη σε διάφορες περιοχές της Ελλάδας με 
την πλήρη πολιτικο-οικονομική στήριξη της 
Ε.Ε. και άφησαν εποχή για τις άθλιες συνθή¬ 
κες που τα χαρακτήριζαν. Μπορεί η «Παγα- 
νή» να έκλεισε το Νοέμβριο του 2009 μετά 
από αγώνες που δόθηκαν από έγκλειστους 
μετανάστες και αλληλέγγυους, μπορεί η με¬ 
τατόπιση των σημαντικότερων ροών για μία 
τριετία προς τα περάσματα του Έβρου σε Ελ¬ 
λάδα και Βουλγαρία να καταστούσε τα κελιά 
των αστυνομικών τμημάτων επαρκή για την 
υποτίμηση των ανθρώπων που κατέφθαναν, 
όμως η επιστροφή των ροών αυτών προς το 
Αιγαίο έκανε αναγκαία τη δημιουργία ενός 
νέου κέντρου κράτησης με ό,τι αυτό συνεπά¬ 
γεται. Κατά συνέπεια, μετά και την εξαγγελία 
των «νέων στρατοπέδων φιλοξενίας» από το 
Ν. Δένδια το 2012, άρχισε άμεσα ο σχέδια - 
σμός του κέντρου κράτησης στη Μυτιλήνη. 

Ο χώρος βρέθηκε σε ένα απενεργοποι- 
ημένο στρατόπεδο λίγα χιλιόμετρα βόρεια 
της πόλης της Μυτιλήνης στο χωριό Μόρια, 
που παραχωρήθηκε έναντι μισθώματος από 
το υπουργείο αμύνης. Ο αρχικός σχεδια- 
σμός προέβλεπε τη δημιουργία ενός Κέντρου 
Πρώτης Υποδοχής (ΚΕΠΥ) χωρητικότητας 
180 ατόμων και τη δημιουργία Προαναχωρη- 
σιακού Κέντρου με τη χωρητικότητά του να 
φτάνει σύμφωνα με πληροφορίες τα 800 άτο¬ 



μα. Αυτά θα ξεκινούσαν τη λειτουργία τους 
τον Ιούνιο του 2014. Το αρχικό κόστος για 
την κατασκευή και των δύο αυτών κέντρων 
ξεπερνάει τα 8.500.000 ευρώ, ενώ ακόμα με¬ 
γαλύτερη σε τελικά ποσά είναι η βιομηχανία 
που έχει στηθεί για τη συντήρηση και λει¬ 
τουργία τους. 

Παρ' όλα αυτά, διάφορες κατασκευαστικές 
“αστοχίες”, η δυσκολία επάνδρωσης των προ- 
βλεπόμενων υπηρεσιών αλλά και πολιτικοί 
ανταγωνισμοί σε τοπικό και κεντρικό επίπε¬ 
δο έχουν αναβάλει τη λειτουργία τους. Στη 
θέση τους λειτουργεί από το Σεπτέμβριο του 
2013 ένα αναβαθμισμένο κέντρο ταυτοποίη¬ 
σης. Αρχικά χρησιμοποιήθηκαν 10 κοντέινερ 
χωρητικότητας 98 ατόμων, με τον αριθμό 
των ατόμων που κρατούνταν να κυμαίνεται 
όμως στα 120 άτομα για το μεγαλύτερο διά¬ 
στημα. Από το καλοκαίρι του 2014 όμως, και 
με την πίεση που δημιουργούσε η αυξημένη 
παρουσία νεοαφιχθέντων μεταναστών στο 
λιμάνι της πόλης, οι αρχές έχουν περάσει σε 
μία παράτυπη χρήση όλων των πτερύγων του 
στρατοπέδου παρόλο που σε πολλά κοντέι¬ 
νερ δεν υπάρχουν ούτε τα στοιχειώδη (ρεύμα, 
κρεβάτια, κλπ). Κατά μέσο όρο η κράτηση 
των μεταναστών για την ταυτοποίηση και κα¬ 
ταγραφή τους διαρκεί 3-4 μέρες, για να τους 
χορηγηθεί μετά το υπηρεσιακό σημείωμα οι- 
κειοθελούς αποχώρησης, που αποτελεί και 
το διαβατήριό τους για να επιβιβαστούν στα 
καράβια της γραμμής και να φτάσουν στο λι¬ 
μάνι του Πειραιά. 

Εδώ να σημειωθεί ότι συμπληρωματικά σε 
αυτό, άρχισε από το τέλος Μαΐου να λειτουρ¬ 
γεί σε κοντινή απόσταση παράτυπο κέντρο 
κράτησης υπό την εποπτεία του δήμου Λέ¬ 
σβου, για την πρώτη καταγραφή των μετανα¬ 
στών από τις λιμενικές αρχές, ενώ ήδη έχουν 
εξαγγελθεί η λειτουργία τριών ακόμα τέτοιων 
κέντρων σε διάφορα σημεία του νησιού. Έτσι, 
οι μετανάστες που καταφθάνουν στο νησί 
βρίσκονται έγκλειστοι σε έναν χώρο με σκη¬ 
νές, μακριά από το κέντρο της πόλης, όπως 
ήταν και το βασικό ζητούμενο τον τελευταίο 
καιρό, περιφραγμένο από συρματοπλέγματα 
και υπό τη συνεχή επιτήρηση της αστυνομί¬ 
ας. Στο κέντρο αυτό παραμένουν μέχρι να 
δημιουργηθεί χώρος στο στρατόπεδο συγκέ¬ 
ντρωσης της Μόριας και να μεταφερθούν για 
ταυτοποίηση εκεί. 

Οι αντιδράσεις της τοπικής κοινωνίας εί¬ 
ναι ανάμικτες. Όπως και σε κάθε εμπόλεμη 
κατάσταση, έτσι και στον πόλεμο που διεξά¬ 
γει το ελληνικό κράτος στους μετανάστες εμ¬ 
φανίζονται 2 αντιφατικά μεταξύ τους πρόσω¬ 
πα. Από τη μία υπάρχουν κινήσεις ανθρωπι¬ 
στικής κυρίως προέλευσης που προσπαθούν 
να προσφέρουν κοινωνικό-ψυχολογική υπο¬ 
στήριξη στους ανθρώπους που καταφθάνουν. 
Έτσι εμφανίζονται επανειλημμένα κινήσεις 
παροχής φαγητού, ένδυσης και τον τελευ¬ 
ταίο καιρό και μεταφοράς προς την πόλη της 
Μυτιλήνης, ενώ εδώ και 2 χρόνια λειτουργεί 
σε χώρους πρώην δημοτικών κατασκηνώ¬ 


σεων (ΠΙΚΠΑ) ανοιχτός χώρος φιλοξενίας 
που λειτουργεί κυρίως από εθελοντές. Από 
την άλλη, πέρα από τις τοπικές εταιρίες που 
έχουν προστρέξει στο να επωφεληθούν από 
τη λειτουργία του κέντρου κράτησης, δεν 
είναι λίγοι οι ιδιώτες που προσπαθούν να 
εκμεταλλευτούν την επισφαλή θέση των με¬ 
ταναστών καθώς φτάνουν. Έτσι εμφανίζονται 
διαρκώς αναφορές για τα “κοράκια της Λέ¬ 
σβου” 1 , ή για τους “μαυραγορίτες” που φέρο¬ 
νται να πουλάνε σε αυξημένες τιμές βασικά 
είδη ανάγκης (νερό, κλπ.) ή ακόμα και να 
κρατάνε προμήθειες από τα χαρτονομίσματα 
που προσπαθούν να χαλάσουν οι μετανάστες 
που αφήνονται “ελεύθεροι” από το κέντρο 
κράτησης. 

Οι απαντήσεις που αρμόζουν στον σύγ¬ 
χρονο κανιβαλισμό που εξαπλώνεται όπως 
παντού και στο νησί της Λέσβου δεν είναι 
εύκολο να δοθούν. Από τη μία η αφομοίωση 
της κυρίαρχης προπαγάνδας περί των σύγ¬ 
χρονων “ασύμμετρων απειλών” που απο¬ 
τελούν οι μετανάστες, και από την άλλη η 
μερίδα του ντόπιου επιχειρηματικού κόσμου 
που παρουσιάζει τους μετανάστες ως απειλή 
στο τουριστικό προϊόν του νησιού αλλά και 
οι κινήσεις μονομερούς φιλανθρωπικού χα¬ 
ρακτήρα που έρχονται από τη μεριά τους να 
“θολώσουν” (ασχέτως προθέσεων) την ουσία 
των πολιτικών που οδηγούν στην γενικότερη 
παρανομοποίηση και υποτίμηση των ανθρώ¬ 
πων αυτών, αποτελούν μάλλον και τα κύρια 
εμπόδια. Επίσης, η επιθυμία των περισσοτέ¬ 
ρων, αν όχι όλων, των μεταναστών/-ριών που 
φτάνουν στο νησί να μετακινηθούν σε άλλο 
σημείο της Ελλάδας ή της Ευρώπης καθιστά 
σχεδόν αδύνατη τη δημιουργία σχέσεων για 
τη συλλογικοποίηση των αντιστάσεων. 

Τα παραδείγματα όμως που έχουν γεννή¬ 
σει προγενέστεροι αγώνες στη Λέσβο αλλά 
και αλλού συνεχίζουν να αποτελούν τον οδη¬ 
γό για τους αγώνες που δίνονται αλλά και για 
αυτούς που έρχονται. Ο αγώνας ενάντια στα 
κέντρα κράτησης και τις αντιμεταναστευτι- 
κές πολιτικές αποτελεί αναπόσπαστο κομμά¬ 
τι των καθημερινών αγώνων που διεξάγουν 
οι “από κάτω” ενάντια στην υποτίμηση των 
ζωών τους. Απέναντι σε επίπλαστους δια¬ 
χωρισμούς με βάση το χρώμα, το έθνος, το 
φύλο, τη φυλή, η συνέχιση και η εντατικοποί¬ 
ηση των αντιστάσεων αποτελεί τη μόνο οδό 
για έναν κόσμο ελευθερίας, ισότητας και αλ¬ 
ληλεγγύης. 

Μιΐδαίέταί 

Ομάδα ενάντια στα κέντρα κράτησης 
ηιιΐδαίέταΙ.εδρίνΒΙο^δ.ηεΙ 

Ιούνιος 2015 

1 Κόσμος που προστρέχει να αρπάξει τις βάρκες 
και τις μηχανές των μεταναστών που φτάνουν 
στα παράλια, χωρίς να προσφέρουν την παραμι¬ 
κρή βοήθεια τους ίδιους τους μετανάστες (βλέπε 
ταμπλό στο Μοξ της ομάδας). 

ΕΥΡΩΠΗ-ΦΡΟΥΡΙΟ 


ΑΠΑΤΡΙΣ 

εφημερίδα δρόμου 




" Πλανήτες 
άνθρωποι 

«Να φεύγω μακριά 

αυτό με όρισε ο κόσμος 

κι οι λέξεις μου ταξίδια γίνονται» 

Α. Ρεμπώ - Θάλασσα και αγάπη 

Η ιστορία της ανθρωπότητας είναι μια ιστορία με¬ 
τανάστευσης. Από τότε που σχηματίστηκαν οι 
πρώτες κοινωνικές ομάδες, οι άνθρωποι διαρκώς 
μετανάστευαν από το ένα μέρος στο άλλο προς αναζήτηση 
τροφής ή ασφάλειας, αναζητώντας τόπους όπου θα μπορού¬ 
σαν να επιβιώσουν, να αναπτυχθούν. 

Ο πλανήτης που μας φιλοξενεί έχει οργωθεί από τα βήμα¬ 
τα δισεκατομμυρίων ανθρώπων που χάραξαν μονοπάτια τα 
οποία έγιναν δρόμοι. Δρόμοι που έκαναν τον πλανήτη ένα 
φιλόξενο μέρος για το ανθρώπινο είδος, δρόμοι που έφεραν 
κοντά τους πολιτισμούς, τους ανέμειξαν, τους μετέφεραν σε 
άλλους τόπους κάνοντας νέους πολιτισμούς πιο εξελιγμέ¬ 
νους. Ο ίδιος ο πολιτισμός είναι το αποτέλεσμα της διαρκούς 
μετανάστευσης του ανθρώπινου είδους και ξεκίνησε χωρίς 
να φορά παπούτσια. 

Οι μετανάστες με το λευκό δέρμα 

Η μετανάστευση των Ευρωπαίων, που άρχισε από την Ανα¬ 
γέννηση και συνεχίστηκε για αρκετούς αιώνες, έπαιξε κα¬ 
θοριστικό ρόλο στην εξέλιξη της παγκόσμιας ανθρώπινης 
ιστορίας. Οι «πολιτισμένοι» Ευρωπαίοι μεταναστεύουν προς 
την Αμερική, την Ασία και την Αφρική, μετά την ανακάλυψη 
αυτών των ηπείρων και του φυσικού πλούτου που διέθεταν, 
δημιουργώντας αποικίες. Η αποικιακή μετανάστευση των 
Ευρωπαίων θα συνδεθεί με τη διαμόρφωση της αποικιο¬ 
κρατίας και της κυριαρχούμενης από τη Δύση παγκόσμιας 
αγοράς. Οι Ευρωπαίοι έποικοι αποτέλεσαν τον πρώτο φο- 
ρέα-δίκτυο της καπιταλιστικής παγκοσμιοποίησης. Τα απο¬ 
τελέσματα αυτής της μετανάστευσης για τους αυτόχθονες 
λαούς ήταν τραγικά, γιατί ουσιαστικά οι Ευρωπαίοι μετανά¬ 
στες φέρνουν μαζί τους τον «πολιτισμό» της υποδούλωσης 
προς τους ιθαγενείς «βαρβάρους» κατασφάζοντας, κατα- 
στρέφοντας, λεηλατώντας και σκλαβώνοντας τους, ενώ πα¬ 
ράλληλα ξεκίνησαν να τους «εκπολιτίζουν» μέσω του χρι¬ 
στιανισμού, που πάντα είχε μεγάλη αδυναμία στο χρυσάφι 
και στους σκλάβους. Όσοι γλυτώνουν από το σπαθί και τις 
αλυσίδες, θα «εκπολιτιστούν» από τις άγνωστες σε αυτούς 
επιδημίες και αρρώστιες της «πολιτισμένης» Ευρώπης. Κατά 
τους 17ο 18ο και 19ο αιώνες, έχουμε πια μαζικές μετακινή¬ 
σεις των Ευρωπαίων στην αποικίες που είχαν δημιουργήσει 
στο νέο κόσμο, στην Αφρική και στην Ασία. Παράλληλα χι¬ 
λιάδες Αφρικανοί σκλάβοι μεταφέρονται αλυσοδεμένοι στις 
αποικίες της Αμερικάνικης ηπείρου, δεδομένου ότι οι εγχώ¬ 
ριοι, προς εκμετάλλευση, πληθυσμοί εξοντώθηκαν κατά το 
μεγαλύτερο μέρος τους, για να χτίσουν με το αίμα τους και 
τον ιδρώτα τους στις φυτείες και στα ορυχεία τα παλάτια και 
τη δόξα των Ευρωπαίων Βασιλέων, τα χρηματοκιβώτια των 
τραπεζιτών, των μεγαλοκτηματιών και βιομηχάνων στο νέο 
και παλιό κόσμο, γεμίζοντας με χρυσά νομίσματα τα σεντού¬ 
κια τους. Μετανάστες δια της βίας και αυτοί, μιας εποχής 
που οι άνθρωποι με σκούρο δέρμα αποτελούσαν ένα πολύ 
επικερδές εμπόρευμα. 

Καταλυτικό ρόλο στα μεγάλα μεταναστευτικά κύματα 
έπαιξαν και οι δύο παγκόσμιοι πόλεμοι του 20ου αιώνα. Ο 
Α’ Παγκόσμιος κατέστρεψε τις περισσότερες χώρες της Ευ¬ 
ρώπης ρίχνοντάς τις σε οικονομική κρίση και αναγκάζοντας 
χιλιάδες ανθρώπους να μεταναστεύσουν κυρίως στις ΗΠΑ, 
που δεν είχαν θιγεί άμεσα από την παγκόσμια σύρραξη και 
βάδιζαν σταθερά κι ανοδικά προς την κατάκτηση της πα¬ 
γκόσμιας ηγεμονίας. Μετά το Β’ παγκόσμιο πόλεμο, στην 
Ευρώπη η Γερμανία και στην Αμερική οι ΗΠΑ κι ο Καναδάς, 
άρχισαν σιγά-σιγά να γίνονται οι παγκόσμιες αγορές εργατι¬ 
κής δύναμης, που «εισήγαγαν» από τα φτωχά και κατεστραμ¬ 
μένα από τον πόλεμο νοτιοευρωπαϊκά και ασιατικά κράτη 
μετανάστες εργάτες. Η ζήτηση όλων αυτών των μεταναστών 
εργατών στις παραπάνω χώρες ήρθε λόγω της τεράστιας οι- 
κονομικοτεχνικής ανάπτυξης των μεταπολεμικών χρόνων. 
Οι ΗΠΑ βγήκαν νικήτριες από τον πόλεμο, όχι μόνο στα πε¬ 
δία των μαχών αλλά και οικονομικά. Το ίδιο και η Γερμανία, 
η οποία, παρότι ηττήθηκε, κατόρθωσε μέσα σε λίγο διάστη¬ 


μα να γίνει μια από τις μεγαλύτερες βιομηχανικές χώρες της 
Ευρώπης. Έτσι, έχουμε το λεγόμενο «Γερμανικό οικονομικό 
θαύμα», που δεν το έκανε κάποιος άγιος, αλλά μετανάστες 
από τη νότια Ευρώπη με τα φτηνά εργατικά τους χέρια. Όσοι 
δεν έγιναν τροφή για τα κανόνια, έγιναν το γράσο στα γρα¬ 
νάζια των μηχανών για να ανοικοδομηθεί ο ρημαγμένος κό¬ 
σμος που ξανάχτιζαν αυτοί που τον κατέστρεψαν πριν. Στο 
διάστημα 1870-1989, πάνω από 250 εκατομμύρια ανθρώπων 
μετανάστευσαν ανά την υφήλιο, (από τα οποία 30 με 50 εκα¬ 
τομμύρια προέρχονταν από τις χώρες του 3ου κόσμου) με 
κύριους προορισμούς τη Βόρεια Ευρώπη, την Αμερικάνικη 
ήπειρο και την Αυστραλία. Κανένας από αυτούς δεν άφησε 
τον τόπο του για να κάνει τουρισμό. 

Εισαγωγαί-Εξαγωγαί Ευρώπη Α.Ε. 
Ανθρωποι για όλες τις δουλειές 

Βερολίνο, Νοέμβριος του 1989. Οι λαοί της Ανατολικής Ευ¬ 
ρώπης παρακολουθούν με χαρά και όχι δάκρυα την πτώση 
του τείχους. Μαζί του, παρακολουθούν και την πτώση του 
πολιτικού συστήματος που κάποτε είχε εξαγγείλει τη δικτα¬ 
τορία του προλεταριάτου και κατέληξε να ασκεί τη δικτατο¬ 
ρία της γραφειοκρατίας και τη θρησκεία των κομμάτων και 
των ηγετών τους, παρότι πίστευε ότι η «θρησκεία είναι το 
όπιο του λαού». Τα δάκρυα θα έρθουν αργότερα, όταν δια¬ 
πιστώνουν ότι ο καπιταλισμός δεν είναι ο παράδεισος που 
τους υποσχόταν η δυτική προπαγάνδα αλλά η κόλασή τους. 
Καραβάνια γυναικών και αντρών παίρνουν τους δρόμους 
προς τη Δυτική Ευρώπη περιμένοντας να αντικρίσουν τη γη 
της επαγγελίας. Αντί αυτής θα αντικρίσουν τις βιτρίνες και 
τα πεζοδρόμια της πορνείας, τις οικοδομές και τους αγρούς 
της ολοήμερης (και οικονομικά πενιχρής) δουλείας. Από 
«περήφανους συντρόφους», θα ακούν να τους αποκαλούν 
κλέφτες, δολοφόνους, άξεστους, βιαστές, ληστές, πουτάνες, 
τοποθετώντας μπροστά σε κάθε μία από τις παραπάνω λέ¬ 
ξεις και την εκάστοτε χώρα καταγωγής τους. Οι χώρες του 
Ευρωπαϊκού νότου, από παραδοσιακοί εξαγωγείς μετανα¬ 
στών κάποτε, θα «αναβαθμιστούν» επιτέλους σε εισαγωγείς. 
Οι δουλειές πάνε καλά, αρκεί να έχουμε πάμφθηνα εργατικά 
χέρια να μας τις κάνουν και νεανικά κορμιά να σβήνουμε τον 
πόθο μας. Για πρώτη φορά τα άλλοτε θύματα της μετανα- 
στευτικής εκμετάλλευσης, θα έχουν τη χαρά να γίνουν οι 
θύτες της. Για πρώτη φορά αυτοί που ένιωσαν το ρατσισμό 
στο πετσί τους θα έχουν τη χαρά να αισθανθούν φυλετικά 
ανώτεροι. Η αυγή του 21ου αιώνα θα αναβιώσει και το ξε¬ 
χασμένο επάγγελμα του δουλεμπόρου. Οι τωρινές φυτείες 
είναι τα μπουρδέλα, τα στριπτιτζάδικα.,τα χωράφια και τα 
θερμοκήπια, οι κατασκευαστικές εταιρίες και τα εργολαβι¬ 
κά συνεργεία. Οι δουλέμποροι δεν κρατούν αλυσίδες αλλά 
διαβατήρια. Οι διαφημίσεις στα σκλαβοπάζαρα δεν γρά¬ 
φουν: «πωλούνται υγιέστατοι/ες και νέοι/ες νέγροι/ες για τη 
συγκομιδή βαμβακιού», αλλά: «Προσεχώς Βουλγάρες» και 
«Αλβανός για όλες τις δουλειές». Ο βούρδουλας, το μαχαίρι 
και το μπαρούτι όμως θα παραμείνουν μια διαχρονική αξία. 

Η Ευρωπαϊκή “ανωτερότητα” χτίζεται 
στους αφρούς των Μεσογειακών κυμάτων. 

Όταν οι σκλάβοι στα λιμάνια της Αφρικής με τις αλυσίδες 
στα πόδια αντίκριζαν πρώτη φορά τα πλοία που θα τους 
μετέφεραν στις φυτείες του νέου κόσμου, τους έπιανε τρό¬ 
μος. Πίστευαν ότι ήταν τέρατα που θα τους φάνε. Είχαν δί¬ 


κιο. Στα αμπάρια τους οι σκλάβοι ήταν δεμένοι κι ακίνητοι ο 
ένας πάνω στον άλλο μέρα-νύχτα, ώστε να μη χαραμίζεται 
ούτε σπιθαμή από τον πολύτιμο χώρο για το φορτίο. Πολλοί 
πέθαιναν κατά τη διάρκεια του ταξιδιού και οι φύλακες κάθε 
μέρα πετούσαν κορμιά στη θάλασσα. Ήταν όμως τυχεροί 
γιατί έκαναν το ταξίδι δωρεάν. Σήμερα, τριακόσια χρόνια 
μετά, οι άθλιες βάρκες και τα μικρά σαπιοκάραβα, ξεχειλι- 
σμένες με μετανάστες που βουλιάζουν στα πέλαγα της Με¬ 
σογείου, είναι τα δισέγγονα εκείνων των δουλεμπορικών. Οι 
σημερινοί σκλάβοι δεν ονομάζονται πια σκλάβοι αλλά «λα¬ 
θρομετανάστες». Έχουν όμως μια ομοιότητα με τους προ- 
παππούδες τους: δεν φεύγουν μόνοι τους. Τους αναγκάζουν 
οι πρόεδροι που τους δόθηκε ιερή εντολή από το Θεό να δι¬ 
ορθώσουν το λάθος που διέπραξε η γεωγραφία όταν έβαλε 
το πετρέλαιο της Δύσης στο υπέδαφος της Ανατολής, και τα 
ορυκτά κατασκευής ηλεκτρονικών εξαρτημάτων (όπως το 
κοβάλτιο) στο υπέδαφος της Αφρικής. Κανείς τους δε μετα¬ 
ναστεύει επειδή το θέλει. Από την Αφρική, τη Μέση Ανατο¬ 
λή, την Κεντρική και Νότια Ασία οι απελπισμένοι προσπα¬ 
θούν να γλιτώσουν από τους πυραύλους των Ε16, την ξηρα¬ 
σία, τα χέρσα χωράφια, τα μολυσμένα ποτάμια και το άδειο 
τους στομάχι. Όσοι γλυτώσουν από τα κύματα ή τις νάρκες 
των συνόρων, συλλαμβάνονται επειδή είναι «λαθραίοι» και 
δεν έχουν χαρτιά. Σε αντίθεση με ένα χαρτί που το ονομά¬ 
ζουμε χρήμα το οποίο κυκλοφορεί ελεύθερα ανάμεσα στις 
χώρες. Το ίδιο αυτό χαρτί κάνει και τη μοναδική διαφορά. 
Οι σημερινοί σκλάβοι πρέπει να το διαθέτουν σε μεγάλη πο¬ 
σότητα ώστε να δεθούν στις αλυσίδες των δουλεμπορικών 
και να διασχίσουν τις νοητές γραμμές που έχουν καθοριστεί 
με διακρατικές συμφωνίες και τις ονομάζουμε σύνορα. Τα 
τείχη υψώνονται και νέα στρατόπεδα συγκέντρωσης χτίζο¬ 
νται στην Ευρώπη ακριβώς εβδομήντα χρόνια μετά από το 
κλείσιμό τους με το τέλος του Β’ ΠΠ., για να υποδεχτούν 
αυτούς που τους λένε «λαθρομετανάστες». Το ότι τότε τους 
έλεγαν: «Εβραίους», «γύφτους», «ομοφυλόφιλους», «κομ¬ 
μουνιστές», «αναρχικούς», είναι αποτέλεσμα καθαρά λεκτι¬ 
κών νεωτερισμών. 

Ελεύθερο χρήμα, φυλακισμένοι άνθρωποι 

Το χρήμα κυκλοφορεί ελεύθερα, χωρίς σύνορα, χωρίς τελω¬ 
νεία, αλλά ο άνθρωπος μπορεί να βρεθεί φυλακισμένος για 
το απλό έγκλημα του να είναι «παράνομος», δηλαδή επει¬ 
δή δεν έχει χαρτιά. Βέβαια, κανείς δεν ζήτησε διαβατήριο 
από τον Χριστόφορο Κολόμβο, κανείς δεν απαίτησε άδεια 
εργασίας ή πιστοποιητικό καλής διαγωγής από τον Φραγκί¬ 
σκο Πιζάρο ή από τον Ερνάν Κορτές, ούτε από τόσους και 
τόσους δολοφόνους των ιθαγενών, που διέσχισαν τη θά¬ 
λασσα από την Ευρώπη της Αναγέννησης ως τις ακτές της 
Αμερικής. Πηγαίνοντας ακόμα πιο πίσω στο χρόνο, αρκετά 
πιο παλιά, εάν η παγκόσμια αμνησία δεν μας εμποδίζει να 
ανακτήσουμε την πρώτη μας μνήμη, ας αναρωτηθούμε από 
πού προερχόμαστε. Το ανθρώπινο ταξίδι πάνω στη γη άρ¬ 
χισε από την Αφρική. Από εκεί ξεκίνησαν να κατακτήσουν 
τον πλανήτη οι πρόγονοί μας. Ακόμη και οι πιο λευκοί από 
τους λευκούς κατάγονται από την Αφρική.Ίσως αρνούμαστέ 
να θυμόμαστε την κοινή μας καταγωγή γιατί ο ρατσισμός 
προκαλεί αμνησία ή γιατί δεν μπορούμε να πιστέψουμε πως 
εκείνα τα μακρινά χρόνια η χώρα μας ήταν ολόκληρος ο κό¬ 
σμος -ένας απέραντος χάρτης δίχως σύνορα- και πως τα πό¬ 
δια μας ήταν το μοναδικό απαιτούμενο διαβατήριο. 

*/ Ευάγριος Αληθινός 

" Τροπάρια για Φονιάδες 

Σημειώσεις από τη εξωτερική πολιτική της νέας εξουσίας, 
τον όψιμο ρεαλισμό και τη συνέχεια του κράτους 

«Η αναγκαιότητα είναι μια ερμηνεία, όχι ένα γεγονός» 


Χορεύοντας με του Λύκους 

Σ τις 11 Μαΐου ο υπ. εξωτερικών Ν. 
Κοτζιάς χορεύει και τραγουδάει μαζί 
με διάφορους άλλους ομόλογούς του 
το τραγούδι «λΥε άΓε ΐΗε αυογΜ, \νε άΓε ΐΗε 
εΗΐ1ώ*εη» στη σύνοδο κορυφής των υπ. εξ. 
του ΝΑΤΟ. Λίγο πριν, είχαν αποφασίσει 
την ανάληψη στρατιωτικής δράσης στα πα¬ 
ράλια της Λιβύης προσχηματικά εναντίον 
των διακινητών μεταναστών αλλά πρακτικά 
εναντίον των πληβείων που προσπαθούν να 
περάσουν στην Ευρώπη. Η τοποθέτηση του 
ελληνικού κράτους -που συμμετέχει σε όλες 
ανεξαιρέτως τις σφαγές που πραγματοποί¬ 
ησε και πραγματοποιεί το ΝΑΤΟ με υλική 
και πολιτική υποστήριξη, έμψυχο δυναμικό, 
παροχή ενέργειας και μισθοφόρους- σε αυτή 
την πλευρά του κόσμου εφοδιάζει τους δι¬ 
άφορους πολιτικούς εκπροσώπους με την 
απαραίτητη αλαζονεία και τον ανάλογο κρε¬ 
τινισμό που χρειάζεται κάποιος αριστερός (;) 
υπουργός για να τραγουδάει σε παγκόσμια 
μετάδοση την ίδια μέρα που έχει αποφασιστεί 
στρατιωτική επέμβαση. 

★ 

Ο άνθρωπος που προσκάλεσε στο χορό τον 
Κοτζιά ήταν ο ομόλογός του Μεβλούτ Τσα- 
βούσογλου. Ο Τσαβούσογλου είναι, μεταξύ 
άλλων, υπεύθυνος σαν υπουργός εξωτερικών 
για το γεγονός ότι η Τουρκία άφηνε τους 
μαχητές του Ισλαμικού Κράτους να μπαινο¬ 
βγαίνουν από τα σύνορά της για να περιθάλ¬ 
πονται στα νοσοκομεία κατά τη διάρκεια της 
πολιορκίας του Κομπανί, για τον εξοπλισμό 
τους με όπλα -όπως αποκαλύφθηκε πρόσφα¬ 
τα-, ενώ επίσης είναι σημαίνων στέλεχος της 
κυβέρνησης Ερντογάν, που αιμοτοκύλισε 
τους δρόμους τόσο κατά τη διάρκεια των 
πρόσφατων εξεγέρσεων όσο και κατά τη διε¬ 
ξαγωγή των τελευταίων εκλογών όπου το φι- 
λο-κουρδικό αριστερό κόμμα ΗΌΡ μέτρησε 
πάνω από δέκα νεκρούς. 

★ 

Κατά τη διάρκεια της συνόδου ο Κοτζιάς 
διαμαρτυρήθηκε για τις επιπτώσεις που έχει 
για την Ελλάδα ο πόλεμος στο Αφγανιστάν 
λόγω των χιλιάδων Αφγανών μεταναστών 
που φτάνουν στα σύνορα. Εκπροσωπώντας 
τη κυβέρνηση πρότεινε τη δημιουργία ελε¬ 
γκτικών μηχανισμών από το ΝΑΤΟ προ- 
κειμένου να αντιμετωπιστεί το «πρόβλημα», 
κατατάσσοντας έτσι την δυστοπική στρατο¬ 
κρατία στις προτάσεις της νέας εξουσίας για 
τη διαχείριση προσφυγικών και μεταναστευ- 
τικών ροών. 

Χούντα και Σταθερότητα 

Στις 29 Απριλίου Τσίπρας και Αναστασιάδης, 
πρωθυπουργοί Ελλάδας και Κύπρου αντί¬ 
στοιχα, δίνουν τα χέρια με τον χασάπη της 
Αιγύπτου στρατηγό Αμπντέλ Φατάχ Αλ-Σίσι 
και ο Τσίπρας χαρακτηρίζει την Αίγυπτο «πυ¬ 
λώνα σταθερότητας». Λεπτομέρεια της συνά¬ 
ντησης που δεν προβλήθηκε ιδιαίτερα είναι 
ότι ο στρατηγός Αλ-Σίσι ήρθε στη εξουσία με 
πραξικόπημα, κατάργησε τις πολιτικές ελευ¬ 
θερίες και το κοινοβούλιο, ενώ μετά την ανά¬ 
ληψη της εξουσίας από μέρους του τα δικα¬ 
στήρια ξεκίνησαν μια σειρά καταδικαστικών 
αποφάσεων -εκατοντάδες εκ των οποίων σε 
θάνατο- κατά χιλιάδων διαδηλωτών, με κα¬ 
τηγορίες που αφορούν την επανάσταση κατά 
του Μουμπάρακ. Επίσης ο Αλ-Σίσι “εκλέ¬ 
χτηκε” πρόεδρος με το γελοίο και προφανώς 


ΦρίντριχΝίτσε 

χαλκευμένο ποσοστό των 96,9% των ψήφων, 
επί των ημερών του έγινε η μεγαλύτερη σφα¬ 
γή στη σύγχρονη ιστορία της Αιγύπτου, τον 
Αύγουστο του 2013 στην Ραμπά Αλ Ανταου- 
ίγια, με πάνω από 2,000 νεκρούς και 20.000 
τραυματίες και επί των ημερών του επίσης ο 
καθεστωτικός όχλος του Μουμπάρακ επα¬ 
νήλθε στον κρατικό μηχανισμό ενώ ο ίδιος ο 
Μουμπάρακ αφέθηκε ελεύθερος και ο εκλεγ¬ 
μένος Μ. Μόρσι καταδικάστηκε σε θάνατο. 
Στις κοινές τους δηλώσεις Τσίπρας, Αναστα¬ 
σιάδης και Αλ-Σίσι τόνισαν ότι θα συνεργα¬ 
στούν στην αντιμετώπιση της τρομοκρατίας 
και του βίαιου εξτρεμισμού - κατηγορίες που 
μεταξύ άλλων αποδίδονται κατά συρροή από 
το καθεστώς της Αιγύπτου στους αντικαθε- 
στωτικούς διαδηλωτές που συλλαμβάνονται, 
βασανίζονται και εν τέλει καταδικάζονται σε 
πολυετείς φυλακίσεις και σε θάνατο. 

★ 

Ανάμεσα στα άλλα που δήλωσαν οι Τσίπρας, 
Αλ-Σίσι και Αναστασιάδης είναι και η στή¬ 
ριξή τους στον πρόεδρο της Υεμένης στηρί¬ 
ζοντας ταυτόχρονα και την επέμβαση δέκα 
αραβικών κρατών που διαπράττει μεταξύ 
άλλων και εγκλήματα πολέμου. Σε αυτή τη 
περίπτωση τα προσχήματα περισσεύουν και 
συνέχεια του κράτους και της εξωτερικής πο¬ 
λιτικής επέβαλε την αντίφαση και την υπο¬ 
κρισία: ο αραβικός συνασπισμός που επιχειρεί 
να αποκαταστήσει τη δημοκρατία στην Υε¬ 
μένη αποτελείται από μοναρχικά καθεστώτα 
(Ηνωμένα Αραβικά Εμιράτα, Κατάρ, Κουβέ¬ 
ιτ, Μπαχρέιν, Ιορδανία) και τη δικτατορία 
της Αιγύπτου, ενώ επικεφαλής της επέμβα¬ 


σης είναι η θεοκρατική μοναρχία της Σα¬ 
ουδικής Αραβίας. Αναγνωρισμένος σκοπός 
όλων αυτών των δημοκρατικά ευαίσθητων 
κρατών, που τον αναγνωρίζει και η ελληνική 
κυβέρνηση, είναι να επαναφέρουν στην εξου¬ 
σία έναν πρόεδρο που εκλέχτηκε μέσω μιας 
εκλογικής διαδικασίας στην οποία ήταν και ο 
μόνος υποψήφιος. 

★ 

Η συνεργασία με την αιγυπτιακή εκδοχή του 
φασισμού και με το κράτος του Ισραήλ δεν εί¬ 
ναι τίποτα λιγότερο από τη βουτιά των νέων 
εξουσιαστών στα βαθιά νερά της Γεαΐ ροΐΐΐΐε 
και της συνέχειας του ελληνικού κράτους. Η 
νέα εξουσία, έχοντας δηλώσει δεκάδες φορές 
ότι δεν σκοπεύει να συγκρουστεί με το βαθύ 
κράτος, παραλαμβάνει αυτούσιες τις συμ¬ 
φωνίες της προηγούμενης κυβέρνησης και 
πετάει στα σκουπίδια ροζ ανθρωπισμούς, αν¬ 
θρώπινους καπιταλισμούς και δημοκρατικές 
ευαισθησίες. Έτσι, η χάραξη ΑΟΖ με τον απο¬ 
κλεισμό της Τουρκίας από τη νοτιοανατολική 
μεσόγειο και η στρατιωτική συμμαχία με το 
Ισραήλ κρίνεται πιο σημαντική από τις ζωές 
εκατομμυρίων Παλαιστίνιων και Αιγυπτίων, 
που αποτελούσαν τα χρόνια της ευημερίας 
μέσω των αγώνων τους τον λόγο ύπαρξης 
της ιδεολογικά χρεοκοπημένης ρεφορμιστι¬ 
κής αριστεράς. Οι νεκροί της Αιγύπτου δεν 
μιλάνε αλλά, ακόμα κι αν το έκαναν, οι φωνές 



τους θα επικαλύπτονταν από τις πατριωτικές 
κορόνες της νέας εξουσίας που ανακάλυψε 
την αξία της γεωπολιτικής πάνω σε πτώματα. 

Οι ουκρανοί Ναζί είναι φίλοι 
μας 

Στις 14 Μαΐου προσγειώνεται στο Ελ. Βενι- 
ζέλος ένα αεροπλάνο που μεταφέρει τραυ¬ 
ματίες Ουκρανούς στρατιώτες προκειμένου 
να τύχουν της απαραίτητης περίθαλψης στα 
εδώ νοσοκομεία. Οι Ουκρανοί είναι μέλη 
της Εθνικής Φρουράς, ενός ειδικού σώματος 
στρατού που υπακούει στο υπουργείο εσω¬ 
τερικών της Ουκρανίας και δημιουργήθηκε 
από τις ακροδεξιές ομάδες αυτοάμυνας του 
Μαϊντάν - ομάδες σαν αυτές που πρωτοστά¬ 
τησαν στη σφαγή της Οδησσού. Ο βασικός 
λόγος δημιουργίας της Εθνικής Φρουράς εί¬ 
ναι η ανάγκη του νέου καθεστώτος για πολι¬ 
τικά προσδιορισμένες στρατιωτικές μονάδες, 
προκειμένου να φέρει εις πέρας τον εμφύλιο, 
αφού τα μέλη του τακτικού στρατού χωρίς 
να έχουν πάρει θέσει στην αλλαγή εξουσίας 
δεν είχαν και την πρόθεση να πολεμήσουν. Η 


Εθνική Φρουρά, που είναι αυτή που φέρνει εις 
πέρας τη λεγόμενη «Αντιτρομοκρατική επι¬ 
χείρηση στην Ανατολική Ουκρανία», ενσω¬ 
μάτωσε και τα περισσότερα από τα αυτόνομα 
φασιστικά και νεο-ναζιστικά ένοπλα τάγματα 
που είχαν δημιουργηθεί στην Ουκρανία από 
οργανώσεις όπως ο ναζιστικός Δεξιός Τομέ¬ 
ας (ο αρχηγός του οποίου πρόσφατα διορί¬ 
στηκε σύμβουλος του υπουργείου Άμυνας), 
η οργάνωση Ουκρανός Πατριώτης και άλλες 
μικρότερες, όπως το Σοσιαλ-Εθνικό Κόμμα 
και η οργάνωση Λευκό Σφυρί. Κομμάτι της 
Εθνικής Φρουράς αποτελεί και το περιβόητο 
τάγμα «Αζόφ», δημιούργημα του ολιγάρχη 
Κολομόισκι, η ναζιστική σύνθεση του οποίου 
είναι ξεκάθαρη και δεν αποκρύφτηκε ποτέ. 
Σήμερα, η Εθνική Φρουρά εκπαιδεύεται από 
την 173η αερομεταφερόμενη ταξιαρχία του 
ΝΑΤΟ για να αποτελέσει την αιχμή του δό- 
ρατος στη νέα επίθεση που σχεδιάζει να εξα¬ 
πολύσει το ουκρανικό καθεστώς. 

★ 

Η συμμαχίες της νέας εξουσίας υπαγορεύο¬ 
νται κατά γράμμα από την εξωτερική πολι¬ 
τική της Ε.Ε. Συνεπώς, όταν οι ευρωπαϊκές 
αξίες συναντάνε τον ναζισμό, η νέα εξουσία 
ανακαλύπτει ταυτόχρονα στο καθεστώς του 
Κιέβου έναν σταθερό σύμμαχο του οποίου 
μάλιστα στηρίζει την εδαφική ακεραιότητα 
(δήλωση του Υπ. Εξ. τον Φλεβάρη) παίρ¬ 


νοντας θέση στον εμφύλιο που μαίνεται. Το 
άμεσο επόμενο βήμα είναι αυτό που ήδη κά¬ 
νει σιγά-σιγά η νέα εξουσία προσφέροντας 
υλική υποστήριξη με την περίθαλψη των 
στρατιωτών της Εθνικής Φρουράς. Σε επόμε¬ 
νο χρόνο, προφανώς, εάν χρειαστεί θα τους 
αποστείλει στολές, καύσιμα και όπλα, όπως 
κάνει η αμερικάνικη κυβέρνηση και η Ε.Ε., 
και όπως θα απαιτήσει η ρεαλιστική εξωτερι¬ 
κή πολιτική που εφαρμόζουν οι νέοι εξουσι- 
αστές. 

★ 

Η συμμετοχή της νέα εξουσίας στον παγκό¬ 
σμιο «πόλεμο κατά της τρομοκρατίας» απο¬ 
τελεί χαρακτηριστικό παράδειγμα μετάλλα¬ 
ξης ενός πολιτικού χώρου. Μπορεί σε γενικές 
γραμμές η αντι-ιμπεριαλιστική αφήγηση να 
μην είναι πλέον δημοφιλής στην κοινωνία, 
αποτελούσε όμως σημαντική αναφορά δια¬ 
φόρων τάσεων εντός του κυβερνώντος κόμ¬ 
ματος, όπως αντίστοιχα και αριστερά κόμ¬ 
ματα χαρακτηρισμένα σαν τρομοκρατικές 
ομάδες αποτελούσαν φαντασιακά πρότυπα 
για διάφορες - κυβερνητικές πλέον- αριστε- 
ροπατριωτικές γκρούπες. Ταυτόχρονα, η υι¬ 
οθέτηση της ιδεολογίας του ΝΑΤΟ αποτελεί 
σημαντική μετάλλαξη στο πεδίο των συμβό¬ 
λων που στη θεαματική κοινωνία καθορίζουν 
σε μεγάλο βαθμό τη φύση της νέας εξουσίας 
και της κοινωνικής της βάσης. 

Πρώτη φορά μαντρόσκυλο της 
Ε.Ε 

Στις 13 Μαΐου πραγματοποιείται εκδήλωση 
με τη συμμετοχή του Υπ. Δημόσιας Τάξης 
Πανούση, των προκάτοχων του Δένδια, Χρυ- 
σοχοΐδη, Οικονόμου, Φλωρίδη, καθώς και 
διάφορων πρώην υπουργών, κυπατζήδων και 
άλλων «αρμόδιων» κρατικών λειτουργών, 
με θέμα «την απειλή του φανατικού Ισλάμ». 
Καθ' όλη τη διάρκεια της εκδήλωσης, όλοι 
ανεξαιρέτως οι ομιλητές μίλησαν αποκλει¬ 
στικά και μόνο για το μεταναστευτικό ζήτη¬ 
μα εξομοιώνοντας έτσι τους πρόσφυγες με 
την τρομοκρατική απειλή και τη ΕΓοηΐεχ με 
γραμμή άμυνας απέναντι στον τζιχαντισμό 
που προσπαθεί να εισβάλλει στην Ευρώπη. 

★ 

Η πολιτική στο ζήτημα της διαπραγμάτευ¬ 
σης, ένα κράμα πατριωτισμού, τυχοδιωκτι¬ 
κών επιλογών και όψιμου ρεαλισμού -όπως 
και οι υποτιθέμενες απειλές για τζιχαντιστές 
που θα κατακλύσουν την Ευρώπη εάν ανοί¬ 
ξει η Ελλάδα τα σύνορα- είναι αποκλειστικά 
και μόνο για εσωτερική κατανάλωση. Οι συ¬ 
ζητήσεις μεταξύ των αστικών τάξεων διαφο¬ 
ρετικών κρατών και αντίστοιχα και του πο¬ 
λιτικού προσωπικού τους γίνεται με απείρως 
σοβαρότερους πολιτικούς και οικονομικούς 
όρους απ' ό,τι παρουσιάζεται στους τηλεθε¬ 
ατές. 

★ 

Η πολιτική της νέας εξουσίας στο μετανα¬ 
στευτικό είναι ένα ακόμα δείγμα της αδιέξο¬ 
δης λύσης του ρεφορμισμού. Τα στρατόπεδα 
συγκέντρωσης τελικά δεν έκλεισαν, οι μπά- 
τσοι στη Λέσβο συλλαμβάνουν αλληλέγγυ¬ 
ους που μεταφέρουν με τα αυτοκίνητά τους 
πρόσφυγες και ο Πανούσης επαναφέρει το 
πρότυπο του εγκληματία/εσωτερικού εχθρού 
-πλέον και του εν δυνάμει τρομοκράτη- για 
τους μετανάστες με πληθώρα δηλώσεών 
του από τον πρώτο μήνα. Η διαχείριση του 
μεταναστευτικού κατ' αυτόν τον τρόπο επι¬ 
βάλλεται από την ιστορική αναγκαιότητα: οι 
μετανάστες θα πρέπει να δαιμονοποιηθούν 
για να πεθαίνουν ευκολότερα στα σύνορα 
της Ευρώπης-Φρουρίου, για να βυθίζονται 
τα καράβια τους -που προφανώς δεν βουλιά¬ 
ζουν από μόνα τους- από το λιμενικό και εν 
τέλει για να αιτιολογηθεί στην κοινή γνώμη ο 
πόλεμος που εκκολάπτεται στα παράλια της 
Λιβύης και ο βομβαρδισμός των μεταναστευ- 
τικών ροών. 

ι/ Βάγιάν 


Η υιοθέτηση της ιδεολογίας τον ΝΑΤΟ αποτελεί 
σημαντική μετάλλαξη στο πεδίο των συμβόλων 
που στη θεαματική κοινωνία καθορίζουν σε 
μεγάλο βαθμό τη φύση της νέας εξουσίας. 





















ΙΟΥΛΙΟΣ-ΑΥΓΟΥΣΤΟΣ 2015 

ΑΡ. ΦΥΛΛΟΥ 30 


ΑΝΑΛΥΣΕΙΣ 


ΑΠΑΤΡΙΣ 

εφημερίδα δρόμου 


19 


' ! “Αντιμετωπίζοντας” την ανθρωπιστική κρίση 


Α πό το 2009 ένα περίπου εκατομμύριο εργαζόμενοι/ες 
έμειναν εκτός της παραγωγικής διαδικασίας, με την 
ανεργία να φτάνει στο 25,7% και το 23,1% του πλη¬ 
θυσμού να ζει κάτω από το όριο της φτώχειας. Η εντατικο¬ 
ποίηση της εκμετάλλευσης της εργασίας γίνεται όλο και πιο 
σκληρή, μέσα από τις μειώσεις μισθών, τα νοιιοΗετ, τα προ¬ 
γράμματα κοινωφελούς εργασίας, ενώ παράλληλα ανοίγο¬ 
νται νέες αγορές προς εκμετάλλευση με την ιδιωτικοποίηση 
ολοένα και περισσότερων αγαθών ή υπηρεσιών που ανήκουν 
στη δημόσια σφαίρα, όπως η ενέργεια, οι τηλεπικοινωνίες, η 
υγεία, η εκπαίδευση, τα λιμάνια, τα αεροδρόμια, οι δρόμοι. 

Τίποτε απ' όλα αυτά δεν είναι απλά αποτελέσματα των 
«μνημονίων που μας επιβάλλει η Μέρκελ» ή της αιμοδιψίας 
των «ξένων κερδοσκόπων», όπως φλυαρούν οι λαϊκιστές δη¬ 
μαγωγοί, δεξιοί κι αριστεροί. Οι κρίσεις, ή αλλιώς οι περίοδοι 
ύφεσης, είναι δομικό στοιχείο του καπιταλισμού και οι αν¬ 
θρωπιστικές κρίσεις, οι οποίες είναι μόνιμες και διαχρονικές 
σε άλλα σημεία του πλανήτη, είναι ο τρόπος με τον οποίο τα 
αφεντικά αποφεύγουν τη μείωση των κερδών τους, μετακυλί- 
οντας το κόστος στους εργαζόμενους. 

Τη στιγμή που οι ελληνικές τράπεζες έχουν ήδη δεχθεί πολ¬ 
λαπλές αναζωογονητικές ενέσεις, με την παροχή δημόσιου 
χρήματος στα αποθεματικά τους, οι πολίτες αντιμετωπίζονται 
από το κράτος μόνο με όρους καταστολής και ελεημοσύνης. 
Πώς αλλιώς εξηγείται αυτή η πρεμούρα φορέων όπως τα 
ΜΜΕ, η εκκλησία, και διάφορες ΜΚΟ, για να «καλύψουν» 
κατά τα άλλα υπαρκτές κοινωνικές ανάγκες μέσω της φιλαν¬ 
θρωπίας; Πώς αλλιώς θα μπορούσε να χαρακτηριστεί το περ¬ 
σινό επίδομα αλληλεγγύης, η χορήγηση δωρεάν λάπτοπ (που 
τόνωσε αρκετά τον τζίρο συγκεκριμένων αλυσίδων καταστη¬ 
μάτων) ή το πρόσφατο νομοσχέδιο για την αντιμετώπιση της 
ανθρωπιστικής κρίσης; 

Το νομοσχέδιο 4320/2015, λοιπόν, δηλώνεται πως προβλέ¬ 
πει ελαφρύνσεις για την αντιμετώπιση της κρίσης σε ζητήμα¬ 
τα που σχετίζονται με τη σίτιση, τη στέγαση και τη ρευμα- 
τοδότηση των σπιτιών. Ήδη στο πλαίσιό του έγιναν 261.423 
αιτήσεις, προσφέροντας στο κράτος και μια ευκαιρία για 
χαρτογράφηση της φτώχειας. Θέτοντας κριτήρια τα οποία 
αποκλείουν τη μεγάλη πλειοψηφία της ελληνικής κοινωνίας, 
«προσφέρει» 300Εννΐι δωρεάν ρεύμα, τη στιγμή που η μέση 
κατανάλωση ανά νοικοκυριό ανέρχεται στις 13.994ΕλΥ]ι. 
Επίσης, επιδοτεί τους ενοικιαστές με 70 ευρώ κατ' άτομο (με 
ετήσιο εισόδημα έως 2.400 ευρώ) ανά μήνα και 220 ευρώ για 
πολυμελή οικογένεια (6 άτομα με έως 6.000 εισόδημα). Αυτό 
σημαίνει στην πράξη πως ένα άτομο με εισόδημα π.χ. 2.000 



ευρώ που πληρώνει νοίκι της τάξης των 200 ευρώ, παρά το 
ότι θα λαμβάνει επίδομα της τάξης των 70 ευρώ, θα πρέπει εν 
τέλει να εξασφαλίζει 1.560 ευρώ το χρόνο για τη στέγασή του. 
Θα του απομείνουν φυσικά 340 ευρώ για να αποπληρώσει για 
όλη την υπόλοιπη χρονιά τους λογαριασμούς του ρεύματος, 
του νερού, του τηλεφώνου, καθώς και τα έξοδα διατροφής 
του... 

Επίσης, προβλέπονται κουπόνια σίτισης για 300.000 άτομα, 
μέσω της ειδικής κάρτας που εκδίδεται από την Εθνική Τρά¬ 
πεζα. Αυτό σημαίνει πως συγκεκριμένες συνεργαζόμενες με 
το κράτος επιχειρήσεις, συμπεριλαμβανομένης της Εθνικής, 
επιδοτούνται από αυτό ώστε ακόμη και σε συνθήκες φτώχειας 
να μη μένουν γεμάτα τα ράφια των καταστημάτων. Έτσι, από 
τη μία σχηματοποιείται το προσωπείο του κράτους πρόνοιας 
και από την άλλη ενισχύεται η κατανάλωση αλλά και η ηλε¬ 
κτρονική καταγραφή της ικανοποίησης ακόμη και των πιο βα¬ 
σικών αναγκών. Σε όλο αυτό το θέατρο του παραλόγου συμ¬ 
μετέχουν και τα ΕΛΤΑ, διατυμπανίζοντας τη δωρεάν διανομή 
των σχετικών φυλλαδίων που συνοδεύουν την επικοινωνιακή 
καμπάνια της κυβέρνησης, ενώ στην πραγματικότητα επιβα¬ 
ρύνουν το φόρτο των ήδη χαμηλόμισθων εργαζομένων τους. 

Τέλος, εξασφαλίζονται εικονικές διαγραφές χρεών για 
ελάχιστους δανειολήπτες από την Τράπεζα Πειραιώς. Η δι¬ 
αφημιστική καμπάνια με τίτλο «κίνηση αλληλεγγύης» του 
ομίλου Σάλλα, στην ουσία αποσυμφορεί την τράπεζα από 
ένα μέρος κόκκινων δανείων που δεν υπήρχε περίπτωση να 
αποπληρωθούν και συσσωρεύτηκαν τα προηγούμενα χρόνια, 
ενώ ταυτόχρονα σφίγγει όλο και πιο στενά η θηλιά στο λαιμό 
των υπόλοιπων δανειοληπτών. Έτσι, χαρίζεται μέρος κατανα¬ 
λωτικών δανείων, διακοποδανείων και πιστωτικών (και όχι 


στεγαστικών) με ένα μικρό μέρος των χρημάτων που ουσι¬ 
αστικά δωρίσθηκε από το κράτος με τις ανακεφαλοποιήσεις 
των τραπεζών. Άλλωστε, ήταν οι τράπεζες που στήριξαν, κατά 
τη διάρκεια των τελευταίων δεκαετιών, την ικανοποίηση του 
καταναλωτικού ονείρου των πρωτοκοσμικών μικροαστών, 
υποθηκεύοντας και υποβαθμίζοντας τη μελλοντική εργατι¬ 
κή τους δύναμη. Πελώρια εξοχικά, αυτοκίνητα μεγάλου κυ¬ 
βισμού, ακριβά ρούχα συνέθεσαν τον ιστό της επιτυχίας, η 
οποία εξαγοράστηκε με την υπόσχεση της μελλοντικής ερ¬ 
γασίας. Η φούσκα όμως αυτή κάποια στιγμή θα έσκαγε, με 
τις τράπεζες να γεμίζουν τα θησαυροφυλάκιά τους με υπο¬ 
σχέσεις που ήταν αδύνατο να εκπληρωθούν, και το κράτος να 
αναλαμβάνει τη ζημιά μεταφέροντας το κόστος (που αλλού;) 
στους/στις εργαζόμενους/ες. 

Εμείς, είτε θα παραμείνουμε οι χαμένοι της υπόθεσης είτε 
θα κινητοποιηθούμε παίρνοντας τις ζωές μας στα χέρια μας. 
Είτε θα συνεχίσουμε να επιτρέπουμε στους καπιταλιστές να 
διαμορφώνουν τις ανάγκες μας και θα αναθέτουμε στο κρά¬ 
τος τη διανομή των όσων παράγουμε προς όφελος των από 
πάνω, είτε θα αυτοοργανωθούμε στις γειτονιές, ορίζοντας 
εμείς τις ανάγκες αλλά και τους τρόπους με τους οποίους θα 
τις ικανοποιήσουμε. Κάθε δεκάρα μας στη μαύρη τρύπα του 
χρέους, κάθε έκφραση ευγνωμοσύνης προς το κράτος και το 
κεφάλαιο για τις παροχές-μπαλώματα που ήδη πληρώνουμε 
ακριβά είναι και μία μικρή υποχώρηση στον αγώνα για την 
κοινωνική χειραφέτηση. 

Σ' όλη αυτή την κατάσταση, θεωρούμε πρωτεύουσας ση¬ 
μασίας τη συλλογικοποίηση των προβλημάτων μας, καθώς 
και τη δημιουργία ρωγμών στην υλοποίηση των σχεδίων που 
έρχονται σε αντίθεση με τα συμφέροντα των καταπιεσμένων. 
Είτε προστατεύοντας οικογένειες από τις εξώσεις των τρα¬ 
πεζών, είτε διεκδικώντας μειώσεις στα ενοίκια, είτε καταλαμ¬ 
βάνοντας τα άδεια σπίτια, οι αγώνες ενάντια στη λογική που 
λέει πως όλα πουλιούνται και όλα αγοράζονται, στις σχέσεις 
εκμετάλλευσης και στην εξάρτηση από ετερόνομους θεσμούς 
(όπως το κράτος ή η εκκλησία), είναι αγώνες που μας αφο¬ 
ρούν όλες και όλους. 

Το κείμενο αποτελεί μέρος της συλλογικής μπροσούρας 
των καταλήψεων Αντιβίωση, Σαχίνη 3 και Αοία εί νετβα, 
που τυπώθηκε στα πλαίσια της καμπάνιας υπέρ των κατα¬ 
λήψεων, που έλαβε χώρα την τρίτη εβδομάδα του Ιούνη του 
2015 στην πόλη των Ιωαννίνων. 


" Το προφανές θα μας σκοτώσει 


Ο ηγέτης, το τσακάλι , ο εργολάβος 
τον μέλλοντοςτο ένστολο γουρούνι , 
ο υιός ο εκλεκτός της Εκκλησίας 
που πλένει μ 1 αγιασμό τα ωχρά του δόντια 
και κάνει μάθημα αγγλικών κατ Τ οίκον 
ή και δημοκρατίαςαθέατοι τοίχοι 
και σάπιες προσωπίδες που χωρίζουν 
τον άνθρωπο από τους άλλους τους 
ανθρώπους 

τον άνθρωπο από τον ίδιο, 
καταρρέουν. 

σε μία αχανή στιγμή καθώς για λίγο 
νιώθουμε τη χαμένη ενότητά μας. 

~ Οκτάβιο Παζ, Ηλιόπετρα (στίχοι 350-355) 

Μ ερικοί άνθρωποι έχουν ανάγκη να είναι δυστυχι¬ 
σμένοι. Ακόμη και να μην έχουν ποτέ συναντηθεί 
μαζί της, θα τη βρουν τη δυστυχία σε οποιαδήπο¬ 
τε κατάσταση. Δεν καταλαβαίνουν ότι είναι τόσος λίγος ο 
χρόνος για τον καθένα μας σ’ αυτήν την παράξενη ζωή για 
να προλάβουμε να ολοκληρωθούμε; Κι ότι το να σπαταλάμε 
τη ζωή μας έτσι είναι σχεδόν ασυγχώρητο; Κι ότι δεν υπάρ¬ 
χει ποτέ τρόπος ν’ ανακτήσουμε όσα θα χαθούν μ' αυτόν τον 
τρόπο για πάντα; 

Αυτοί που καταπιέζουν τις επιθυμίες τους το κάνουν επει¬ 
δή οι επιθυμίες τους είναι τόσο αδύναμες, ώστε μπορούν να 
καταπιεστούν. Η ενεργητικότητα είναι μια αιώνια απόλαυση, 
κι αυτός που επιθυμεί αλλά δεν ενεργεί πάσχει από θανάσιμη 
αρρώστια. 


Μερικές φορές είναι απαραίτητο να θυμίζουμε τα αυτο¬ 
νόητα: Ο καταναλωτισμός έχει εκλαϊκεύσει και εξαπλώσει 
παντού τη δημοκρατία του σουπερμάρκετ, όπου ο πολίτης 
διαθέτει τη μεγαλύτερη ελευθερία επιλογής υπό τον όρο να 
καταβάλλει το αντίτιμο κατά την έξοδο από το κατάστημα. Οι 
παλιές ιδεολογίες έχουν χάσει το ουσιαστικό τους περιεχόμε¬ 
νο κι έχουν καταντήσει διαφημιστικά χαρτοφυλάκια που εξυ¬ 
πηρετούν τους εκλεγμένους πολιτικούς να πολλαπλασιάσουν 
την πελατεία και την εξουσία τους. Η πολιτική, είτε αριστερή 
θέλει να λέγεται είτε δεξιά, δεν είναι παρά ένα σύστημα πε¬ 
λατειακό, όπου οι εκλεγμένοι προάγουν τα προσωπικά τους 
συμφέροντα κι όχι αυτά των πολιτών που υποτίθεται πως 
εκπροσωπούν. Τα κράτη σήμερα είναι πλέον σκέτοι υπηρέ¬ 
τες της δικτατορίας των τραπεζών και των πολυεθνικών. Η 
δικτατορία τους διαφέρει από τις παραδοσιακές δικτατορίες 
γιατί δεν έχει ούτε πρόσωπο ούτε όνομα. Απαρτίζεται από ένα 
δαιδαλώδες σύστημα υπαλλήλων και νομικών εκπροσώπων 
και τα παραθυράκια του νόμου είναι ο στρατός της. Θα μπο¬ 
ρούσε να παρομοιαστεί σαν μία διαδραστική ΛερναίαΎδρα. 
Δύσκολος ο αγώνας εναντίον τους, αλλά το ανθρώπινο είδος 
αναπτύχθηκε γιατί ανέκαθεν θεωρούσε τις προκλήσεις και τις 
δυσκολίες σαν ένα βήμα προς την εξέλιξή του. 

Είμαστε μάρτυρες της κατάρρευσης ενός συστήματος θε¬ 
μελιωμένου στην ακόρεστη εκμετάλλευση του ανθρώπου και 
της φύσης. Βρισκόμαστε σε μια οικονομία που καταστρέφεται 
καταστρέφοντας τον πλανήτη. Πώς επιτυγχάνουν το στόχο 
τους οι αντίπαλοί μας; Συχνά ενσταλάζουν στο μυαλό μας μια 
παράλογη πίστη στην παντοδυναμία τους. Ενεργοποιούν το 
αντανακλαστικό του φόβου ότι ο παλιός κόσμος είναι αήττη¬ 
τος, την ώρα που ο κόσμος αυτός καταρρέει ολοσχερώς. 

Είμαστε έρμαια των διαχειριστών της χρεωκοπίας, που βιά¬ 
ζονται να στραγγίζουν και την τελευταία σταγόνα γρήγορου 
κέρδους με την υπερεκμετάλλευση των πολιτών, των πολιτών 



που καλούνται να γεμίσουν, με αντάλλαγμα μια ζωή ολοένα 
και πιο επισφαλή. 

Είμαστε άραγε διατεθειμένοι να προσφέρουμε τις δυνάμεις 
μας για να ανακουφίσουμε τη χρεωκοπία ενός κράτους που 
όχι μόνο δεν υπηρετεί πια τους πολίτες αλλά ως βρυκόλακας 
τους ρουφά το αίμα για να ταΐσει τα πλοκάμια του παγκόσμι¬ 
ου τραπεζικού κήτους; 

Δεν είναι τίποτα να πεθάνεις. 

Είναι τρομακτικό να μη ζεις. 

Να δεις τον Κόσμο σε έναν κόκκο άμμου, 
και τον Ουρανό σ’ ένα αγριολούλουδο, 
να κρατήσεις το Άπειρο στην παλάμη σου 
και την Αιωνιότητα σε μια ώρα. 

Η επιβίωση είναι για τα ζώα. Η ζωή είναι για τους ανθρώπους 

.*/ ΡΪΓ6\ναΐ6Γ 

"14 σημεία για τους άνθρακες και το θησαυρό 



Η διαχείριση των απορριμμάτων συγκεντρώνει, 
και πάντοτε συγκέντρωνε, το ενδιαφέρον των 
καπιταλιστών. Η χασούρα της πρώτης ύλης 
κατά την βιομηχανική παραγωγή ήταν κάτι 
που επηρέαζε το ύφος της παραγωγής των 
εργοστασίων. 


1 Η φωτιά στις εγκαταστάσεις της "Γενι¬ 
κής Ανακυκλώσεως" στον Ασπρόπυργο 
στις αρχές Ιουνίου δημιούργησε για μέρες 
μια αποπνικτική κατάσταση σε ολόκληρη τη 
Δυτική Αττική. Η δημόσια συζήτηση περιορί¬ 
στηκε κυρίως γύρω από το ζήτημα του κινδύ¬ 
νου για την υγεία των κατοίκων εξαιτίας της 
μόλυνσης του ατμοσφαιρικού αέρα πάνω από 
την πόλη. 

2 Αυτό που καιγόταν για μέρες, όμως, 
στον Ασπρόπυργο, δεν ήταν απλώς 
"σκουπίδια"· και τα σκουπίδια δεν είναι ένα 
ανεπιθύμητο υποπροϊόν της καπιταλιστικής 
παραγωγής ή ένα αναπόφευκτο υπόλειμμα 
της κατανάλωσης μέσα στον καπιταλισμό. Τα 
σκουπίδια είναι μέρος της παραγωγής και της 
κατανάλωσης, συμπεριλαμβάνουν χρήσιμα 
υλικά και πρώτες ύλες και πρέπει να βρεθεί 
τρόπος να επιστρέφουν στην παραγωγή. 

3 Η διαχείριση των απορριμμάτων συγκε¬ 
ντρώνει, και πάντοτε συγκέντρωνε, το 
ενδιαφέρον των καπιταλιστών. Η χασούρα 
της πρώτης ύλης κατά τη βιομηχανική πα¬ 
ραγωγή ήταν κάτι που επηρέαζε το ύψος της 
παραγωγής των εργοστασίων (μαζί, φυσικά, 
με τη συμπεριφορά του εργάτη). Το ποσοστό 
χασούρας της κάθε πρώτης ύλης, ειδικά εκεί¬ 
νων που βρίσκονταν σε στενότητα, καθοδή¬ 
γησε τη βιομηχανική έρευνα προς νέα υλικά 
με υψηλότερο ποσοστό χρησιμότητας, αλλά 
και προς την επανάχρηση των υπολειμμάτων. 

4 Στον προβιομηχανικό κόσμο η έννοια 
του σκουπιδιού δεν υπάρχει. Ο ολιστι¬ 
κός τρόπος σκέψης του παλιού ανθρώπου, 
μέσα σε ένα περιβάλλον περιορισμένων πό¬ 
ρων, διασφαλίζει ότι τίποτα δεν πάει χαμένο· 
πώς να μη μνημονεύσει κανείς τις υπερυψω¬ 
μένες ξύλινες τουαλέτες της Ινδικής υπαί¬ 
θρου, κάτω από τις οποίες συχνάζουν τα γου¬ 
ρούνια του αγροκτήματος; 

5 Στον παλιό βιομηχανικό κόσμο αυτή η 
νοοτροπία παρέμεινε εν πολλοίς μέσα 
στο εργοστάσιο, στο χώρο της παραγωγής 
δηλαδή, ενώ στο χώρο της κατανάλωσης 
παράγονταν ασύμφορες στρεβλώσεις. Γρά¬ 
φει ο θείος Κάρολος στον τρίτο τόμο του 
Κεφαλαίου (1894): "Με τον κεφαλαιοκρατικό 
τρόπο παραγωγής πλαταίνει η χρησιμοποί¬ 
ηση των απορριμμάτων της παραγωγής και 
της κατανάλωσης · με τα πρώτα εννοούμε τα 
απολειφάδια της βιομηχανίας και της γεωργί¬ 
ας. Με τα τελευταία εννοούμε από τη μια τα 
απορρίμματα που προέρχονται από τη φυσική 
εναλλαγή της ύλης του ανθρώπου κι από την 
άλλη τη μορφή που παίρνουν τα αντικείμενα 
της κατανάλωσης μετά την κατανάλωσή τους. 
Απορρίμματα λοιπόν της παραγωγής είναι στη 
χημική βιομηχανία τα παραπροϊόντα, που στις 
μικρές παραγωγικές βαθμίδες πάνε χαμένα¬ 
τα λιμαδούρια από το σίδερο που αποτρίβο- 
νται στη μηχανουργία και ξαναμπαίνουν σαν 
πρώτη ύλη στην παραγωγή του σίδερου κλπ. 
Απορρίμματα της κατανάλωσης είναι τα φυ¬ 
σικά περιττώματα των ανθρώπων, τα απομει- 
νάρια των ρούχων με τη μορφή των κουρελιών 
κλπ. Τα απορρίμματα της κατανάλωσης είναι 
σημαντικότατα για τη γεωργία. Σχετικά με τη 
χρησιμοποίησή τους γίνεται στην κεφαλαιο¬ 
κρατική οικονομία μια τεράστια σπατάλη · στο 


Αονδίνο, λ.χ. δεν ξέρουν τίποτε άλλο καλύτερο 
να κάνουν με το λίπασμα των 4,5 εκατομμυρί¬ 
ων ανθρώπων παρά να το χρησιμοποιούν με 
τεράστια έξοδα για να μολύνουν τον Τάμεση". 

6 Η καπιταλιστική θρησκεία της διαμε- 
σολάβησης μπορεί να απομάκρυνε τον 
μέσο άνθρωπο από την παραγωγή των αγα¬ 
θών που καταναλώνει για να ζήσει και να τον 
αλλοτρίωσε από το προϊόν της εργασίας του, 
αλλά τον έκανε σε αντάλλαγμα μέλος μιας 
νέας εκκλησίας, αυτής των καταναλωτών. 
Στο δυτικό κόσμο η αξία της κατανάλωσης 
αντικατέστησε την αξία της χρήσης· η κατα¬ 
νάλωση είναι το νόημα της ζωής. Αυτός είναι 
ένας απ' τους λόγους που τα προϊόντα δεν 
έχουν διάρκεια, που η ζήτηση δεν μειώνεται 
καθώς πλησιάζουμε στον κορεσμό της ανά¬ 
γκης, όπως θα ήθελε η κυρίαρχη πολιτική οι¬ 
κονομία: ανάγκη είναι πια η ίδια η κατανάλω¬ 
ση. (Ενας άλλος λόγος είναι η ποιότητα των 
πρώτων υλών, που πέφτει για να συμπιεστεί 
το κόστος της παραγωγής). 

7 Σ' ένα τέτοιο περιβάλλον, όσοι έχουν 
ανοιχτά τα μάτια καθώς παρακολου¬ 
θούν την πορεία του εμπορεύματος, βλέπουν 
στα σκουπίδια τις πρώτες ύλες που περιέχουν 
και τις ευκαιρίες πλουτισμού που υπόσχο¬ 
νται. Αρκεί, βέβαια, να υπάρχει ένας μηχα¬ 
νισμός μείωσης του κόστους της διαχείρισης 
των απορριμμάτων για τον επιχειρηματία που 
είδε την ευκαιρία. Κανένα πρόβλημα, όμως: η 
ανακύκλωση είναι μια αγορά ή μαύρη ή κρα¬ 
τικά επιχορηγούμενη. 

8 Αν οι άνθρωποι ασχολούνταν με τα 
πράγματα που πετούν στα σκουπίδια 
όσο ασχολούνται να εγκαλούν τους δημάρ¬ 


χους που ψηφίζουν για την αδυναμία τους 
να τα μαζέψουν σωστά, θα γλίτωναν, ίσως, 
από το κόστος που τελικά αναλαμβάνουν ως 
φορολογούμενοι για τη διαχείριση των σκου- 
πιδιών. Όμως όταν ο τελειωμένος (δηλαδή: 
ο ολοκληρωμένος ή ο ανεπιστρεπτί) κατα¬ 
ναλωτής φτάνει η στιγμή να ξεφορτωθεί ένα 
προϊόν για να φορτωθεί ένα άλλο, δεν κατα¬ 
λαβαίνει ότι παράγει ένα δημόσιο πρόβλημα 
που κοστίζει για ν' αντιμετωπιστεί. 

9 Αυτό το κόστος το αναλαμβάνει το δη¬ 
μόσιο στις διάφορες μορφές του, πάλι 
δηλαδή οι καταναλωτές της λιανικής ως 
φορολογούμενοι. Στην περίπτωση που εξε¬ 
τάζουμε, οι εγκαταστάσεις της "Γενικής Ανα¬ 
κυκλώσεως" στον Ασπρόπυργο, αλλά και στη 
βιομηχανική περιοχή των Ιωαννίνων, χρημα¬ 
τοδοτούνται από το ελληνικό δημόσιο άμεσα 
και έμμεσα, καθώς οι συμβάσεις λίζινγκ με τις 
"συστημικές τράπεζες" πληρώνονται επίσης 
από το κράτος. Άθροισμα για τα δυο σχετικά 
καινούργια εργοστάσια: περίπου 7 εκ. ευρώ 
κρατικής επιχορήγησης για "επένδυση" 26 
εκ. Επιπλέον, η εταιρεία χρησιμοποιεί δημό¬ 
σιους πόρους (χωματερή, δημοτικά απορριμ¬ 
ματοφόρο κλπ.), πληρώνει όποτε θέλει (βλ. 
περίπτωση νομού Λαρίσης), ενώ δεν πληροί 
τις περιβαλλοντικές προδιαγραφές (κάτι που 
μοιάζει ανέκδοτο για όποιον έχει την παραμι¬ 
κρή ιδέα του τι σημαίνει βιομηχανική περιοχή 
Ασπροπύργου). 

Η συνταγή συμπληρώνεται με μπό¬ 
λικη εργατική εκμετάλλευση, κατά 
προτίμηση μεταναστών εργατών. Οι "τυχε¬ 
ροί" που αντί να τσουλάνε καροτσάκια στους 
δρόμους της πόλης εργάζονται σε μια καθόλα 
ευυπόληπτη εταιρεία μένουν απλήρωτοι, εκ¬ 


βιάζονται, αποκλείονται κι όταν αντιδράσουν 
η δημόσια δύναμη είναι εκεί για να καθαρίσει 
για λογαριασμό του εργοδότη. Κάπως έτσι τα 
ΜΑΤ αντιμετώπισαν την πρόσφατη απεργία 
των εργαζόμενων της "Γενικής Ανακυκλώσε¬ 
ως". 

Π Καμιά φορά, η εργατική εκμετάλλευ¬ 
ση παίρνει τραγικές διαστάσεις. 31 
Ιούλη 2009: "Ενα ακόμη εργοδοτικό έγκλημα, 
με θύμα έναν άτυχο μετανάστη από το Μπα¬ 
γκλαντές, τον 46χρονο Γκούλαφ Μίαχ (Ουίαί 
ΜΗΗ), έγινε την περασμένη Παρασκευή, 
στον Ασπρόπυργο, στην εταιρεία «Γενική 
Ανακυκλώσεως Κτηματική Ξενοδοχειακή 
ΑΕ». Ο μετανάστης έμεινε «θαμμένος» κάτω 
από τόνους πεπιεσμένου ανακυκλώσιμου 
υλικού (χαρτιού) για περίπου δύο μέρες! Τε¬ 
λευταία φορά που κάποιος είδε ζωντανό τον 
Γκ. Μίαχ ήταν ένας εργοδηγός της εταιρείας 
στις 10.30 το πρωί της Παρασκευής. Η μέρα 
αυτή είναι και η πιο πιθανή για το θάνατό 
του, αφού από τότε δεν έδωσε σημεία ζωής. 
Κανείς δεν αναζήτησε το μετανάστη, μέχρι 
που η οικογένειά του έκανε δήλωση εξαφά¬ 
νισής του την επόμενη μέρα, Σάββατο 1 του 
Αυγούστου, στο Αστυνομικό Τμήμα Ασπρο¬ 
πύργου! Ο μετανάστης αναζητήθηκε και τε¬ 
λικά βρέθηκε από εργαζόμενους, σε χώρο της 
επιχείρησης στο προαύλιο, προχτές, Κυριακή 
2 του Αυγούστου, σε όρθια θέση, συνθλιμμέ- 
νος από τόνους πεπιεσμένου υλικού. Το πώς 
βρέθηκε εκεί ο εργάτης και πώς ακριβώς συ¬ 
νέβη το ατύχημα παραμένει άγνωστο". 

Επικόινωνιακοί λόγοι επιβάλλουν 
σε εταιρείες όπως η "Γενική Ανακυ¬ 
κλώσεως" να επενδύουν σε διαφόρων ειδών 
χρήσιμους ηλίθιους: όποια πέτρα κι αν ση¬ 
κώσεις, από τις "οικολογικές" καμπάνιες ως 
τα δημοφιλή αθλητικά σωματεία, οι αδελφοί 
Λαζόπουλοι βρίσκονται από κάτω. 

Β Το αναπτυξιακό μοντέλο της Αττι¬ 
κής απαιτεί την ύπαρξη ενός απόπα¬ 
του που επιλέγουν οι κυρίαρχοι μέσα απ' τις 
διαδικασίες πολεοδομικού σχεδιασμού. Κάτι 
τέτοιο είναι ο διαχρονικός ζόφος του Ασπρό- 
πυργου και του ευρύτερου Θριάσιου Πεδίου. 

Στην πραγματικότητα, όμως ο από¬ 
πατος είναι παντού - περίπου όπως 
το έλεγε πριν σαράντα τόσα χρόνια ο Μά¬ 
ριος Χάκκας στον "Μπιντέ" του: "Με τέτοιες 
σκέψεις τράβηξα το καζανάκι και μετά πήγα 
στο παράθυρο ν' αναπνεύσω λιγάκι, ν' ακούσω 
τον ήχο της πόλης. Από παντού ερχόταν ένας 
παράξενος θόρυβος. Δεν ήταν ο γνωστός θό¬ 
ρυβος απ' τ' αυτοκίνητα. Άλλου είδους αυτός: 
Ένα επίμονο πλατς-πλατς σκέπαζε κάθε άλλη 
βοή. Έστησα το αυτί και κατάλαβα. Όλο το 
λεκανοπέδιο της Αττικής είχε μεταβληθεί σ' 
ένα απέραντο μπιντέ κι είχαμε καθίσει όλοι 
επάνω και πλενόμασταν, πλενόμασταν, πλενό¬ 
μασταν, ενώ εκατοντάδες χιλιάδες καζανάκια 
χύνοντας καταρράκτες νερού, χαιρετούσαν 
την πρόοδό μας.." 

ι/ π. 

"Αμερικανικός εφιάλτης 

Συνέντευξη με μέλη της αναρχικής κολεκτίβας Οτίιηεΐΐιίης. 
για την εξέγερση στη Βαλτιμόρη των ΗΠΑ 



Ο ι πρόσφατες ταραχές στη Βαλτιμόρη 
αλλά και στο Φέργκιουσον, μ' αφορ¬ 
μή τις δολοφονίες νεαρών μαύρων 
από αστυνομικούς, μας θύμισαν τις βαθιές 
δομικές κοινωνικές ανισότητες της ναυαρ¬ 
χίδας του καπιταλιστικού συστήματος, των 
Ηνωμένων Πολιτειών της Αμερικής. Στις μη- 
τροπόλεις του αμερικανικού ονείρου, εδώ και 
πολλές δεκαετίες εξελίσσεται στην πραγμα¬ 
τικότητα ο αμερικανικός εφιάλτης του σκλη¬ 
ρού καπιταλισμού: ένα εκρηκτικό μείγμα 
βάναυσης εργατικής εκμετάλλευσης, φυλετι¬ 
κών διακρίσεων, δομικής φτώχειας, έλλειψης 
θεμελιωδών αγαθών για μεγάλο κομμάτι του 
πληθυσμού και, βέβαια, νόθας πολιτικής εκ¬ 
προσώπησης. 

Η Βαλτιμόρη είναι η μεγαλύτερη πόλη 
της πολιτείας του Μέριλαντ, με πληθυσμό 
620.000 στην ίδια την πόλη και 2,7 εκατ. στην 
ευρύτερη μητροπολιτική περιοχή. Έχει υπάρ¬ 
ξει σημαντικό λιμάνι και έδρα βαριάς βιομη¬ 
χανίας. Και εδώ, όπως και σε άλλες πόλεις 
της “Ζώνης της Σκουριάς” (Κυδΐ Βείΐ) του 
βιομηχανικού βορρά των ΗΠΑ, την πρώτη 
εικοσαετία μετά τον β' παγκόσμιο πόλεμο 
άλλαξε ριζικά η φυλετική σύνθεση του πλη¬ 
θυσμού. Η θέσπιση της πολιτικής της ενσω¬ 
μάτωσης το 1957 οδήγησε στην (όχι αναί¬ 
μακτη) Λευκή Έξοδο (λλΤιΐΐε ΕΚ^Ηΐ) προς τα 
προάστια, αφήνοντας το κέντρο της πόλης 
στα φτωχότερα στρώματα των μαύρων. Είναι 
χαρακτηριστικό ότι το γυμνάσιο Γκάρισον, 
όχι μακριά απ' το επίκεντρο των πρόσφατων 
ταραχών, είχε 2.504 λευκούς και 12 μαύρους 
μαθητές το 1957, ενώ δέκα χρόνια αργότερα 
είχε 297 λευκούς και 1.263 μαύρους. 

Στη Βαλτιμόρη, όπως και σε πολλές ακό¬ 
μη μητροπολιτικές περιοχές των ΗΠΑ, το 
κέντρο της πόλης δεν “εξευγενίστηκε”, αλλά 
απλώς έγινε φτωχότερο τα τελευταία 50 
χρόνια: σύμφωνα με μια πρόσφατη έρευνα 
του αίγ ΟΒδβΓναΐοτγ, που αξιοποιεί στοιχεία 
της αμερικανικής στατιστικής υπηρεσίας, το 
1970 υπήρχαν 38 γειτονιές όπου πάνω απ' το 
30% των κατοίκων ζούσε κάτω απ' το όριο 
της φτώχειας, ενώ το 2010 υπήρχαν 55. Σε 
27 απ' αυτές, η συγκέντρωση της φτώχειας 
βρίσκεται πάνω από το 30% εδώ και σαράντα 
χρόνια. Άλλες 28 γειτονιές αύξησαν σ' αυτά 
τα χρόνια το ποσοστό φτώχειας σε άνω του 
30%. Μόνο μία γειτονιά που το 1970 είχε πο¬ 
σοστό φτώχειας άνω του 30% είχε το 2010 
ποσοστό μικρότερο του 15%. Σύμφωνα με τα 
ίδια στοιχεία, οι φτωχοί μειώθηκαν αριθμη¬ 
τικά στο κέντρο της Βαλτιμόρης από 71.000 
περίπου σε 52.500 μεταξύ 1970-2010, διευ- 
ρύνθηκε όμως γεωγραφικά η συγκεντρωμένη 
φτώχεια, μαζί με τα προβλήματα που τη συ¬ 
νοδεύουν: λιγοστές θέσεις εργασίας, προβλη¬ 
ματικές συγκοινωνίες, μειωμένοι πόροι για 
τη χρηματοδότηση των δημόσιων αγαθών 
(νερό, ρεύμα, εκπαίδευση κλπ.) - και βέβαια, 
την κομβική για τις ΗΠΑ φυλετική διάκριση: 
τα τρία τέταρτα των κατοίκων γειτονιών με 
συγκεντρωμένη φτώχεια στις μητροπολιτικές 
περιοχές των ΗΠΑ ήταν το 2010 Αφροαμερι- 
κανοί και Λατινοαμερικάνοι. 

Σύμφωνα με μια επεξεργασία του Ινστιτού¬ 
του ΒΓοοΕΐη^δ σε στοιχεία της στατιστικής 
υπηρεσίας, ένας στους πέντε φτωχούς της 
Βαλτιμόρης ζει σε γειτονιές ακραίας φτώ¬ 
χειας (με φτώχεια άνω του 40%)· οι περιοχές 
με ποσοστό φτώχειας άνω του 20% σχεδόν 
ταυτίζονται μ' εκείνες που έχουν αφροαμε- 
ρικανικό πληθυσμό άνω του 75%· οι μαύροι 
έχουν χαμηλότερο επίπεδο εκπαίδευσης και 
διπλάσια ανεργία απ' τους λευκούς· το 41,6% 
των μαύρων παιδιών ζουν σε συνθήκες φτώ¬ 
χειας, έναντι του 13,7% των λευκών. Αυτά 
σε μια πόλη που, κατά τ' άλλα, σύμφωνα με 


τα ίδια στοιχεία, είναι έβδομη μεταξύ των 35 
μεγαλύτερων μητροπολιτικών περιοχών των 
ΗΠΑ σ' ό,τι αφορά το κατά κεφαλήν εισό¬ 
δημα (54.500 δολάρια), δεύτερη στο διάμεσο 
εισόδημα των μαύρων νοικοκυριών (48.000 
δολάρια), ενώ ο μέσος ετήσιος μισθός είναι 
16,6% υψηλότερος από το σύνολο της χώρας. 
Όμως τα εύπορα νοικοκυριά έχουν εισόδημα 
12 φορές μεγαλύτερο απ' τα φτωχά νοικοκυ¬ 
ριά... 

Δεν είναι πρώτη φορά που η Βαλτιμό¬ 
ρη γνωρίζει μια εξέγερση: τον Απρίλιο του 
1968, μετά τη δολοφονία του Μάρτιν Λούθερ 
Κινγκ, η πόλη θα ζήσει ανάλογα γεγονότα, τα 
οποία επιλύει ο ελληνικής καταγωγής ρεπου- 
μπλικάνος κυβερνήτης του Μέριλαντ Σπίρο 
Άγκνιου με σιδηρά γροθιά: η πόλη κηρύσ¬ 
σεται σε κατάσταση έκτακτης ανάγκης, κα¬ 
λείται η εθνοφρουρά, ο αμερικανικός στρα¬ 
τός εσωτερικού δηλαδή, και περίπου 11.500 
στρατιώτες αναπτύσσονται στην πόλη μαζί 
με περίπου 2.500 αστυνομικούς. Στις 8 ημέ¬ 
ρες των ταραχών, 6 άνθρωποι χάνουν τη ζωή 
τους, 700 τραυματίζονται και 5.800 συλλαμ- 
βάνονται (οι 3.500 απ' αυτούς για παραβίαση 
απαγόρευσης κυκλοφορίας). 

Μετά τα γεγονότα της Βαλτιμόρης, ο απο¬ 
φασιστικός Άγκνιου εκλέγεται αντιπρόεδρος 
των ΗΠΑ με πρόεδρο τον Ρίτσαρντ Νίξον. Το 
1973 παραιτείται από το αξίωμα του αντιπρο¬ 
έδρου, αφού έχει κατηγορηθεί για δωροδοκία 
και φοροδιαφυγή την εποχή που ήταν κυβερ¬ 
νήτης του Μέριλαντ... 

Μ ε τη βοήθεια της αναρχικής κολε¬ 
κτίβας Όήηιείΐιΐηο. επιχειρούμε 
σ’ αυτό το φύλλο μια αποτύπωση 
των πρόσφατων γεγονότων της Βαλτιμόρης 
μακριά απ’ τις θεαματικές και τρομολαγνι- 
κές προσεγγίσεις των κυρίαρχων μέσων 
ενημέρωσης, που και στην Ελλάδα διάλεξαν 
ν’ ασχοληθούν με τον καπνό κι όχι με τη φω¬ 
τιά που τον προκαλεί. 

Η αναρχική κολεκτίβα Οπιηεΐΐιΐικ:. απά¬ 
ντησε στις ερωτήσεις της Άπατρις, προτάσ¬ 
σοντας την εξής εισαγωγική παρατήρηση: 
“Αν και η συλλογικότητά μας περιλαμβάνει 
ανθρώπους με ποικίλες καταγωγές και μορ- 
φοποιούμε τις ιδέες μας μέσα από διαρκή 
διάλογο, είναι σημαντικό να πούμε ότι αυ¬ 
τές οι απαντήσεις δίνονται κυρίως από λευ¬ 
κούς αναρχικούς που είναι ενεργοί σ' αυτές 
τις μάχες, αλλά όχι κεντρικά τοποθετημένοι 
σ' αυτές. Στο Φέργκιουσον, μερικοί απ' τους 
πρώτους λευκούς που ενεπλάκησαν στις συ¬ 
γκρούσεις με την αστυνομία ήταν αναρχικοί· 
αλλά είμαστε σε μια παράξενη θέση, συχνά 
εκτός των κοινοτήτων που εξεγείρονται 
και διατηρούμε κάποιο φυλετικό προνόμιο 
ακόμη κι όταν οι αρχές (και οι εύπιστοι, πα- 
τερναλιστές φιλελεύθεροι) προσπαθούν να 
κατηγορήσουν εμάς στη θέση των εξεγερ- 
μένων κοινοτήτων. Η άποψή μας γι' αυτά τα 
γεγονότα θα είναι χρήσιμη σε αναρχικούς σε 
άλλα μέρη του κόσμου, αλλά βέβαια δεν είναι 
η μόνη εκδοχή για το τι συμβαίνει. Για να κα¬ 
ταλάβει κανείς πλήρως αυτές τις μάχες, είναι 
σημαντικό να ακούσει τους μαύρους που βρί¬ 
σκονται στο επίκεντρό τους”. 

Θα θέλαμε μια σύντομη περιγραφή των 
πρόσφατων γεγονότων στη Βαλτιμόρη, που 
πυροδοτήθηκαν απ’ τον φόνο του Φρέντι 
Γκρέι απ’ την αστυνομία. 

Στις 12 Απριλίου, ο Φρέντι Γκρέι συνελήφθη, 
αν και δεν είχε παραβεί τον νόμο. Τραυματί¬ 
στηκε καθώς τον μετέφεραν στη φυλακή και 
του αρνήθηκαν την κατάλληλη ιατρική φρο¬ 
ντίδα. Πέθανε στις 19 Απριλίου εξαιτίας αυ¬ 
τών των τραυματισμών. 


Το απόγευμα του Σαββάτου 26 Απριλίου, 
έγινε μια νόμιμη διαμαρτυρία. Κατέληξε σε 
πορεία που κατέστρεψε μερικά οχήματα της 
αστυνομίας και συγκρούστηκε με μεθυσμέ¬ 
νους, ρατσιστές οπαδούς. Η αστυνομία δη¬ 
μιούργησε μια ελεγχόμενη περίμετρο, αλλά 
μέσα σ' αυτό το χώρο οι διαδηλωτές αφέθη- 
καν ελεύθεροι να καταστρέψουν αγαθά για 
μερικές ώρες. Αυτό είναι ένα πολύ σπάνιο 
φαινόμενο στις ΗΠΑ. 

Τη Δευτέρα 28 Απριλίου, ένα μήνυμα κυ¬ 
κλοφόρησε μέσω των δοα&Ι ιηεάΗ μεταξύ 
μαθητών του λυκείου, το οποίο καλούσε 
για μια “Κάθαρση” το ίδιο απόγευμα σε ένα 
εμπορικό κέντρο της Βαλτιμόρης - αναφο¬ 
ρά σε μια χολιγουντιανή ταινία στην οποία 
οι νόμοι και η αστυνόμευση αναστέλλονται 
(στμ: Πρόκειται για το θρίλερ “Η Κάθαρση” 
(“Ήιε ΡιΐΓ§6”) του Τζέιμς Ντε Μονακό, του 
2013, όπου κάπου στο μέλλον ένα ολοκληρω¬ 
τικό καθεστώς αναστέλλει όλες τις κρατικές 
λειτουργίες για 12 ώρες το χρόνο, με στόχο 
την ενδυνάμωση της οικονομίας και την κα¬ 
τάρρευση των ποσοστών εγκληματικότητας 
και ανεργίας...). Σ' αυτό το εμπορικό κέντρο 
βρίσκεται ο κεντρικός σταθμός λεωφορείων 
όπου μετεπιβιβάζονται οι μαθητές που πηγαί¬ 
νουν και φεύγουν απ' το σχολείο. Η Βαλτι¬ 
μόρη δεν έχει σχολικά λεωφορεία· τα παιδιά 
χρησιμοποιούν τις δημόσιες συγκοινωνίες. Η 
αστυνομία προληπτικά έκλεισε το εμπορικό 
κέντρο, πλημμύρισε τους δρόμους με αστυ¬ 
νομικούς με εξοπλισμό μάχης και διέκοψε 
τις δημόσιες συγκοινωνίες, σταματώντας τα 
λεωφορεία και αναγκάζοντας όλους να απο¬ 
βιβαστούν. Σ' αυτή την έντονη κατάσταση, 
χωρίς να έχουν πού να πάνε, οι νέοι άρχισαν 
να συγκρούονται με την αστυνομία, με νεα¬ 
νικό απερίσκεπτο θάρρος. Σε τουλάχιστον 
μια περίπτωση, καταγράφηκε αστυνομικοί να 
πετάνε πέτρες πίσω στα παιδιά. 

Μέχρι το βράδυ, είχαν ξεσπάσει ταραχές 
και φωτιές σ' όλη την πόλη, και σε κάποιες 
απ' τις πιο λευκές γειτονιές. Πάνω από 100 
αυτοκίνητα πυρπολήθηκαν, πολλά απ' αυτά 
περιπολικά και πάνω από δέκα κτίρια κάηκαν, 
με πιο διάσημο το φαρμακείο 0ν5 στη δια¬ 
σταύρωση των λεωφόρων Πεν και Νορθ. Τα 
εμπορικά μέσα ενημέρωσης προέβαλαν ζω¬ 
ντανές εικόνες πλιάτσικου από ελικόπτερα, 
με τους παρουσιαστές να κλαίνε και να οδύ¬ 
ρονται για τις απώλειες, ενώ περιέγραφαν 
όσους έκαναν πλιάτσικο λες κι ήταν τέρατα. 

Ο δήμαρχος κήρυξε κατάσταση έκτακτης 
ανάγκης, κάλεσε αστυνομία απ' όλη την πολι¬ 
τεία μαζί με την Εθνοφρουρά και ανακοίνωσε 
απαγόρευση κυκλοφορίας για επτά μέρες. 
Το υπερφορτωμένο δικαστικό σύστημα δεν 
μπορούσε να αντιμετωπίσει όλους τους συλ- 
ληφθέντες, κι έτσι ορισμένοι αφέθηκαν ελεύ¬ 
θεροι χωρίς κατηγορίες. 

Την Τρίτη 29 Απριλίου, η πόλη έβραζε. Στα 
μέσα μαζικής μεταφοράς, άκουγες ανθρώ¬ 
πους που περηφανεύονταν για το πλιάτσικο, 
κυρίως βασικών καταναλωτικών αγαθών. Δι¬ 
άφοροι μάρτυρες είπαν ότι υπήρχε μια αίσθη¬ 


ση στον αέρα της Βαλτιμόρης ότι “κάναμε 
αυτό που έπρεπε να κάνουμε”. Έγιναν δρα¬ 
στηριότητες καθαριότητας με στήριξη οργα¬ 
νισμών της κοινότητας, όπως στο Λονδίνο 
το 2011 και ειρηνοποιοί βγήκαν στο δρόμο 
προσπαθώντας να αποσοβήσουν περαιτέρω 
συγκρούσεις και ταραχές. 

Είναι σημαντικό να τονίσουμε ότι επειδή 
το μεγαλύτερο μέρος του πληθυσμού της 
Βαλτιμόρης είναι μαύροι, υπήρχαν μαύροι 
σε όλες αυτές τις διαφορετικές αντιδράσεις - 
μαύροι πολιτικοί, μαύροι ειρηνοποιοί, μαύροι 
αστυνομικοί, μαύροι οργανωτές της κοινότη¬ 
τας, μαύροι καταστηματάρχες, μαύροι ταρα¬ 
χοποιοί. 

Την Τρίτη, αφού τα σχολεία ήταν κλειστά, 
η Κεά Επιπτα (ο κυριότερος αναρχικός χώ¬ 
ρος στην πόλη), παρείχε χώρο για τα παιδιά 
που δεν ήταν στο σχολείο και για άστεγους 
νεολαίους από ένα άσυλο που καταστράφη¬ 
κε στις ταραχές. Μαζεύτηκε και διανεμήθηκε 
δωρεάν φαγητό από οργανώσεις σε άλλες 
γειτονιές - κυρίως εκκλησιαστικές οργανώ¬ 
σεις, που παίζουν ρόλο στα πολιτικά πράγμα¬ 
τα της Βαλτιμόρης, αλλά και στη ριζοσπαστι¬ 
κή πολιτική. Η διασταύρωση Πεν και Νορθ, 
όπου είχε καεί το 0ν8, έγινε ο κατεξοχήν 
χώρος συγκέντρωσης διαδηλωτών που επιζη¬ 
τούσαν τη σύγκρουση - κάτι ανάλογο είχε γί¬ 
νει στο Φέργκιουσον, όπου ο κόσμος μαζευ¬ 
όταν γύρω απ' το ΌιιΐΕΤπρ που είχε καεί την 
πρώτη νύχτα των ταραχών. Η απαγόρευση 
κυκλοφορίας επιβλήθηκε βίαια στις 10 μμ· ο 
κόσμος αντιστάθηκε στην αστυνομία, αλλά 
καμία σχέση με ό,τι είχε συμβεί τη Δευτέρα. 

Την Τετάρτη 30 Απριλίου, πολλές ομάδες 
κάλεσαν σε πορείες, αν και η κατάσταση 
έκτακτης ανάγκης απαγόρευε τις δημόσιες 
συναθροίσεις· όλες αυτές οι πορείες έλαβαν 
άδεια την τελευταία στιγμή, αναγνωρίζοντας 
την επιρροή των διαδηλωτών. Η πορεία που 
έγινε τελικά, με επικεφαλής μαύρους νέους, 
ήταν η μεγαλύτερη στην Βαλτιμόρη εδώ και 
πολύ καιρό, αν και υπερκεράστηκε από τις 
πορείες που ακολούθησαν την Παρασκευή 
και το Σάββατο. Η πορεία συμμορφώθηκε 
με την απαίτηση της αστυνομίας να μην πα- 
ραμείνει μπροστά στο Δημαρχείο, επέστρεψε 
στο σιδηροδρομικό σταθμό Πεν και διαλύθη¬ 
κε γύρω στις 9, ώστε ο κόσμος να επιστρέψει 
πριν την απαγόρευση κυκλοφορίας. Επακο¬ 
λούθησαν συγκρούσεις στη διασταύρωση 
Πεν και Νορθ, μετά την απαγόρευση. 

Κι άλλες διαδηλώσεις προγραμματίστηκαν 
για τις 1 και 2 Μαΐου· αναμενόταν να προ- 
σελκύσουν κόσμο από τις κοντινές πόλεις 
και μάλλον να γίνουν ξανά συγκρουσιακές. 
Όμως το πρωί της Πρωτομαγιάς η (στμ: μαύ¬ 
ρη) εισαγγελέας Μόσμπι ανακοίνωσε ότι θα 
απαγγελθούν κατηγορίες σε 6 αστυνομικούς 
ως αποτέλεσμα του θανάτου του Φρέντι 
Γκρέι· ένας απ' αυτούς κατηγορείται μάλιστα 
για ανθρωποκτονία. Αυτό είναι πολύ ασυνή¬ 
θιστο στις ΗΠΑ, όπου η αστυνομία σκοτώνει 
εκατοντάδες ανθρώπους κάθε χρόνο, συνή¬ 
θως χωρίς καμιά συνέπεια. 

ΑΡ. ΦΥΛΛΟΥ 30 


>► Την Πρωτομαγιά έγιναν πορείες χωρίς 
άδεια σε όλη την πόλη ως αργά το βράδυ. Οι 
περισσότεροι συγκεντρώθηκαν στο κέντρο, 
στο Δημαρχείο και την πλατεία ΜακΚέλντιν, 
που είναι η “ζώνη του ελεύθερου λόγου” στην 
πόλη, όπου οι αρχές συνήθως προσπαθούν να 
περιορίσουν τους διαδηλωτές. Η πορεία συ¬ 
γκέντρωσε περίπου 5.000 άτομα και βάδισε 
18 χιλιόμετρα, ενώ κόσμος ερχόταν κι έφευ¬ 
γε διαρκώς· μερικοί υπολογίζουν τη συμμε¬ 
τοχή σε περισσότερα από 10.000 άτομα. Η 
ατμόσφαιρα ήταν χαρμόσυνη. Η αστυνομία 
δεν ήταν αρκετή για να περιορίσει τους δια¬ 
δηλωτές, αλλά δεν τους επέτρεψε να βγουν 
σε λεωφόρους και προστάτεψε ορισμένους 
στόχους. Στην περιοχή της φυλακής, οι κρα¬ 
τούμενοι φώναξαν κι αυτοί συνθήματα, κυ¬ 
ρίως το “Μέρα-νύχτα θα παλέψουμε για τον 
Φρέντι Γκρέι”. Φορτηγάκια γεμάτα με κόσμο 
εντάχτηκαν στην πορεία στη Δυτική Βαλτι¬ 
μόρη. Η πορεία επέστρεψε στο κέντρο και 
σιγά-σιγά διαλύθηκε, περίπου την ώρα της 
απαγόρευσης κυκλοφορίας. Ωστόσο, στο 
Δημαρχείο 50-100 άτομα έμειναν μετά την 
απαγόρευση και τουλάχιστον 13 συνελήφθη- 
σαν, πολλοί με βίαιο τρόπο. Υπήρξε κι άλλη 
βία μετά την απαγόρευση στη διασταύρωση 
Πεν και Νορθ. 

Το Σάββατο 2 Μάίου, έγιναν κι άλλες πο¬ 
ρείες. Σ' αυτή τη φάση, πολλή ενέργεια είχε 
στραφεί προς το αίτημα αμνηστίας για τους 
συλληφθέντες, πολλοί απ' τους οποίους αντι¬ 
μετώπιζαν σοβαρές κατηγορίες. Για παρά¬ 
δειγμα, ένας νεαρός που έσπασε τα τζάμια 
ενός περιπολικού, αλλά πείστηκε απ' τους 


γονείς του να παραδοθεί, κρατήθηκε με εγ¬ 
γύηση 500.000 δολάρια. Το Σαββατόβραδο 
έγινε η πιο ευρεία οργανωμένη κίνηση κατά 
της απαγόρευσης κυκλοφορίας. Μια ομάδα 
κυρίως λευκών συγκεντρώθηκε σε μια κυρί¬ 
ως λευκή γειτονιά· εμφανίστηκαν ισχυρές δυ¬ 
νάμεις της αστυνομίας, αλλά έδωσαν σειρά 
προειδοποιήσεων για διάλυση και συμφώνη¬ 
σαν με την ομάδα να μη τη συλλάβουν. Ο κό¬ 
σμος συμφώνησε να διαλυθεί, επειδή οι πόροι 
για υποστήριξη μέσα στη φυλακή είχαν ήδη 
εξανεμιστεί. Λέγεται ότι η αστυνομία προ- 
σφέρθηκε να μεταφέρει κόσμο στο σπίτι του 
μετά. Στο μεταξύ, στη διασταύρωση Πεν και 
Νορθ, η αστυνομία έδειρε κι έριξε σπρέι πιπε¬ 
ριού και συνέλαβε κυρίως μαύρους διαδηλω¬ 
τές. Ένας μεγάλος αριθμός γιατρών και ατό¬ 
μων που οργάνωναν την υποστήριξη στους 
κρατούμενους συνελήφθησαν στη φυλακή 
για παραβίαση της απαγόρευσης κυκλοφορί¬ 
ας. Την Κυριακή 3 Μάίου, ο δήμαρχος ήρε την 
απαγόρευση κυκλοφορίας δυο μέρες νωρίτε¬ 
ρα, ανταποκρινόμενος στα παράπονα των 
καταστηματαρχών. Μέχρι τότε, τα πράγματα 
είχαν ηρεμήσει. 

Θα θέλαμε ένα σχόλιο για τον Αμερικανικό 
καπιταλισμό και την ανικανότητά του να ξε- 
περάσει τις φυλετικές διακρίσεις κατά των 
Αφροαμερικανών μέχρι σήμερα. 

Από την αρχή, η λευκή κυριαρχία και ο κα¬ 
πιταλισμός υπήρξαν δομικά συνδεδεμένοι 
(Πολλοί στις ΗΠΑ λένε “λευκή κυριαρχία” 
αντί για “ρατσισμός”, για να τονίσουν το γε¬ 
γονός ότι είναι δομικό φαινόμενο, όχι ζήτημα 
ατομικής προκατάληψης). Δε μπορούμε να 
φανταστούμε την ανάπτυξη του καπιταλι¬ 
σμού χωρίς το αρχικό πλιάτσικο και την αποι- 
κιοποίηση του λεγάμενου “Νέου Κόσμου” 
(και μετά της Ινδίας και της Αφρικής), ακο¬ 
λουθούμενη από τη δουλεία και μετά από τον 
φυλετικό διαχωρισμό. Ο διαχωρισμός συνεχί¬ 
ζεται και σήμερα, μασκαρεμένος σαν οικονο¬ 


μικό κι όχι φυλετικό φαινόμενο, αλλά με τις 
ίδιες συνέπειες. 

Σε κάθε βήμα σ' αυτή τη διαδικασία, η δι¬ 
αίρεση των φτωχών εργατών και των περιθω¬ 
ριοποιημένων σε “λευκούς” και “μη λευκούς” 
ήταν απαραίτητη για να διατηρηθεί και να 
σταθεροποιηθεί η κυρίαρχη τάξη, που δωρο¬ 
δοκούσε εκείνους τους λευκούς που αλλιώς 
θα ενώνονταν με όλους τους υπόλοιπους 
κατά της ελίτ, προκειμένου να ταυτίσουν 
τα συμφέροντά τους με τα πολύ πλουσιότε¬ 
ρα αφεντικά τους. Η “φυλή”, μια κοινωνικά 
κατασκευασμένη ταυτότητα, και ο καπιτα¬ 
λισμός, που βασίζεται στην κοινωνική κατα¬ 
σκευή της ιδιοκτησίας, ξεκίνησαν μαζί και 
στηρίζουν η μια τον άλλο με αλληλοδιαπλε- 
κόμενους τρόπους. Αν και μπορούμε να αφη¬ 
γηθούμε την επινόηση της φυλής μέσα σ' ένα 
οικονομικό πλαίσιο, θα μπορούσαμε να πού¬ 
με και ότι ο καπιταλισμός είναι η οικονομική 
συνέπεια της επινόησης της φυλής.Αυτός εί¬ 
ναι ο λόγος που καμιά καπιταλιστική κοινω¬ 
νία (στην Αμερική ή αλλού) δεν θα καταφέρει 
να καταργήσει τις φυλετικές διακρίσεις. 

Υπάρχουν ακόμη ορισμένα μέρη του κό¬ 
σμου που είναι αρκετά ομοιογενή για να φα¬ 
ντάζεται κανείς ότι ο καπιταλισμός μπορεί να 
διατηρείται χωρίς το μηχανισμό της φυλής να 
τον σταθεροποιεί. Αλλά σε μια παγκοσμιο- 
ποιημένη οικονομία δεν μπορούμε να διακρί¬ 
νουμε αυτά τα μέρη από το τι συμβαίνει αλ¬ 
λού στον κόσμο - εμπλέκονται σ' αυτό, ακόμη 
κι αν δεν συμβαίνει εκεί. Φανταστείτε ένα 
χωριό λευκών στην Ελβετία, για παράδειγμα: 
μπορεί να φαίνεται ότι η φυλή δεν έχει σχέση 


με τη λειτουργία του καπιταλισμού εκεί, αλλά 
στην πραγματικότητα ο πληθυσμός μπορεί 
να αντλεί πλούτο από επενδύσεις σε εταιρεί¬ 
ες που εξορύσσουν στην Αφρική και διατη¬ 
ρούν κάτεργα στην ανατολική Ασία, ενώ τα 
σύνορα κρατούν τους ανθρώπους απ' αυτές 
τις περιοχές μακριά από την πρόσβαση στο 
κοινωνικό δίχτυ ασφαλείας που προσφέρεται 
στους Ελβετούς. Αυτό είναι ένα παράδειγμα 
πώς η σοσιαλδημοκρατία, που μασκαρεύεται 
ως ανθρωπιστική, υπηρετεί τον εξορθολογι- 
σμό των ρατσιστικών ιεραρχιών και της κα¬ 
ταπίεσης. 

“Πάρτε μια ανάσα. Μην παραβαίνετε το 
νόμο” ήταν η αντιφατική απάντηση της 
αστυνομίας στο “Δεν μπορώ να αναπνεύ- 
σω”. Μπορείτε να σχολιάστε τη σχέση αστυ¬ 
νομίας και κοινωνίας στις ΗΠΑ; 

Οι ΗΠΑ είναι μια έντονα αστυνομευόμενη 
κοινωνία, με 2,5 εκ. κρατούμενους. Αυτό εί¬ 
ναι αναγκαίο για να διατηρηθούν οι απίστευ¬ 
τες ανισότητες πλούτου σ' αυτή τη χώρα, που 
αλλιώς θα αποκαθίστονταν από αυτόνομη 
δράση (που οι υποστηρικτές της ανισότητας 
ονομάζουν “έγκλημα”). Και πάλι, όλη αυτή 
η αστυνόμευση θα παρήγαγε πολύ περισσό¬ 
τερες εξεγέρσεις, αν ο πληθυσμός δεν ήταν 
διαιρεμένος με φυλετικά όρια, με την αστυ¬ 
νομία να στοχεύει δυσανάλογα σε μαύρους κι 
έγχρωμους. Για τους φτωχούς λευκούς, ένας 
απ' τους μύθους που υποτίθεται ότι τους απο- 
τρέπει απ' το να απορρίψουν την αστυνομία, 
είναι ότι η αστυνομία υπάρχει “για να τους 
προστατεύει” από τους φτωχούς έγχρωμους. 

Σε αυτό το περιβάλλον, κάποιοι συχνά 
κατηγορούνται για τη βία που ασκεί η αστυ¬ 
νομία πάνω τους. Αλλά ο Φρέντι Γκρέι δεν 
διέπραττε καν ένα έγκλημα - οπότε η λύση δε 
μπορεί να είναι για τον κόσμο να είναι πιο νο¬ 
μοταγής. Πράγματι, στις ΗΠΑ οι νόμοι ορί¬ 
ζονται μερικές φορές από αυτά που κάνουν 
οι φτωχοί: για παράδειγμα, αν κάθονται μαζί 


στη γωνιά του δρόμου, το “χασομέρι” γίνεται 
έγκλημα. 

Υπάρχει ακόμη ένας “ρατσιστικός Νότος” 
που είναι σημαντικά διαφορετικός από τον 
φυλετικά ενοποιημένο Βορρά; 

Στην πραγματικότητα ούτε η Βαλτιμόρη ούτε 
το Φέργκιουσον βρίσκονται στο Νότο, αν και 
οι δυο πόλεις βρίσκονται σε περιοχές όπου οι 
λευκοί υποστήριζαν τη δουλεία πριν τον αμε¬ 
ρικανικό εμφύλιο. Έχουν υπάρξει πολλά περί¬ 
πλοκα κύματα μετανάστευσης ανάμεσα στο 
Νότο και τις υπόλοιπες ΗΠΑ - αλλά ο ίδιος ο 
ρατσισμός είναι διαδεδομένος. Θυμηθείτε ότι 
ολόκληρη η χώρα θεμελιώθηκε στη γενοκτο¬ 
νία των ανθρώπων που ζούσαν εδώ πριν την 
ευρωπαϊκή αποικιοποίηση· δεν υπάρχει ούτε 
μια πόλη στις ΗΠΑ που να μην έχει ρατσιστι¬ 
κή ιστορία. 

Ίσως πριν 150 χρόνια, υπήρξε μια εποχή 
όπου οι λευκοί Βόρειοι μπορούσαν να συγ¬ 
χαρούν τους εαυτούς τους ότι δεν είναι ρα¬ 
τσιστές, γιατί η οικονομία τους βασιζόταν 
στη βιομηχανική μισθωτή εργασία αντί για 
τη δουλεία - και γιατί δεν έμεναν πολλοί 
μαύροι εκεί. Αλλά από τότε, καθώς οι μαύ¬ 
ροι γέμισαν τα γκέτο των πόλεων σε όλη τη 
χώρα, έχει γίνει σαφές ότι ο ρατσισμός είναι 
κάτι δομικό, ενσωματωμένο στο δικαστικό 
σύστημα και την ίδια την οικονομία. Αυτή η 
ιστορία μοιάζει με το πώς πριν μια γενιά με¬ 
ρικοί Σουηδοί περηφανεύονταν ότι δεν είναι 
ρατσιστές, μέχρι που άρχισαν να φτάνουν 
περισσότεροι μετανάστες και το ρατσιστικό, 
εθνικιστικό κόμμα έγινε τόσο επιτυχημένο. 

Αν και η μεσαία τάξη στις ΗΠΑ είναι πιο 
ενσωματωμένη φυλετικά σήμερα απ' ό,τι 100 
χρόνια πριν, υπάρχουν ακόμη μεγάλοι πλη¬ 
θυσμοί φτωχών μαύρων που αποκλείονται 
από κάθε όψη της κοινωνίας. Σε ολόκληρη τη 
χώρα, απ' τη Νέα Υόρκη ως το Σιάτλ, οι άν¬ 
θρωποι που φυλακίζονται και δολοφονούνται 
από την αστυνομία είναι δυσανάλογα μαύροι 
και έγχρωμοι. 

Ποια είναι τα αναμενόμενα αποτελέσματα 
και προοπτικές στο Φέργκιουσον, τη Βαλτι¬ 
μόρη και αλλού; Δημιουργείται ένα κίνημα 
ή μια αλλαγή στην κοινωνία; Πώς εξηγεί¬ 
τε ότι οι αστυνομικές εκτελέσεις άοπλων 
Αφροαμερικανών είναι ένα επαναλαμβανό¬ 
μενο γεγονός; 

Θα πούμε ξανά ότι οι απίστευτες ανισότητες 
πλούτου και ισχύος στις ΗΠΑ δε θα μπορού¬ 
σαν να διατηρηθούν χωρίς διαρκή αστυνο¬ 
μική βία. Οι αστυνομικοί πρέπει να έχουν το 
ελεύθερο να κάνουν φόνο κάθε στιγμή, αλ¬ 
λιώς η αστυνόμευση θα ήταν πολύ επικίνδυνη 
δουλειά, καθώς τόσο πολλοί άνθρωποι είναι 
οπλισμένοι κι απεγνωσμένοι. Η αστυνομία 
στην περιοχή του Σεν Λούις (όπου βρίσκεται 
το Φέργκιουσον) συνέχισε το μοτίβο μιας δο¬ 
λοφονίας κάθε μήνα περίπου μετά τις διαμαρ¬ 
τυρίες εκεί τον περασμένο Αύγουστο και τον 
Νοέμβριο, ενώ η αστυνομία της Βαλτιμόρης 
σίγουρα θα συνεχίσει να σκοτώνει ανθρώ¬ 
πους, ακόμη κι ανησυχεί περισσότερο για τις 
συνέπειες. Για να σταματήσουμε τους φόνους 
από αστυνομικούς, θα έπρεπε να σταματή¬ 
σουμε την ίδια την αστυνόμευση. 

Στην πραγματικότητα, το μόνο πράγμα 
που ελάττωσε την αστυνομική βία ήταν ότι 
στη Νέα Υόρκη τον περασμένο Δεκέμβριο, 
αφού ένας άντρας πυροβόλησε και σκότωσε 
δυο αστυνομικούς, η αστυνομία της Νέας 
Υόρκης έκανε ένα είδος ανεπίσημης απεργίας 
στην οποία σταμάτησαν ορισμένες άσκοπες 
συλλήψεις οι οποίες αποτελούν πηγή εσόδων 
για τις τοπικές αρχές της Νέας Υόρκης (όπως 
και κάθε αμερικανικής πόλης). Αυτό ακού- 
γεται καλό, αλλά είναι και ανησυχητικό - η 
αστυνομία διαμαρτυρόταν για να απαιτήσει 
περισσότερη άνευ όρων υποστήριξη από τη 
διοίκηση, για να κάνει αυτό που κάνει χωρίς 
κριτική. Καθώς εξελίσσεται αυτή η κατάστα¬ 
ση, βλέπουμε την αστυνομία (και το υποσύ¬ 
νολο της κυρίως λευκής μεσαίας αμερικανι¬ 


Οι ΗΠΑ είναι μια έντονα αστυνομευόμενη 
κοινωνία, με 2,5 εκατομμύρια κρατούμενους. 
Αυτό είναι αναγκαίο για να διατηρηθούν οι 
απίστευτες ανισότητες πλούτου σ' αυτή τη χώρα 



κής τάξης απ' την οποία προέρχονται πολλοί 
αστυνομικοί) να αρχίζει να αντιλαμβάνεται 
τα συμφέροντά της αυτόνομα από τις υπόλοι¬ 
πες πολιτειακές δομές, να γίνεται πιο ανοιχτά 
ρατσιστική και αντιπαραθετική αντιδρώντας 
σ' αυτές τις εξεγέρσεις. Αυτό θα μπορούσε να 
είναι η αρχή μιας νέας τάσης προς τον λευ¬ 
κό εθνικισμό ή τον φασισμό στις ΗΠΑ. Δεν 
έγινε κάτι παρόμοιο στην Ελλάδα με τόσους 
αστυνομικούς να μπαίνουν στη Χρυσή Αυγή; 

Στο μεταξύ, ένα ισχυρό κοινωνικό κίνημα 
εμφανίστηκε στο Φέργκιουσον τον περα¬ 
σμένο Αύγουστο κι από τότε έχει διαδοθεί σε 
όλες τις ΗΠΑ. Αυτό το κίνημα έχει προοπτι¬ 
κή να αποσταθεροποιήσει την πολιτική κα¬ 
τάσταση στις ΗΠΑ, πράγμα που είναι καλό, 
έχει όμως πολλές εσωτερικές συγκρούσεις κι 
αντιφάσεις. Οι πιο ριζοσπαστικοί συμμετέ- 
χοντες -αυτοί που οι θαρραλέες παράνομες 
πράξεις τους έδωσαν στο κίνημα τη μεγαλύ¬ 
τερη δύναμη και επιρροή- είναι εκείνοι που 
ακούμε λιγότερο απ' όλους στο δημόσιο διά¬ 
λογο. Οι διαδηλωτές που συγκρούστηκαν με 
την αστυνομία και έκαψαν κτίρια κι αυτοκί¬ 
νητα έδειξαν ότι απορρίπτουν τη συμμόρφω¬ 
ση και το ρεφορμισμό, επιδεικνύοντας πιο ρι¬ 
ζοσπαστικές πρακτικές ακόμη κι απ' τους πιο 
εξεγερσιακούς αναρχικούς στις ΗΠΑ. Αλλά 
στο δημόσιο διάλογο, ακούμε κυρίως τους 
“ηγέτες” που δεν στηρίζουν τέτοιες τακτικές 
(αν κι αυτές οι τακτικές δημιούργησαν το κί¬ 
νημα) και προσπαθούν να περιορίσουν τις δι¬ 
αμαρτυρίες σε νομοταγείς δραστηριότητες ή 
ελεγχόμενες πράξεις κοινωνικής ανυπακοής. 
Φυσικά, δεν υπάρχουν πάντα καθαρές γραμ¬ 
μές ανάμεσα σ' αυτούς που συμμετέχουν σε 
μαχητική αντιπαράθεση κι εκείνους που υιο¬ 
θετούν άλλες μορφές διαμαρτυρίας, ενώ και 
οι δυο προσεγγίσεις κερδίζουν η μια απ' την 
άλλη με πολλούς τρόπους. 

Βλέπουμε μερικές απ' τις αντιφάσεις του 
κινήματος στο όνομα που του έχει δοθεί: 
“Οι Μαύρες Ζωές Έχουν Αξία”. Όπως σημεί¬ 
ωσαν ορισμένοι μαύροι ριζοσπάστες, αυτό 
το σύνθημα είναι προβληματικό. Μοιάζει να 
απευθύνεται σ' αυτούς που έχουν την εξου¬ 
σία, σ' αυτούς για τους οποίους, στην πραγ¬ 
ματικότητα, οι μαύρες ζωές δεν έχουν αξία. 
Ο αφροπεσιμιστής συγγραφέας Φρανκ Γου- 
άιλντερσον έγραψε ότι η φράση έχει νόημα 
μόνο αν τη διαβάσεις ανάποδα: οι ζωές που 
είναι φυλετικοποιημένες “μαύρες” είναι ζωές 
που εξ ορισμού δεν έχουν αξία σ' αυτή την 
κοινωνία. Σ' αυτή την κατάσταση, η αποδοχή 
της μαύρης ταυτότητας σημαίνει να ταυτίζε¬ 
σαι με τους ρόλους που επιβάλλονται στους 
μαύρους, ενώ θα έπρεπε να προσπαθούμε να 
καταστρέψουμε αυτούς τους ρόλους και ολό¬ 
κληρη την κοινωνία που τους επιβάλλει.Η 
ονομασία του κινήματος “Οι Μαύρες Ζωές 
Έχουν Αξία” άλλαξε το κέντρο βάρους από 
τη μάχη με την αστυνομία. Αυτό το σύνθημα 
δεν είχε κυριαρχήσει σε όλη τη χώρα ως το 
Δεκέμβρη· μέχρι τότε, μερικοί ονόμαζαν το 
κίνημα με συνθήματα όπως “Γαμώ την Αστυ¬ 
νομία”. Ίσως η ονομασία “Οι Μαύρες Ζωές 
Έχουν Αξία” να ήταν ένας τρόπος να καναλι- 
ζαριστεί μια εν δυνάμει ανεξέλεγκτη δύναμη 

προς ένα κατανοητό αίτημα που μπορούσε 
να επιδιωχθεί (ακόμη και μαχητικά) μέσω της 
μεταρρύθμισης, αντί της εξέγερσης. Σε κάθε 
περίπτωση, ούτε το “Γαμώ την Αστυνομία” 
ούτε το “Οι Μαύρες Ζωές Έχουν Αξία” λέει 
όλη την ιστορία αυτού του κινήματος: το 
πρώτο αποκρύπτει τη φυλή, ενώ το δεύτερο 
αποκρύπτει την κρατική βία που δημιούργη¬ 
σε τη φυλή και συνεχίζει να την επιβάλλει. 

Η Ασφάλεια ως Εμπόρευμα. Σε ποιο βαθμό 
η βιομηχανία της ασφάλειας που προμηθεύ¬ 
ει την αστυνομία και άλλες εταιρείες ιδιωτι¬ 
κής ασφάλειας -από την ως τους 

μεγάλους εμπόρους όπλων- χαράσσουν νέες 
πολιτικές; Ποιος ο ρόλος τους στα πρόσφα¬ 
τα γεγονότα; Υπάρχει κάποιο κομμάτι της 
οικονομικής ελίτ που κερδοφορεί από αυτή 
την κοινωνική τριβή; 

Ένα από τα δυνατά σημεία του καπιταλισμού 
είναι ότι κάθε κρίση, ακόμα και οι κρίσεις 
που απειλούν το ίδιο το σύστημα, προσφέ¬ 
ρουν άλλη μια ευκαιρία κερδοφορίας, που 
ξανασταθεροποιεί το σύστημα. Το Αμερικα¬ 
νικό Συμβούλιο Νομοθετικής Ανταλλαγής 
(ΑΕΕΘ) είναι ένα παράδειγμα ενός τρόπου 
οργάνωσης των εταιρειών, οι οποίες κερ¬ 
δίζουν από το σωφρονιστικό βιομηχανικό 
σύμπλεγμα, για να περνούν νόμους που 
αυξάνουν τα κέρδη τους· υπάρχουν ανάλο¬ 
γα παραδείγματα στη βιομηχανία ιδιωτικής 
ασφάλειας και προμήθειας αστυνομικού 
οπλισμού. 

Δε νομίζω όμως ότι κάποιο τμήμα της οι¬ 
κονομικής ελίτ κερδίζει πραγματικά από αυτό 
το κύμα διαμαρτυριών. Αυτή η κατάσταση 
τους αναγκάζει απλώς να χρησιμοποιήσουν 
τα όπλα που είχαν ήδη αγοράσει - και το σύ¬ 
στημά τους είναι πιο δυνατό και πιο σταθερό 
όταν δε χρειάζεται να τα χρησιμοποιήσουν. 
Όταν αναγκάζονται να μπουν σε ανοιχτές 
εχθροπραξίες με μέρος του πληθυσμού, αυξά¬ 
νεται η αστάθεια όλης της κοινωνίας, πράγμα 
που δεν κάνει καλό στις επιχειρήσεις. Μερι¬ 
κοί επιχειρηματίες θα συνεχίσουν να κερδί¬ 
ζουν με κάθε κρίση μέχρι τη στιγμή που θα 
τους κρεμάσουμε με τ' άντερα των τελευταί¬ 
ων πολιτικών, αλλά αυτό δε σημαίνει ότι αυ¬ 
τές οι κρίσεις είναι επικερδείς για τον ίδιο τον 
καπιταλισμό ή ότι είναι συνωμοσίες που προ- 
κλήθηκαν από υπάρχουσες δυνάμεις (όπως 
ήδη υπονοούν ορισμένοι δεξιοί υποστηρικτές 
θεωριών συνωμοσίας). 

Είναι φυλετικά καθορισμένο το αμερικανι¬ 
κό σύστημα απονομής ποινικής δικαιοσύ¬ 
νης; Σε ποιο βαθμό και γιατί; 

Ο κόσμος που στοχοποιείται από την αστυ¬ 
νομία, καταδικάζεται από τα δικαστήρια και 
κρατείται στις φυλακές είναι δυσανάλογα 
μαύρος και έγχρωμος, αν συγκριθεί με το 
συνολικό πληθυσμό των ΗΠΑ. Υπάρχουν 
πολλοί λόγοι γι' αυτό. Αυτή τη στιγμή, οι νό¬ 
μοι, οι δικαστικές δομές και το αστυνομικό 
πρωτόκολλο που δημιουργούν αυτή την κα¬ 
τάσταση δεν είναι πια ανοιχτά ρατσιστικοί, 
αλλά ακόμη παράγουν ρατσιστικά αποτελέ¬ 
σματα. Βιβλία όπως το “ΊΊιε ηετντ ]ιηι Οιόμγ (Ο 
νέος θεσμικός ρατσισμός)” εξηγούν λεπτομε¬ 
ρώς πως συμβαίνει αυτό. Η δόμηση και επι¬ 
βολή φυλετικών ανισοτήτων, που εκτελού- 
νταν επίσημα από αυτές τις δομές τα πρώτα 
400 χρόνια της ευρωπαϊκής αποικιοκρατίας 
στη βόρεια Αμερική, τώρα λειτουργεί άτυπα. 

Ποιος είναι ο ρόλος των ένοπλων συμμορι¬ 
ών στις εξεγέρσεις, όπως στο Φέργκιουσον 
και τη Βαλτιμόρη; 

Αυτό είναι περίπλοκο, ανάλογα με το τι εν¬ 
νοείς συμμορίες. Στις ΗΠΑ, μερικές από τις 
συμμορίες είναι γιγαντιαίοι, παναμερικανικοί 
(ή και διεθνείς) οργανισμοί, που ασχολούνται 
με μεγάλης κλίμακας παράνομο καπιταλισμό. 
Η πάλη μεταξύ οριζόντιων και ιεραρχικών 
δυνάμεων που λαμβάνει χώρα στην υπόλοιπη 
κοινωνία, λαμβάνει χώρα και στις παράνομες 
δραστηριότητες. 



Το 1992, η ανακωχή των συμμοριών στο 
Λος Άντζελες ήταν απαραίτητη για τη δη¬ 
μιουργία ενός περιβάλλοντος στο οποίο ο 
κόσμος θα μπορούσε να διαμαρτυρηθεί για 
τον ξυλοδαρμό του Ρόντνεϊ Κινγκ. Οι ανα¬ 
κωχές των συμμοριών είναι ακόμη πολύ ση¬ 
μαντικές για να δημιουργήσουν τις συνθήκες 
στις οποίες φτωχοί άνθρωποι αντιμάχονται 
την αστυνομία, αντί να πολεμούν ο ένας τον 
άλλο. Στο Φέργκιουσον, μερικοί διαμαρτυ- 
ρόμενοι έφεραν όπλα στις συγκρούσεις και 
πυροβόλησαν αστυνομικούς (μερικές φορές 
πετυχαίνοντας άλλους διαδηλωτές). Μερικοί 
διαμαρτυρόμενοι είχαν σχέση με συμμορίες, 
αλλά οι ίδιες οι συμμορίες δεν ενέργησαν σε 
μεγάλη κλίμακα, όπως έχει κάνει η ΡτΐπιεΐΓΟ 
Θοηταικίο <Η Θ&ρΐΐαΐ (ΡΘΘ) στη Βραζιλία, 
για παράδειγμα. Στη Βαλτιμόρη, την μέρα 
των πρώτων βίαιων διαδηλώσεων, μέλη του 
Έθνους του Ισλάμ (μιας μαύρης εθνικιστικής 
Ισλαμικής σέχτας) ανακοίνωσαν ότι είχαν κα¬ 
νονίσει ανακωχή στη Βαλτιμόρη μεταξύ των 
Βίοοάδ και των Θπρδ, των δυο μεγαλύτερων 
μαύρων συμμοριών στις ΗΠΑ. Απαντώντας, 
η αστυνομία εξέδωσε ένα δελτίο τύπου που 
έλεγε ότι οι συμμορίες έκαναν ανακωχή για 
να ενεργήσουν βίαια εναντίον αστυνομικών. 
Αυτό προφανώς ήταν προπαγάνδα. Μέλη 
των Βίοοάδ και των Οπρδ εμφανίστηκαν μετά 
στα μέσα ενημέρωσης, λέγοντας ότι είχαν 
πράγματι κάνει ανακωχή, αλλά δεν ευθύνο- 
νταν για τις ταραχές. Κάποιοι μάλιστα είπαν 
ότι προσπαθούσαν να φέρουν ειρήνη στη 
Βαλτιμόρη, να ελέγξουν την κατάσταση. 

Είναι δύσκολο να ερμηνεύσεις κάτι τέτοιο 
όταν είσαι έξω από αυτές τις οργανώσεις. 
Ίσως σκόπευαν απλά να αποτρέψουν τα μέσα 
ενημέρωσης απ' το να δημιουργήσουν “κακή 
εικόνα” και δεν αποτύπωναν την πραγματική 
τους εμπλοκή στην εξέγερση. (Φυσικά, εμείς 
οι αναρχικοί ξέρουμε ότι όταν η αστυνομία 
προσπαθεί να δημιουργήσει κακή εικόνα 
κάποιου στα μέσα ενημέρωσης, το κάνει για 
να τον στοχοποιήσει ευκολότερα). Ίσως οι 
πιο υψηλόβαθμοι των συμμοριών δεν έχουν 
θέση στην εξέγερση, ενώ κόσμος που είναι 
χαμηλότερα στην ιεραρχία της συμμορίας να 
συμμετέχει. Ή ίσως πράγματι οι συμμορίες 
βλέπουν τις ταραχές σαν κάτι που πρέπει να 
τεθεί υπό έλεγχο. Μερικές φορές, σε ταραχώ¬ 
δεις καταστάσεις, φαίνεται πως κάθε τυπικός 
οργανισμός, ακόμη κι οι ριζοσπαστικότερες 
ομάδες, είναι εναντίον αυτού που συμβαίνει 
και μόνο όσοι συμμετέχουν αυτόνομα ως 
ελεύθερα άτομα το πάνε μπροστά. 

Πώς παρουσιάζουν τα αμερικανικά μέσα 
ενημέρωσης τα γεγονότα; 

Υπήρξαν δυο βασικές αντιδράσεις. Τα περισ¬ 
σότερα εμπορικά μέσα ενημέρωσης παρου¬ 
σίασαν τις ταραχές σαν τρομερές τραγωδίες, 
περιγράφοντας τους συμμετέχοντες σαν ζώα 
που πρέπει να τεθούν υπό έλεγχο. Όπως εί¬ 
παμε και νωρίτερα, στη διάρκεια των ταρα¬ 
χών μετέδιδαν ζωντανά από ελικόπτερο, κοι¬ 
τώντας αφ' υψηλού χωρίς να καταλαβαίνουν 
τους ανθρώπους για τους οποίους έλεγαν ότι 
“καίνε τις ίδιες τις γειτονιές τους”, υιοθετώ¬ 
ντας την οπτική του κράτους - την ίδια οπτι¬ 
κή που έχουν τα άΐΌπεδ στο Πακιστάν. 

Στο μεταξύ, μερικά από τα φιλελεύθερα/ 
αριστερά μέσα ενημέρωσης δημοσίευσαν 
“θαρραλέα” άρθρα που εξηγούσαν τις τα¬ 
ραχές ως πράξεις απελπισίας, ή ακόμη και 
εξηγούσαν γιατί μπορεί ο κόσμος να εγκα- 
τέλειψε τη μη βία. Αυτό σημειώνει ένα νέο 
επίπεδο αποδοχής των μαχητικών τακτικών 
που δεν έχουμε δει στις ΗΠΑ εδώ και δεκα¬ 
ετίες. Ωστόσο, όλα αυτά τα άρθρα αντιμετω¬ 
πίζουν το ζήτημα σαν κάτι που περιορίζεται 
στις φτωχές μαύρες κοινότητες - υπονοώντας 
ότι από απόσταση μπορεί να αποδεχόμαστε 
αυτό που κάνουν, αλλά και βέβαια δε θα 
εμπλακούμε σε μαχητική αντιπαράθεση εμείς 
οι ίδιοι. Ακόμη και μερικές αναρχικές ομάδες 
αντέδρασαν έτσι. Εμείς νομίζουμε ότι αυτή 
είναι επικίνδυνη και ανήθικη ιδέα, να αφή¬ 


νεις τους πιο ευάλωτους να παίρνουν όλα τα 
ρίσκα. Αν γι' αυτούς έχει νόημα να εξεγείρο- 
νται, έχει ακόμη μεγαλύτερο νόημα για μας. 

Σε τι βαθμό είναι το κίνημα για τα δικαιώ¬ 
ματα των Αφροαμερικανών ενσωματωμένο 
στον αμερικανικό καπιταλισμό και τις πο¬ 
λύμορφες εκφράσεις και δομές του (από τα 
Αφροαμερικανικά πολιτικά κόμματα ως τις 
ΜΚΟ) και, συμπερασματικά, από την προο¬ 
πτική της απόδοσης δικαιοσύνης μέσα στα 
όρια ενός λειτουργικού καπιταλισμού; 

Στα κινήματα των κοινωνικών δικαιωμάτων 
και της Μαύρης Δύναμης (ΒΗοΈ Ρο^νει*) των 
δεκαετιών του '50 και του '60, υπήρχαν κά¬ 
ποιοι που ήθελαν να ξεφύγουν ολοκληρωτικά 
από τις κοινωνικές δομές του καπιταλισμού 
και της λευκής κυριαρχίας, ενώ άλλοι μαύροι 
πάλευαν για μεγαλύτερη συμμετοχή σ' αυτές 
τις δομές. Αυτά τα κινήματα συνέβησαν σε 
μια εποχή συγκριτικής αφθονίας και οικο¬ 
νομικής ανάπτυξης, όταν η κυβέρνηση των 
ΗΠΑ άντεχε να σταθεροποιεί την κοινωνία 
συμπεριλαμβάνοντας τους μαύρους και άλ¬ 
λους έγχρωμους σε περισσότερες όψεις της 
πολιτικής και οικονομικής ζωής. Ακόμη κι αυ¬ 
τές οι παραχωρήσεις συνέβησαν μ' ένα τίμη¬ 
μα: σε μια μειονότητα μαύρων προσφέρθηκε 
πρόσβαση στη μεσοαστική ζωή, ενώ οι μαχη¬ 
τικοί αγωνιστές και η πλειοψηφία των μαύ¬ 
ρων κοινοτήτων καταστράφηκαν ανηλεώς 
από διάφορες μορφές κρατικής καταπίεσης. 

Σήμερα, οι ηγέτες του κινήματος των κοι¬ 
νωνικών δικαιωμάτων των μαύρων είναι επι¬ 
τυχημένοι πολιτικοί, ενώ τα μέλη των Μαύ¬ 
ρων Πανθήρων εκτίουν ποινές ισοβίων στη 
φυλακή και οι κοινότητες που εξεγέρθηκαν 
τη δεκαετία του '60 έχουν καταστραφεί από 
τη φτώχεια, τα ναρκωτικά και την αστυνομι¬ 
κή καταπίεση. Στις ταραχές της Βαλτιμόρης, 
είδαμε τόσους νέους να συμμετέχουν διότι οι 
εξεγερμένοι της παλιότερης γενιάς που δεν 
συμβιβάστηκαν με θέσεις ισχύος έχουν ήδη 
φυλακιστεί ή σκοτωθεί. 

Τώρα που είμαστε σε εποχή κρίσης και λι¬ 
τότητας, που δεν είναι δυνατόν να γίνουν πια 
συμβιβασμοί, είναι δύσκολο να φανταστούμε 
ότι θα είναι δυνατός ένας νέος συμβιβασμός 
με τη μαύρη κατώτατη κοινωνική τάξη. Πολ¬ 
λοί ήλπιζαν για κάτι τέτοιο στην προεδρία 
του Ομπάμα και τώρα που είναι καθαρό ότι 
τα πράγματα χειροτερεύουν, υπάρχει πολλή 
απογοήτευση και θυμός. 

Αντίθετα με το Φέργκιουσον, καταλαβαί¬ 
νουμε ότι στη Βαλτιμόρη η αστυνομία, όπως 
και η ανώτερη τάξη, αποτελείται κυρίως από 
Αφροαμερικανούς. Σε ποια έκταση αυτό το 
στοιχείο επηρεάζει τη φύση των πρόσφατων 
κοινωνικών συγκρούσεων; 

Αυτό είναι ένα σημαντικό σημείο, που δεν 
έχει αναλυθεί πλήρως ακόμη. Μπορούμε πά¬ 
ντως καταρχάς να πούμε πως αυτό δείχνει ότι 
η ρατσιστική δυναμική μπορεί να διατηρηθεί 
και να επιβληθεί ακόμη κι από μαύρους πο¬ 
λιτικούς και αστυνομικούς - η τυπικά αμερι¬ 
κανική πολιτική της προσφοράς “ευκαιριών” 


για τους πιο παραγωγικούς ή τυχερούς δε 
βοηθά τους υπόλοιπους. Επίσης, μπορεί οι 
ταραχές να κατεστάλησαν πιο γρήγορα γιατί 
υπήρχαν άνθρωποι απ' τις εξεγερμένες κοινό¬ 
τητες μέσα στις δομές εξουσίας που μπορού¬ 
σαν να τους δώσουν υποσχέσεις. Θα δούμε τι 
θα συμβεί αν αυτές οι υποσχέσεις δεν μπορέ¬ 
σουν να υλοποιηθούν. 

Τι γίνεται με άλλες μειονότητες στις ΗΠΑ, 
που είναι θύματα ρατσιστικών διακρίσεων 
από το κράτος και την αστυνομία, όπως οι 
Ασιάτες και οι Λατινοαμερικανοί; 

Πράγματι, υπάρχουν πολλές διαφορετικές 
κοινότητες που στοχοποιούνται από το ρα¬ 
τσισμό και τις κοινωνικές δομές της λευκής 
κυριαρχίας στις ΗΠΑ. Έχουμε δει Λατινοα¬ 
μερικανούς μετανάστες να παλεύουν για με¬ 
γαλύτερη συμμετοχή σ' αυτή την κοινωνία τα 
τελευταία χρόνια, ένα είδος επανάληψης της 
πάλης για τα κοινωνικά δικαιώματα των μαύ¬ 
ρων σε διαφορετική μορφή και περιβάλλον. 
Θα δούμε αν αυτά τα συγκρουσιακά μοντέλα 
διαδοθούν και σε άλλες κοινότητες. 

Έχουν οι πρόσφατες μάχες οδηγήσει στο 
σχηματισμό νέων πολιτικών δομών-συνε- 
λεύσεων μέσα στις Αφροαμερικανικές κοι¬ 
νότητες; 

Ναι. Στο Φέργκιουσον είδαμε μια μεγάλη 
εισροή οργανώσεων, που διαγκωνίζονταν για 
την προσοχή της μαύρης νεολαίας, αλλά και 
-κάτι που ίσως υπόσχεται περισσότερα- νέες 
οργανώσεις από τους ίδιους τους νέους. Δε 
νομίζω ότι όλες αυτές οι οργανώσεις παίρ¬ 
νουν τη μορφή συνελεύσεων που είναι συ¬ 
νηθισμένη στην Ελλάδα - πολλές απ' αυτές 
τις οργανώσεις είναι δομημένες πιο πολύ σαν 
παραδοσιακά κόμματα ή μη κυβερνητικές 
οργανώσεις. Όμως έξω απ' αυτές τις οργανώ¬ 
σεις υπάρχει πολύ νέα ορμή, και το πιο υπο¬ 
σχόμενο πράγμα είναι η διάδοση νέων τακτι¬ 
κών και συγκρουσιακής ενέργειας. Επίσης, 
άτυπες οργανωτικές μορφές εμφανίζονται σ' 
αυτές τις αγωνιζόμενες κοινότητες, μερικές 
απ' τις οποίες είναι ορατές στις πιο άγριες 
στιγμές της εξέγερσης. Μακροπρόθεσμα, ένα 
σημαντικό ερώτημα θα είναι αν οι παραδο¬ 
σιακές, επίσημες οργανώσεις θα καθορίσουν 
την κατεύθυνση του κινήματος ή αν άλλοι 
συμμετέχοντες θα συνεχίσουν να το σπρώ¬ 
χνουν σε νέες περισσότερο ασυμβίβαστες 
κατευθύνσεις. 

Τέλος, διαδίδονται και νέες ιδέες. Ένα 
από τα πιο ριζοσπαστικά νέα ρεύματα εί¬ 
ναι ο “αφροπεσιμισμός”, που αποτυπώνεται 
στα γραπτά της Σαϊντίγια Χάρτμαν και του 
Φρανκ Γουάιλντερσον, μια ανάλυση που εκ¬ 
φράζει την ιδέα ότι για να τελειώσει η κατα¬ 
πίεση και οι δολοφονίες μαύρων, δεν αρκεί 
τίποτε λιγότερο από την καταστροφή ολό¬ 
κληρης της κοινωνίας μας. 

Άπατρις 

Τάγμα Διεθνιστικής Ελευθερίας στη Ροζάβα 


Σ χηματίστηκε το Τάγμα Διεθνιστικής Ελευθερίας που 
αποτελείται από τις δυνάμεις των λαών της Ροζάβας 
και της Μέσης Ανατολής. Σημειώνεται ότι το Τάγμα 
θα πολεμάει ενάντια στο 1815 και παρόμοιους εισβολείς και 
συμμορίες. Ανακοινώθηκε ο σχηματισμός του τάγματος, το 
οποίο στηρίζει την «Εκστρατεία Διοικητή Ρουμπάρ Καμίσλο» 
που ξεκίνησε στις 6 Ιουνίου, με επίσημη τελετή. Στο τάγμα 
που ετοιμάζεται από το ΜΕΚΡ από τον περασμένο Ιανουά¬ 
ριο, παίρνουν μέρος η Οργάνωση Ανοικοδόμησης Ισπανίας, 
ΤίΚΚΟ, Ελεύθερες Ενωμένες Δυνάμεις (ΒΜε^ίΕ 0ζ§ϋι·1ϋΕ 
Οϋςίεπ -ΒΟΟ-) και το Επαναστατικό Μέτωπο ΜΕ8ΡΒ. Επί¬ 
σης παίρνουν μέρος επαναστάτες από την Ελλάδα. 
Ακολουθεί η προκήρυξη του Τάγματος Διεθνιστικής Ελευθε¬ 
ρίας. 

«Η Μέση Ανατολή έχει μετατραπεί σε μια θάλασσα αίμα¬ 
τος, από τα ιμπεριαλιστικά παράσιτα και αποικισμού. Μέσω 
των συμμοριών του 1515 που έχει οργανωθεί από τις ίδιες 
αυτές δυνάμεις, θέλουν να εισβάλουν στην περιοχή και να 
υποτάξουν τους λαούς. Στην πραγματικότητα, οι σφαγές ενά¬ 
ντια στους λαούς των χριστιανών, γιαζιντί, συριανών και μου¬ 
σουλμάνων, οι βιασμοί, το εμπόριο των γυναικών και των παι¬ 
διών σε σκλαβοπάζαρα, οι εκτελέσεις με μαζικές τελετές και 
άλλες απάνθρωπες πολιτικές των συμμοριών του 1515, είναι η 
αντανάκλαση και οι αιώνιες πρακτικές των ιμπεριαλιστικών 
τους αφεντικών. 

Νίκησε η γιγαντιαία αντίσταση των οργανωμένων λαϊκών 
κινημάτων ενάντια σε όσους ήθελαν να εξοντώσουν τους λα¬ 
ούς σε μια λίμνη αίματος και να τους διαγράψουν τη γλώσσα, 
την πίστη, τη ζωή, τον εαυτό τους από την μνήμη, στην Ρο¬ 
ζάβα και στο Κομπάνι, στο Σένγκαλ, Τιλ-Χεμίς και Σερεκάνιε, 
με την πρωτοπορία των ΥΡΟ-ΥΡ}. 

Έτσι, η επανάσταση της Ροζάβα κυριάρχησε την παγκόσμια 
επικαιρότητα, και η αντίσταση των ΥΡΟ-ΥΡ| μετατράπηκε σε 
ένα χώρο τον οποίο οι φτωχοί λαοί θαυμάζουν, ενισχύοντας 
τις δράσεις αλληλεγγύης των αγωνιστών και στέλνοντας πο- 
λεμιστές/τριες. Αυτός ο χώρος είναι πλέον η σημερινή Μπε- 


κάα, η σημερινή Παλαιστίνη. Η Επανάσταση της Ροζάβα είναι 
η Κομούνα του Παρισιού υπό γερμανική πολιορκία. Η Μαδρί¬ 
τη του Ισπανικού Εμφυλίου, το Στάλινγκραντ στον Β’ Πόλεμο 
Μοιρασιάς. 

Η Επανάσταση της Ροζάβα έχει πλέον γίνει ο πυρσός αντί¬ 
στασης για τους καταπιεσμένους λαούς, η καρδιά των όλο και 
πιο δυναμωμένων παγκόσμιων επαναστάσεων, ανατρέποντας 
ισορροπίες δυνάμεων σε γειτονικές χώρες, αλλά πρώτα από 
όλα στην Τουρκία. 

Η Επανάσταση της Ροζάβα, ως μια επανάσταση των γυ¬ 
ναικών έχει δημιουργήσει μια δυνατή γυναικεία βούληση ενά¬ 
ντια στον οπισθοδρομισμό του πατριαρχικού κόσμου και έχει 
γίνει το σύμβολο αυτής της βούλησης. 

Οι επαναστάτες από διάφορες χώρες του πλανήτη με 
στραμμένα τα πρόσωπα στη Μέση Ανατολή, έχοντας την 
ιστορική συνείδηση και ευθύνη του καθήκοντος της άμυνας, 
αλλά και εξάπλωσης της Επανάστασης της Ροζάβα, δεν δί¬ 
στασαν ούτε ένα δευτερόλεπτο να πολεμήσουν στα μέτωπα, 
να χύσουν το αίμα τους και να πεθάνουν για τη νίκη. 

Κάποιες επαναστατικές δυνάμεις από την Τουρκία και άλ¬ 
λες χώρες έχουν έρθει στην Ροζάβα, προσπάθησαν να συμ¬ 
βάλουν στην επανάσταση και τον πόλεμο, και πήραν τη θέση 
τους για να αναπτύξουν και να προχωρήσουν τον αγώνα, να 
τον ενισχύσουν και να τον μεταφέρουν στις χώρες τους. 

Εμείς που πολεμάμε σε κάθε τετράγωνο της Ροζάβα, δίνου¬ 
με μάρτυρες και σηκώνουμε τη σημαία της αντίστασης... 

Εμείς που μαχόμαστε στην πρώτη γραμμή ενάντια στον 
ιμπεριαλισμό και τους αντιδραστικούς της περιοχής... 

Εμείς που αντιμετωπίζουμε τις συμμορίες του 1818 που θέ¬ 
λει να πνίξει την επανάσταση... 

Εμείς που ζούμε την επανάσταση και τη νιώθουμε μέσα 
μας... 

Εμείς οι λαοί του Κουρδιστάν που πραγματοποίησαν την 
επανάσταση της Ροζάβα, όλοι οι εργάτες, καταπιεσμένοι, γυ¬ 
ναίκες, διεθνιστές επαναστάτες που πολεμάμε κάτω από τις 
σημαίες των ΥΡΟ-ΥΡΤ.. 



Έχουμε ορκιστεί, έχουμε υποσχεθεί σε όλους αυτούς που 
πέσανε πριν από μας, σε όλες τις αξίες που δημιουργήθηκαν 
πριν από μας... 

Εμείς οι Ισπανοί, οι Γερμανοί, οι Έλληνες, οι Τούρκοι, οι 
Άραβες, οι Αρμένιοι, οι Λάζοι, οι Κιρκέζοι, οι Αλβανοί... 

Ως διεθνιστές, επαναστατικές δυνάμεις, οργανώσεις, ομά¬ 
δες από διάφορες χώρες έχουμε ενωθεί στο Τάγμα Διεθνιστι- 
κής Ελευθερίας για να προστατεύουμε την επανάσταση της 
Ροζάβα. 

Καλούμε όλους τους καταπιεσμένους λαούς, τους εργά- 
τες/τριες, τους εργαζόμενους/ες, τις γυναίκες, τις κοινωνικές 
ομάδες από διάφορες θρησκείες και ταυτότητες, τους οικολό- 
γους, τους αντιιμπεριαλιστές/τριες, τους αντιφασίστες/τριες, 
τους αντικαπιταλιστές/τριες, τους δημοκράτες και τους επα- 
ναστάτες/τριες να ενωθούν κάτω από την σημαία του Τάγ¬ 
ματος Διεθνιστικής Ελευθερίας ώστε να προστατεύσουμε την 
επανάσταση της Ροζάβα, να μεγαλώσουμε τα κεκτημένα μας, 
να επεκτείνουμε την επανάσταση της περιοχής της Μέσης 
Ανατολής και να προτάξουμε την αδελφότητα των λαών...» 

Πηγή: ΑΝΡ 

Ηίίρ://\ν\ν\ν.βναίηβ\ν$.εοιη/1<:Ηνάΐ$ίαη/νο]ανα-άα-βηίβηια$γοηαΙ- 

ΐΒί-ίαΡην-ΙαινηΙάη 



“Μπίμπι Πρόσεχε. Η Βαλτιμόρη 
έφτασε στο Ισραήλ” 


Το παρόν κείμενο αποτελεί γράμμα από 
γάλλους αναρχικούς προς τους Αιθίοπες 
Εβραίους που εξεγέρθηκαν το Μάιο ενά¬ 
ντια στην ρατσιστική πολιτική που ασκεί το 
κράτος του Ισραήλ εναντίον τους. Βρέθηκε 
στο γαλλικό δίίε Ηίίρ:/Άν\ν\ν.ηοη-ήίΐ6δ.1τ, με 
τίτλο: "ΒίΜ, ίαίδ αΐΐυηΐίοη, ΒαΙίίιηοΓε αττίνε 
εη Ιδταέΐ!" 

Φ τάσατε στο Ισραήλ από την Αιθι¬ 
οπία στα μέσα της δεκαετίας του 
1980 και σήμερα το 38,5% των οι¬ 
κογενειών σας ζουν κάτω από το όριο της 
φτώχειας, έναντι του 14,3% κατά μέσο όρο 
για όλους τους Ισραηλινούς Εβραίους. Είστε 
μόνο το 2% του ισραηλινού πληθυσμού και 
αποτελείτε το 40% των φυλακισμένων. Σας 
αποκαλούν υποτιμητικά «ΕαΗδΗα». Από την 
παιδική ηλικία σας, έχετε υποστεί κοροϊδία, 
ξυλοδαρμούς και ψυχολογική βία, επειδή το 
χρώμα του δέρματός σας είναι διαφορετικό. 
Επειδή είστε «κακοί Ισραηλινοί» και «κακοί 
Εβραίοι». Αλλά αυτές τις μέρες, δεν είστε 
πλέον απλά παράπλευρες απώλειες από τα 
παλιά όνειρα του κινήματος της «εθνικής 
απελευθέρωσης» ή της σημερινής επεκτατι¬ 
κής σιωνιστικής πολιτικής του Ισραήλ. Δεν 
είστε πλέον απλά θύματα- τραυματίσατε πε¬ 
νήντα μπάτσους, επιτεθήκατε στο δημαρχείο 
με πέτρες και παρόλο που η αστυνομία άνοιξε 


πυρ με χειροβομβίδες κρότου για να σας δια¬ 
σκορπίσει και να προστατεύσει το δημαρχείο 
του Τελ Αβίβ, καταφέρατε να μπλοκάρετε 
έναν από τους κύριους αυτοκινητόδρομους 
της χώρας. Δεν είναι τόσο οι δράσεις που 
μετράνε, αλλά η αποφασιστικότητά σας να 
σπάσετε τη σιωπή στην οποία ο εθνικισμός, 
ο καπιταλισμός και οι διάφορες νομοτέλειες 
σας έχουν κρατήσει. 

Ο υπουργός Εσωτερικών ΥίΐζΗ&Ε ΑΗαΓΟ- 
ηονΐΐεΐι, εξήγησε ότι το να διαλύσει τους 
«ταραξίες» ήταν περίπλοκο, επειδή δεν υπήρ¬ 
χε κανένας ηγέτης για να στραφεί, και εκεί 
βρίσκονταν όλη η δύναμη και το θάρρος σας. 
Οι αριστεροί σας έχουν ήδη εγκαταλείψει, 
παρά το γεγονός ότι σας υποστήριξαν στο 
παρελθόν [1], όπως έχουν κάνει σε όλες τις 
περιπτώσεις ακηδεμόνευτων εξεγέρσεων σε 
όλο τον κόσμο. Ταυτόχρονα εμφανίστηκαν 
αρκετοί αυτόκλητοι ηγέτες της Αιθιοπικής 
εβραϊκής κοινότητας που καταδικάζουν τις 
ταραχές και μιλάνε για μια «αναρχική» συνω¬ 
μοσία^]. 

Το βίντεο που πυρπόλησε την πυριτιδαπο¬ 
θήκη και σας οδήγησε στους δρόμους κατά 
χιλιάδες δείχνει έναν Ισραηλινό στρατιώτη 
αιθιοπικής καταγωγής που ξυλοκοπήθηκε 
χωρίς λόγο (αν και αντιστάθηκε) στο δρόμο 
από δύο ρατσιστές αστυνομικούς που δοκί¬ 
μασαν πάνω του τις γνώσεις τους στο Εταν 


ΜΕικόνες που έβαλαν φωτιά στους δρό¬ 
μους, όπως ακριβώς φλέγονται και οι δρόμοι 
της Αμερικής τους τελευταίους μήνες. Εικό¬ 
νες που παραπέμπουν στον καθημερινό ρα¬ 
τσισμό και την εκμετάλλευση που πολλοί μη 
Εβραίοι επίσης αντιμετωπίζουν: οι Ισραηλινοί 
Άραβες, οι μετανάστες από την Ασία και την 
υποσαχάρια Αφρική. 

Όπως συνέβη και στο Φέργκιουσον και τη 
Βαλτιμόρη πρόσφατα, αποφασίσατε να στα¬ 
ματήσετε να υποφέρετε στη σιωπή και τη 
ντροπή. Οπλισμένοι με το θάρρος σας, συ- 
γκρουστήκατε με το αστυνομικό καθεστώς 
που σας καταπιέζει γιατί σας έχει «φιλοξενή¬ 
σει», σας φέρνει αντιμέτωπους με τη ντροπή 
στην οποία θα ήθελε να πνιγείτε. Όπως και 
στο Φέργκιουσον και τη Βαλτιμόρη πρόσφα¬ 
τα, θα ανακτήσετε την αξιοπρέπειά σας με 
οργή και ελπίδα. 

Για πρώτη φορά στο Ισραήλ, υπάρχει μίμη¬ 
ση των Ηνωμένων Πολιτειών για κάτι άλλο 
πέρα από τις κραυγαλέες μαλακίες των ηγε¬ 
τών τους (και του δημοκρατικού μιλιταρι¬ 
σμού τους), από ένα μεγάλο μέρος του πλη¬ 
θυσμού... Σε αυτό υπάρχει κάτι για να γιορ¬ 
τάσουμε, υπάρχει ένα κομμάτι ελπίδας και 
μπορούμε να το προσθέσουμε στην ελπίδα 
που εκφράζεται καθημερινά από εκείνους που 
αρνούνται να υπηρετήσουν στον Ισραηλινό 
Στρατό[3], εκείνους που κάθε μέρα ατομικά 
επαναστατούν ενάντια στη μιλιταριστική πο¬ 
λιτική του Ισραήλ και του αποικιοκρατικού 
καθεστώτος και εναντίον της Παλαιστινια¬ 
κής Αρχής στο εσωτερικό της Παλαιστίνης. 

Όπως συνηθίζουμε να λέμε, οι εξεγέρσεις 
δημιουργούν την αλληλεγγύη και η αλλη¬ 
λεγγύη δημιουργεί τις εξεγέρσεις. Οι καρδιές 
μας είναι μαζί σας, μακριά από τις δικιές τους. 
Ενάντια σε κάθε αρχή, για την εξάπλωση της 
εξέγερσης. 


[1] Το ΝΙΓ, για παράδειγμα, μια αρκετά ακρο¬ 
αριστερή οργάνωση κυκλοφόρησε ένα αντιπα¬ 
θητικό ανακοινωθέν που αρνείται τη συμμετο¬ 
χή της στα γεγονότα. 

[2] Στο Ισραήλ οτιδήποτε μη ισραηλινό, αντι- 
σιωνιστικό και μη αραβικό θεωρείται αναρχικό, 
κυρίως λόγω της ύπαρξης μιας εξωκοινοβου¬ 
λευτικής αριστερής ομάδας, των αυτοαποκα- 
λούμενων «Αναρχικών ενάντια στο τείχος», οι 
οποίοι είναι όμως πιο σοσιαλδημοκράτες από 
οποιονδήποτε άλλο... 

[3] Δείτε για παράδειγμα, το βίντεο με έναν νε¬ 
αρό Ισραηλινό, ο οποίος εξηγεί την άρνησή του 
να υπηρετήσει στον Ισραηλινό Στρατό: Ηΐΐρδ:// 
λΑτν^ν.γουΐυΒ 6. οοιη/™ΐ€]ι? ν=Εχ-αΐΒ νεΒ ν§ 

ϋθδ ΑπατοΒίδΙδ 

Υποσημειώσεις 

* Το όνομα «Μπίμπι» που αναφέρεται στον τίτ¬ 
λο είναι παρατσούκλι του Μπέντζαμιν Νετανιά- 
χου. Ο τίτλος του άρθρου αποτελούσε ένα από 
τα κεντρικά συνθήματα των διαδηλωτών. 

* Εδώ το κείμενο στα γαλλικά: 
Ηΐΐρ://γν\ν\ν.ηοη-£ΐά6δ.£Γ/?ΒΐΒΐ-Πΐδ-αΐΐ6ηΐΐοη- 
Βα1ΐΐηΐ0Γ6 

* Και εδώ στα αγγλικά: 

Βΐΐρ://άΐώεοΐΐοώ-άεΐΐηηυεηΐδ.οοιη/οΗδδ- 

δΐΓυ§§ΐ6-1ιΐδΐοπ6δ-2/6ΐ]ιΐορΐαη-]6\νδ-ΓΪοΐ-ΐη- 

ίδΓαεΙ/ 

Σε αυτό το δίΐε μπορείτε να βρείτε ενημερώσεις 
από τις εξελίξεις των ταραχών και ενδιαφέρου¬ 
σες σημειώσεις για την ιστορία και τους απο¬ 
κλεισμούς των 135 περίπου χιλιάδων Εβραίων 
Αιθίοπων στο Ισραήλ. 

Το άρθρο δεν εκφράζει απαραίτητα τις απψεις 
της Απατρις για τους Αναρχικούς Ενάντια στο 
Τείχος. 

Μετάφραση στα ελληνικά: Απατρις 

Μικρά Μεγάλα Διεθνή 



Η.Π.Α: Νομοσχέδιο που θα επιτρέπει σε 
δασκάλους να σκοτώνουν μαθητές αν νιώ- 
σουν απειλή. Αυτή τη φορά, η ακροδεξιά 
ξεπέρασε τον εαυτό της στις Ηνωμένες Πο¬ 
λιτείες. Ο δάσκαλος του μέλλοντος σε ρόλο 
Δικαστή Ντρέντ: Ο Ρεπουμπλικάνος γερου¬ 
σιαστής του Τέξας, Νταν Φλυν, πρότεινε ένα 
νομοσχέδιο με την ονομασία “Νόμος για 
την Προστασία των Καθηγητών” (Η.Β868). 
Θα επιτρέπει στους δασκάλους να χρησιμο¬ 
ποιούν θανάσιμη βία σε σχολικό έδαφος, σε 
σχολικό λεωφορείο ή σε γιορτή που είναι χο¬ 
ρηγός το σχολείο, σε περίπτωση που βρίσκο¬ 
νται σε αυτοάμυνα ή προκειμένου να προ¬ 
στατέψουν μαθητές του σχολείου. Επίσης, οι 
δάσκαλοι θα επιτρέπεται να χρησιμοποιούν 
όπλα υπερασπιζόμενοι περιουσία του σχο¬ 
λείου. Επιπροσθέτως, στους δασκάλους που 
θα πυροβολούν κάποιον κάτω από αυτές τις 
συνθήκες θα παρέχεται “Πολιτική Ασυλία”, 
το οποίο σημαίνει πως δεν θα θεωρούνται 
υπεύθυνοι αν ο μαθητής που πυροβόλησαν 
τραυματιστεί ή πεθάνει. 

Να σημειωθεί πως οι δάσκαλοι στο Τέξας 
έχουν ήδη το δικαίωμα να έχουν όπλα στη 
τάξη. Οι υποστηρικτές της οπλοκατοχής 
απαιτούν οι καθηγητές να είναι οπλισμένοι, 
μετά από το περιστατικό των πυροβολισμών 
στο Σάντυ Χούκ το 2012, που κόστισε τη 
ζωή σε 20 ανθρώπους. Ωστόσο, οι υποστηρι- 
κτές του ελέγχου της οπλοφορίας δηλώνουν 
πως η εύκολη πρόσβαση στα όπλα αυξάνει 
το έγκλημα. Ψυχολόγοι σημειώνουν, επίσης, 
πως η εύκολη πρόσβαση σε όπλα αυξάνει τις 
πιθανότητες να πυροβοληθεί κάποιος κατά 
τη διάρκεια μιας συναισθηματικά φορτισμέ¬ 
νης αντιπαράθεσης. (Πηγή: ρνονο.^τ) 

ΓΑΛΛΙΑ: Το καλό πράγμα αργεί να γίνει... 

Αθωώθηκαν οι Γάλλοι αστυνομικοί που ήταν 
υπεύθυνοι για το θάνατο ενός 15χρονου κι 
ενός 17χρονου πριν από 10 χρόνια στο προ¬ 
άστιο του Παρισιού Μπομπινί. Είχαν κυνηγή¬ 
σει τρία παιδιά, χωρίς να έχουν κάνει κάτι, κι 
αυτά για να ξεφύγουν πήδηξαν πάνω από τον 
τοίχο ενός υποσταθμού της ηλεκτρικής εται¬ 
ρείας, με αποτέλεσμα τα δύο να πεθάνουν 
από ηλεκτροπληξία και το τρίτο να υποστεί 
βαριά εγκαύματα. Το περιστατικό πυροδότη¬ 
σε τρεις εβδομάδες ταραχών και συγκρούσε¬ 
ων, με πυρπολήσεις αυτοκινήτων και κτιρίων 
σε ολόκληρη τη Γαλλία. Ο εισαγγελέας αρ- 
νήθηκε τρεις φορές στη διάρκεια δέκα ετών 
να ασκήσει διώξεις στους υπεύθυνους αστυ¬ 
νομικούς. Οι οικογένειες των νεκρών δεν το 
έβαλαν κάτω και τελικά οι αστυνομικοί δι¬ 
κάστηκαν με την κατηγορία ότι δεν προσπά¬ 
θησαν να αποτρέψουν τον κίνδυνο για τους 
νεαρούς. Αλλά πώς να το κάνουν, αφού, σύμ¬ 
φωνα με το Αδδοααΐεά Ργ€ 53, ένας από τους 
κατηγορούμενους αστυνομικούς είχε πει στη 
διάρκεια του περιστατικού στον ασύρματο 
“Αν μπουν εκεί μέσα, δεκάρα δε δίνω για το 
τομάρι τους”; Η αθωωτική απόφαση, βέβαια, 
υποστηρίζει ότι οι αστυνομικοί “δεν είχαν 
σαφή γνώση του μεγάλου και άμεσου κινδύ¬ 
νου” για τις ζωές των παιδιών. 

ΑΡΓΕΝΤΙΝΗ: Μείωσαν την ποινή σε παι- 
δόφιλο γιατί το όχρονο θύμα “φαινόταν 
γκέι”! Σε όποια γωνιά του πλανήτη κι αν 
κοιτάξουμε, τα σιχάματα που έχουν την εξου¬ 
σία των νόμων και λέγονται δικαστές, είναι 
το ίδιο μισάνθρωποι. Δύο δικαστές στην Αρ¬ 
γεντινή μείωσαν κατά πολύ την ποινή που 
επιβλήθηκε σε παιδόφιλο, επειδή το όχρονο 
θύμα του είχε προηγουμένως κακοποιηθεί και 
“φαινόταν γκέι”. Οι δικαστές αποφάσισαν ότι 
ο παιδόφιλος, ένας προπονητής ποδοσφαί¬ 
ρου, δεν φέρει όλη την ευθύνη για το βιασμό 
του παιδιού, επειδή ο όχρονος είχε τραυμα¬ 
τιστεί από προηγούμενη κακοποίηση από 
τον πατέρα του και επίσης γιατί έδειξε “ομο- 
φυλοφιλικές τάσεις”. Τα δικαστικά έγγραφα 
δείχνουν ότι οι δικαστές Ηοι·&αο ΡΐοπιΒο 


και Βειή&πιίη Καπιοη 8&1 ΕΗγ£ιι€ 3 μείωσαν 
την ποινή του προπονητή Μ&πο Το1οδ& από 
έξι χρόνια σε 38 μήνες, λέγοντας ότι επειδή 
ο πατέρας του αγοριού μπορεί να το είχε ήδη 
βιάσει, το αγόρι ήταν συνηθισμένο σε τέτοια 
κακοποίηση και είχε δείξει ομοφυλοφιλικά 
χαρακτηριστικά! 

Η απόφαση του δικαστηρίου πάρθηκε το 
περασμένο έτος αλλά διέρρευσε τώρα στον 
Τύπο. Επίσης, αποκαλύφθηκε ότι οι συγκε¬ 
κριμένοι δικαστές έχουν μακρύ ιστορικό που 
αφορά στις μειώσεις των ποινών που σχετίζο¬ 
νται με σεξουαλικά και φυλετικά εγκλήματα. 
Για παράδειγμα, δικαιολόγησαν τους βιασμούς 
δύο έφηβων κοριτσιών από έναν πάστορα 
επειδή ανήκαν σε κατώτερη οικονομική τάξη. 
Το Μάρτιο, οι ίδιοι δικαστές μείωσαν την 
ποινή ενός πατέρα που βίασε την κόρη του 
επειδή το θύμα έκανε αντιφατικές δηλώσεις 
στο δικαστήριο. Το 2011 ένας άνδρας που 
σκότωσε τη γυναίκα του με σφυρί είδε την 
ποινή του να μειώνεται κατά πολύ επειδή η 
στάση της γυναίκας κρίθηκε ως «σχεδόν προ¬ 
κλητική»! 

Ποια δικαιοσύνη άραγε θα δικάσει αυτούς 
που στο όνομα της δικαιοσύνης διαπράττουν 
έγκλημα μετά το έγκλημα που καλέστηκαν 
να δικάσουν με τη νομική τους εξουσία; Και 
ποια θα μπορούσε να είναι η ποινή για τους 
συγκεκριμένους που βίασαν για δεύτερη 
φορά με τις αποφάσεις τους; 

Ναζί και φανατικοί Ισλαμιστές: Οι νέοι 
μισθοφόροι του ΝΑΤΟ Από την πρώτη εμ¬ 
φάνιση των φανατικών ισλαμιστών του 1518 
-το οποίο ήταν άγνωστο μέχρι πριν από ένα 
χρόνο και αντικατέστησε τη «φθαρμένη» Αλ 
Κάιντα ως «τρομοκρατικό πρόσχημα» στη 
παγκόσμια σκηνή- υπήρχαν οι εικασίες ότι οι 
ΗΠΑ, μέσω της Σαουδικής Αραβίας το χρη¬ 
ματοδοτούσαν ως όχημα για να ανατραπεί ο 
πρόεδρος της Συρίας Άσαντ, ο οποίος εδώ 
και χρόνια έχει σταθεί εμπόδιο στον αγωγό 
φυσικού αερίου του Κατάρ, που θα μπορού¬ 
σε να εκθρονίσει τη Ρωσία από την έως τώρα 
θέση της ως ενεργειακό κυρίαρχο της Ευρώ¬ 
πης. 

Οι εικασίες επιβεβαιώθηκαν πρόσφατα 
μετά τη διαρροή απόρρητου εγγράφου του 
Αμερικάνικου Πενταγώνου. Το έγγραφο που 
διέρρευσε στις 18 Μαΐου, κατά λάθος απο¬ 
χαρακτηρισμένο, και δημοσιεύθηκε από το 
ΐιιάΐα&Ι λΥ&ΐοΗ, αποκαλύπτει ότι, σε συντονι¬ 
σμό με τα κράτη του Κόλπου και την Τουρκία, 
οι ΗΠΑ χρηματοδοτούν ισλαμικές ομάδες 
(για να αποσταθεροποιήσουν τον Άσαντ) και 
-ουσιαστικά- την εμφάνιση ενός Ισλαμικού 
Κράτους στο Ιράκ και τη Συρία. Στο ίδιο συ¬ 
μπέρασμα οδηγούν και αποχαρακτηρισμένα 
έγγραφα της Υπηρεσίας Αμυντικών Πληρο¬ 
φοριών (ΌΙΑ), με ημερομηνία 12/8/2012, που 
διέρρευσαν στα μέσα Μαΐου και αναφέρονται 
σαφώς στη χρηματοδότηση της συριακής 
αντιπολίτευσης και των ισλαμιστικών οργα¬ 
νώσεων που τη στηρίζουν και συναποτελούν. 

Στα έγγραφα δίνεται ιδιαίτερη βαρύτητα 
στη χρησιμότητα των “ηο ίΐγ ζοηεδ” (ζώνες 
απαγόρευσης πτήσεων), που έπαιξαν καθο¬ 
ριστικό ρόλο στην ανατροπή Καντάφι, από 
ομάδες Ισλαμιστών στη Λιβύη. Στο αντίστοι¬ 
χο έγγραφο του Πενταγώνου, η δημιουργία 
“Σαλαφιστικού πριγκιπάτου” θεωρείται ως 
θετική εξέλιξη για τη συριακή αντιπολίτευση, 
την οποία υποστηρίζουν, όπως χαρακτηρι¬ 
στικά αναφέρεται, “...η Δύση, οι χώρες του 
Κόλπου, και η Τουρκία”. Το έγγραφο συνεχί¬ 
ζει: “Μια τέτοια κρατική οντότητα θα παρέ¬ 
χει, μια περαιτέρω ώθηση στην υπόθεση της 
ενοποίησης της τζιχάντ μεταξύ των σουνιτών 
του Ιράκ και της Συρίας και των υπόλοιπων 
Σουνιτών στον αραβικό κόσμο...” ενάντια σε 
Συρία και Ιράν. 

Όμως η χρηματοδότηση των ισλαμιστών 
από τις ΗΠΑ και το ΝΑΤΟ έχει και μια άλλη 


πλευρά Την κοινή χρηματοδότηση και αξι¬ 
οποίησή τους στο Ουκρανικό έδαφος. Η 
σχέση των Ουκρανών δεξιών εθνικιστών με 
τους Τσετσένους ισλαμιστές είναι παλιά. Ο 
ναζί εθνικιστής ΜυζγεΙιΕο, μαζί με άλλους 
Ουκρανούς εθελοντές (Δεξιός Τομέας), ήταν 
στη Τσετσενία και πήραν μέρος στον πρώ¬ 
το πόλεμο εναντίον της Ρωσίας στο πλευρό 
των Τσετσένων ισλαμιστών. Το τμήμα αυτό 
των Ουκρανών εθελοντών είχε την ονομασία 
"νίΕΐη§" και υπαγόταν απευθείας στον αρ¬ 
χηγό των Τσετσένων 8Ηαπιί1 Βαδαγεν, κύριο 
υπεύθυνο της σφαγής 260 άμαχων, κυρίως 
παιδιών. 

Στις τάξεις του 1515 δραστηριοποιείται 
επίσης η οργάνωση ”Ϊ3.ΐδΗ αΙ-ΜιιΗαμΓεεη \ν&1- 
Απδ&Γ" (Στρατός των ξένων και των υποστη- 
ρικτών), που αποτελείται κυρίως από Τσετσέ¬ 
νους και Ρωσόφωνους ισλαμιστές. Ένα από τα 
ηγετικά στελέχη της οργάνωσης είναι ο ΑΒάιιΙ 
Κ3.ΓΪΓΠ ΚτγπίδΕγ, Τάταρος από την Κριμαία. 
Στην Κωνσταντινούπολη βρίσκεται το ση¬ 
μείο συγκέντρωσης-γέφυρα, που συνδέει το 
1518 με την Ουκρανία και τις νεοναζιστικές 
ομάδες. Μέσω αυτής της "γέφυρας", περνά¬ 
νε Ρώσοι “εθελοντές” στην Ουκρανία για να 
πολεμήσουν δίπλα στα ναζιστικά παραστρα- 
τιωτικά τάγματα. Την ίδια στιγμή οι ιδεολογι¬ 
κοί αδελφοί του “Δεξιού Τομέα"”σε Ελλάδα 
(Χρυσή Αυγή) και Ευρώπη, καταγγέλλουν 
την “ισλαμική απειλή που πλανάται πάνω 
από την Ευρώπη” στα πρόσωπα των απελ¬ 
πισμένων και κυνηγημένων προσφύγων από 
τους πολέμους των αφεντικών των μισθοφό¬ 
ρων τους στρατών στη Μέση Ανατολή και το 
Αφγανιστάν. 

ΜΠΑΓΚΛΑΝΤΕΣ: Στιγμιότυπα εκμετάλ¬ 
λευσης σε εποχές παγκοσμιοποίησης... Πριν 
δυο χρόνια, η κατάρρευση του κτιρίου μιας 
κλωστοϋφαντουργίας στην Ντάκα του Μπα¬ 
γκλαντές αποκάλυψε στον δυτικό κόσμο 
άλλο ένα απεχθές πρόσωπο της εκμετάλ¬ 
λευσης: 1.130 εργάτριες και εργάτες βγήκαν 
τραγικό θάνατο κάτω από τα συντρίμμια της 
Ράνα Πλάζα, ενός οκταόροφου εργοστασίου. 
Ήταν μόνο λίγες και λίγοι από τα 4,5 περίπου 
εκατομμύρια ανθρώπων που εργάζονται στα 
4.500 κλωστοϋφαντουργεία του Μπαγκλα¬ 
ντές, τα οποία τροφοδοτούν με φτηνά ρούχα 
τις επώνυμες ευρωπαϊκές και αμερικανικές 
καταναλωτικές αλυσίδες καταστημάτων λια¬ 
νικής. 

Εκείνη τη χρονιά, ο κλάδος της κλωστο¬ 
ϋφαντουργίας του Μπαγκλαντές έκανε εξα¬ 
γωγές αξίας 21,5 δισεκατομμυρίων δολαρίων, 
περίπου το 80% του συνόλου των εξαγωγών 
της χώρας. Δεν είναι παράλογο, λοιπόν, που 
πήρε δυο χρόνια στις μπαγκλαντεσιανές αρ¬ 
χές για να ασκήσουν πρόσφατα διώξεις για 
την προβλέψιμη τραγωδία σε 42 άτομα, με¬ 
ταξύ των οποίων και ο εργοστασιάρχης, που 
είχε εκείνες τις ημέρες προσπαθήσει να φύγει 
κρυφά από τη χώρα. 

Η δημοσιότητα που πήρε η κατάρρευση 
της Ράνα Πλάζα οδήγησε ορισμένες ευρω¬ 
παϊκές εταιρείες να υιοθετήσουν έναν "κώ¬ 
δικα τιμής", που περιλαμβάνει προδιαγραφές 
ασφάλειας και υγιεινής της εργασίας στα ερ¬ 
γοστάσια του Μπαγκλαντές στα οποία ανα¬ 
θέτουν τις παραγγελίες τους. Αυτή η συμ¬ 
φωνία αφορά βέβαια μόνο τα 1.000 από τα 


4.500 εργοστάσια, ενώ στην πραγματικότητα 
δεν υπάρχει και τρόπος να διαπιστωθεί αν 
τηρείται. Ταυτόχρονα, οι έλεγχοι που προέ- 
κυψαν μετά την κατάρρευση της Ράνα Πλάζα 
οδήγησαν στο κλείσιμο 220 εργοστασίων με 
150.000 εργαζόμενους. Τι τα θέλετε; Οι “ροές 
κεφαλαίων” είναι ελεύθερες, σε αντίθεση με 
τις “μεταναστευτικές ροές”... 

ΑΪΤΗ: Ειρήνη ημίν Τουλάχιστον 225 περι¬ 
στατικά “συναλλακτικού σεξ” μεταξύ Αϊτι¬ 
νών γυναικών και κυανόκρανων του ΟΗΕ 
καταγράφονται σε έρευνα του γραφείου 
εσωτερικών υποθέσεων του ΟΗΕ στην Αϊτή. 
Οι γυναίκες δηλώνουν πως προέβησαν σε 
σεξουαλικές πράξεις με τους στρατιώτες με 
αντάλλαγμα βασικά αγαθά, όπως τρόφιμα 
και φάρμακα, αλλά και παπούτσια, κινητά 
τηλέφωνα, Ηρΐορ, αρώματα και χρήματα. Το 
ένα τρίτο των περιστατικών αφορά ανήλικες. 

Ο ΟΗΕ απαγορεύει την “ανταλλαγή χρη¬ 
μάτων, εργασίας, αγαθών ή υπηρεσιών με 
σεξ” και αποθαρρύνει τις σεξουαλικές σχέ¬ 
σεις μεταξύ στελεχών του και ανθρώπων που 
δέχονται τη βοήθειά του, λέγοντας ότι αυτές 
“βασίζονται σε σχέσεις θεμελιώδους ανισό¬ 
τητας”. Ορισμένα μέλη των “ειρηνευτικών” 
αποστολών αμφισβητούν αυτή την οδηγία 
θεωρώντας την ως απαγόρευση κάθε σεξου¬ 
αλικής σχέσης με ντόπιους. 

Στη φτωχή χώρα εδρεύει από το 2004 ισχυ¬ 
ρή δύναμη κυανόκρανων (σήμερα γύρω στις 
7.000 άτομα). Οι “ειρηνευτικές δυνάμεις” του 
ΟΗΕ που είναι ανεπτυγμένες σε ολόκληρο 
τον κόσμο φτάνουν τις 125.000. 

Απελευθέρωση του Γκιρέ-Σπι (Ταλ Αμπάντ) 
από τους μαχητές του ΥΡΟ/Ι Τη Δευτέρα 15 
Ιουνίου 2015 καταλήφθηκε από τις λαϊκές 
πολιτοφυλακές του ΥΡΟ & ΥΡ] μαζί με συμ¬ 
μαχικές δυνάμεις του Ε5Α η πόλη του Γκιρέ- 
Σπι (στα αραβικά Ταλ Αμπιάντ) ενώνοντας 
για πρώτη φορά τα δύο καντόνια του Κομπά- 
νι και της Τζαζίρα (Οζάτε). Έτσι εκπληρώθη¬ 
κε μια στρατηγική στόχευση αλλά και ένα 
όνειρο από την αρχή της επανάστασης της 
Ροζάβα. 

Με αυτή τη νίκη ενδυναμώνεται ουσια¬ 
στικά η αυτόνομη οντότητα των Κούρδων 
αγωνιστών, όχι μόνο εδαφικά αλλά κυρίως 
πολιτικά μέσω της γεωστρατηγικής σημασί¬ 
ας που αποκτά πλέον η ύπαρξη μίας ενιαίας 
αυτοδιοικούμενης περιοχής που εκτείνεται σε 
εκατοντάδες χιλιόμετρα στα βόρεια σύνορα 
της Συρίας. (Παραμένει αποκομμένο μόνο το 
καντόνι του Εφρίν στα δυτικά). 

Το Γκιρέ-Σπι βρίσκεται ανάμεσα στα δύο 
καντόνια και αποτελούσε την βασική πύλη 
ανεφοδιασμού σε έμψυχο δυναμικό και πο¬ 
λεμικό υλικό αλλά και κομβικό σημείο του 
λαθρεμπορίου πετρελαίου του Ισλαμικού 
Κράτους με τη “μαμά” Τουρκία - τον βασι¬ 
κό υποστηρικτή όλων των τζιχαντιστών που 
δρουν στη Συρία καθώς επίσης και δηλωμένο 
θανάσιμο εχθρό της Δημοκρατικής Αυτονο¬ 
μίας και κάθε προσπάθειας αυτοδιάθεσης στα 
τουρκικά και συριακά εδάφη του Κουρδιστάν. 
Γι' αυτό τον λόγο όσο ισχυροποιείται η Ροζά¬ 
βα τόσο μεγαλώνει ο κίνδυνος της δηλωμέ¬ 
νης πρόθεσης εισβολής του τουρκικού κρά¬ 
τους με τη δικαιολογία της ασφάλειας των 
συνόρων του. ■ 

ΑΠΑΤΡΙ* 

εφημερίδα δρόμου 


ΦΥΛΑΚΕΣ - ΠΟΛΙΤΙΚΟΙ ΚΡΑΤΟΥΜΕΝΟΙ 


ΙΟΥΛΙΟΣ-ΑΥΓΟΥΣΤΟΣ 2015 

ΑΡ. ΦΥΛΛΟΥ 30 


Αρνούνται να απελευθερώσουν τη σύντροφο του Γερ. Τσάκαλου 


Σ τις 2 Ιουνίου και μετά από ένα υπερβολικά μεγάλο διά¬ 
στημα από τη λήξη της απεργίας πείνας των μελών της 
ΣΠΦ, εξετάστηκε τελικά η αίτηση αποφυλάκισης της 
Εύης Στατήρη συζύγου του Γεράσιμου Τσάκαλου μέλους της 
ΣΠΦ. Αρμόδιος να αποφασίσει ήταν ο ειδικός εφέτης ανακρι¬ 
τής Ευτύχιος Νικόπουλος που έχει αναλάβει κατ' αποκλειστι¬ 
κότητα όλες τις υποθέσεις «τρομοκρατίας». Είναι αυτός που 
συμπτωματικά λίγες μέρες πριν απέρριψε και το δίκαιο αίτημα 
του Ν. Ρωμανού για εκπαιδευτικές άδειες, παρ’ ό,τι υπάρχει 
σχετική τροπολογία γι’ αυτό. 

Ο Νικόπουλος, παρά τη θετική πρόταση αποφυλάκισης 
της Εύης από τον εισαγγελέα της υπόθεσης Ασπρογέρακα, 
απέρριψε με απόφαση καρμπόν το αίτημα. Στην ουσία ήταν 
η πρώτη αίτηση αποφυλάκισης που έπρεπε να εφαρμοστεί η 
τροπολογία για τους συγγενείς που ψηφίστηκε πρόσφατα στο 
νομοσχέδιο για την κατάργηση των φυλακών τύπου Γ'. Μάλι¬ 
στα, όταν κατατέθηκε η αίτηση αποφυλάκισης, ο Νικόπουλος 
ειρωνευόταν και έλεγε ότι θα ήταν πιο βολικό να δώσει μαζε¬ 
μένες μερικές έτοιμες απ' αυτόν αιτήσεις αποφυλάκισης για να 
μην κουράζεται η Εύη να τις γράφει. Εννοούσε ξεκάθαρα ότι 
δεν μπαίνει καν στον κόπο να τις εξετάσει ουσιαστικά, αλλά 
θα τις απορρίπτει σωρηδόν χωρίς καν να τις διαβάσει. Επιβε¬ 
βαίωσε έτσι την προσωπική του εμμονή με τα συγκεκριμένα 
συγγενικά πρόσωπα των μελών της ΣΠΦ, αναφερόμενος επί¬ 
σης με σαρκαστικό ύφος στην τροπολογία και σχολιάζοντας 
«μήπως θέλετε να τροπολογηθώ κι εγώ;». 

Ο Νικόπουλος λειτουργεί σαν ένας μικρός δικτάτορας που 
αδιαφορεί παντελώς για την αίσθηση δικαίου και για τα πραγ¬ 
ματικά γεγονότα και στοιχεία, συνεχίζοντας σαδιστικά την 
προφυλάκιση της Εύης, κρατώντας την στη φυλακή λόγω της 
προσωπικής της σχέσης με τον Γ. Τσάκαλο, ενώ η ίδια δεν έχει 
καμία σχέση με οτιδήποτε παράνομο. Όπως λέει ο ίδιος, δεν 
δίνει λογαριασμό σε κανέναν κι αυτό του παρέχει τη δυνατό¬ 
τητα να λειτουργεί απολύτως φασιστικά, χαρακτηριστικό της 
κουλτούρας του συγγενικού περιβάλλοντος του. 

Δεν εστιάζουμε μόνο στο θείο του Αριστοκλή Νικόπουλο 
που ήταν ταξίαρχος της ελληνικής αστυνομίας και κατέληξε 
μπλεγμένος με τον Παναγιώτη Ψωμιάδη προσπαθώντας να 
τον ξελασπώσει από τα σκάνδαλα της νομαρχίας. Αναφερό¬ 
μαστε και στον άλλον θείο του και πνευματικό του μέντορα, 
τον Βασίλη Νικόπουλο, πρώην πρόεδρο του Αρείου Πάγου, 
που κι αυτός, μεροληπτικά και εκμεταλλευόμενος την εξου¬ 
σία του, τον προώθησε με αδιαφανή τρόπο στο πρωτοδικείο 


της Κορίνθου με τη βοήθεια του Ρωμύλου Κεδίκογλου. Βέ¬ 
βαια, δεν πρέπει να αγνοήσουμε και την επιρροή από την ξα- 
δέλφη του Χαρά Νικοπούλου, η οποία κινείται στο χώρο της 
Χρυσής Αυγής. 

Ο Νικόπουλος είναι το άτομο που η Χρυσή αυγή εκθειά¬ 
ζει με κάθε ευκαιρία, και είναι γνωστές οι σε τοπικό επίπεδο 
ισχυρές υπόγειες διασυνδέσεις μεταξύ τους. Όλα αυτά είναι 
δείγματα μιας οικογενειακής κουλτούρας, που εξηγούν ως 
ένα βαθμό την ιδεολογικοπολιτική του εμμονή με την υπό¬ 
θεση της ΣΠΦ και το λόγο που παραβιάζει συστηματικά το 
«καθήκον» του λειτουργώντας μεροληπτικά. Είναι αυτές οι 
«εκλεκτικές συγγένειες» που τον διαμόρφωσαν έτσι. 

Οι συμπτώσεις όμως στην υπόθεση των συγγενών της 
ΣΠΦ δεν σταματούν εδώ. Η Ισιδώρα Πόγκα, της οποίας το 
δικαστικό συμβούλιο είχε απορρίψει, πριν ακόμα ψηφιστεί η 
τροπολογία, την αίτηση αποφυλάκισης της Εύης, τις ίδιες μέ¬ 
ρες με την τελευταία απόφαση του Νικόπουλου, έκρινε την 
προσφυγή για την αλλαγή των περιοριστικών όρων της Αθη- 
νάς Τσάκαλου - όρων που θυμίζουν καθεστώς εξορίας στο 
νησί της Σαλαμίνας. Η αίτηση της Τσάκαλου, που ζητούσε τη 
δυνατότητα να βλέπει τα παιδιά της στη φυλακή, αλλά και 
να κάνει μία απαραίτητη ιατρική εξέταση στο Γενικό Κρατι¬ 
κό Νοσοκομείο της Νίκαιας, απορρίφτηκε από την Πόγκα. 
Το σκεπτικό της απόρριψης είναι ότι δεν συντρέχει λόγος μια 
εξηντάχρονη γυναίκα να βλέπει τα παιδιά της, αλλά ούτε και 
να πάει στο νοσοκομείο. Της απέρριψε πράγματα που ούτε δι- 
κτατορικά καθεστώτα δεν θα απαγόρευαν. 

Πρόκειται για δύο άτομα του δικαστικού συστήματος που 
βρίσκονται ξανά και ξανά μπροστά σε αυτήν την υπόθεση. 
Αδιαφορούν για τη δικαιοσύνη και αποφασίζουν φασιστικά 
με κίνητρο την εκδίκηση σε συγγενείς πολιτικών κρατουμέ¬ 
νων. Αυτό είναι εν τέλει το δικαστικό σας σύστημα; 

Τεράστιο μερίδιο ευθύνης για την εξέλιξη αυτής της κατά¬ 
στασης φέρει προσωπικά ο υπουργός δικαιοσύνης του ΣΥΡΙ- 
ΖΑ Νίκος Παρασκευόπουλος, όπως και στελέχη του υπουρ¬ 
γείου του. Προώθησαν μια τροπολογία που δήθεν θα έλυνε 
το ζήτημα και είχαν δεσμευτεί δημόσια γι’ αυτό. Τελικά όμως, 
από το μέχρι στιγμής αποτέλεσμα, φαίνεται ότι ο Νικόπουλος 
όχι μόνο δεν την έλαβε υπ’ όψιν του, αλλά αντίθετα λειτούρ¬ 
γησε ακόμα πιο εκδικητικά εξ’ αιτίας αυτής. Ο υπουργός έδω¬ 
σε ψεύτικες υποσχέσεις εν γνώσει του όπως αποδεικνύεται. 
Διέρρευσε στα κανάλια ότι η τροπολογία θα οδηγούσε στην 
αποφυλάκιση, ενώ τελικά όχι μόνο δεν έφερε κανένα αποτέ- 


Δεν ξεχνάμε, δεν συγχωρούμε 



φθηκε με "επιτυχία". Πάνω στο νεκρό 
σώμα του φίλου Σ. Δραβίλα οι τηλεκα- 
νίβαλοι ουρλιάζουν: ο Γ. Τσιρώνης, ο Σ. 
Χριστοδούλου και ο νεκρός Σ. Δραβί- 
λας είναι αδίστακτοι ληστές, αιμοστα¬ 
γείς δολοφόνοι. 

Δε θα περιμέναμε βέβαια από τους 
φρουρούς της καπιταλιστικής κανονι¬ 
κότητας να υποδείξουν τους πραγματι¬ 
κούς άρπαγες του κοινωνικού πλούτου, 
τους πραγματικούς δολοφόνους του 
βίου της μεγάλης κοινωνικής πλειο- 
ψηφίας: τους καπιταλιστές και το κρά¬ 
τος τους. Θα ήταν άλλωστε παράλογο 
τα σκυλιά να δαγκώσουν τα αφεντικά 
τους. Αντίθετα, το κυνήγι τριών ανθρώ¬ 
πων, στοχοπο ιη μένω ν ως ληστών τρα¬ 
πεζών, εκτελεστών αρχιφύλακα φυλα¬ 
κών, μελών ένοπλων οργανώσεων είναι 
το βούτυρο στο ψωμί τους. 

Οι τρεις συλληφθέντες δεν ήταν 
άγνωστοι σε κάποιους από εμάς. Απε¬ 
ναντίας... Ο Γρηγόρης ήταν και πα¬ 


ραμένει σύντροφος. Από τις πρώτες 
συλλήψεις του, απόρροια της συμμετο¬ 
χής του στο Πολυτεχνείο του 1995 και 
στους αγώνες ενάντια στην ανάπλαση 
της πλατείας Εξαρχείων το 1997, ως τη 
συμμετοχή του σε δεκάδες δυναμικές 
παρεμβάσεις του αναρχικού χώρου και 
στην ενεργό παρουσία του ως εργάτης 
στο συνδικάτο των εοιιπετ, ο Γρηγόρης 
ήταν πάντα δίπλα μας. Φυγόδικος από 
τον Γενάρη του 2006 μετά την απαλλο¬ 
τρίωση της Εθνικής Τράπεζας στη Σό- 
λωνος, σε μια δεκάχρονη πορεία μάχης 
και επιβίωσης απέναντι στο κεφάλαιο 
και τους κατασταλτικούς μηχανισμούς. 
Επικηρυγμένος από το 2009 για την ίδια 
υπόθεση και στοχοπο ιη μένος όλα αυτά 
τα χρόνια, κατάφερε να διατηρήσει την 
ανθρωπιά και την αγωνιστικότητά του 
παρά τις αντιξοότητες και το κυνήγι 
που είχαν στήσει ξοπίσω του τα σύγ¬ 
χρονα αποσπάσματα δίωξης. Ο Σπύρος 
Χριστοδούλου ήταν και παραμένει ένας 
ανυπότακτος προλετάριος που διέγρα¬ 
ψε και διαγράφει τη δική του αξιοπρε¬ 
πή διαδρομή κάτω από τις πιο αντίξοες 
συνθήκες: τη φυλακή και την παρανο¬ 
μία. 

Ακριβώς όπως και ο Σπύρος Δραβί- 
λας... Για τον οποίο βέβαια, φόβος για 
την ενδεχόμενη συμπεριφορά των δε¬ 
σμοφυλάκων σε βάρος του δεν αρμόζει! 
Κανένα βρωμόχερο των ανθρωποφυ¬ 
λάκων δε θα μπορούσε να τον αγγίξει 
χωρίς να συνυπολογίσει το κόστος. Για 
ποιό λόγο λοιπόν ο Σπύρος έκρινε ότι 


έπρεπε να στρέψει το όπλο στον εαυτό 
του; Γιατί ο πάντα χαμογελαστός Σπύ¬ 
ρος, το παιδί που τιμούσε τις φιλίες του 
και τις υποσχέσεις του, καταθέτοντας 
πάντα ως εχέγγυο τον δυναμισμό του, ο 
φίλος που αντιμετώπιζε με γενναιότητα 
τους κινδύνους που διέτρεχε η ζωή και 
η ελευθερία του ως παράνομος, γνώριζε 
τί τον περίμενε. Το είχε γευτεί από την 
ηλικία των 21 ετών όταν πρωτοήρθε σε 
επαφή με την σκληρή πραγματικότη¬ 
τα του εγκλεισμού. Έκτοτε, με αρκετά 
χρόνια στην πλάτη του ως κρατούμε¬ 
νος, δραπέτης και φυγόδικος μέχρι την 
ηλικία των 34 ετών απέρριψε συνειδητά 
την επί μακράν στέρηση της ελευθερί¬ 
ας του. Αρνήθηκε όπως λίγοι μπορούν, 
να δει τον εαυτό του να περπατά ξανά 
στους άθλιους διαδρόμους και τα κε¬ 
λιά των σωφρονιστικών κολαστηρίων, 
αφήνοντας και τα τελευταία χρόνια μια 
ασυνθηκολόγητης νιότης στα σύγχρο¬ 
να κάτεργα. 

Τιμή για πάντα στον Σπύρο Δραβίλα. 
Για μας ο Σπύρος δεν είναι ούτε ο "καρ- 
φάκιας", ούτε ο "ελικοπτεράκιας" αλλά 
ο Σπύρος ο "κρα", το αλάνι από τον 
Ταύρο, ο γελαστός και ατρόμητος, ο κα¬ 
λόψυχος φίλος... 

Αλληλεγγύη στους συλληφθέντες Γ. 
Τσιρώνη και Σ. Χριστοδούλου 
Φωτιά στα κάτεργα 

Σύντροφοι και φίλοι 

των συλληφθέντων 

της Ν. Αγχιάλου και του Σ. Δραβίλα 


λεσμα αλλά λειτουργεί σαν κόκκινο πανί στους συγκεκριμέ¬ 
νους δικαστικούς. Ας καταλάβει ο υπουργός ότι το ζήτημα θα 
φτάσει στα άκρα κάποιους ανθρώπους που δεν θα δεχτούν τη 
συνέχιση αυτής της κατάφωρης αδικίας. Το κόστος θα το πλη¬ 
ρώσει και ο ίδιος αν δεν δώσει λύση σαν πολιτικός προϊστά¬ 
μενος του χώρου της δικαιοσύνης. Τον καλούμε τώρα που θα 
εξεταστεί σε λίγες μέρες από το δικαστικό συμβούλιο η κατά¬ 
θεση της τελευταίας προσφυγής στην απόφαση του Νικόπου¬ 
λου να πάρει ξεκάθαρη θέση. Εφόσον έχει και ο ίδιος νομικές 
γνώσεις, λόγω της προηγούμενης ιδιότητάς του, να κοιτάξει 
την υπόθεση που οφθαλμοφανώς δείχνει την άδικη μεταχείρι¬ 
ση για εκδικητικούς λόγους από την πλευρά κάποιων από το 
χώρο της δικαιοσύνης. Να διευκρινίσει όχι μόνο σ' εμάς αλλά 
και δημόσια ποια η λογική και η χρησιμότητα αυτής της τρο¬ 
πολογίας που ο ίδιος κατέθεσε. Γιατί έδωσε με την προσθήκη 
της λέξης «δύναται» τη δυνατότητα στους συγκεκριμένους 
δικαστικούς να αγνοούν τους νόμους; Αυτό το κείμενο είναι 
μια υπενθύμιση ότι ίσως είναι καλύτερα να «νίπτεις τας χείρας 
σου» παρά να κοροϊδεύεις για πρόσκαιρο συμφέρον. 

Αυτή η υπόθεση δεν θα τελειώσει έτσι...Δεν θα αφεθεί 
να τελειώσει έτσι... Περιμένουμε άμεση απάντηση και λύση 
από το υπουργείο δικαιοσύνης στα ζητήματα που τίθενται. Σε 
αντίθετη περίπτωση είναι και αυτό που θα πληρώσει το κό¬ 
στος για την παράταση αυτής της αδικίας. 

ι/ Πρωτοβουλία Φίλων και Συγγενών 
των πολιτικών κρατουμένων 
Αλληλέγγυοι-ες 


Παρακοή 

Λογαριάζοντας τη ζωή 
Στο σημάδι ξέφυγα 
Σταμάτησα σε στιγμές απόλαυσης 
Της ακοής το σκοτάδι 
με συντάραξε 
Το απόλυτο τίποτα 
Παράκουσα στης ακοής το θέλημα 
Δεν είναι όπως τα σχεδιάζουμε 
Α! το παράπονο 
Το βάσανο 
Η ζωή 

Η ελευθερία 



Από τη συλλογή ποιημάτων “Εγκλειστες Συναντήσεις” 
(2008), με ποιήματα έγκλειστων νέων στη δικαστική 
φυλακή ανηλίκων Διαβατών 

Βιβλιοπροτάσεις 



Σημειώσεις της Στέπας #4 

Εκδόσεις των Ξένων, Μάης 2015 

Κυκλοφόρησε το 4ο τεύχος του 
συλλογικού έργου «Σημειώσεις 
της Στέπας», με κεντρική θεματική 
«καπιταλισμός - πόλεμος - αντιμι¬ 
λιταρισμός». Σε αυτό περιέχονται 
τα εξής κείμενα: 

“Νηφάλιοι μέσα στην καταιγίδα”, 
Γιάννης Ιωαννίδης / “Προς μια 
ιστορία της κριτικής της αξίας”, 
Αηδείπι Ήρρε / “Με τον παρά και 
το κανόνι”, ΚοΒεΠ Κιιγζ / “Αναρχι¬ 
κή αλληλεγγύη και αντιπολεμικές 
πρωτοβουλίες στις χώρες της 
πρώην Γιουγκοσλαβίας”, ΜηγΕο Ζ 


/ “Ισπανία 1896-1939: αντιμιλιτα¬ 
ρισμός και ελευθεριακό κίνημα”, 
Νίκος Νικολαιδης / “Παρελαύ- 
νοντας προς το θάνατο”, Μππε 
Γοιιίδε Βετπεπ / “Για την ανάδειξη 
της σύγκρουσης με τους στρατο- 
κράτες, όχι για την αποφυγή της”, 
Ξυπόλυτο Τάγμα / “Ουκρανία: το 
δίπολο φασισμός-αντιφασισμός 
και ο αντιμιλιταρισμός ως ταξική 
πάλη”, ΚιιΐΗΙεδδ Θπΐΐηιιε 



ΤΙιε Ρίχετ 


/θ£ 8αεεο, Συνέλευση Ενάντια 
στη Λήθη, Μάης 2015 

Βρισκόμαστε στο Σαράγεβο του 
2001. Ο Ιοε 8ηοοο, δημοσιογράφος, 
προσπαθεί ανεπιτυχώς να ολο¬ 
κληρώσει την έρευνα του για τον 
πόλεμο της Γιουγκοσλαβίας, κα¬ 
θώς δεν υπάρχουν πολλά πρόθυμα 


στόματα να μιλήσουν. Έτσι, ψάχνει 
τον μόνο άνθρωπο που μπορεί να 
τον βοηθήσει, τον Νενεη, ο οποίος 
είναι “Εχει*”, ένα άτομο που σου κα¬ 
νονίζει να μείνεις κάπου φθηνά, να 
φας, να πιεις και να ικανοποιήσεις 
τις όποιες “ορέξεις” σου. Ταυτόχρο¬ 
να όμως, είναι το κατάλληλο άτομο 
για να σε πάει σε μέρη της εμπόλε¬ 
μης ζώνης όπου κανείς άλλος δεν 
μπορεί. Ο Νενεη γνωρίζει στον }οε 
8 ηοοο διάφορες προσωπικότητες 
που έχουν να του διηγηθούν ιστο¬ 
ρίες από την εποχή, αλλά μεταφέρει 
και ο ίδιος τις δικές του. Οι ιστορίες 
συνθέτουν ένα σκηνικό φρίκης με 
βιασμούς, δολοφονίες και λεηλα¬ 
σίες, ενώ αναδεικνύονται οι κεντρι¬ 
κές πολιτικές στρατηγικές στον πό¬ 
λεμο από μεριάς κράτους, στρατού 
αλλά και οργανωμένων ομάδων. Το 
εοπτίο εκδόθηκε για πρώτη φορά 
στα αγγλικά το 2003 

Η στρατηγική της Ανατο¬ 
λικής Μεσογείου 

Αιιΐοηοηιε Αηϋ/α, Μάης 2015 

Το συλλογικό έργο της αντιφα¬ 
σιστικής συνέλευσης Αιιΐοηοιηε 
Απΐΐίά, ασχολείται με την ιστορική 
διαδρομή των εικοσιπέντε τελευ¬ 
ταίων ετών, τόσο από την τοπική, 


όσο και από την πλανητική σκοπιά. 
Μιλά για την ιστορία και τη θέση 
του ελληνικού κράτους, τη στρα¬ 
τηγική της ανατολικής μεσογείου, 
την εξωτερική πολιτική των «με¬ 
γάλων δυνάμεων», την κυρίαρχη 
έννοια της εξάρτησης, για την λει¬ 
ψή έννοια του ιμπεριαλισμού και 
την αδυναμία μας να προτάξουμε 
έννοιες αντίπαλες και εμπόλεμες. 
Όλα αυτά από τη σκοπιά του αυτό¬ 
νομου αντιφασισμού, από τη μεριά 
υποκειμένων που δεν αναγνωρί¬ 
ζουν ότι υπάρχει εθνικό συμφέρον, 
αλλά αναγνωρίζουν ότι υπάρχει τα¬ 
ξικό συμφέρον. 



Σταμάτα να μιλάς για θά¬ 
νατο μωρό μου - πολιτική 
και κουλτούρα στο αντα¬ 
γωνιστικό κίνημα στην 
Ελλάδα (1974-1998) 

Νίκος Σούζας, εκδόσεις Ναυτίλος 

Ποτέ άλλοτε δεν έχουν γραφτεί 
τόσα λίγα για ένα κίνημα. Κι αν 
στην παρούσα έκδοση το κίνημα 
αυτό τιτλοφορείται «ανταγωνιστι¬ 
κό», επιδιώκοντας να αποδώσει 
τη διευρυμένη θεματολογία μιας 
κοινωνικής δυναμικής που δεν 
εξαντλείται σε ό,τι έμεινε γνωστό 
ως «ταξική πάλη», ο αναγνώστης 
μπορεί να είναι σίγουρος ότι στις 
σελίδες του βιβλίου καταγράφεται 
μια σημαντική όψη του μεταπο¬ 
λιτευτικού αντιεξουσιαστικού και 
αναρχικού ρεύματος. Το βιβλίο επι¬ 
κεντρώνει την προσοχή του στην 
πολιτισμική διάσταση της δράσης 
του ανταγωνιστικού κινήματος την 
περίοδο 1974-1998, ενώ ταυτόχρο¬ 
να διατυπώνει με ακρίβεια τις πολι¬ 
τικές συνδηλώσεις που διαμορφώ¬ 
νονται στο πεδίο της κουλτούρας. 

ι/ Είοτ 



" Σύλβια Παπαδοπούλου 

Το “Μαύρο Ρόδο” των σελίδων 


Σ τις 24 Απρίλη έφυγε από τη ζωή η Σύλ- 
βια Παπαδοπούλου έπειτα από βαρύ 
εγκεφαλικό επεισόδιο. Η Σύλβια μαζί 
με τον σύντροφό της Χρήστο Κωσταντινίδη 
ήταν συνιδρύτρια των εκδόσεων “Διεθνής Βι¬ 
βλιοθήκη” και του περιοδικού “Πεζοδρόμιο”. 

Από το 1972, εν μέσω χούντας, και μετά, 
κατά τη διάρκεια της μεταπολίτευσης, μέσα 
από τις εκδόσεις της "Διεθνούς Βιβλιοθή¬ 
κης" και των μεταφράσεών τους, οι'Ελληνες 
αναγνώστες ήρθαν πρώτη φορά σε επαφή 
με ολοκληρωμένα έργα των Μ. Μπακούνιν, 
Π. Κροπότκιν, Μ. Μπούκτσιν, Γ. Ντεμπόρ, Ρ. 
Βανεγκέμ, Βολιν, Ρ.Λούξεμπουργκ, Άγι Στίνα 
κ.ά., καθώς και με κείμενα, αναλύσεις και με¬ 
ταφράσεις του διεθνούς και εγχώριου αναρ¬ 
χικού -αντιεξουσιαστικού κινή ματος. 

Κατά τη διάρκεια της στρατιωτικής δικτα¬ 
τορίας, μαζί με το σύντροφό της X. Κωνστα- 
ντινίδη και άλλους αναρχικούς πρωτοστάτη¬ 
σαν τον Φλεβάρη του 1973 στην κατάληψη 
της Νομικής και τον Νοέμβρη του ίδιου χρό¬ 
νου στην κατάληψη και την εξέγερση του 
Πολυτεχνείου. Σε αυτούς οφείλεται η πασί¬ 
γνωστη αναγραφή των συνθημάτων “ Έξω 
οι ΗΠΑ - Έξω το ΝΑΤΟ” στις δύο κολώνες 
αριστερά και δεξιά της πύλης του Πολυτε¬ 
χνείου, αλλά και τα λογοκριμένα από την 


αριστερά ως φωτογραφικά ντοκουμέντα 
στα μεταπολιτευτικά χρόνια συνθήματα - 
πλακάτ στους τοίχους και τα κάγκελα του 
Πολυτεχνείου: “Κάτω η Εξουσία, Κάτω το 
Κράτος, Κάτω η μισθωτή εργασία, Τα θέ¬ 
λουμε όλα και τα θέλουμε τώρα, Πατρίδα 
μας όλη η Γη, Οι πατριώτες είναι μαλάκες, 
Το μόνο ελεύθερο πανεπιστήμιο είναι 
αυτό που καίγεται” .Ήταν σχεδόν τα μο¬ 
ναδικά συνθήματα 
τα οποία σηματοδό- 
τησαν/νοηματοδότησαν 
την εξέγερση, εκτός από 
κάποια μόλις ευδιάκρι¬ 
τα λενινιστικά και αντι- 
χουντικά σκαριφήματα, 
διότι έτυχε να έχουν το 
μοναδικό σπρέι μπογιάς 
(μέχρι τότε δεν κυκλοφο¬ 
ρούσαν στην Ελλάδα!). 

Να σημειώσουμε ότι 
και το χαρακτηριστικό 
σύνθημα «ΕΛΕΥΘΕΡΙΑ» 
στην ταράτσα κατά την 
εξέγερση της Νομικής, 

(κάθε πλακάτ και γράμ¬ 
μα με μαύρη λαδομπο¬ 
γιά), γραμμένα από τους 
συντρόφους Χρήστο και Σύλβια, είχε επίσης 
αφαιρεθεί, σβήνοντας μνήμες και αξίες, από 
τα επαναφομοιωτικά αφιερώματα για την 
εξέγερση της Νομικής και επανήλθε σαν 
ντοκουμέντο κατά τη δεκαετία του 1980 σαν 
πράξη των αριστερών. 

Στη μεταπολίτευση, τα μέλη της “Διεθνούς 
Βιβλιοθήκης”, μέσα και από το βιβλιοπωλείο 
“Μαύρο Ρόδο”, αποτέλεσαν την πρώτη οργα¬ 
νωμένη αναρχική/αντιεξουσιαστική πολιτι¬ 
κή ομάδα της χώρας και υπέστησαν διώξεις, 
συλλήψεις και φυλακίσεις. Σε αυτούς ανήκει 

και η πρώτη αναρχική αφίσα (που κυκλο¬ 
φόρησε σε δώδεκα χιλιάδες αντίτυπα και 
αφισοκολλήθηκε με τη συμβολή δεκάδων 
συντρόφων/σσων στους τοίχους της Αθή¬ 
νας και πολλών επαρχιακών πόλεων), όπου 
αναγραφόταν σε μαύρο φόντο με πηχυαίους 
τίτλους η πρόταση: “Οι μπάτσοι πουλάνε την 
ηρωίνη”, με αφορμή την καταστολή των πρώ¬ 
των καταλήψεων το 1978 (δικαιολογία για 
την καταστολή ήταν οι 
ισχυρισμοί της αστυνο¬ 
μίας ότι στις καταλήψεις 
γίνεται χρήση και διακί¬ 
νηση ηρωίνης και άλλων 
ναρκωτικών). 

Μετά τον θάνατο του 
συντρόφου της Χρήστου 
Κωσταντινίδη, η Σύλβια 
συνέχιζε κι επέμενε να 
επανεκδίδει, με χίλιες 
στερήσεις, βιβλία πρω¬ 
τοποριακά, που στην 
πρώτη τους έκδοση μετά 
το 1972 από τις εκδό¬ 
σεις “Διεθνής Βιβλιοθή¬ 
κη” είχαν ανοίξει νέους 
δρόμους στον χώρο της 
ελευθερίας της έκφρα¬ 
σης με υπόβαθρο τη φιλοσοφία της αναρχίας. 

Η Σύλβια, παρά την απομόνωσή της, επα¬ 
νεξέδιδε πάνω από τριάντα -τριανταπέντε 
χρόνια τα βιβλία των εκδόσεων και με τη βο¬ 
ήθεια φίλων τα διακινούσε όπως μπορούσε 
για να αντεπεξέλθει στις ανάγκες της, μετά 
τη βίαιη εκπαραθύρωσή της από το κράτος 
το 2003 από τα ιστορικά γραφεία των εκδό¬ 
σεων επί της Δελφών 2 για μια δήθεν οφειλή 
ενοικίων ύψους 935 ευρώ (!) και τη μετεγκα¬ 
τάσταση στο ισόγειο και ημιυπόγειο της Ιπ- 
ποδάμου 7 στο Παγκράτι. 


Η “Διεθνής Βιβλιοθήκη” υπέστη τρεις ει¬ 
σβολές κατά τη μεταπολίτευση - μία από τη 
δεξιά (Ν.Δ), και άλλες δύο από τη σοσιαλ¬ 
δημοκρατία (ΠΑΣΟΚ). Η τελευταία ήταν η 
πιο ιταμή, η πιο ωμή, η πιο βίαιη, πλέον βάρ¬ 
βαρη: Η Αστυνομία και το... Λιμενικό (!), με 
πρόσχημα την υποτιθέμενη οφειλή, έσπασαν 
τις πόρτες, εισέβαλαν στα γραφεία και το βι¬ 
βλιοπωλείο των εκδόσεων, άλλαξαν κλειδα¬ 
ριές, έσκισαν, έκλεψαν, κατέστρεψαν αρχεία, 
βιβλία και φιλμ, χιλιάδες σελίδες-έργο ζωής 
των συντρόφων Σύλβιας και Χρήστου, με κα¬ 
ταφανή σκοπό την αφαίρεση οποιασδήποτε 
δυνατότητας ανασυγκρότησης της “Διεθνούς 
Βιβλιοθήκης”. Και όλα αυτά στις 8 Απριλίου, 
ημέρα μνημόσυνου του Χρήστου Κωνσταντι- 
νίδη. Η απόφαση για την έξωση και το σφρά¬ 
γισμα της “Διεθνούς Βιβλιοθήκης” ελήφθη 
ερήμην της Σύλβιας, η οποία εκείνη την ημέ¬ 
ρα είχε την ατυχή έμπνευση να συνοδεύσει 
τη μητέρα της στην τελευταία της κατοικία. 
Κατά περίεργο (;) τρόπο, το αίτημα αναβολής 
της δίκης δεν έγινε δεκτό. 

Τα βιβλία για τη Σύλβια ήταν τα παιδιά 
της, το πάθος της. Θεωρούσε ότι οι ιδέες που 
τύπωνε δεν είναι αρεστές στο κατεστημένο 
το οποίο ήθελε να σταματήσουν να διαδίδο¬ 
νται. Ήθελε να εκδίδει αναρχικά βιβλία και 
βιβλία που ανοίγουν τη σκέψη· βιβλία ελεύ¬ 
θερα. Αεικίνητη, ενημερωμένη, ζωντανή, γε¬ 
μάτη ενέργεια, αλλά συνεχώς με γκρίνια, για 
όσους εγκατέλειψαν τον χώρο, για μερικούς 
που τον καπηλεύονταν. 

Στις 24 Απρίλη 2015 πέθανε βιολογικά 
ένας άνθρωπος και γεννήθηκε μία πολιτική 
μνήμη για την ιστορία του Αναρχικού κινή¬ 
ματος. Στη σκέψη μας και στις πράξεις μας 
απομένει να συνεχίσουμε να διατηρείται. 

*/Ιπποκράτης 

























ΤΕΧΝΗ ΚΑΙ ΕΠΑΝΑΣΤΑΣΗ V 



"Αυτό το έργο επαναλαμβάνω έχει γραφτεί από 
έναν Λευκό και απευθύνεται σε ένα κοινό Λευκών. 
Αλλα αν παρ'ελπίδα παιζόταν ένα βράδυ μπροστά 
σε ένα κοινό Μαύρων θα έπρεπε σε κάθε παράσταση 
να καλείται κι ένας Άσπρος - άντρας ή γυναίκα." 


Οι “Νέγροι” 

το στερεότυπο και η δίαηάαρ ςοηΐ€<1γ 


“ΑΡΤΣΙΜΠΑΛΝΤ: Κυρίες και κύριοι... Απόψε θα παίξουμε για σας... Απόψε 
δεν θα σκεφτούμε παρά πώς να σας διασκεδάσουμε. Σκοτώσαμε λοιπόν 
μιά Λευκή. Έιναι εκεί πέρα... Μόνο εμείς ήμασταν άξιοι να το κάνουμε με 
τον τρόπο που το κάναμε: άγρια.” 

Ε ίναι τρομακτικό αν σκεφτεί κανείς ότι η αντίληψη του “Άλλου” ως εγγενώς κατώτε¬ 
ρου είναι τόσο παλιά όσο η ανθρωπότητα. Τα μεγάλα επιτεύγματα του Αιγυπτιακού 
και του Αρχαίου Ελληνικού πολιτισμού χτίστηκαν πάνω στις πλάτες των σκλάβων και 
βαφτίστηκαν με το αίμα τους. Δεν είναι μόνο τα αριστουργήματα της αρχιτεκτονικής, όπως οι 
Πυραμίδες και ο Παρθενώνας, που θεμελιώθηκαν πάνω σε μαστιγώματα, ταπεινώσεις, εξευ- 
τελισμούς και θάνατο, είναι και ολόκληρη η δυτική παράδοση της φιλοσοφίας και του ορθού 
λόγου που θεσπίστηκε σε αυτές τις αντιλήψεις, με τον Αριστοτέλη να ξεπλένει τόσο την εκμε¬ 
τάλλευση όσο και την αδικία στηρίζοντας ότι μερικοί άνθρωποι απλά γεννιούνται δούλοι από 
τη φύση. Τόσο απλό. 

“ΙΕΡΑΠΟΣΤΟΛΟΣ: Ας προσευχηθούμε κυρία. 

ΒΑΣΙΛΙΣΣΑ: Ααααααα! 

ΙΕΡΑΠΟΣΤΟΛΟΣ: Έχετε εμπιστοσύνη μεγαλειοτάτη, ο Θεός είναι Λευκός.” 

Φυσικά η χριστιανική θρησκεία δεν έχασε ευκαιρία να επωφεληθεί από το όργιο κερδοφορίας 
και πλουτισμού που της επέτρεπε η αυτή η μειωτική αντίληψη του “Αλλου”. Με τις σταυρο¬ 
φορίες από το 1095 εώς το 1291, με πρόσχημα την απελευθέρωση των Αγιων Τόπων από τους 
Μουσουλμάνους αλλά με πραγματική αιτία την επέκταση της εξουσίας της στην ανατολή, η 
Καθολική Εκκλησία κηρύσσει στο όνομα του χριστιανισμού θρησκευτικό πόλεμο απέναντι 
στους αλλόθρησκους, μίσος στους άπιστους και θάνατο στους ειδωλολάτρες. Τον 16ο αιώνα 
τη σκυτάλη της δίωξης και της εξολόθρευσης του διαφορετικού την πήραν από τη θρησκεία 
τα κράτη, και η Ευρώπη ξεκινά την αποικιοκρατία που με επίκληση στον “εκπολιτισμό” και 
κατ' επέκταση στον “εξανθρωπισμό” των ιθαγενών της Αμερικής, της Αφρικής, της Ασίας και 
της Ωκεανίας που θεωρούνται ότι βρίσκονται καθηλωμένοι σε ένα εξελικτικό στάδιο ανάμεσα 
στον πίθηκο και τον άνθρωπο, διαπράττει ένα από τα μεγαλύτερα εγκλήματα κατά της ανθρω¬ 
πότητας που αφάνισε ολόκληρους αρχαίους πολιτισμούς, εξαφάνισε χωριά και οικισμούς ιθα¬ 
γενών και καταδίκασε εκατομμύρια ανθρώπους στο θάνατο, τη σκλαβιά και την υποταγή. Το 
δράμα και η ανοιχτή πληγή της αντικειμενοποίησης των ανθρώπων λόγω του χρώματος και 
της φυλής τους κορυφώθηκε από τον 15ο μέχρι τον 19ο αιώνα με το ατλαντικό δουλεμπόριο 
όπου περίπου 12 με 15 εκατομμύρια Αφρικανές/οί διακινούνται, αγοράζονται και πουλιούνται 
στα σκλαβοπάζαρα στην Αμερική σαν προϊόντα ευρείας κατανάλωσης. 

“ΝΤΟΥΦ : Ζητώ συγνώμη κύριε... Πάνω στο κεφάλι μου όπως και στο 
δικό σας κατέβηκε να θρονιαστεί ελαφριά και ανυπόφορη η καλοσύνη 
των Λευκών. Πάνω στο δεξί μου ώμο η εξυπνάδα τους. Στον αριστερό 
ένα σμάρι από αρετές και καμιά φορά στο χέρι μου ανοίγοντάς το 
ανακάλυπτα μαζεμένη την ελεημοσύνη τους.” 

Το βαρέλι όμως της ανθρώπινης ξεφτίλας δεν έχει πάτο, αν και ο Χίτλερ και οι Ναζί τον πλη¬ 
σίασαν πολύ. Στα μέσα του 20ου αιώνα, με τις ευχές και τις ευλογίες της επιστήμης που με 
την τερατώδη θεωρία της ευγονικής υποστήριξε ότι οι ασθενείς και οι φυλετικά “ακάθαρτοι” 
πρέπει να εξολοθρεύονται προς χάριν μίας ομοιόμορφης, “υγιούς” και φυλετικά “καθαρής” 
ανθρωπότητας, χτίστηκαν τα στρατόπεδα συγκέντρωσης που μαζί με τους Εβραίους, τους 
ομοφυλόφυλους και τους Ρομά έθαψαν στο χώμα τους κάθε προσποίηση του δυτικού πολι¬ 
τισμού περί ανωτερότητας, εξευγενισμού και προόδου και κάθε υποκριτική επίκλησή του σε 
υψηλές αξίες και ευγενή ιδανικά. Τα ερείπια του Αουσβιτς και του Νταχάου στέκουν για να 
μας θυμίζουν για πάντα το τέρας που κρύβεται κάτω από τους ραφιναρισμένους μας τρόπους. 


“ΧΩΡΙΟ: Χρειάζομαι έναν κομπάρσο. Απόψε θα πάω την παράσταση ως το 
τέλος. Απόψε θα παίξω την πεντάμορφη. Ποιος θα με βοηθήσει; Ποιος; Στο 
κάτω κάτω δεν έχει καμία σημασία, δηλαδή το να είναι ο ένας ή ο άλλος. 
Οι Λευκοί είναι γνωστό πως πολύ δύσκολα ξεχωρίζουν ένα Νέγρο από 
έναν άλλο Νέγρο.” 



Σήμερα, μετά απο πολυετείς και αιματηρούς αγώνες και διεκδικήσεις 
για ισότητα και δικαιοσύνη από ριζοσπαστικά κινήματα μαύρων, γυ¬ 
ναικών και ιθαγενών μπορεί η δουλεία να έχει απαλειφθεί από τις 
περισσότερες χώρες του κόσμου και τα λιντσαρίσματα να έχουν 
απαγορευτεί αλλά ούτε ο ρατσισμός έχει εκλείψει, ούτε τα στε¬ 
ρεότυπα έχουν εξαλειφθεί. Αντιθέτως, αντρώνουν και θεριεύουν 
κάτω από τον μανδύα της δημοκρατίας των σύγχρονων δυτικών 
κοινωνιών και πίσω από τη μάσκα του φιλελευθερισμού, στις 
σφαίρες εναντίον των μεταναστών στη Μανωλάδα, στον βιασμό 
γυναικών στην Ξάνθη και στον ξυλοδαρμό τρανς στο κέντρο της 
Αθήνας. Γιατί η αναβίωση των παλιών πρακτικών υποδηλώνει ότι 
οι αντιλήψεις που τις γεννούν δεν πεθαίνουν ούτε με νόμους περί 
ισότητας ούτε με κανόνες περί σεβασμού, και φυσικά δεν θα εξαφα¬ 
νιστούν ως δια μαγείας με καμία κοινωνική επανάσταση. Οι αντιλήψεις 
αυτές είναι βαθιά ριζωμένες μέσα μας, ορίζουν νοοτροπίες, συμπεριφορές 



και σχέσεις και τρέφονται υπόγεια από τα μικρά, τα καθημερινά και τα “επουσιώδη”. Από τον 
πατερναλιστικό και συγκαταβατικό τόνο της φωνής όταν μιλάμε στον μετανάστη, σα να μι¬ 
λάμε σε παιδί, από το γελάκι που πνίγουμε όταν βλέπουμε να φιλιέται στο δρόμο ένα ζευγάρι 
ομοφυλόφυλων και από το βλέμμα που καρφώνουμε στο στήθος αντί για τα μάτια όταν μας 
μιλάει μια γυναίκα. 

“ΑΡΤΣΙΜΠΑΛΝΤ: Αφού μας συνδέουν τόσο πολύ με την εικόνα που 
φτιάξανε για μας και μας πνίγουν μέσα της, τότε αυτή η εικόνα ας τους 
κάνει να τρίξουνε τα δόντια.” 

Η τέχνη και το χιούμορ ήταν, είναι και θα είναι -εν δυνάμει- πολύ ισχυρά όπλα απέναντι στα 
στερεότυπα και στις προκαταλήψεις. Είναι τα μέσα για να γκρεμίζουμε τους τοίχους μεταξύ 
μας που χτίζουν τα στερεότυπα και να διευρύνουμε τα όρια της ανθρώπινης εμπειρίας, δημι¬ 
ουργώντας συνθήκες αληθινής επαφής με τον “Αλλο”. Η κωμωδία ήταν ανέκαθεν ένα είδος 
θεάτρου που έπαιζε με τις ισορροπίες και ακροβατούσε στο τεντωμένο σκοινί ανάμεσα στη 
στείρα αναπαραγωγή και εν τέλει ενίσχυση των προκαταλήψεων και στην υπονόμευσή τους 
προς χάριν μιας διαρκούς αμφισβήτησης και αναθεώρησης των πάντων. Οι κωμωδίες του Αρι¬ 
στοφάνη, για παράδειγμα, αναποδογύριζαν την υπάρχουσα τάξη πραγμάτων και καθαιρούσαν 
καθετί όσιο και ιερό διακωμωδώντας τόσο τους θεούς όσο και τους ανθρώπους. Το αμερικάνι¬ 
κο ν&ιιάενΐΐΐε από την άλλη, μία από τις πιο δημοφιλείς μορφές διασκέδασης που εμφανίστηκε 
στις ΗΠΑ από το 1870 εώς το 1930, αποτελούταν από πολλά διαφορετικά νούμερα, ένα από 
τα οποία ήταν και τα ηιίηδΐΓεΙ δΗο^δ, όπου λευκοί και μαύροι έβαφαν το πρόσωπο τους μαύρο 
για να αναπαραστήσουν τη συμπεριφορά των “τεμπέληδων” σκλάβων και να διασκεδάσουν 
το λευκό κοινό περιγελώντας τους ανθρώπους που ήδη υπέφεραν απο τον ρατσισμό, τον απο¬ 
κλεισμό και την καταπίεση. Εν τέλει, η διαφορά είναι ποιοτική και έγκειται σε αυτό που περιε- 
γράψε ο ΒαΕΕΐΐπ ως την ποιότητα του καρναβαλικού γέλιου, του γέλιου δηλαδή που στοχεύει 
ψηλά και απευθύνεται σε αυθεντίες και παγιωμένες αλήθειες και στην ανατροπή της υπάρχου- 
σας τάξης πραγμάτων προς χάριν μιας διαρκούς εναλλαγής και ανανέωσης. Η διαφορά αυτού 
του γέλιου που έχει ρίζες στις αρχαίες τελετές και στο σατυρικό δράμα είναι ότι δεν αρκείται 
στη στείρα άρνηση αλλά μέσα από κάθε άρνηση γεννιέται και μια καινούρια κατάφαση και το 
αντίστροφο. Η δυναμική του δηλαδή έγκειται στην διττή του φύση, την αμφισημία του, την 
αέναη κυκλική του κίνηση και την υπόσχεση της νέας γέννας που φέρνει με κάθε θάνατο. 

“ΔΙΚΑΣΤΗΣ: Κυρία ίσως να έγινε κάποιο έγκλημα. 

ΒΑΣΙΛΙΣΣΑ: Μα τι μπορούμε να κάνουμε; Να το εμποδίσουμε; Ή να τα 
καταφέρουμε κατα κάποιο τρόπο ώστε να μας εξυπηρετήσει; 

ΧΩΡΙΟ: Θα 'ρθουν κύριε; Θα 'ρθουν να μας δικάσουν; Να μας ζυγίσουν; 
ΑΡΤΣΙΜΠΑΛΝΤ: Μη φοβάσαι. Μια κωμωδία είναι και τίποτ' άλλο.” 

Το δΐαηά υρ εοπιεάγ, που έχει τις ρίζες του στην αμερικανική παράδοση του νωτάενΐΐΐε, απο¬ 
τελεί ουσιαστικά έναν κωμικό μονολόγο που ο καλλιτέχνης -συνήθως όρθιος- απευθύνει στο 
κοινό. Στην ελληνική δΐαηάυρ σκηνή υπάρχει ένα πολύ σημαντικό κομμάτι της που επιλέγει 
να μην ακολουθήσει την παράδοση των ιηΐηδΐΓεΙ δΗοτ^δ και του ΒΙ&οΕίάεε και με χιούμορ επι¬ 
τίθεται σε παντώς είδους τυποποιημένες εικόνες και προκατειλημμένες αντιλήψεις που θίγουν 
και προσβάλουν τις βαλλόμενες κοινωνικές ομάδες. Υιοθετώντας μιά ρετδοηα ή αλλιώς ένα 
“χαρακτήρα” και με αιχμή την ειρωνία και τον σαρκασμό, βρίσκουν πάνω στη σκηνή, σε αυτήν 
την άμεση επικοινωνία με τους θεατές, το έδαφος να εξερευνήσουν τα όρια της ελευθερίας και 
της πολιτικής ορθότητας, να ξεσκεπάσουν την υποκρισία της μικροαστικής ηθικής και να μας 
προκαλέσουν αναγκάζοντάς μας να δούμε μέσα από έναν παραμορφωτικό καθρέφτη όπου 
μας προβάλλουν τις πιο παράλογες αντιφάσεις μας. Το μεγαλύτερο όμως κομμάτι της δΐαηάυρ 
σκηνής -και κυρίως αυτό που προβάλλεται στα πιεάία- επιλέγουν να στρέψουν τα βέλη τους 
στους αδύναμους και στις ομάδες που υφίστανται ρατσισμό, αποκλεισμό και καταπίεση ανα- 
παράγοντας και κατά συνέπεια ενισχύοντας στερεότυπα. Φυσικά, το να κλωτσάς τον από 
κάτω από εσένα γιατί έτσι αισθάνεσαι δυνατός ή επειδή σε παίρνει είναι κάτι εύκολο και φτη¬ 
νό. Οι μετανάστες, οι ομοφυλόφυλοι και οι τρανς, όπως παλιότερα οι νέγροι και οι γυναίκες, 
αποτελούν ένα προσφορο έδαφος για περίγελο και χλευασμό καθώς οι αναπαραστάσεις τους 
στα ΜΜΕ και οι εικόνες ή οι αφηγήσεις που έχουμε γι' αυτούς βρίθουν από κλισέ που μπορείς 
εύκολα να αναπαράγεις και να προκαλέσεις γέλιο. Το γέλιο όμως αυτό είναι καταδικασμένο 
να μείνει στα μάγουλα και να μη φτάσει ποτέ στα μάτια και θα ξεχαστεί με την επόμενη μπύρα. 
Γιατί όντως το να ρίχνεις αλάτι στις πληγές των καταπιεσμένων είναι μια επιλογή -καλλιτε¬ 
χνική και πολιτική. Αλλά μην ξεχνάς ότι κάθε επιλογή έχει και ένα τίμημα και με κάθε επιλογή 
μοιραία διαλέγεις και στρατόπεδο. Όταν λοιπόν επιλέγεις να ξεφτιλίζεις τους αδύναμους για 
να διασκεδάζεις τους ισχυρούς, τότε σίγουρα εσύ έχεις διαλέξει το δικό σου. 

ΜΠΟΜΠΟ: Ελληνική και ευγενικιά τραγωδία αγαπητή μου. Η οριστική 
κίνηση τελείται στα παρασκήνια. 

Στον Κωστή, την Άρτεμις και τον Άλεξ 
ϊαία ιηοΓ^αηα 

* Αποσπάσματα από το έργο του ΖανΖενέ “Οι Νέγροι" 












